
Kaldate tänane perekondlik idüll ei jätnud 
milleski soovida. Pereema istus laua otsas, 
nagu tavalisesti. Selle kahel pool külgedel istu- 
vad ta pojad Hannes ja Juhan samuti nagu alati. 
Kuid pereemale vastu laua teise otsa oli aseta- 
tud päevakangelane — Leks, poegadest kõige 
noorem, kes pühitses kodus oma ohvitseriks 
ülendamist. 

Teenija, kallates teed härrastele, libiseb täna 
kahekordse kergusega laua ümber. Ta elab 
kaasa südamest nii leivaandjate muredele kui 
rõõmudele. 

Leks kui noorem tõusis aegajalt, et vahetada 
saalis grammofonil plaate, Ta mängis ema 
meelehääks selle armsamaid lugusid. Ja muusi- 
kat kuulates laskuti eneste märkamata toolileeni- 
dele, ulatati vastamisi paberosse ja mõnuleti 
mugavustundeis. Võib olla Jumala hää end 
sirutada välja teejoomise järele rikkaliku lõuna- 
sõõgi pääle ja puhuda õhku suitsupilvi. 

Vaikib muusika, nagu kokkurääkind, pojad 
heidavad nalja üksteise võidu ema üle. Seda 
aga säärase hoo, teravmeelsuse ja südamlikku- 
sega, et ema ise esimesena tihub naerda neile, 
kuigi ju enda üle. 

Emand Kaldal on põhjust olla südamest 
uhke. Ta pojad on sirgund täismeesteks. Kõik 
prisked, terved ja mehised — ja emale nii kallid. 

Kuid ta leiab, et lapsed ei oska hinnata ema 
armastust. Noored mõistvat armastust teist- 
sugusena, kui seda on vanemate oma. 

Poegadel on sama raske teha selgeks emale, kui- 
das nad teda armastavad nagu last, armastavad 
teda naeruväärsuseni. 

Laudkond tõsistus ja vaikis viimaks. Võib 
olla mõjutas selle uus laulunoot grammofoni. 
Algand vaikuses puruneb ühine meeleolu. Iga- 
üks vajub mõtteisse. Ja vist me ei eksi, arvesse 
võttes siitpere viimase poja täismehekssaamise 
pühitsemispäeva, et ühenduses seega kõik siin- 
olijad näevad tagasi oma seni ärakäidud teid. 

Pereema noorusest on möõõdas väga, väga 
palju. Ses mõõdus ,vanal hääl ajal”, mil esi- 
mene suudlus anti altari ees ja neitsina vallan- 
dati võõ pulmavoodile laskudes. Emand 
Kallas on jäänud vahepääl vanaks. Juba ta teab, 
mis on luuvalu talveti, jooksva sadude ees ja 
kevade algades nõrkemus rinde all. 

Abielu kestes on ta toonud ilmale üks- 
teise järele kolm prisket poissi. Ta imetas neid 
oma rinnast, kasis nende mähkmeid ja suudlus- 
tega pesi nende nutust kibedaid näokesi. Nüüd 
pojad on juba suured. Ja kunagi pole ema 
tunnud nii võimast enesetunnet, kui täna, nähes 
poegi koos. 

Vanem vend Hannes on advokaat. Ta on 
praktiseerind ainult mõne aasta. Kuid teda tun- 
takse. Tal on kliente, kelle vähesust on põhjust 
kaevata meie kõikidel advokaatidel, eriti veel 
nooremail. Hannesel läheb hästi, kuigi teda 

elu pole kunagi hellitand. Tal on tulnud 
alati olla väljas enese eest. 

Keskmine vend Juhan on nähtavasti sündind 
emasse. Ta meheliku välimuse ja esinemise 
pääle vaatamata ometigi ta hinges peitub nai- 
selikkust. Ta võib esineda ei millegist hooliva 
teoinimesena. 

Ent silmapilkudel väiksemgi ebakõla ta hin- 
ges võib halvata tahtejõu ja ta jääb -äraootama 
passiivi idealistina asjade eneste käiku. 

Võiks õelda, ta võib raiuda hoolimatult ette 
ja kõrvale, ent silmapilgul jälle harduda tunde- 
inimesena ja lüüritseda kõhkeldes unistajana. 
Ta harduv süda ja tundeline hing ning haridus 
tõkestasid teda elus, kus vaja alati püsida lõõgi- 
valmis küünarnukkide ja roomajate vastu. 

Juhan ei mõõda oma elu aastatega. See on 
kogu aeg jooksnud looklevalt, lainetena: kord 
üles, kord alla. Kord on ta päev sisukam kni 
aasta, kord ainus hetk sügavam, kui kogu senine 
elu, Ta elab kõikide meelte ja täie südamega: 

Kui tekib jutt Kaldatest, siis kerkib esile ette- 
kujutuses ikka Juhani lai jatüse kuju. Oma isikuga 
on annud ta Kaldate nimele meheliku ja austa- 
tatava sisu, mis sel on ümbruse silmis ja kõrvus. 

Päevakangelane Aleks on oma aupäevast 
kõige vähem rõõmus, kuigi pääseb nüüd sõja- 
kooli kinnisest elust, mida nii väga oli igatsend. 
Koolipoisina armastas ta seiklusi ja avantüüre. 
Võis arvata, et ohvitseri näiliselt avantüürne elu 
võiks sobida hästi siis Leksi loomule. Kuid ta 
seikluslust on haihtund. Ohvitserina ei näe ta 

ees endale erilist tulevikku. Jõuad välja viimati 
maiorini, kolonellini, Ent mida on see — kusalgi 
väikelinnas rügemendiülemana, parimal korral? 

Ta leiab, et on põhjust kadetseda teisi vendi, 
kes lõõvad kaasa seltskondlikus elus valitumate 
liikmetena. 

Kuid ta on siitpääle omal palgal, seega täis- 
ealine ka koduste silmis — ja viimaks ometi 
rippumatu teistest! 

Kaldate perekond võis õnnelda. Kõik pojad 
on siis juba omil jalul, Kõik on korras, või 
isegi hästi, Nagu hää saatus on seni varjand 
seda peret. Ei kunagi kuuldud siit paha sõna 
vendade ega vanemate vahel. Kõik oli siin 
säetav eeskujuks. 

Emale tuli meele äkki midagi. Kuid ta ei tea, 
kas sellega juleta tulla välja või mitte. Tõstnud 
silmad üle laua, ta pilk peatus kadund pereisa 
pildil seinal. Ja nüüd juba ei kõhkle ta enam, 
tõuseb laua tagant, läheb oma tuppa, otsib sääl 
kapis ja tuleb tagasi kadund mehe piibu, kepi 
ja rahakotiga, omal õnnelik naeratus huultel. 

* Siin isa piip ...ja...” Kuid vaevalt al- 
gand kõnet, pisardusid ema silmad ja ta kõhatas, 
end püüdes hoida tagasi. 

Juhan võitis vastu emalt piibu, Hannes kepi 
ja Leks rahakoti. Võib olla, et pojad endamisi 
olid sunnitud naeratama neid vaadates lähemalt: 
piip lasi läbi tuult ja vuhises nagu korsten talvel; 
kepp oli kuivand kõveraks; rahakotilukud olid 
läbikulund ja ci seisnud kinni. — ; 

Juhan asus toppima piipu tubakät. Sai kuidagi 


a 


7 


sellele lõpuks tulegi pääle. Ja kui ta siis seda 
hambus pahvis ja vusistas, muutus ema nägu 
nufust naervaks: 

»Saab ehk teda veel tarvitadagi... ?” 

»Miks mitte. Kuid kibe on.” 

Leks haaras Juhani suust piibu ja tossutas 
seda oma korda. 

«Kibe jah”. 

»Aga ehk seda esikord”, arvab ema, kes 
kuidagi ei suuda uskuda, et isa piip võiks olla 
kibe. 

Hannes vaatles keppi ja rahakotti. Võib 
olla, et ta vaatles neid ilma mõtlemata. Kuid 
võis olla, et mõtles ta neid nähes: et siis nen- 
dega tegi isa oma ringi elus. 

Ema ei pääse lahti nii kergesti mineviku mä- 
lestusist. Temale on minevik — kogu ta elu, 
- Olevik veel ainult selle järelvari. Ta ärdus 
uuesti, kõbusana tuli saali ja süütas põlema küün- 
lad, mis olid' asetatud pereisa elusuurusele pildile 
kahele poole, 


1. 


Perekond Sillerid asusid elama teisele korrale 
Kaldate pääle. Nad tulid ühest väiksemast 
linnast. | 

Härra Siller oli üle keskea aastais, kuid 
kõigiti kõbus ja askelduv. Ta tegeles äri- 
mehena. Oli nähtavasti juba rikas. Jätnud 
maha senise kodu ta mõtles siin osta mõne 
majakese, elatada end neist saadavast üürist ja 
anduda oma vanaduse-nõrkuse unistusele: po- 

liitikale. Ta uskus vanaduse kätte jõudes, et 
midagi ka tema suudab kõrgemais sfääres, et 
tuleb aeg, kus märgitakse ära ka tema teeneid 
. rahva ja ajaloo ees. Eriti praegu näis aeg soodne 
tema karjäärile, mil põetakse teravasti rahakriisi. 
Tema võiks ju finanseerida, kui vaja. Ta on 
seni osand pugeda läbi kõikidest olukordadest 
ja pääsend ikka tervena ja jõukana, või isegi 
rikkana, samal ajal kui ta ümber põles läbi üks- 
teise järele kaaslasi — ärimehi, 

Proua Siller oli noores eas kõikund, ot- 
sind ja katsetand paljudel aladel. Ta oli väli- 
selt alal hoidnud oma kauni ilu ja võis võluda 
hetkeks veelgi noormehi. Ta armastas liikuda 
valitud seltskonnas, ja oli helde, mis nii haru- 
kordne ärimeeste perekondades. Teda siis aus- 
tati. Tal oli elu kestes läbi elada ja mehe eest 
/ varjata palju romaane. |Ta ise aga oletatavasti - 
seni polnud armastand tõsiselt, see tähendab, 
õieti üldse, kuigi süttis kergesti, šärises põleda 
ilutulestikuna ja kõikus ääretu õnnetuse ja õnne 
vahel. Sensuaalne ja tundlik ei võinud mõõduda 
ta noorus siis ka avantüürideta. Ta harrastas 
lapsest saadik kunste. Õppis kunsttantse ja kat- 
setas laval näitlejana. On 0seniseni selguseta, 
mis siin äpardus tal põhjalikult;“et ta kõigi ole- 
tuste kiuste äkki heitis käega oma kunstiharras- 


tusile ja abiellus isand Silleriga, kel valuutakurss 
oli siis ainukeseks huvialaks ja raha ainukeseks 


väärtuseks. 
Neil oli kolm tütart: Silvia, Aliis ja Renate, 
Võimalik, et mure valmivate tütarte tuleviku eest. 

oli üheks kaaluvamaks põhjuseks, miks Sillerid 


maha jätsid kodulinna ja asusid seltskondliku . 
ja kultuurelu keskusse. 


IL. 


Nähtavasti ka meeleolud hakkavad külge. 
Ema järele Kaldate pojadki on tõsistund ja 
teenija käib köögi ja sõõgitoavahet aeglaselt ning 
argsi. Küünlad põlesid pereisa pildi ees. Pere- 
rahvas istus ikka veel, kuid pühalikuna toolides. Kui 
nüüd oleks võõras juhtund neid nägema päält, 
ta oleks peatund imeteledes: selles vaikuses aval- 
dus täiuslikult siitpere elu armsus, rahu ja 
õnnelikkus. 

Sel silmapilgul proua Siller tuli siia, et tervi- 
tada ja teha tutvust allelanikkudega. Ta võetakse 
vastu teretulnuna. Proua Siller sõnakana ja 
eneseväljenduses hoogsana, endise näitlejana vä- 
hekese poseerivana, kuid südamlikuna meeldis 
esimesel silmapilgul proua Kaldale. Häänaaberlik 
vahekord sai*või oli seega loodud. 

Proua Siller omalt poolt oskab võtta südamesse F 
siitfpere tänase suursündmuse. Teda palutakse 
lauda. Ja ära veetnud siin juba tunni, palub 
lahkudes kõiki endi poole veel tänaseks. Tema 
tahaks noorhärradele tutvustada oma tütreid, nae- 
ratleb ta edevalt. 

Noormehed olid silmiisend juba varem läbi 
akna õdesid Sillereid. Need saabusid siia reisi- 
piietes kohmakatena, kuid sääljuures võluvate 
rrovintsi-iludustena. Nad olid siis nõus kohe 


küllaminekuga ja tegid kõik, et ema.tuleks kaasa. 


, P 
° a 


10 


Kuid nad leidsid eest kolm uhkelt ja mood- 
salt riietatud preilit, ainult kelle ülalpidamise 
otsekohesus ja võltsimatus andis ära nende pro- 
vintslikkust. Pereemand ise tutvustas noormeestele 
tütred ja naeratades palus neid kurameerida õiges 
vanadusjärjekorras. Peagi eraldusid noored oma- 
ette, vanad samuti. Noored jäid saali, vanad 
tulid sõõgituppa. Proua Kallas imetles Sillerite 
asju. Neil oli rikkuse kõrval nähtavasti ka mait- 
set. Seintele oli asetatud vaipu ja maale. Kõik 
ehtsad. . Tammepuust raske mõõbel tubades. 


Tütred mängisid kordamõõda klaverit. Tei- 
sed siis tantsisid. Ja kui lõpuks noored üks- 
teisega lähemalt olid jõudnud tutvuda, paarisid 
nad eneste märkamata omavahel: Hannes 
Silviaga, Juhan Aliisiga ja Renate Aleksiga. 


Üle ukse pilku heites noortele pidi proua 
Kallas kiljatama: et kui sobivad paarid! Ka 
Sillerite vanad tulid uksele. Oli nagu isesugune 
nauding näha, kuidas noored omavahel juba nii 
lõbusad ja kodused. 


Kui noorhärrad Kaldad alles hilja õhtul 


tulid alla, osutus et igal neist oli määratud kohta- 
mine preili Silleriga. 


IL 


Sillerid püüdsid anda tütardele võimalikult 
parema kasvatuse ja hariduse. Pereema ise õppind 
tundma elu kõiki külgi, häid ja halbu, õilsaid 
ja lamedaid, oskas seetõitu läheneda ka tütardele, 
Liikudes samal ajal kõrgemas seltskonnas ta ka 

teadis siis, mida eeldakse tütarlapselt ning naiselt, 
et siia pääseda ja siia jääda püsima. 


Tänatud emale preilid Sillerid püsisidki eelis- 
tatud seisukorras, kelle pääle teised samaealised 
neiud kadetsedes võisid ainult klatsida. 


Vanem tütar Silvia näis pärind ema intellekti 
ja vaimukuse. Ta on kirjanduseharrastaja. Käib 
vastavail kõneõhtuil, ettekandeil ja ise loeb 
palju. Ta terava, läbipuuriva ja kõikmõistva 
pilgu eest ei pääsend miski. Ta taipas kohe 
kõike, mis sünnib ringi, mõistes teisi enne, 
kui need ise eneseist jõusid selgusele. Sellest siis 
ka, miks nooremad õed ja ema vähe pelgasid 
Silviat. Silvia tujutses intellektuaalselt. Ta põdes 
vahest migreeni ja edvistas maailmavaluga. Kuid 
oli silmapilke, mil kõneldes vaimust teistelegi 
avastas selle maailmast literaarseid nägemusi. 


Silvia riietus hoolimatult, vahest isegi lohakalt, 
Ta võis tulla tavalises ülikonnas olengule, kus 
kõik pidulik ja etiketi kohane, ning mõjus see- 
tõttu tihtigi võerastavalt. Teised õed häbenesidkis 
teinekord ieda. Kuid lõpuks osutus, et Silviale 
andestati kõik. Veel enam, teda eristati, temast 
oldi hääs arvamises ja temaga sobitati õilsamaid 
tuivusi. 


Keskmine õekestest — Aliis oli pärind ema tem- 
peramendi sügavama ja tundlikuma poole. Ta püsis 
kaua teiste silmis naiivina ja hoitavana, kuigi oli 
targemaid lapsi. Isa armsaima tütrena, kes kooli- 
plikana armastas pärida selt muinasjutte, kelle 


- vaimuilm küpses viimastes. Ta alistus ikka teis- 


. tele, ja oli see, kes ikka kätte jäi, kui teisi taheti 


* karistada. Ja harjutigi nii, et mis halba tehti, 
siis aeti see Aliisi süüks. 

Aliis võttis kõike südamesse. Seetõttu varja- 
tigi tema eest mõndagi. Ta aitas igat, kes ta 
poole põördus. Ta tundis otse füüsilist valu teiste 
oma kuuldes. Tuttavate õnnetuste puhul oli sun- 
nitud ta peitma teiste eest oma pisartundelikke 
silmi, et mitte saada väljanaerdude Aliis ei ar- 
mastand seltskonda, kuigi armastas inimesi. Ta 
unistas väikeste laste kooliõpetaja ametist. Selle 
puhul ta naerdi välja muidugi. Ema leidis, et tal 
pole ideaale ja et on väga piiratud fantaasiaga. 

Ta õppis laulu., Laulutundide-andjaks juhtus 
meie tavaline lauluõpetaja, kes ise ei oska laulda 
ja looduslikku häälematerjali tavaliselt rikub. Kuid 
Aliis ometige tegi märgatavaid edusamme. 
Tal oli imepehme sametkõlaline hääletämbr ning 
teiste üteluse järele lauluks hinge. Ja kui ta 
õhtuti laulis end klaveril saatis, kogu perekond 
vaikis. Kõigile tundus, et on veel teine maailm 
reaalelu kõrval. 

Emand Sillerile tulid meele siis ta esimesed kat- 
setused laval, ta esimesed roosid säält. Teda 
armastas noil ajul teatriarvustaja, ideeline, õilsa 
südamega ja naiivilt vaimu ning kunsti võitu uskuv 
noormees, kelles olid ühinend rohkesti elutarkust 
naiivi elumõistmise ja ideelikkusega. 

Tolle noormehega, kes alahindas teatrilavas- 
tusi ja ka näitlejaid teatri eeloleva võidu ja 
parema tuleviku nimel, nad fantaseerisid kõr- 

gustes, sääljuures jäädes ise väljaspoole elu ja 
armastasid üksteist kaugelt. 

Emand Siller näeb praegugi selle välimust: 
väheke vimmas, lohkuspõskede ja kuidagi haja- 
meelsete silmadega. Väheke äge ja fanaatili- 
selt avameelne, mille tõttu tundus sagedasti 
häbematuna. 

Too noormees, kelle vastu näitlejad põdesid 
haiglast viha, kelle nime mõnitati, kes sai neilt 
sõimukirju, kellega provotseeriti kõrtsides löömin- 
guid, kuid kelle otsuseid ometi igaüks pidas õigeks 
a alles kelle sõnavõtt täiuslikult rahuldas ja jul- 
gustas, — see ta ühe esimese veel nõrga esinemise 
järele 'tuli lavale ja oma rinnalt nõõpaugust 
ulatas preilile õie, sõnades: , Nüüd siis edasi. Ees 
on kindlasti halba. Kuid algus on tehtud. Ka see 
võiks kohustada. Kibedustele siin naerdakse. 
Seda naeru õppige. Teen ise kindlasti neile siin 
kõige enam halba. Kuid kunst kohustab. Ärge 
tulge siia arvamisega, et leiate tasu ja tänu. Siia 
peab ainult tooma end.” 

Proua Siller mäletas sõnasõnalt neid sõnu. 
Ja Aliisi kuulates talle hakkab tunduma, et 
on eksind elus, on teinud põhjaliku vea. Tema 
oleks pidand jääma lavale. Ta oleks võib: olla 
sääl leidnud oma elule rahulduse, mille puudu- 
mine annab tunda ometigi siin rikkaima 
pereemana. 

Renate, viimane tütar, oli kõigiti omaaja laps: 
ekstsentriline, aina naerev, lõbus, teravmeelne, 
sportiv,kes ei kannatand õdede südamete õilsamaid 


külgi, mis tundusid talle vastikult sentimentaal- 

setena. Ta oli selleks liig eluline, et osata hin- 
nata südame ja vaimu erimaailmu. Ta keerles, 
kihas, elas kogu aeg nagu varajane õis päikese 
tõusul sattund risttuulte alla. 

Renate oli praktilisem, reaalsem ja siis ka taipa- 
vam, kui Aliis. Teda vanemad seetõttu eelistasid 
teistele, kes tavalisesti suudavad hinnata enne 
kõike laste praktilist meelt. Renate iseteadvust see 
aina kasvatas. Ta narritas silmapilkudel teisi 
- õdesid, isegi ema, selle lavahuvi ja pilkas Aliisi 
muusikaharrastusi. 


IV. 


Kui Juhan teisel päeval koju tulles väljast 
preili Aliis Silleriga lahti lükkas paraadukse, 
nägi koridoril Aleksi suudlemas Renatet, kes siis 
jooksis üles. 

Juhan määras Aliisiga jumalagajätul uue 
kohtamise. 

Aleks sõidab ära. Ta määrati teenima ühte 
väiksemasse linna. Kuid ta lootis, et õnnes- 
tub varssi säält pääseda kodulinna. Õhtul 
istusid vennad jälle koos. Nad on kõigest vai- 
mustuses, ilma sisulise põhjuseta. Nende terav- 
meelsus on võimatu, nende omavaheline hää- 
tahilikkus samuti. 

Kodust lahkuv Aleks saadetakse kogu pere 
poolt ukse ees ootavale autole. Kui sõiduk para- 
jastiliigub kohalt, lükatakse lahti aken teisel korra. 
a Renate viipab kätt ärasõitjale. Leks tõuseb püstil 
autos ja pöördub vaatama taha üles. Nähes preilit 
jtõmbab pääst mütsi ja hoiab naerdes seda õhus 

Hannes asus võtma vastu kõnelesoovijaid, 
Ta esimesed kliendid olid taluärvijad, kes oma 
õigust asusid nõudma kohtu kaudu. Isa oli 
surnud aasta tagasi. Ta oli kinnitand talu päri- 
jaks naise. Kuus kuud pääle selle surma lapsed 
tohtisid avada ta testamendi. 


Ema suri pool aastat pääle mehe matu- 
seid. Ja nii avasid lapsed isa testamendi selle 
aastase surmapäeva möõdumisel. 


Ärvijaks oli hulk lapsi. Neljast vennast 
elasid linnas juba kolm kauemat aega. Neil 
olid oma korralikud ametikesed. Õed, ar- 
vult sama palju — valmistusid meheleminekuiks, 
või juba olid mehel. Poegadest üks täitis kodu 
peremehe aset. Kuid see jõi, oli riiakas, oli 
peksnud ema selle elu ajal ja õdesid ning venda- 
dega oli nugade pääl riius. 


Isa testamendis ei päranda kohta ühelegi 
lapsele. Ta säädis üles ainult normid, palju poeg, 
kes pidas kohta, peaks maksma õdedele-venda- 
dele sel korral, kui need ta talupärijaks tunnista- 
vad. Vastasel korral toimigu nad vennaliku-õe- 
liku südametunnistuse järele. Kohtasoovivat 
poega ta ei kannatand silma otsaski. Kuid et 
teised pojad ei tahtnud koju tagasi tulla maale: 
kes oli saanud kooliharidust ja oli kirjutajaks 
kasalgi kantseleis, kes tegutses väikese ärimehena 
ja ehitas omale majakest, mille üürist siis võiks 
end elatada vanul päevil — ja nii ei võinudgi 
olla isa' otsus teisiti, kui kõik jätta õdede-vendade 
endi lahendada. 

Testamendi avades isa surmapäeva aasta 
möõõdumisel algas avalik riid laste vahel. Leiti, 
et isa pole õieti jaotand päranduse laste vahel: 
kellele on luband palju, kellele vähe. Asuti 
kauplema vennaga, kes talu pääl, et kuipalju see ° 
kellegile peaks maksma, kui need ia taluoma- 
nikuks tunnistavad. 

Kohapäälne vend näitas isa testamenti, lubas 
sääl tähendatud summad maksta ja viskas välja, 
kes tuli kauplema. ; 

Nüüd sokutati kokkulepe õdede-vendade vahel 
talupidaja-venna vastu. Esineti ühiselt nõudega, 
et talu müüdagu maha ja sellest saadav tulu jao- 
tatagu ära kõikide vahel. Oma õigust tulid 
nõudma teiste esindajatena nüüd õde ning vend 
kohtult advokaadi kaudu. 

Hannes, ära kuuland nende asja, põördus 
siis isatalu-ärvijate poole: 

Kust sai teie isa talu?“ 

«Ta pärandas selle oma isalt.” 


»Ja see?“ 
»Pärandas samuti.” 
«Nii siis — jätkas Hannes — see talu on 


olnud teie isade oma kauemat aega. Ta on 
teie nime igivana pärandus. Teie isad on seda 


- hoidnud, oma higi ja vaevaga on seda harind. 


Nad on kõik teinud, et see kodu oleks kenam 
ja parem nende pärijatele, kui seda oli neile 
endile. Teie saatsite ses mõõda oma lapsepõlve. 
See on te õige kodu ja jääb ka teie armsamaks 
ulualuseks edaspidi. Kuid nüüd tulete teie, et 
seda müüa ära võõrastele .. .” 


E 


1 
i 

Õe palgedele tulid pisarad. Kuid vend ei 
lasknud rääkida end soojaks: 

WNiikuinii ei lasta meid enam koju ligi. Malka 
näidatakse ...1” Juba pühkis pisarad õdegi ja 
kordas samuti, sest teda oli peremehest-vend 
helpind mõnedki korrad. 

»Leppige äral Õde, teie olete naisterahvas — 
andke järele! Paljuke ärvite teie, kui müütegi 
maha talu? Kuid teie vanemate omandus jääb 
edasi lastele, oma suguvõsale. Mõelge veel järele!” 

Sõna leppimine on aga eestlasele samu, kui 
ägedam haavemine või salakavalalt seljataga teist 
vihale susimine. Siin lõi õe süda kivikõvaks. 
Sest eestl-se loomuseks veel on päälegi: et kui 
ta ise ei saa elada, siis ei lase ta elada ka teist. 
Ikka silm silma vastu ja hammas hamba vastu. 
Ja suurimad vaenlased on lihased vennad ning 
õed omavahel. Hiljem või varem, kohtulaua 
taga kohtavad need ikka, kui neil oli ärvida 
vanematelt vara, 

Hannes katsus neid veel panna leppima. Ta 
jõudis siin vaid niikaugele, et tuleval korral õde, 
vend lubasid advokaadi juure tuua ka pere- 
mehest venna. — Kuid seda alles siis, kui advo- 
kaat arvas, et vahest annab peremehest vend 
siin järele ja nad kokkuleppel võiksid müüa ära 
talu ning saadava raha jagada ära. Kohtukäi- 
misel ja talu oksjonil mäümisel kuluks osa ko- 
hast juba kohtu- ja priistavikuludeks. 


18 


5. 


On juhtumeid, kus loodus mitte üksi enam 
ei soodusta, vaid oise paneb armasiama. Midagi 
säärast juhtus ka nüüd. Seniolid halvad, vinged, 
vihmased ja külmad ilmad. Elati depressiooni 
all. Puudus võimalus eneseavalduseks. Kogus 
seetõttu igale südamele segaseid, nimetuid tundeid. 

Kuid täna õhtul, mil Juhanil kohtamine Aliisiga, 
selgus taevas, õhk lõi haruldaselt pehmeks ja 
soojaks. Ringi kristallne ja kajab vastu. Ja nagu 
kõikjal oleks vallandund igatsus või ihalevus. 

Aliis ja Juhan on pargis. Sügis värvib puu- 
lehti. Neid langeb alla liugeldes värinata. Juhan 
teab kõnelda, et igal langeval lehel on inimese 
nimi. Kelle nimi — see sel sügisel langeb kollase 
lehena. 

Preili püüab siis õhus pikalt langevaid lehti 
ja otsib neilt oma nime. Ühel silmapilgul aga 
noormehe ja neiu käed langevat lehte kinni 
püüdes haarasid üksteise ja enne kui nad endile 
suutsid anda aru, olid langend kokku suudeles. 
Ja seega algaski: vähekene uima pääs, tuksatusi 
südames ja värinaid kogu kehas . .. 

- Nad on jälle näiliselt kained ning kõnivad 
edasi. Nad tulid koju. Nende jutt aga ei sobind 
enam. 0SŠügisilm ja ärritused olid lõõnud süda- 
messe. Nad tulid kõrvuti vaikides. Ent ukse 
ees peatub noormees uuesti neiu. Kuid see 
on tagasitõrjuvalt tõsine. 

Juhan seisab hetke nõutult üksinda koduukse 
ees, enne kui avab selle, Ta on kodus riietund . 

lahti. Teenija serveerib talle õhtutee. Äkki heli- 
seb klaver teisel korral. Aliis alustab sääl laulu. 
Ja Juhani teeklaas tõmbub juba külmaks laual, 
ta õhtusöök jääb pooleli — ta kuulab mängu. 
Võimalik, et säärases situatsioonis unistakse. 
Juhan on täna viimaseist ülevel. Ta kirjutab 
artikleid homsesse ja ülehomsesse lehte. Ja kui 
ema ning Hannes kadusid magama ta toob 
kapist veinipudeli. Ka teenija on veel ülal. 
See teeb suured silmad, leides Juhani üksi öösel 
veini joomas. Kuid noormees kutsub ta oma 
juure, asetab oma kõrvale lauda, kallab välja 
veini ka sellele ja paneb jooma. 

«Mis puhul siis?“ pärib teenija. ,On ehk 
sünnipäev ?” 


«Vein... Ja siin...” Juhan näitab oma 
südamele. 
«Ja siin käärib ka värske veinina. . . Jumala 


mõnus tunnet Jumala hää südames käärimist 
teeskleda lasta. Ja veini juua pääle, suurendub 
kahekordsena rammetdus. .. 

Veidikene uima pääs, tuksatusi südames ja 
värinaid kogu kehas — nii ta algab. . .” 

»Mis siis?“ 

»Kas armastad sa? .. Käiakse sul külas 
ööseti? . . Või käid sa ise kellegi juures kodus, 
nii paar korda nädalas?” 

«Aga! Noorhärra. . .” 

Sinu armastuse terviseks!” tõstab klaasi 
Juhan. Joonud tühjaks klaasid, muututusid nad 
omavahel juba tunduvae!t kodusemaiks. 

«Nii lopsakas, nii kena naine ja pole peig- 
meest,” algab Juhan. 

»Ei võinud uskuda, et teie ka mind panete 
tähele.” 

«Ära nüüd edvistal Ja veel nii värske, lõken- 
davate põselohkude, särahtelevate silmadega. . .” 

»Teie võlutegi nii tütarlapse. . . Teie pole 
nii, kui vennad. Olete lahke ja teil jatkub 
naeratusi ka minule .. .“ 

»Meeldib see sulle!” 

»Sellele enam ei vastata.” 

Ja tüdruk koketeerib daamina ja tõstab 'silma 
pilgutades huultele veiniklaasi. 

»1e vend Hannes, temast vist küll ei saaks 
meheks asja. . .“” Sõbrutseb juba familjaarselt 
tüdruk. 

»Mida te omale ka kohe lubate!” 

»Vabandust, mina juba lähen.“ Ja tüdruk oli 
püsti, et ära jooksta Juhani tõsistund pilgu eest. 

«Jää. Kõditav rammestus lihaksetes... Und 
ei ole. Viida mu aega. Joo!” 

»Kuid vein võiks hakata pähe.” 

»Mis sellest. Mind sul karta ei tarvitse.” 

»Kui kahju!” 

«Kuule aga!” naerab Juhan. 

»Jäike jubaoma naer ja ,kuule aga”. Muud 
kui pilkate. Parem lähen juba voodisse.“ 

Tüdruk on tõusnud ja eemaldub tusasena. 

»On sul ka pehme voodi?“ küsib tagant 
järele Juhan. 


a 

»Eks tulge vaatama, kui ma olen oma peig- 
mehe juures kodus, nii paar korda nädalas...” 
. Järgmisel päeval Juhan peatas tänaval preili 
Aliisi. See vaid tähendas, et on vähe aega, tal 
olevat teha sisseoste. Noormees saatis ta riide- 
ärini. 

Ohtul kuuldus ülalt jälle klaverimäng ja laul. 
Juhan pidi parajasti lahkuma kodust, kui ülalt 
algas muusika. Kuid ta riietus lahti nüüd ja jäi 
koju kogu õhtuks. 


6. 


Juhanil oli uuel päeval rohkem õnne. Toime- 
tusest tulles, ta tunneb ära tükk maad enese ees 
preili Aliisi. Ta ruttab sellele järele ja püüabki 
kinni. Koos koju tulles preili annab lubaduse 
noormehega täna minna featrisse. Oli. ooperi- 
õhtu. Rahvast oli teatris keskmiselt. Mäng ei 
haarand kaasa eriti ega pannud endid unustama 

- kuulajaid. t 1” 

Juhan ja Aliis nagu vajasidki just säärast 
etendust. Juttu, mida alustati vaatuse ees, jat- 
kati ka pääle vaatust. Tunne, mis tärkas eten- 
duse algul, paisus segamatult kogu aeg. Nad 
mõlemad on tujus. Mis algab üks, seda on valmis 
jätkama teine. Nende vastastikkune teine-teise 
mõistmine ja üksteisega sobimine on võrdlematud. 

Etenduselt tulles istund voorimehele nad sõi- 
davad linna mõõda lusti. Ja ei tea millest, nad 
on valmis täna igasuguseiks seiklusteks, kuigi 
varem seda juhtund pole kunagi. 

Jõudnud venekiriku kohale noormees peatab 
voorimehe, niisama. Nad tahavad seisatada 
kirikust möödumisel, Ja jälle kihutavad edasi sä- 
ravate laternate alt. Nad jõuavad parki. 

Vilu oleks väljas. Ajaks üles niiskust. Preili 
tõmbub kõssi, omal silmad värisevad naerda. 

»Külm hakkab,“ lausub ta nagu argsi. 

Noormees võtab preili käe ja puhub sellele 
pääle. 

»Teie, teie külm...” Noormees jatkab: ,Eten- 
dusel istudes nägin teid, mitte näitlejaid. Vaata- 
sin silmad täis teid. Õhtuti kuulan teie laule. 
Olen kuuland kõrvad täis neid. . .” 


»tloidke aga siis südant. , .“, õrnakesena ja 


unelevana vastab noormehtle Aliis. 

»Et ka see oleks täis teid!” noormees vastas, 

Nad vaatavad üksteisele silma. Preili teeb 
pääga eitava liigutuse, et seda ei tohiks. Noor- 
mees aga jatkab: 

«Teile võiksin ma kõnelda vanu jutte, muinas- 
jutte ja lugusid. . . Võib olla kõnelesin teile 
just neid, kus jutustatakse algavast armastusest, 
mis veel varjutamata ja teeb õnnelikuks. 

Sest kõneldakse, ainult vähekene aega algul 
mõjub armastus õnnena, varsti mõrumagusana ja 
lõpuks. . . Ent ärme kõneleme, mida me kuulda 
ega teada ei taha! 

Näeme meeleldi kas või võltiköõjeemsial mis 
omeii soojendavad ja lähendavad. Ärge arvake 
aga, et olete sattund kokku meelitusi pilduva noor- 
mehega. . . Kõnelen teile, ainult teile kõnelen 
nii.” 


M tt ui 


w 

»Meelitusi on hää kuulata, . .” 

Ja mõnus on meelitusi kõnelda, kui võid 
teha seda võltsimatult.“ 

Preili käsi laskus omakord noormehe käele, 
haarates hellalt selle ümbert värisevate sõrmedega: 

»Teie olete nii mehine. . .” 

Järgmisel päeval Juhan saatis Aliisile lilli. 
Ohtul istus ta jällegi kodus, kuulates ülalt laulu. 
Ei olnud kahtlusi: ta on armund. * 

Aga miks mitte? Valida välja teiste seast 
preili, armuda sellesse — ja muuta kodu 
armastavaks! 


rä 


Eiteteatamatult saabus Silleritele külla Aliisi 
lapsepõlvesõber, isand Inno. Viimasega Aliis käis 
keskkoolis, olles taga klassi. Nad tulid aga koolist 
pea alati koos. / 

Algul laste vallatusena, siis koolilaste sõpru- 
sena ja mõlemi küpsedes mehe-naise vastastik- 
kuse armastusena — nii kujunes nende vahekord. 

Inno oli vaese-rahva laps. Kuid Sillerite pere- 
konnas laste õnn usuti rajanevat puhtal armas- 
tusel, Ja siia ei segand vahele vanemad. 

Inno oli hoolas ja ideeline noormees. 

Ta õppis paar aastat omal käel ülikoolis. 
Kuid ära nähes, et siia edasi jäädes tuleb teha 
võlgu, ta võttis vastu ameti kohalikus maa- 
valitsuses. Ta tõusis. On juba korralikul palgal, 
mille puhul teda kadetsevad ta koolivennadki, kes 
lõpetand ülikooli. Ta võiks muretult sääda sisse 
oma kodu ja abielluda. 

' Sillerite lahkumine suurlinna osutubAliisi— Inno 
vahekorra tuleproovina. Nad mõistsid seda mõle- 
mad, jumalagajätul ulatand rusutult käe üksteisele. 
Nad polnud kõnelend armastusest. Seda teha oli 
mõttetu, sest nad nägid üksteist igapäev, nagu seda 
juhtub hääde sõpradega. Nad nägid üksteist 
sel määral palju, et harjusid teineteisega, ja nende 
armastus nagu haihtus. Kuid Aliisi lahkudes 
noormees tundis, et parem osa temast rebitakse ära. 

Kõik Sillerid aga, jättes selja taha kodulinna, 
uskusid endile avanevat nüüd uue elu, suursu- 
gusema ja hinnalisema poole, ning et on parem, 
kui minevikuga lõigatakse läbi kõik sidemed. Ei 
saa salata, et ka Aliis tundis lahkumisel samuti. 

Nüüd, üle kaua aja ootamatult kohates isand 
Innot, ta jooksis pisarsilmil selle kaela. 

»Sa võtad mu ikka veel vastu. Sa pole mind 
juba unustand?“ pärib noormees. 

»Kuidas võid sa nii kõnelda?“ 

«Ja keegi pole juba asund südamesse? , .” 

Preili nagu mõiles vähe. 

»Sa tulid õigel ajal. Nii kergesti ju tütarlapsele 
võib läheneda, kui ta on jäetud üksi. Ent alles 
võõrsil õpitakse hindama seda, kellega kasva- 
tud ühte...” 

Aliis läks saatma Innot õhtul jaama. Paraad- 
ukse avades tormas vastu neile Juhan Kallas ja hoo- 
gatulles enese tahtmatult lükkasrinnaga tagasi Inno. 

Tulnud tuppa, ta lükkab lahti akna ja vaatab 
välja: —Aliis ja võõras noormees kaugenesid 
käsikäes. 

,Kes oli see?” küsiileb end Juhan ja erutub. 

0 6. 

Järgmisel päeval noormehe tunded lõõvad 
üle jõu. Ta võtab kaasa lilli ja tuleb preili 
Sillerile külla. 

Aliis võtab lilled, tänab ja asetab need lauale. 
Noormees tuleb neiu ette. See tõmbub tagasi, 
nagu hoides kõrvale viimase pilkude eest. 

Juhan ei mõista end. Ta hiljuti ärgand tun- 
ded on paisund taltsutamatuiks, ja oleks nagu 
suur ruit nendega. Ta tunneb, et sel hetkel siin 
peaks avalduma preilile. Võib olla siis annaks 
järele ta meeletu erutus ja tunnete pinge. Ent 
preili tuleb ise noormehe efte ja kõneleb, algul 
värin hääles: 

»Tänaksin või oleksin väga rõõmus teiega sõp- 
ruse korral, kui oleks see võimalik. Te vabandage, 
ehk ei leia ma sobivat väljendust. Kuid loodan, 
teie ju mõistate mind...” 

«Ei mõista siiski. Teie ruttasite ette? Või 
isegi hoiatate?“ 

Vabandan, kui ehk selleks polnud põhjust”. 

- ,Siiski, olin andmas kõigeks põhjust. Õigus, 
ma tulin ju et . .. tulin, et teile avalduda . . .” 

Preili on sulgemas silmi ja iga sõna kuuleb 
nagu poolunes. 

»Tähehdab, teie pole siis enam vaba”, jätkab 
noormees juba kainelt. 

Preili vist vaevalt märgatavalt noogutas pääga. 
Noormees kummardus, et lahkuda. Preili tuli 
ta ette ja pani laualt ühe õie talle rinda. 

,Tänan“. Noormees võttis preili käe ja 
suudles sellele. 

Kui Juhan tuli alla, oli ta kahvatu ja mõõdus 
vähekese aega enne kui hakkas taipama, mis 
oli sündind. 

Laskudes oma toas toolile, kuuldus ülevalt 
jälle muusika ja laul. Ta oli sunnitud haarama 
rinnust: hinge nagu katkes, süda lakkas lõõmest 
ja ta vajus tagasi toolileenile. 

»Natukene uima pääs, tuksatusi südames... 
Ei, palju uima!” Noormees laskus näoga lauale 
ja naeris kõginal, naeris hüsteeriliselt laulule 
kaasa, kuni purskasid silmist pisarad. 

Ta naeru kuuldes tuleb sisse teenija küsides: 

»Kas täna joome jälle kahekesi veini? .. .” 
ja pilgutab silma edevalt. 

Plekk katus põmises. Tähendab, sajab ikka 
veel. Juhan lükkas lahti akna. Siit lõi talle 
näkku vihmahoog. Ta sulges kohe selle. Tuul 
vurises ja vingus korstnas ning lõörides. 

Sügis. Vihm. Tuuled. 

Puud õöõtsusid ja peksid latvadega majaseinu. 
Saabus videvik. Juhan lõuseb, et keerata valgeks 
tuba. Ent kui ta käe sirutas välja elektrinupu järele, 
helises ülalt klaver ja kostis läbi lae paljude naer. 
Juhan kivistus. Ta jäigi nii seisma. Klaverimänguga 
ühes algas laul. Juhan tundis ära: see oli Aliis. 

Ta vajus tagasi leentooli. 

Ülal kihlab enese täna too, keda tema ar- 
mastab. Aliis laulis sama laulu, mida laulnud 
ta korduvalt varem ja mida Juhan kuulates oli 

tunnud õnne nii ligi. Nüüd tunneb ta, kuis 
rinnus kisub ja süda kord vaikib täiesti, siis jälle 
ähvarduks lämbuda. Ja laulul ei näi täna 
lõppu. See põletab nagu. Ta tõuseb, haarab 
mantli ja kübara ning tuleb vihma käite. 

Aeglaselt kostusid plaksuvad sammud mööda 
üleujutatud tänavat ja läbi vihma nähtus majade 
vahel varjus vilkuv kogu. 

Kuhu minna? 

Noormees jõudis läbimärjana preili Vase 
poole. See loomulikult imestas Juhan Kalda 
külaskäigu puhul pääle seda, kui nende vahe- 
korras oli tulnud ilmsiks parandamatu vastolu: 
naine armastas, kuid noormees mitte. 

Nähes jälle Juhan Kallast üle kaua aja, preili 
vaikima sunnitud ja mahasurutud armastus lõi 
esile seda jõulisemana ja nooruslikumana. Ta 

jooksis vastu Juhanile ja üle jõudnud esimesest 
imestusest — langes sellele kaela ja mõõdus het- 
keid, enne kui ta õnnest rabatuna sai tagasi 
kõnevõime. 

Ta kisub noormehe ümbert märja palitu, ri- 
putab selle ahju vastu kuivama ja asetab Juhani 
enesegi istuma sooja, Väljas on ju nii süngelt 
külm. 

Juhan tõmbas taskust likööripudeli ja pani 
lauale: 

»Selle kõrvale . . . Võin ma paluda“. . 

»O jaa!” hõiskab preili. 

Preili jooksiski kööki ja kohe kuuldus säält 
läbi kinnise ukse priimuse põlemise mühin. Ei 

mõõdund veerandtundigi — noormees selle 
aja kestes suitsetas ja vaatas albumi, mille esi- 
mesel lehel seisis ta enese pilt —- kui preili oli 


kuuma kohviga tagasi. 

»Sin käib kõik nii kiirelt. . .” 

«Nu, nu... Palun lauda”. 

Preili ja noormees istusid kõrvuti. Juhan 
avas likõõripudeli. Nad täitsid likööriklaasid, 
tõstsid need huultele, üksteise silma naeratades 
vaadates. Kuid mõlemad leidsid, et kaaslase 
naeru tagant võiks näha midagi muud, täiesti 
vastupidist naerule. Kumbki siis tahtis irööstida 
teist. Nad-laskusid üksteisele ligi, najatusid teine- 
teisele, haarasid siis üksteise kaelast — ja naersid, 
nagu naeravad armastajad üksteise süleluses. 
Preili silmele tulevad pisarad. Naise ärdust nä- 
hes noormehe lihaksetesselõi jõudu. 

»Armsam”, lausub preili. Ja nende huuled 
kleepuvad kokku neiu nutust. 

»Armastad sa palju?” küsib noormees. 

»Jah, võitmatult“. 

Noormees laskis neiu pää valla, lisades kuuldule: 

»Kui huvitav — kui ühesugused .. .“ 

»Siis ühesugused ?” küsib preili. 

See hetk lõi nad üksteisest uuesti ääretult 
kaugele. Jälle tundus, et nad on kaks võõrast, 
kaks juhuslikult kokku sattund inimest, kumbki 
enesega, kus üksteist ei suudeta aidata. 

Kui satuvad kokku nüüd nende pilgud, nae- 
ratavad need juba jälle. Kuid nad ei varja 
enam tõelisi endid. 

»Tõöna esikord vajasin seltsi“, jätkab noormees. 

«Tulin sinu poole. Võib olla uskusin leida 
siit seda, mida vajan. Kuid nüüd tunnen, et 
toimisin halvasti. Lubad, ma lahkun?” 

«Ei, seda mitte. Mind rõõmustab, et teil on 
siis vähekenegi usku minu võimetesse. Miks ma 
ei suudaks kõike .. . Sinule täna ma tantsingi. 
Paneme grammofoni üles. Las' see lärmab, et 
majarahvas arvaks, nagu peetaks siin pulmi või 
kihluseid”. Ja preili Vask naeratades noormehele 
tantsisklebki üksinda põrandal. 

Sõna kihluseid kuuldes noormehe silmis nagu 
tuksatus miski. Ta kallas täis kiirelt likööriklaasid 
ja ulatas ühe preilile. 

«tänaste kihluste terviseks . . .” 

»Kelle 2” 

Noormees lõi käega: ,Keda armastatakse”... 

»Siis, siis . . . too kihlab enese täna“, mõis- 
tab kõike juba preili. 

ta terviseks 1” 

Saabus pikk, pikk paus. 

Noormees katkestas vaikuse. 

«Ja mis sellest? Kas seda küll ei juhtu? 
Olen neid tolasid, kes armastavad teiste pruute. 
Tantsime parem! Kuid siiski, valus on, ja haige on. 
Sa armastad ikka mind? Eks praegu siis mõista 
ma sind paremini, kui kunagi varem. Joome — 
kuni laulame. Ja laulame, kui joome .. .1” 

Grammofon mängis. Nad lällutasid ise tasa- 
kesi kaasa ja proovisid vahel tantsidagi. 

«Aga nüüd peaks olema pääs juba kilkl“ 

»Tõsi, juba ta sääl on!” 

»Siis olevat mõõdas kõik ja lubatavat kõike!” 


Preili jätkab: 

«Viin, uimastus, veidikene hellust ja võlts- 
armastust — ja lubada kõike , . . mis on vere 
järele . . . millest värised juba unistades .. 
Võta mind sülle... Pane mind voodisse .. .. 
Nii. Lükka tekk ... Sa võtad mu lahti rii- 
deist ... Ma ei suuda sulle panna vastu. Tee 
minuga, mida soovid ... Ma armastan sind .. 
Nii hää on lamades suudelda .. .” 

9, 

Hannes tuli alla Aliisi kihluspeolt alles hom- 
miku-poole ööd. Ta oli rõõmus ja nähtavasti 
vähe viinastund. Ema, kuuldes samme, tõusis 
voodist, millel tukkus. Vahest tuli Juhan? Ta 
kartis täna selle eest. 

Hannes, kobades seina mööda ja komistades 
igal toas oleval asjal, leides viimaks elektrinupu 
ja keeras kõik lambid põlema. Ema seisis oma 
magamistoa uksel. Hannes, nähes seda, tuleb ta 
juure ja haarab selle ümbert: 

Ema, teeme kah tiiru! Paneme endi kopi- 
tand klaveri hüüdma! Ema, kui lust on elada, 
kui pääs väike kilk ja südames. . .” 

Kuid ema ei kuule Hannest. Ta süda kipi- 
tab teise poja pärast. Kus võiks viibida see veel 
nii hilja? 

Hannes käis ringi tuba mööda. Avaski kla- 
veri ja asus mängima sellel burshi-laule, ise ümi- 
sedes laulda kaasa. Ema segas aga vabele, et 
on öö ja majarahvas tahab magada. 

«Ah, mist Kuid kord on säärane jumalik 
"tuju. Arvad sa, ema, et minus pole enam nooruse- 

tuld, kuigi igapäev liigu tähtsa näoga kohtulau- 
dade taga ja kaitse õigust ning tõde... 

Tilk, tilk, tilk 

elu tilgake. . .” 

Jorises Hannes jälle laulu. 

Ema polnud näinud Hannest säärasena. Ta 
- «i mõistnud siis ei naerda ega nutta. 

»Sa vist kihlasid ka enese täna. Ega siis 
muidu olda sääraselt lõbus.” 

»Aga mis siis, kui veel kihlan? Uus noor- 
paar — muud midagi.” 

Ema pöördus ümber, et mis sa säärasega täna 
kõneled või oled. 

«Ema, üks küsimus,“ hõiskas Hannes talle 
järele. See pöördub ümber ja jääb ootama. 

«Kas Silvia võtaksid omale tütreks?” 

Ema kadus silmapilkselt ja tõmbas kinni 
paukudes enese järele ukse, 

Advokaat seisis mõnd aega veel saali keskel, 
kõikus vähe jalgadel, kõhis sügavasti, aevastas 
ja süütas põlema suitsu, Siis istus laua taha. 

Ta pääs helisesid ülal kuuldud laulud ja silme 
ees äsja nähtud pildid. Heli ta kõrvus aina 
tugevnes. Silmi ees pildid pöörduksid ikka kiire- 
mini ringi. Kõik pöörleks. Ainult Silvia kuju 
seisaks nagu sinks kõikide üle, 

Kaldate perekond ärkas üles kell seitse hom- 
mikul harjumuse järele, Ema ilmus esimesena 
öösärgis kööki, ajas üles tüdruku ja argsi avas 
Juhani magadistoa ukse. Voodi oli tühi. See 
oli esimene juhtum siin perekonnas, et poegadest 
üks pole ilmund hommikuks koju. 

Juhan veetis õhtuid sagedasti väljas. Kuid 
poole öö ajal ilmus ikkagi koju, või siis hilje- 
mini hommikuks. 

Tänane öö seega on erakordne Kaldate 
elus. 

Ema tuli istus Juhani voodi äärele. Hannes 
tõusis üles. Ka tema taipas, et kõik pole nagu 
korras. Emaga kokku juhtudes vaikivad nad 
mõlemad. Kumbki nagu ei taha küsitada teist. 
Mõlemil on vähe halb. 

Ema tundis Juhani loomu tugevaid ja nõrki 
külgi. Ta teadis, et tunnete hoos ei suuda see 
pidada piire. Juhan võiks olla ääretult õnnelik, 
aga samuti ka õnnetu. Ta teadis, et see silma- 
pilkudel võib hakkama saada päädpõöritavate 
tegudega, et millegi eest see ei ole mõjutatud 
olukordades kaitstud. 

Isesugune hirm asus ema ja poja ühisesse 
hommikmeeleollu. Nad vaikisid ja liikusid aeg- 
laselt, vaatamata teineteisele silma nagu siis, 
mil isa magadistoas lamas surnuna. Esimest 
korda kangastus nüüd esile sääraselt süngeid 
mälestusi. Mõlema südamel vaevles küsimus: 
Kuhu jäi Juhan? Vahest on temaga juhtund 
midagi halba? Mõlemad ju teadsid, et Juhan 
armastas Aliisi. Ja mõõdus selle kihluspeo öö. , 

Ema algas tahtlikult teist juttu: 

»Õösel kõnelesid Silviast .. .” 

Hannes aga ei jatka ema juttu, vaid algab uut: 

«Aliisi peigmees, kuidas nüüd noormeest hin- 
nata .. . Võib olla vääriks neiu enamgi.” 

Pidasid end ülal, nagu oleksid kihland enese 
samuti.” i 
Ema juttu jätkata nähtavasti ei meeldind Han- 


-nesele. Ta läks oma kabinetti, kus asus vaatama 


läbi klientide palvekirju ja ettevalmistama täna- 
seid kaitsekõnesid kohtus. 

Teiste asjade seas on Hannesel kaitsta täna 
ühe armukadeda roim, kes lasi maha pruudi, kui 
see enese kihlates teisega. Hannesel enesel oli 
raske mõista suuri kirgi ja armukadedust, mis 
põhjustavad mõrtsukatõid. 

Kunagi polnd ta üleeland suuri tundeid, Ta 
oli eeskujulik seltskonnaliige, korrekine, lahtise 
pää ja kõneka advukaadina alati asjalik ja rahu- 
lik, kellele vaid ennustati karjääri. 

Keskkoolis oli Hannesel võimata tegeleda tütar- 
lastega. Ta oli liialt tark ja asjalik ning mõjus 
seltskonnas alati raskelt. Noored neiud seetõitu 
hoidusid eemale tast võimalikult ja igal esimesel ju- 
husel ta pruudid vahetasid teda kergeajuliste ja 
kergekaaluliste noormeestega, kes selle vastu kand- 
sid seltskonna lõbusat tuju. See nähtavasti haavas 
targa, kuid nukelise Hannes Kalda enesetunnet. 
Ta ironiseeris siis naiste, nende maitse ja vaim- 
lise ulatase üle. Viimastega õnnelikult ümber- 
ajajaid ta pidas kõheduse, vaimuvaesuse ja kergats- 
likkuse esindajaiks. Sest mida võiks olla kultuur- 
sel vaimuinimesel ühist naisega, kes arendavat 
ainult eneses emase tunge ja kelle õige loomus 
väljendub rahuldatuna ainult mahakäivate, see 
tähendab, ebakorrektsete, vurlelikkude meeste- 
rahvastega ? 


Üliõpilasena õppis ta sõna tõsises mõttes. Ei 
prassind üliõpilasorganisatsioones. Ei istund koh- 
vikutes. Ei harrastand moodsaid tantse, mida 
pidas limasteks. Ei külastand lõbumaju ega 
kudrutand = iharate — naisüliõpilastega, ei  lii- 
kund tantsukursuseid ega balle mõõda. Ta 
sihiks oli: võimalikult pea lõpetada — üli- 
kool. Lõpetas ka selle ja astus kohe advoka- 
tuuri ning omas siin pea tähelepandava sei- 
sukoha. 

Armastuse küsimusi lahendas ta lihtsalt ja 
mõistuslikult. Kõike kontrollis ta juures intellekt. 
Ta ei mõistnud siis ka üldse inimesi, kel tunde- 
elu tugevam intellektuaalsusest. Ta leidis viimse 
olukorra ebanormaalsena, millest tekivat iga- 
sugused vääratused. Ta inimese ideaaliks oli: suur 
vaim suure hingega. Kuid vaim valitsegu kaooti- 
lise hinge üle. Kus pääseb viimane esikohale, 
olevat see suurimaks õnnetuseks. Fanatism, usu- 
hullustus, parteihullustus, armastusehullustus, uue 
ilmakorra hullustus — kõik need hullustused on 
tekkind seetõttu, et inimesed ei suuda ohjeldada 
endis tumedaid, alaväärtuslikke jõude ja kirgi 
ning et nende vaim on jäänud vaeseks, välja- 
arenematuks ja alaväärtuslikuks. Ta mõistis hukka 
siis ka halastamatult kõik need, kes libastusid suurte 
tunnete ja kirgede käes elus. Kuid ta pidi 
ometi nende kaitsjana nende kuritöile leidma 
pehmendavaid asjaolusid ning püüdma neid isegi 
näidata süütutena. Ta tegi seda, nagu teeb seda 
iga advokaat, kes peab lähtuma ainult ühe poole 
huvidest. 

10. 


Kell lõi üksteist. Juhan Kallas jäi ikka koju 
tulemata. Ema on kaotamas tasakaalu. Teenija 
nuttis, sest ta armastas salaja Juhanit. Ta leidis 
mahti jooksta üles Šillerite poole ja rääkis ära 
nende tüdrukule, et Juhan on öösel kadund 
jäljetult ja et kõik neil on seetõttu kaotand 
pää. Sillerite teenija omalt poolt kõneles suure 
saladuse all kõigest Renatele, et alt Juhan on 
öösel hukkund leidmatult. 


Saalis Aliis parajasti korraldas öösel peotujus 
segilöödud sissesäädet ning ema pidas nõu Silviaga 
lõunasõõgi üle, kui Renate tormas saali ja pool- 
kisades teatas, et alt Juhan Kallas on öösel jäl- 
jetult kadund ning olevat andmeid, et ta enese 
hukkas. 

Kõikide silmad kiindusid sõnumitoojale. Kui 
see iäpsemaid seletusi ei teadnud anda, pöörduti 
tüdruku poole, kes sellest kõnelend Renatele. See 
aga ei teadnud juure lisada kindlamat, kõneldes 
ühte ja teist. Kuid et õnnetus juhtund, selles oli 
ta kindel. Egas muidu Kaldate tüdruk ei oleks 
nutnud jutustades. Kuid see oli jooksta jõudnud 
juba tagasi alla ja ka teda ei saadud enam küsitada. 

See ootamatu teade rabas siinviibijaid. Oli 
uskumatu, kuid ometegi võimalik. Ja kui Juhan 
Kallas enese hukkas, siis kindlasti Aliisi kihluste 
tõttu. Keegi ei tahtnud seda õelda välja, kuid 
seda teadsid nad igaüks selletagi kohe. 

Nagu must vari kuuldud teate puhul tõusis 
Sillerite pere kohale. Üks neist, kas süütult või 

süüdlasena, oli põhjustand enesetapmise. Abielu 
üle surnukeha — see pole hääks tunnuseks. 
Halb ennustus. 

Õed kadusid igaüks oma poole. Aliis nuttis. 
Pereema tahtis tulla Kaldadelt küsima üksikasju 
kuuldust. Kuid tunneb, et ei suuda või et see 
pole temale sünnis. Kutsub kokku siis tütred ja 
peab nõu. Kuid mida veel küsida? Üksikasjade 
pärimisega kiskuda lahti veel kord teistele löö- 
dud haava ? 

Kuid viimati leiti, et Aliis peaks minema alla ja 
avaldama kas või kahetsust ehk kaastunnet. Tehku 
ta seda nii kuidas oskab ja suudab. Tal ei tarvitseks 
oma pisaraid varjata. Ta peab seda tegema, et 
hoida vahekorda Kaldatega, millest huvitatud 
nii vanahärra Siller kui selle teised tütred. 

Aliis lähebki, omal süda nii raske ja silmes 
pisarad. 

Hannesel oli aeg minna kohtusse. Kodust 
lahkumise eel — ikka veel Juhan polnud jõud- 
nud koju — telefoneerib ta politseisse, et kas 
sääl on uudiseid. Nimetab ka oma nime. Po- 
litseiametnik, kes teadis, et härra Kallas on aja- 
lehe juures, arvas, et küsitakse sinna päevauudiseid. 
Ta hakkas andma tavalist informatsiooni aja- 
lehtedele, et kõik on vaikne ja harilik. Jaoskon- 
dadesse on toimetatud öö kestes seitse joodikut, 
neist neli üliõpilast. Korporatsioonide vahel olevat 
olnud suurem kakelus avalikus paigas. Kaks 
murdvargust pandi toime, üks N. tänava kulla- 
sepaärisse, teine toiduainete kauplusse, kust viidi 
leiba, vorsti ja võid. Viimane on juba paljastatud. 

Sissemurdjaks osutus tõölisnaine, viie lapse ema, 
kelle mees jätnud maha. Maal N. vallas 
vägistus. Külapoiss M. kodu tulles naabri tütre 
Olga pidult öõsel on peatund heinaküünis. 
Hommikul pöördus neiu politsei poole, -kes noor- 
mehe areteeris. Viimane eitab vägistust: kinnitades, 
et kõik kujunend vabatahtlikult. Pargist leiti haava- 
tuna maas noormees, kes toimetati meelemärkuseta 
olekus haigemaija. Kahtlustatakse, et siin tege- 
mist üliõpilasduelliga. Tabati neiu, kes oma lapse 
tahtis viia teiste ukse eite .. .” 

»Pidage! Haavatu nooremehe tundemärgid?” 

»Oodake veidi. Protokoll on paberite vahel. 
Vahest lubate anda sõnumeid edasi. Hiljem 
otsime üles protokolli. Nii siis, tabati neiu, kes 
oma lapse ... “ Hannes helistas ära ja karjus 
siis uuesti kuuldetorusse : , Lubage haavakliinik!“ 
Ta seljataga avanes uks ja ta näeb peeglist, et 
Juhan astub sisse. Hannes viskab kõrvale kuulde- 
toru, haarab laualt mapi, tormab mööda vennast 
sellele vaatamata otsa ja ruttab kohtusse. 

Tüdruk lasi sisse Aliis Silleri. See seisab 
vaevalt jalul ja on surmkahvatu. Ta nagu ei 
tea, millega alata või kuidas olla. Ta märkab 
aga äkki saali seinale toetuna Juhanit, kes vaat- 
leb teda, ja ehmub. Ka tüdruk alles nüüd näeb 
Juhanit ja jookseb rõõmust hõiskavana selle juure. 
Kuid noormehe ette jõudes heidab pilgu Aliis Sille- 
rille ja põõrdub teenijalikult oma tuppa. Juhan 
seisab liikumatult omal kohal. 

«Teiega olevat juhtund õnnetus,” kogeleb 
- preili, ja ülesaand õudusetundest, naeratabki. 

»Millisest õnnetusest te kõnelete? — Ah et, 
pruut kihlas enese . , .” 

Juhan pöördub preilile selja ning väsinuna, 
uimasena ja raskena vajub pikalt oma magadis- 
tuppa. 

Preili leidis, et teda on meelega jäetud üksi. 
Kuid ta ei suuda niisama minna ära, edasi siia- 
jääda on samuti kohatu. 

Õnneks pereemand tuli koju. Leides saalis 
üksinda Aliis Silleri, tuleb vajub selle najale : 

»Teie tulite . . . tänan. Teie siis teate juba 
kõik. Milline õnnetus!” 

«Proua Kallas, aga teie poeg heitis just praegu 
voodisse.” 

«Teie tõite siis ta!“ Ja proua Kallas süleleb 
Aliisi. 

»Ei, ta ise tuli.” 

Emand Kallas aga ruttas juba pooljookstes 
poja magadistuppa. Preili Siller, tahtes õelda hääd- 
päeva, tuleb järele uksele. Ta näeb, voodi äärel 
istub Juhan, kelle kaelast on haarand ema. Poeg 
vabastab enese, tundes näiliselt piinlikkust, et nende 
perekondlikul intiimstseenil on päältvaatajaid. 

Preili Siller vabandab, soovib häädaega ja 
teeb minekut. Kuid emand Kallas peatab ta, 
tulles Juhaniga uuesti saali ja küsib, millega ta 
võiks olla preilile kasulik. - 

»Õieti, nüüd langes ära mu küllatuleku põhjus.“ 

Proua Kallas vabandab kohe, et neil tundus 

kuidagi erakorralisi asju ja palub preilit mitte 
pabandada. 

Preili Siller punastudes ja naeratades siis jutustas, 
kuidas nende'teenija käis ülal ja kõneles, et siin 
on juhtund õnnetus ..., 

Minuga!” imestab Juhan. 

«Ja teie, preili, tulite seepärast alla...” Noor- 
mehe suunurkes tõmbles irooniline naeratus. 

Aliis pöördus ümber ja kiirelt ruttas ukse 
poole. Kuid Juhan ruttas preilile ette, sulgedes tee. 

»Teie soovite ?!“ ärritatult küsib preili, 

»Jah. Teid tänada .. . .” 


Ema seisis imestanult päältvaatajana, et mis kom- 
bed on küll Juhanil? Ja ema lahkub. Tal on 
piinlik poja pärast, kes sääraselt käib ümber teise 
pruudiga. 

Ta tuli magadistuppa, sulges ukse ja istus toolile, 
Talle hakkas tunduma, et nende elu eite veeres 
kivi ja et selle otsa komistub nüüd ta kõige 
kallim poeg. 

Teisel korral oodati põnevusega Aliisi tagasi- 
tulekut. Kuid see viibis ja ootus närveeris kõiki, 
Sadasid mõtteid lendles neist igaühe pääs. Kuid 
igaüks vaid tundis üle kõige ühte: Aliis on saa- 
nud tahtmatult roima põhjuseks. 

Silvia kahtles, kas Hannes teda suudab veel 
kohtleda endiselt. Sest kuidas ka kõik ei unu- 
neks, ikkagi nendega iga kokkupuude ärataks 
Kaldais halbu mälestusi. Ja seda sünget märki 
ei suudaks pesta ükski võim nende kahe pere- 
konna vahelt. 


Renatele näib õudne surm. Ta võpatas mõttest, 
et allkorral võiks olla ööseti puusärk. Õhtuti ei 
julgeks ta üksinda käia Kaldate ustest mõõda. 
Meeleldi oleks põõrand ta täna tagasi oma väik- 
sesse ja rahulikku kodulinna. 

Ema tihkus nutta ja ohkas. Kõneles isegi 
vist viimsest kohtupäevast säälpool surma, mis 
ootavat kõiki ees. 

Küi Aliis viimati tuli tagasi ja teatas, et Juhan 
Kallas elusana ja tervena neid võiks tervitada, 
mõjus see teade juba suurema ootamatusena ja 
võimatusena, kui varem surmasõnum. 


12. 


Järgmisel päeval tundus, et eelmise päeva 
vahejuhtumised on haihtund kaugesse, kaugesse 
minevikku. Kõik oli nagu enne. Emand Siller 
tervitas endise naeratusega hommikul turule min- 
nes koridoris kohates emand Kallast. Ja emand 
Kallas vastas sellele samuti endise südamlikkuse 
ja otsekohesusega. Kuid jõudnud mööduda üks- 
teisest, tundus neile mõlemile, nagu poleksid nad 
kohand kellegagi. 

Emand Silleri tagasi tulles emand Kallas juh- 
tus jälle koridorile. Kuid kuuldes teise samme 
ruttas see tuppa, nagu ei sooviks ta meeleldi kok- 
kupuudet esimesega. 

Juhan, magand paar tundi, tõusis ja lahkus 
kodunt. Ta läks oletatavasti toimetusse, kus 
tööd palju ja iga üksiku puudumine annab tun- 
da ja võiks kergesii tekitada nurinat. Juhan 

oli siin osakonnajuhatajaid. Selle alltöötajad 
soperdasid aga lehte omapääd Juhani puudu- 
misel seda ja teist, mis lugejailegi hakkas silma 
kontrollimata sõnumite ja naiivsegaste kirjutistena. 


Hannes jõudis tagasi kohtust, lõunatas, vaatas 
Riigiteatajat ja ei kõnelend kellegagi. 


Algas õhtupoolnekõnelesoovijate vastuvõtmine. 


Sisse tuli vanaldane härra, riietatud lihisalt, 
pää juba hall. Advokaat, nagu tavalisesti, palus 
ta istuma enda vastu teisele poole lauda ja küsis, 
et millega võiks ta olla kasulik. 


«Härra advokaat — algas vanamees — väga 
raske ja sünge asi. Ainuke poeg oli. Tegime 
omalt poolt kõik ta kasvatamise hääks, hellita- 
sime, hoidsime. Ainuke poeg, loomulikult on ta 
siis kallis. Seni ise olnud aus. Kuid poeg van- 
gistati täna”. 

Kas võiksite lühemalt, asja juure“, katkestab 
vanamehe nutu advokaat. 

»Õieti, see on keeruline lugu. See pole nii 
lihtne, nagu seda mõistetakse politseis. Me pole 
just vaesed. Mul on naisega kosmeetikaainete- 
kauplus. Pojal polnud puudust millestki. Oli 
endil ka majake, Oleks olnud me ainuke 
pärija . . .” 

«Mida te poeg tegi, et ta vangistati?” kat- 
kestab uuesti vanamehe advokaal. 

Ta... lasi maha tütarlapse! Ei, libu lasi 
ta maha!“ peaaegu karjatus kõneleja ja vaikis, 
õelnud välja selle, mida ta esialgu ei suutnud, 


Mõne päeva eest tuli üht kaitsta, täna siis 
juba teine juhtum, mõtles endamisi Hannes. 
Idioodid | 

Hannesele näis, et praegusaja armastus on 
täiesti naturalistlik ja lihalik kandvama austu- 
seta ja õilsuseta. Armukadedusest üksteise hä- 
vitamised sagenevad. Ollakse hoolimatud ja jõhk- 
rad nii silmapilga kui kogu elu vastu. Elu on 
odav. Liigud noormehega — aga see armub 
sinusse ja ühel hääl päeval põmmutab su maha! 

Nagu kõneldud, Hannes ei mõisinud suuri 
kirgi. Ta neid ei oletandki kusalgi, sest tal 
enesel need puudusid. Kuid ta luges kõigest. 
Ta tundis armastuse ja armukadeduse kõiki 
külgi ja tegutsemismotiive arstide-patoloogide 
ja kriminaal-praktika järele. Seetõitu sääraste 
roimade kaitsjana oli ta eriti asjalik, psühholoog 
ja veenav. Omand seksuaal-protsessides kuul- 
suse nii kohtu kui ka rahva hulgas, pöörduti 
nüüd ta poole enne kõike sääraseil juhtumeil. 

«Jutustage asjalikult, kuidas see juhtus“, pöör- 
dub advokaat nüüd vanamehe poole. 

»Minu põeg oli väga tagasihoidlik naiste 
suhtes .. .” 

Halb armastajatüüp — mõtles endamisi ad- 
vokaat. —Pelguritest ja truudest poistest saab 
ikka enese- ja teistetapjaid, kui nad armuvad. 

Vanamees jatkas: ,Oli nagu imelik juba 
meilegi — võõrastab naiste seltskonda! Samal 
ajal teised lasevad ringi, suudlevad treppidel, 
plankude taga, ja pargipinkidel ajavad asju näl- 
jastena . . . Siis hakkasime meie emaga soku- 

tama. Hakkasime korraldama väikseid koduseid 
õhtuid. Ja kõikidele, kes tütardega meil käisid, 
meeldis me kodu ja poeg. Mu ema nimelt ar- 
mastab kodu. Kuid see ei puutu siia. Ja siis 
hakkasid tütarlapsed ise silma heitma poisile. 
Õieti, me ise poisi eest saatsime terviseid ühele 
meie arvates kenale ja ausale tütarlapseie, kelle 
vanemad polnud just rikkad ja kes omalt poolt 
siis tegid kõik, et meie poeg ja nende tütar tihe- 
mini saaksid kokku. 

Ja vaene poiss armus. Kuid miks ei pidand 
ta lõpuks armuma, kui meie, vanemad, tegime 
kõik ja tema vanemad samuti! Teistega ei saa- 
nudki välja lubatud lõpuks enam kumbki. 

Asi näis korras. Kuid sääl ilmus ühel päeval 
vaatepiirile üliõpilane. Kuidas ta seda korraldas, 
kuid ta tegi tütarlapse oma armukeseks. Hiljem 
on see nüüd selgund. Kuid küll pidi tütarlaps 
seda elu tundma varemgi. Muidu nii kergesti 
see iu ei läheks. 

Aga meie võtsime tüdrukut endisena. Sääl 
sai poiss ise jälile . . . 

Kui mõelda: = haritud inimesed, jõudnud 
juba niikaugele, kuid teevad sääraseid asju! 
Lihahimu, roppused, hoolimatus teiste vastu... 
Ainult kui võiks rahuldada hetkeks oma kirgi 
kas või teise pruudiga. Viimast otse ihalda- 
takse. Hullemad kui loomad! 

Ja tagajärjed: ühele haud, teisele vangla ning 
sunnitöö. Aga too kolmas — tõeline roimar 
kõnnib ringi endiselt kõrgesti haritud au- 
mehena ... 


Meie, vanemad, ei suuda pidada vastu lõõgile. 
Mina tuigun veel jalgadel. Kuid emakene on voodis 
ja täiesti otsas. Ta juures istub arst. Äriuksed 
sulgesime. 

Emake palub ja vannutab, et teeksin kõik 
poja päästmiseks. Härra advokaat, teie tunnete 
neid asju, kas kuidagi ei ole võimalik vabaks 
päästa poeg kuni kohtuni? Kohtus teeme siis, 
mis võimalik. Tooksin kaasa kõik tunnistajad. 
kuidas meie tüdruku vanematega panime poisi 
armastama. Meie rikkus võib olla meelitas neid. 
Vaesus on ju õudne. Me andestasime nende 
vaesuse, sest nad olid ausad ja sümpaatsed ini- 
mesed. iootsime seda ka tütrest. See oli kenam 
omasugustest, Jumalast loodud ilusaks . . . 

Härra advokaat, kuid tooge poiss vanglast. 
Ema sureb kurvastusest ja põrutusest“. 

»See on-võimatu"”. 

»Kuid on samuti võimatu, et ema oleks lahus 
pojast. Ma võin arstilt tuua tunnistuse, et ema 
oma surmavoodile vajab poega. Me maksame 
kautsjoni . . .” 

»Ei ole võimalik, säädus ei luba seda“. Vana- 
mees hakkas nutma. Talle näis nüüd kindlana, 
et sureb ka naine. 

»Kas usute Jumalat?” küsib advokaat. 

Vanamees pühib silmi. 

»Jumalat . . . lumalale on vist küll löödud 
mõre. Olen püüdnud lugeda ka loodusteadus- 
likke raamatuid. Ei saa nagu uskuda enam 
kõike, mis on piiblis. Olen protestant“. 

»Kõnelge õpetajaga. Vahest aitab tema”, 

»Ei, härra advokaat. Kirikuõpetaja jätame siit 
välja”. 

Vanamees tõusis ja lahkus. Lubas aga hil- 
jem tulla tagasi, et kohtukaitse usaldada Hannesele. 

See hetke mõtiskeles kabinetis, et kui halb 
on too reformeeritud, moodsa väimuga koos- 
kõlastatud kirik. Luther lõi hoobi religioonile. 
Protestandid lõid lõpliku mõlgi Jumalasse. 

»Muidugi on õige, mis nad teinud. Kuid usk 
ei käi mõistuse õigluse teid. Päälegi õigele ei 
ole vaja kirikut. Seda vajab ebaõige, roimar, 
haige, petis, ebapuhas — et saada trõõsti ja 
andeksandi pattudest. Säädus on halastamatu. 
Kes eksind, see ei pääse karistusest. Kuid kirik 
annab kõik andeks. Patustand või nõrkend 
elus leiavad troosti sääl. Õiged reformeerisid 
kiriku endi jaoks. Kuhu peavad siis minema 
patused, õnnetud, viletsad, sandid ja roimarid ?“ 


13. 


Kaldate ema täna pani välja kogu oma 
kokakunsti. Oli märgata, nagu mõöduks kõik 
hästi: pojad, kes olid hakend võõrastama teine- 
teist, on nähtavasti leppind ära ja vestlevad oma- 
vahel. Juhan on näiliselt jälle endine: naljatab 
kõigiga ja on muutund sõnakaks. Ema seda 
nähes püüdis » siis omalt poolt teha kõik, et 
kõik tunduks kodus hästi. 

Pojad arutasid riiklikke küsimusi. Parajasti 
riigikogu koosolek oli kujunend lõõminguks, 
kus tarvitati rusikaõigusi. Ajalehed olid täis sel 
puhul pilkeid. mBahves naeris. Kes ega tõsisteks 

sääljuures jäid, olid valitud rahvaesitajad ise ja 
alustasid nüüd vastamisi kohtuprotsesse. ,Rusika- 
valitsus Toompeal. Rusikahoop parteikirgede 
taltsutajana. Tooresjõud auesjade õiendajana“, 
pilkasid ajalehed. 

Juhan naeris kaasa, nimetades riigikogu meie 
poliitiliseks teatriks ja avalikuks rahvamajaks. 

Hannesele oli aga säärane enneolematu skan- 
daal kõrgemas kogus ääretult piinlik. Talle tun= 
dus seejuures, nagu oleks ta enese au teotatud. 
Ta oleks teinud kõik, et mitte ajalehed sellest 
sääraselt ei oleks pistnud räuskama ja mõnitama. 
» On tolasid kõrgel Toompeal, kuid kus neid puu- 
dub? Sinna on kogund ka meie parimaid päid”, 
arutles ta. Osalt see: Hannese piinlikkus tema 
majesteedi eneserüvetamise puhul, millele nõudis 
seni ta täit respekii — aitaski kaasa, et vennad 
omavahel lähenesid. 

Hannes ei jumaldand kedagi. Kuid ta, võiks õelda, 
kummardus ,tema majesteedile” — riigivõimule. 
«Riigivõim, rahvaesitus ja valitsus peavad püsima 
lugupidamisesrahva silmis.Need peavad olema seda. 
Vastasel korral riigikodanik muutub ebatruuks”, 
kinnitas ta ikka. 

Kaldate emand on jälle naerul. Ta oli seni 
südames veendund, et tema lapsed on kõige ees- 
kujulikumad, et tema võib nende pääle olla uhke. 
Ja kas ei leia ta siitki selleks tõendust: juba tundus, 
et poegade vahekord muutub, et võib olla Juhan 
südames pettununa saab hakkama nii mõnegi mee- 
letusega, nagu seda juhtub tavalisesti vastavais olu- 
korris. Kuid sääl nad on. Jälle koos ninapidi. 

Kui teejoomine lõppes, istus ema ise klaveri 
taha ja sellel klimberdades edvistas laulda eleegi- 
list romanssi. Pöördub siis poegade poole, omal 
tehtud traagiline värin hääles, et ainult tema 
vanaduses võidakse õieti tõlgitseda romansse 
õnnest, noorusest ja armastusest. 

- Pojad vist naeratasid sellele. 
Kuid laulu ja mängu vastukajana helises klaver 
ka teiselt korralt. Kuuldus naise laul. Emand 
Kallas tõmbus näost valgeks ja tõusis kla- 
veri tagant. All muutus kõik surmvaikseks. 
- Läbi lae oli äratuntav Aliisi hääl. 

Juhan heitis pilgu kord emale, kord vennale 
ja pidi veenduma, et neil oli hirm tema pärast. 
Juhani pani see naeratama. Ülal laul ja mäng 
aina paisusid. Klaver tagus nagu kõrvade pihta 
ja laul kisuks seest südant. Juhanile oli kuulata 
seda valu magus. See erutas ja rammestas 
samal ajal. 

Emand Kallas andis märku teenijale, et see 
koristaks laua. Kuid teenija, üle põranda minnes 
sõõginõudega, pillas kandiku. Klaase purunes 
põrandal. Emand Kallas vihastus seninägematult. 
Ta kriiskas ja kogeles, et tüdruk järgmisel päe- 
val otsigu uut kohta. Ja see korjas siis põran- 
dalt klaasitükke ning tihkus nutta. 

Selle kadudes oma tuppa, Juhan pöördus ema 
poole: 

Seda poleks vaja, ema. Viisakas ja tõõkas 
teenija. Võime saada ehk halvema. Ja kus teda 
ka kohe uus koht ootab. Nälgib neid vaesekesi 
tööta küllalt . . .” 


Ema tõusis ja mõõdudes Juhanist, haaras selle 
käsivarrest: 

«Mitte tema ei vihastand mind, vaid see sääl 
ülal ... See oma rumalate ja närvele käivate 
laulukestega . . . Teenija võib jääda.“ Ja ema 
lahkus poolhaigena oma tuppa. 

»Teenija!” hõiskas Juhan. Teenija ilmus aland- 
likuna, silmad märjad uksele. Ta juuksed olid 
sasis. Nähtavasti oli ta lamand kummuli voodil. 
»Proual on täna halb. Ta laseb teatada, et võite 
jääda.” 

Emand Kallas kuuldu pääle lükkas lahti oma 
toaukse ja vaatas sisse. Teenija tegi talle nae- 
ratades õnnest sügava kniksu. Naeratab emand 
Kallaski. Naeratas Juhangi. Pereema tõmbus 
uuesti oma tuppa. Hannes tõusis ja läks sigarit 
imedes kabinetti. Ka teda ärritas mäng ülalt. 
Jäänud kahekesi, teenija oli valmis jooksma nüüd 
Juhanile kaela. Nad seisavad silm silma vastas. 

»Kenakene, pisikene, pirtsakakene,” ja Juhan 
lõõb hellalt tüdrukule põsele. ,Silmad säravad 
| kui nõõbid .. . Tahaksin õppida lugema naise 
armastust ja valet ta silmadest!” 

Noormehe pilk oli muutund äkki süngeks. 
Teenija tõsistus ja tal hakkas selle ees juba vähe 
halbki. Kuid noormees jatkas: 

»Kõikide naiste silmad on ühtemoodi hallid, 
või sinised, või mustad, või siis sõstra-karva. Mis 
olen mina süüdi, et armastan neist ühti?“ 

Teenija tahtis jooksta kööki, sest ta ei mõist- 
nud, mida pidi tähendama säärane Juhani jutt 
temaga. Ülal tagus klaver ja kostis ikka laul. 


4 

»Pea!“ haarab Juhan tüdruku käest. 

«Tantsida sa ju oskad. Ülalt muusika järele 1” 
Ja tüdruk ning Juhan keerutavadki põrandal: 
Ema, kuuldes saalist müdinat, lükkab lahti uuesti 
oma toa ukse. Paar keerutub edasi põrandal, 
laskmata end segada. 


, »kma ja Hannes, lõõge kaasa!“ hõikab Juhan, 
«Ulalt muusika järele . . .1” Ema vaid naera- 
tades lõõb käega, et mis nüüd tema, vanainimene. 
Kuid oma silmel helgib võidurõõm, et näe: meie 
tantsime su pisarnukrate unistuste järele . . . 


14. 


Saal on ammu pime, On asutud magadis- 
tubadesse. On öö. Kuid pereema on otsind 
välja pääotsist! lauluraamatu ja loeb," prillid”'ees. 
Ta loeb seda igal õhtul voodis, et uni tuleks 
rahulikumana ja et kahetseda möõdund päeva 
halbu ning paluda eelolevaj ja oma poe- 
gade eest. 

Ka Hannes viibib veel oma kabinetis. Ta 
valmistab ette homseid kohtuasju: keda kuidas 
kaitsta. Lehitseb sääduseraamatuid ja märgib 
üles paragrahve. Teenija oli voodis. Ta soovis, 
et teised uinuksid pea ja ootas juba oma noor- 
meest, kes külastas teda hoovi kaudu läbi akna. 
Koputaksegi aknaruudule ettevaatlikult. Teenija 
tuleb, kuulatab, kas kedagi pole saalis, kuhu 
võiks kuulduda üle akna ronimise kobin. Ei 
kedagi. 

Ta avab is akna. Sisse ronib ta peigmees, 
kes on armas us, kui tuleb. See koo- 

rib ta alati ihualasti ja siis suudleb loomana jõu- 
liselt, väsides kirgi rahuldamast hommikupoole 
ööd. Siis tükib jääma magama ning teenija on 
pea alati hädas, et teda välja saata veel pimedas 
teiste märkamata. 

Vaadates saali teenija eksis, et see on tühi. 
Sohval istus Juhan. Kuid see oli vajund kõverasse, 

Ta ootas, et klaver ülalt veel heliseks jata veel 
kostuks Aliisi laul. Ülal aga magati. 

Hannes tuli kabinetist läbi saali ja heitis 
voodisse. Ema oli uinund, lauluraamat pihus. 
Ka teenijatoas oli juba vaikne. Kõik magasid. 
Ent nüüd lõi Juhani hinge säärane nälg...ja näriv 
valu. Tõusis säärane igatsus ja iha, et tõuse või 
põlvili treppe mõõda üles Aliisi ukse taha. 

Polnud und. Tundus, et magamisest ei või 
olla juttugi. Ergud töötasid säärase kerguse ja 
värskusega, et tajusid iga väiksemagi krõpsu 
maja seest või jalasammunise läbi akna tänavalt. 

Mida kauemini Juhan siin istus, seda raske- 
maks muutus see. Ta tõuseb, kikivarvul tuleb 
eestuppa, riietub ja lahkub välja, 

«Kuhu nüüd? Ükskõik kuhu. Ent — mul 
on ju nüüd öösõber .. .” 

Ta tuli pikki tänavat mööda. Oli vilu. Ja 
märkamatult leidis enese preili Vase pimedate 
akende all. Ta peatus. 

«Kas koputada, või mitte? Aga miks siis 
mitte koputada ?” 

Ta koputas. Mõne hetke järele oli Juhan 
preili Vase juures toas. 

Hommikul koju tulles valutas Juhanil pää. 
«Ühte naist armastad, teist samal ajal võid 
jumaldada eemalt selle ande ja võluvuse tõttu. 
Kolmandat aga magatatakse... Kõik neist armas- 
tavad. Ja igaüks neist võib olla armastab tühja. 
Abiellutakse armunuli. Kuid abiellutakse ka 


- hää partii, sõpruse või isegi ainult iha korral. 


Kes neist hiljem kõige õnnetum? Kas mitte 
armastuses abielluja? Nii lihtsana näib too 
ammu äraõpitud armastusekäik ,.. Ent ometigi 
ses miski ei kordu.” 

Värske õhk lõi Juhanile näkku. See mõjus 
hästi. Juhan seisatas tänavanurgal. Puhus kerge 
tuulgi. See ajas tal pääst mõttetuid mõtteid. 


15. 


Kodu voodi heites lasi Juhan teenijat telefo- 
neerida toimetusse, et ta on haige, ja uinus. Oli 
lõuna, kui ta tõusis üles. Ta juure ruttas ema 
ilma ühegi etteheideta pilgus, mis Juhanit imes- 
tas. See näilise ärevusega siis jutustas, et valit- 
sus on astund tagasi. llue valitsuse peaministri- 
kandidaat on helistand Hannesele, et soovib 
rääkida läbi, kas see ei võtaks osa uuest moo- 
dustatavast valitsusest. . See teade, mis . esi- 
algu pidi jääma saladusse, levines majas aga 
kulutulena, Kogu majarahvas sattus ärevusse. 

Sillerite perekonda näis see teade puudutavat 
rohkem kui Kaldaid endid. 

Proua Siller, koju tulles turult, koridoris tegi 
proua Kaldale aupaklikuima kummarduse, kui 
kunagi varem. 

Renate oli meelest ära. Ta otse hüppas rõõmust. 
Mis ka ei juhtuks, ta rõõmusiuks kaasa igale Kal- 
date rõõmule. Viimased seisid mõnd aega ta 
südamel enamgi, kui ta oma vanemad ja õed. 
Eriti pääle vahejuhtumist Aliisil Juhaniga.- 

Renate heitis ette korduvalt Aliisile, tehes 
selgeks viimasele, et ainult Juhan võiks olla selle 
väärseks meheks, kes on seltskondliku takti, hinge 
laiuse ja uhkusega. Tema arvamise järele Aliis 
peaks tühistama oma kihluse ja hoidma alal 
tutvuse Juhaniga, lõpuks õppima viimast armas- 
tamagi. Sest tema arusaamise järele pole või- 
malik, et Juhanisse ei armuks naine, kes teda 
kord lähemalt tunneb. 

Aliis vaid vihastas õe nõuannete üle. Tema 
austab Juhanit. Armastus olevat aga midagi muud. 

Tal on peigmees, keda ta juba lapsena tun- 
dis ja ka armastas. Kuidas tohiks ta õelda ära 
sellele ? 

Ta tunneb oma peigmeest. Ta on annud 
sellele oma sõna. Oma sõna ka peab. Ta usub 
võida sellega elada abielus ja olla õnnelikki sel 
määral, kui see võimalik. 

Kõneled rumalusi!” karjus säärastel korda- 
del Renate otse näkku Aliisile. 

»Mis on too mees, su lapsepõlve sõber, võr- 
reldes Juhaniga? Tuleb aeg, kui ei julge sa 
sellega ilmuda igasse seltskonda. Ta on seks 
liialt ilmetu ja tavaline . . .” 

»«Vaikil Ma keelan säärase kõne oma peig- 
mehest“ ja Aliis lahkus oma tuppa teiste t »st. 

Õdede sääraste kahekõnede kordadel Silvia 


N 53 


vaid muheles. Ta kahjatses, nagu teisedki nende 
pere liikmed, et vahekorda Kaldatega on löödud 
tume täpp Aliisi tõttu. Talle tundus, et ise sobiks 
Hannesega hästi. Kuid nende vahekord on tun- 
duvalt jahenend — tänatud Aliisi. Ja see ajas 
ta sisemiselt vihale õe vastu igakord, kui sellest 
tekkis kõne. 

Ta leidis, et Aliis vähemalt oleks pidand tali- 
tama taktilisemalt. Kihlustega oleks võidud oodata. 
Juhan ise oleks hiljem või varem jõudnud sel- 
gusele, kuidas lood. Ja kõik oleks mõõdund 
märkamatult. Noormees oleks pikkamööda iõm- 
bund tagasi ja oleks maskeerind oma tundeid. 
Perekondade vahekord oleks võinud kujuneda 
just selle Juhani peidetud armastuse tõttu 
Aliisi vastu eriti soojaks. Kuid nüüd saabus 
kõik nii äkki ja parajasti just siis, kui noormehe 
tunded jõudsid lüüs äsja põlema. 

Siitpääle Silvia ja Hannese kokkupuuted saa- 
busid juhuslikult: teatris esietendustel, tänaval ja 
paraadust lahtikeeramisel. 

Kuid et Hannes endiselt on Silviast huvitatud, 
selles oskas ta veenduda, Hannes annab ära 
end, kui kolmas tuleb kõnelema Silviaga. Ta 
muutub siis otse kahjatsevalt abituks ja närvli- 
kuks ning eemaldub tavalisesti. Silvia ilmub 
kavatsetult seltskonda austatavate noormeestega, 
kus arvab ees leidma Hannest, laseb enesega kura- 
meerida ja teeb kõik, et näida võluvana. Hannesele 
pidi jääma mulje, et tema on kogu aeg võistlevate 
noormeeste huvialune ja et kuidas ta neid tõrjub 
tagasi. Hannes ministrikandidaadina valas nagu õli 

tulde. Nii vanemad kui õed on Aliisi kallal. Otsus- 
takse: Aliis peab tegema jälle kõik hääks. Tavõtku 
arvesse ka teisi, teiste elu. Pereisa näeks meeleldi 
Hannest oma lähema tuttavana. Silvia ja Renate 
tahavad kurameerida. Aliis ja Juhan peavad 
leidma siis ükskõik missuguse läbikäimisviisi, kas 
sõpradena või armastajatena. Moodne elu — kõik 
on siin ju võimalik. Aliis protesteeris vaid ja 
nuttis, et mida teised temast nii teevad, et nad 
on valmis ta kupeldama maha oma huvide eest. 


16. 


Kui Aliis tuli teiste poolt saadetuna Kaldate 
poole, jõi Juhan täna saalis kohvi. Preili näili- 
selt närveeris. Meelsamini oleks sattund ta vist 
kokku pereemaga kui Juhaniga. Noormees va- 
bandab, et viimane on väljas. 

»Näete, joon veel hommikukohvi, jätkab Juhan 
Kui rikis võivad olla küll noormehed: ööd 
väljas, päeval korratuses“”. 

Alles nüüd märkasid mõlemad, et noormees 
oli pintsakuta. Ta kandis rohelist koetud vesti, 
kuid nägi välja ses eriti kavalerlikuna. 

«Teate mis?“ jatkab noormees. = ,Jooge 
minuga klaas kohvi”, 

Tänan, olen joonud”, 

«Usun, kuid tehke seda minu seltsiks, minu 
meelehääks. Omavahel õeldes, olen õudselt 
näljane. Aga kuidas sa sööd, kui preili vaatab 
päält ?” 

«Miks mitte! Palun”. Preili on asjalik ja tõsine. 

wõiiski mitte. Teie lasete mind siis oodata 
sõömalaua ees“. 

Preili ohkas ja tahtes, tahtmata istus lauda. 

Noormees kallas välja talle kohvi. 

Aliisile tuli meelde Juhanit nähes pintsakuta, 
et nende isa viibib alati samuti, kui on hääs 
tujus. Ju siis ka Juhan on seda praegu. 

Nad olid juba lõpetamas, kui Juhan tõuseb 
äkki laua tagant ja läheb avab kapi. Ta tirib 
välja likööripudeli, 

- »klannese oma — kuid mis sellest!” 

«Misjaoks veel seda!” hädaldab Aliis. ,Teie: 
lähete liiale!” 

»Kuis niit Te tulite ju mulle külla”. 

Preili seda kuuldes lõi silmad maha. 

»Jah. Teised soovisid seda”. 

Ja Aliis kuuleb jälle teiste manitsusi, et Juha- 
niga tuleb otsida vahekorda, ja et tuleb teha 
kõik .. . Ja et kõik seda soovivad ja näeksid. 

Noormees avas pudeli, tõi kaks likööriklaasi, 
täitis need ja tõstis ühe: 

»Siis teised on väga huvitatud, et meie olek- 
sime hääd ...? Joome nende hääde soovide 
terviseks !“ 


Vaevalt oleks preili olnud nõus ühelgi teisel 
juhtumil jooma likööri. Kuid praegu pidi ta 
seda. Ta ei vaielnud vastugi. Jõi ühe tühjaks, 
lasi täis kallata teise. Juhan ju teda palus ja 
seda soovis. Juhaniga oli vaja leida läbikäimis- 
viis. Kaua nad laua taga ei istund. Kuid liköör 
oli kange ja lõi kohe pähe. Preili oli juba 
joobnud. Juhan pani mängima grammofoni. 


56 


Nad tõstsid veel klaase. Preili tundis enesel 
noormehe pilke. 

»Ärge vaadake nii, mul hakkab hirm!” hä- 
daldab preili, ,Ma kardan teid juba. Kuidas 
julgesin ma jääda teiega üksi . . .” 

»Palun tantsima!” 

Preili tõusebki, kuid langeb tagasi. Noormees 
haarab ta käealt. See tõuseb uuesti. Kuid nüüd 
tuiguvad nad koos jalgadel. Juhan haarab preili 
sülle, 

Jumal, Jumal — kordab Aliis — laske mind 
vabaks! Jumal, mis küll veel saab!” 

Oli nagu võidurõõm, mis helkis või hõiskas 
noormehe silmes. Preili, kes ta armastuse 
lükand tagasi, kes temast kui putukast möödub 
uhkena ja kõrgena — on nüüd ta käte vahel 
paluvana ja võidetuna. Hetkeks häbematust — 

Ent noormees laskis valla preili. Nad seisid 
silm silma vastu: Noormehe kogu südame lai- 
netus tõusis nüüd ta silmesse, 

»Te pilk uimastab . . .“, segasena suudab 
lausuda preili, Vastuse asemel haaras noormees 
võimsalt Aliisi ja suudles seda lahtilaskmatult. 

Nad tunnevad äkki mõlemad, kuidas kirg 
koorub alasti. Noormees tõstab preili uuesti 
kätele. Selle kleit tõuseb iššenesest üles. Noor- 
mehe käsi hoiab preili paljate säärte ümbert. 
Ihude kokkupuute tunne lõõb nad mõlemad 
metsikuiks. Kirg muutub ihaks. Naine seda mõis- 
tes püüab end vabastada. Kuid juba tunneb, ei 
on võidetud ja alistuma määratud ning et ei 
pääse enam saabuvast. Ta tahaks veel põgeneda, 

kuid enam ei suuda. Ta rammestub. Kogu ta 
keha pulsseerib palavikuliselt ja anduvalt. Nad 
on .unustamas endid, Ja nüüd vabastub ta nai- 
selik ürginstinkt: anduda siis juba tahtlikult teda 
võtvale. 

Sel hetkel nad märkavad, et neid on saalis 
kolm. Saaliuksel seisab preili Vask. Noormees, 
külastades viimast, kutsus teda ka enda poole. 
Täna see siis tuli. Ta lasi sisse tüdruk. Seda 
saalis ei pandud enam tähele. 


Aino Vases, kes oli viimastel päevadel saanud 
Juhani armukeseks, sattudes päältvaatajaks selle 
armumängu teisega, ärkas armukadedus ja talt- 
sutamatu viha Aliisi kui oma võistleja vastu. 
Üleolevalt muiates ta tuleb teda tummalt ja eh- 
munult jälgivate noormehe ning preili vahele. 
On silmapilke, kus riskeerima peab kõigega, kus 
mängu peab panema kõik, et võita, või siis kao- 
tada lõplikult. 

Preili Vask aimas, et seisab säärase silma- 
pilgu ees. Ta pöördub Aliisi poole jämedalt 
muiates. 

»Kui ma ei eksi, teie oletegi too daam, kel- 
lest härra Kaldal kõnelda nii palju hääd ja kel- 
lega siis olen meeleldi soovind saada tuttavaks ...* 

Kui te minult midagi soovite — olge otse- 
kohene. Ilma sissejuhatuseta”, vastab Aliis sama 
kõrgilt. 

«Teie näite päris hästi”, jätkab preili Vask. 
«Teisse küllap võiks põhjalikult armudagi, nii 


' tõitsa rumalasti ja õnnetunagi, kui veel ollakse 
- x kogenemalta ja ei tunta inimesi”. 


58 


»Olen üllatatud teie peenes inimeste tundmi- 
ses. Kuid teiste üle hinnangud võiksite hoida 
endale 1“ 

«Siis võiksite minna! Ma tunnen teid juba 
sel määral, kui seda huvitusin, teie ihar ja truu- 
dusetu pruut!” 

» Olen, kes olen. Suudlen, keda ma tahan. 
Murran iruudust, kellega see mulle meeldib 1” 
karjatas tabatuna Aliis. 

Juhan on vahepääl laualt võtnud täie likööri- 
klaasi ja seda tühjendades hõiskab vahele : 

»Täna on pulmad, prosit!” 

Preili Vask põõrdus Juhani poole, nähtavasti 
soovides Aliisile demonstreerida ka oma lähedal- 
olu noormehele. 

«Pruuttüdruk, jooge kaasa!” ulatab Juhan 
talle täis likööriklaasi. Preili Vask võtab klaasi 
laualt ja pöördub Aliisi poole: 

Pruudi terviseks 1° 

Siis põõrdus ümber järsku ja jooksis välja. 

Noormees tühjendas jälle klaasi. Siiajäänud 
lähenesid üksteisele. Nad ei teadnud, mida antud 
olukorras veel õelda. Nad ulatasid lõpuks üks- 
teisele jumalagajätuks käed. 


17. 


Juhan kõndis välja linnast. Ta otsis võima- 
lust jääda üksi enesega, nagu seni oli otsind ta 
seltsi, 

Päike paistis. Maailm ringi tundus ääretuna 
ja inimene selles väljavalitunä, hoitavana ja 
eelistatuna. 


59 


Juhan oli varem mõelnud mõnigi kord ar- 
mastusest kui tundest, või kui elamusest ja kirest. 
Ta oli võib olla varem armund ja olnud õnnetugi. 


Kuid nüüd saabus kõik teistsugusena. Nähta- 
vasti oli ta varem põlend ainult armastuse ääre- 
maid, enesekujutatud tundeid ja idealistlikke kirgi, 
mil ollakse ilutulestikuna meeleolutsev ja ka 
õnnetu südameski. Kuid säärane armastus ei 
tapa veel. 

Juhanit ei vaevand armukadedus, see julm 
põetaja, millele ei suudeta panna vastu ja mil 
närvid ütlevad üles ning noori ja vanu lahkub siis 
vabasurmas. ; 

Juhan ei uskund enam alaealiste müüti õigest 
esimesest või ainult kord üleelatavad suurest ar- 

' mastusest. Ta teadis, et kõik läheb mööda. Iga 
kauni naise järele tuleb uus sama või veel kau- 
nim. Sellele ei tule siis jooksta järele. 

Kuid Juhani armastus, mis lõi süda- 

» messe võrdlemisi äkki ja lühikese aja kestes, oli 
ometigi nii sügav, tõsine, valdav ja vankumatu, 
et ta küsis korduvalt: mis saab nüüd? Ta kar- 
tis tõsiselt enese eest. Talle tundus, et see on ta 
elu suurim tuleproov. Võib olla ta prae- 
gune õnnetu armastus ongi see, mille läbi tehes 
alles ollakse eluks küpse ja õieti orienteeruv. 


Juhan püüdis jõuda selgusele antud olukorras. 
Ei ole kahtlust, et ta armastab — ja et ta ar- 
mastab väga palju. Aliis tarvitses temast koge- 
mata ainult mõõduda. Siis võis ta jälgida enda 
ärritusi ja naisesi täiuslikku sissevõetust. Ta olioma 

kire vang. Kuid misukesi vabadusi tal on veel? 
Ja kas neid tal üldse? 

Ta võib kurameerida teistega: Iga lopsakas 
naine mõjub temasse veel. Tähendab, tal on 
veel mõningaid vabadusi. Kuid ta pidi veenduma, 
ct lähemalt tutvudes, mõne korra kohtamise 
järele naised kaotasid oma huvitavuse. 

Tal on armuke. Oma hinge piinavamatel 
hetketel külastab ta seda. Kuid laskund selle 
voodisse, võib olla selle iharaisse sülelusisse — 
näris oma südant armastus teise vastu. Ta 
iuleb koju hommikul väsinuna ja ärajoonuna. 
Magades välja ta on kõik unustand — ainult 
mitte Aliisi. 

Aliis pole ju eriline naine. Tal puudub iga- 
sugune ekstsentrilisus. Ta on täiesti tavaline, 
kuid südamlik ja ihaldatav, kes loodud õnneliku 
abielu jaoks. 

Juhan näeb Aliisi kõiki nõrkusi. Ta ei saa 
siis teda ka austada täiel määral. Kuid ta on 
kord võinud selle naise oma südamesse. Ja 
nüüd ta armastus enam ei anna järele. 

Juhan arutleb : 

«Tema armastab õnnetult, see tähendab, täiesti 
lootusetult. Õnnetu armastus — kuidas kõlab 
juba see sõna ilmetuna ja nigelanal Õnnetult 
armuvad ju saamatukesed, kääbusmehikesed ja 
tahaplaanile määratud naised, kelle vastu loodus 
olnud ülekohtune. Midagi idiootlikku on alati 
õnnetus armastuses. 

Temaga juhtus aga sama, temaga, kes liikund 
esimeste seas. nd i 

Hommikul ärgates poleks nagu midagi, lõuna 
paiku aga juba süda annaks tunda ja õhtul — 
ajab üles palavikku, mis matab hinge.“ 

Juhan on tõsiselt nukker oma armetü olu- 
korra tõitu. Ta silmele võiks veereda pisaraidki 
end kõrvalt vaadates. 


18. 

Kaldate kahe perekonnaliikme hinge on löö- 
dud mõrad: emale ja Juhanile. Juhan käib joo- 
mas ja veedab õid naistega. Emand Kallas aga — 
põlvitamas kirikus altari ees. 

Siin on hää olla. Siin ta palvetas. Siin ei 
äratand ta pisarad kellegi tähelpanu. Ja siin 
on koht, kus kuulatakse ära hädad ning tröös- 
tita ei lasta ära kedagi. Ta ei jätnud vahele vii- 
masel ajal ka ühtki palvetundi palvemajas. 

Emand Kallas uskus vankumatult, et Jumal 
võib aidata ja nende pere sääda jälle õigele alu- 
sele, kui ainult südamest ja alandusega ta poole 
pöördutakse. Jumal on alanduses. Jumal ilmu- 
tab palves. Jumal tuleb õnnetute juure, uskus ta. 

Palvemajast tulles käis emand Kallas surnu- 
aial mehe haual. Ta istus selle pääotsi kivile 
ja nuttis. Muud ta enam ei suutnud. 

Tuul pildus haudade vahel kollaseid lehti ja 
vilistas närtsivate haua-lillede vartes. 

Teisel pool surnuaial maeti. Lahkunu võis 
olla tuntuid seltskonna-tegelasi. Seda saatma oli 
kogund rahvahulk pärgade, lippude ja lilledega. 
Haua ääres mängis muusikakoor : 

»Jumal sul, ligemal” — 
Ihkab mu rind ...” 

Ja emand Kallas haaras kahe käega mehe haua- 
ristist, selle najale laskudes ning nuuksus val- 
justi. Kuid teda ei kuulnud ega pannud tähele 
keegi. Kõik kuulasid teisal hauakõnesid ja vaata- 
sid pärgade panemist värskele kalmule. 

Mehe haualt paar närtsind sügislille pihus, 
emand Kallas algas koduteed tagasi. 


Juhani koju tulles Hannes istus. saalis tugi» 
toolis ja suitsetas sigareid, mis alla saatnud oli 
isand Siller härrale tulevasele ministrile. Juhan 
tahtis mõõduda vennast sellega kõnelemata. Kuid 
Hannes pidas ta. 

See jäi seisatudes ootama. Toas kestis endine 
surmavaikus. Oleks võidud kuulda siin kärpse- 
lendugi. 

«Mulle tehti ettepanek ,.. 

»Valitsusse. Seda ma tean. Toimetuses oli 
sellest kõne.” Ka Juhan istub nüüd tugitoolile. 
Hannes ulatab talle sigari laualt ja jatkab: 

»Imelik, kõik pidi hoitama saladuses, vähemalt 
esialgu.” 

»Mida kõneldi siis minust toimetuses?“ 

»Kaaluti — ja leiti olevat kerge“. 


»Toimetusemehi vajaks ka kord õpetada. Iga 
poisitola võtab sääl suu täis ja kõneleb asjust, 
millest omal pole aimu. Kõige vastutustundma- 
tuid soperdajaid . . .” 

Ka minu arvamine”. 

Kuid sinu seisukoht?” 

Juhan vaikis heikeks. 

, Omavahel õeldes — Juhan kõneleb — olen 

toimetuse poisitoladega seekord ühel arvamisel. 
Kuid arvesse võttes, kes ka juba minister pole 
olnud, sinul küll ei tarvitseks teha tüliküsimust”. 

Hannes vaikis omakord. 

»Võia vastu ettepanek! / Sinu iseloomu, 
püüete, vahest ka ideaali korral . . .” 

Hannes katkestas venna: 
> »Su sigar kustus”, ulatades sellele tuld. 

dl Mõlemad vaikisid. Vähe aja järele Hannes 
tõuseb ja kõnnib edasi ning tagasi. Peatub siis 
Juhani ees ja küsib: 

«Miks sinuga ei saa enam kõnelda? Kurat 
võtaks, -mis on siis lahti!“ 

»Ei midagi“. 

»Siiski!” ägestub Hannes. 

«Õigus, midagi on siiski. Minule tahetakse 
teha juba seega au, et tullakse minuga kõnelema. 
Mind piilutakse ja seljataga halatsetakse. Lõpp 
sellele!” Ka Juhan ägestub. 

«Lori !” 

»Ma tunnen seda selgestit Igast nurgast 
hiilib vastu mulle midagi piiluvalt vaenulikku”. 

Hannes ohkas. Ta juhtis jutu uuesti sellele, 
mis kipitas südamel. 

«Ma ei võta vastu eitepanekut”. 

«Hull oled! Sinu ettenähtuva elukäigu kor- 
ral, kus ronitakse astmelt astmele kuni tippu, 
nagu see loomulik korralikkude kodanikkude 
juures — siin oleks meeletus lükata tagasi va- 
liisusliikme koht. Oled edaspidi ikkagi exminister 
— ja see au jääb surmatunnini . . .” 

«Ma ei mõista“, Hannes algab külma, kuid 

tunduva irooniaga, ,,mis eest või mille nimel 
asetad sina enese ülemale teistest, ja ka tollest 
väikesest, korralikust kodanikust? Tean, sinu- 
suguste laiahingeliste ja õilsasüdameliste kõrval 
see korralik pisikodanlane on ilmetu praht, kuigi 
elatab see end piskuga ja seejuures kasvatab 
üles karja lapsi. Selle ainukeseks pidupäevaks 
on pritsimeeste paraad, mille muusika järele ta 
ise kõnnib sirgena vasknöõpides ja kiivris ning 
naine näitab rahvast lastele võidurõõmsana papat. 
Kuid kui poleks teda, oleksid õilishinged ammu 
surnud välja !“ 


«Eksid, ma hindan samuti toda väikest, kor- 
ralikku kodanikku, kel naine, perekond ja pisike 
sissetulek, millest ometige jatkub kogu perekonna 
ülalpidamiseks. Mõistan ka nende huve ja 
pidupäevi, 

Korralik töö, korralik uni, korralik naine. Mis 
sest, et viimane on siis vaid voodiloomaks. 


Kümme aastat vürtspoodnikuks — siis oste- 
takse juba väike majakene linnaäärele ja siin 
avatakse pood omas majas. Mõne aasta järele 
majake südalinnas — nii koguneb rahva elujõud 
või jõukus. 

Ja vahepääl on tütred sirgund suureiks. Kui 
need korralikult endid jooksnud läbi, leidub tõhu- 
saidki mehi, kes nendega abielluvad. Ja uus laste- 
tuba on täis varsti uusi pirisevaid tiattninasid.” 

Ka Hannese sapp on annud järele ja ta 
arvab et: 


»Mis sellest, kuidas keegi on eland noorena 

või kuidas kohtleb oma. naist. Elu- võib ainult 
elada nii, kuidas ja kuipalju see seda ise võimaldab!” 

Seega lepib-ka Juhan, ainult et ise küll ei 
tahaks asuda mõõtma kilo viisi leiba ja silku. 

Nende jutt haituski siin. Nad vaikisid. Neile 
tundus, et kummalgi pole teisega kõnelda midagi. 

Ema tuli koju. Ta heitis pilgu kord ühele, 
siis teisele pojale. Ta aimas, et need on oma 
vahel sõnelend ja istuvad nüüd mossis. See tegi 
ema meele jälle nukraks, mis palvemajas ja sur- 
nuaial käimise järele oli muutund sisemiselt ker- 
gemaks ja kuidagi päikesepaistelisemaks. 

Ta hoiab pihus ikka veel isa haualt võetud 
hilissügis-õisi ja tuleb näitab: neid kord ühele, 
siis teisele pojale. Seejuures sõnalausumata oma 
silmad vesistuvad. 

Juhan tõuseb, soovides ema rahustada kuidagi. 
Kuid ema langes nüüd nuuksudes ta rinnale. 

“Ema, seda pole vaja. Võib olla lapsed pole 
seda, mis on mees,” algab Juhan trööstivalt. 

»Ära kõhele sedasi. Lapsed on veelgi 
kallimad.” 

«Siis ju kõik on hästi.” 

«Juhan, kõik on sinu pärast. Miks sa oled 
muutund ?“ 

Jukan naeratas kaheisevalt, võttis siis taskust 
rätiku ja pühkis ema pisaraid. See veel kord 
laskus nagu tänuks nüüd armsama poja vasiu 
kõneles, kuid juba hoo ja kindlusega: 

»Ma usun siiski sinusse. See läheb mööda.” 

»Jah, ema. Kuid mis peab minema mõõda?” 

mida sina varjad ja . % 

Juhan naeratas, jo tönks idlle ääretult hääd- 
meelt, et teda mõistetakse, ja päälegi veel ema 
poolt. 

Ta riietus aga varsti, et minna veel tööle 
toimetusse. 

Juhani lahkudes kestis sin kaua vaikus. Ei 
Hannes ega ema liigutand end toolidel. 

»Palu Jumalat!” algab Hannes. 

»Seda ma teen. Ainult seda ma veel võin ja 
suudan te eest.” 

Palu hästil Või, võtaks kurat!” vihastub 
enda mõtetes Hannes. ,Misuke mees!” = Aju! 
Selge vaade asjadele! Julgus tegutsemises! — 
Ja nüüd on lõõdud seljali .. . 

Ja kes kõige põhjuseks? — Naine! Kurat 
on nendegal Ema, ära nuta, pisarad ei aita 
nagu palvedki! 

Mehes on kirg lõõnud südamesse. See on 
halb, see on väga halb haigus. Siin on vastamisi 
kaks: mees ja naine. On mees liialt aus — 
nagu see juhtub tavalisesti ja keeldub andmast 
viimast lõõki nõrgemale poolele, siis kaotab ta. 
Ta langeb, nagu iga võidetu. Siitpääle jääb ta 
teistele veel jalgu. Ja ta põhjaminek on mõõda- 
pääsematu. 

Ema, sa oled kasvatand meid liialt hästi, me 
oleme liialt ausad. Ja ausad kaotavad ikka elus, 
Hiljem või varem veereb ette ikka midagi, millest 
mõõda ei pääseta ausate võtetega. 

Suudaks ta teha tolle naise armukeseks ., .” 


A 

Hannes, ära kõnele sedasi! Juhan, tänatud, 
pole nii halb, kui sina.” 
«Kuid tal on minust halvem süda!” 
“Jumal, mida pean ma kuulma oma laste 
suust!” 
18. 


Juhan, jõudnud tõmmata kinni oma taga 


toaukse koridorile, kuuleb, kuidas ka Sillerite 
poolt ülalt tullakse välja. Ta jääb seisatama siia. 


Koridor on juba pime. Ülalt tulevad õed Sillerid 
ja mõõduvad, nägemata Juhanit. Lahti lüka- 
tes paraadukse, valgus lööb sisse väljast. Nüüd 
märkab Juhanit Renate ja ehmudes haarab õdede 
kätest. Hetke seisatavad nad vastamisi. Juhan 
teretab. Välja tänavale tullakse koos. 

Preilid SŠillerid on tõsised ja jõuavad ette 
Juhanist. Ainult Renate kord jõuab ette, kord 
kõnnib kohakuti noormehega. 

»Ärge laske meist end segada,” algab Aliis. 
«Kodu muutus nii umbseks ja raskeks. Isa-ema 
olid meelest ära . . . Kuid vanemaist ei ole sün- 
nis kõnelda. Tulime siis välja, et saada väheke 
värskemat õhku.” 

«Siis samuti ka teie pool!” imestab Juhan. 
«Tuleb minna toimetusse. Muidu ma juba teist 
maha ei jääks,“ naeratab noormees. ,Me ju 
ühesugused praegu.” 

Preilidel ei ole midagi sellele vastata. 

Täna kujuneb siis jälle laaberdamiseks,” jät- 
kab noormees. 

Preilid, kuuldes seda, pöörduvad ümber. Silvia 
tuli võttis Juhani käe alt. 


«Mis siis, kui täna laaberdame koos?” 

- Aliis tahtis kõnelda sellele vastu, kuid Renate 
lükkas ta edasi, et mis tema ka segab vahele. 
Otsustatigi minna kuhugile täna koos. 

Juhan tuli toimetusse. Kõik näis siin endi- 
sena: jooksupoissi *aeti taga siia ja-sinna, käsi- 
kirju loobiti paberikorvidesse läbilugemata, vana- 
härrad jutustasid omavahel anekdoote ja repor= 
terid  telefoneerisid  asutisi mõõda, meelitavalt 
pärides uudiseid ning päevasõnumeid. Ja' kui 
päevauudiseid ei sündind, isegi kedagi polnud 
röövitud, varastatud, vägistatud või tapelud — 
misukesi päevi reporterite õnnetuseks ka juhtus — 
siis lase välja leht kas või valgelt! 

Ja täna oli üks säärastest päevatest. Telefo- 
neerid linnavalitsusse: ei midagi ole sääl sündi- 
nud. Linnapää ikka veel tervise juures ja ka 
ühtki lustakat koosolekut pole peetud, mida 
refereerides teeks rahvale natukene naljagil Tele- 
foneerid politseisse: ka midagi pole juhtund! 
Joodikud on hakand karsklasteks, vargad sabo- 
teerivad, kõrilõikajad peavad töö vaheaega. Ja 
keegi pole lasknud end maha. 

Kuid armsad tegelased — millega siis täna 
rahuldada lugeja kõmu- ja õudustenärvi, mille 
pärast ta lehe ju ostab? 

Ja vaestele reporteritele ei jäänd üle muud, 
kui higistada välja suleoisast:kõmu ning puhuda 
sääskedest elevante. 

Kuid tänases numbis mõeldi lüüa muuga: 
kujundatava valitsuse liikmete arvel nalja ja 
tõgamistega. 

Ajalehe poliitilise-osakonna toas istus vane- 
maid toimetuseliikmeid. Selle osakonna juhataja, 
laialt lugupeetav vanem seltskonnategelane, näh- 
tavasti jutustas poliitilise-elu kuuldusi ja anek- 
doote uutest valitsusliikmetest. Siit kostus välja 
aegajalt lai naer. 

Juhan tuli ka siia. Kuid lõbus jutt katkes 
kohe. Juhanile hakkas tunduma, et teda' võõ- 
rastatakse. Ta ei eksind' selles. 

Hannes Kallas ei kuulund aktiivsete partei- 
inimeste liiki: Kuid ometigi oli teada ta partei- 
meelsus. Ta poliitilised vaated ühtusid erapoole- 
tuna pääministri-kandidaadi omaga. 

WParteid aga, mille häälekandjaks ajaleht, kus 
töötas Juhan, vihastas Hannes Kalda n. 8. ssil- 
mäkirjalikkus. Päälegi viimasele pakutavat ministri- 
tooli ihaldati iga hinna eest siin omale. Kauemat 
aega oli siin valmis *sellele kandidaatki, mida 
hoiti saladuses. Kuid see oli poliitilise-osakonna 
toimetaja vanahärra ise, kellele partei andis ammu 
lubaduse ministri kohale, kuid seni polnud täitnud 
seda. 

»» Siin ajalehes tehti siis kõik, et välja nöögata 
või siis lõpuks välja lüüa Hannes Kallast kujun- 
datavast valitsusest, et seejärele vabanend koht 
kaubelda oma mehele. 

Juhan oli aga toimetuse taga seisva partei, 
siis ka toimetuse vihatuima vaendlase vend. 

Parajasti toodi trükikojast näha homse lehe 
korrektuur-külgi. = Poliitilise-osakonna juhataja 
lõi silmad üle selle ja ulatas siis muiates korrek- 
tuur-poogna Juhanile, sõnades: 

«Noh, teeme ka teid kuulsaks.“ 

Juhani silma hakkas juba eemalt nõõkav kari- 
katuur Hannesest. 

See tähendab, viskate ka meid sit...”, vas- 
tas Juhan ja tuli oma tuppa. 

Vanahärra oli nimelt otsekohene, Ta tarvi- 
tas kogu aeg vastasparteide, parteitegelaste ja 
parteihäälekandjate puhul ütelusi: »see viskas jälle 
sitta,” ,see peer. .. s jälle vette,” ,,see tuleb siis- 
teha täis homses lehes“ Ta võttis ka kätte sule: 
seejärele ning tegi, mida oli luband. 


Võib olla, et igas toimetuses on samasuguseid 
ideelisi nende täistegijaid, kes tõusnud me ava- 
likkude tegelaste nimekirja. Ja kui neid ei juhtu. 
leiduma toimetusliikmete seas, siis otsitakse ja ase- 
tatakse ridade pääle naljamehi ja karikaturiste, kes 
hambaid prooviksid näpunäite järele vastaspar- 
teilaste või siis millegi pärast nõõgatavate ava- 
likkude tegelaste säärtes ning viskaks neile näkku 
oma virtsa. 


Juhan jõudis vaevalt istuda laua taha, kui 
uksele koputati, nagu oleks ta siiatulekut juba: 
oodetud. Sisse tuli prille kandev pikajuukseline 
ja kõhetu noormees. 

«Aa, härra magister. Mis teil jälle oli?” 
Magister oli agar kaastööline. Ta tõi iga päeva 
tagant käsikirju toimetusse, mis aga enamjaolt 
lendasid kohe paberikorvi. Kuid see ei heidu- 
tand magistrit. Ta tegi kaastööd elufilosoofia, 
elureformi, noorsoo psüühhika, religiooni ja abso- 
luudi teemidel. 

Magister pühkis juba ammu mustund taskurätti 
nina, siis prille, kõhatas ja algas: 

»Käin teid otsimas juba paar päeva.” Ta 
lõpetas lause järsku, nagu ootamatult valjult 
algas jälle uut. 

»tõin käsikirja.“ Ta lükkas nüüd prillid ette 
ja kahmis taskudes, kord ühes, siis teises. Igast- 
ühest tõmbas välja ise käsikirja. Ja mõõdus vähe 
aega, enne kui leidis üles otsitava. 

Alkohol ja sigivus.” Magister lükkas käsi- 
kirja Juhani ette. See lõi pilgu puhtalt ja selgelt 
kirjutatud ridadele. Juhan pidi pea alati sisemi- 
selt naeratama magistri-härra ülalpidamise tõsi- 
duse ja asjalikkuse puhul. Kuid täna ei suut- 
nud ta enam end valitseda. 

«Teem on muidugi väga aktuaalne. Ni siis 
ka teie lõpuks olete jõudnud äratundmisele, et 
alkohol edendab sigivust.” 

«Palun, vastupidi. Alkohol on mürk, eriti 
protoplasma mürk. Alkohol arendab liiderlikkust, 
liigset seksuaalset ärritust, sisesekretsioone, ülielu- 
likkust — lõppude lõpuks mille tagajärjeks 
sigimatus.” 

Muide, kas olete ka ise joonud täis?” küsib 
Juhan. 

«Ei, mitte kunagi. Olen karskusseltsi juha- 
tuse liige.” 

» Aga kas olete ära proovind ka ise, kuidas nüüd 
öelda, sigivusküsimuse teooriaid praktikas? . . .” 

«Härra Kallas!” ja magister pahvatas naerma 
laia häälega. ,Olen otsekohene, ei, seda küll 
mitte.” Ja magister naeris edasi. 

»Näeie, meil meeleldi ei võeta vastu kaas- 
tõid, kus kirjutatakse-ja kirjeldakse seda, mida 
keegi ise pole» näinud ja -läbiteinud. Kui te 
prooviksite ise kord alkoholi ja siis lähemalt ka 
tutvuksite* tegelikult sigivusoludega . . . Vahest 
ehk pääle seda korrikeerite oma kirjutise. Siis 
vaatame järele.” Ja Juhan lükkas tagasi magist- 
rile-selle käsikirja. 


19. 


Kõrtsis ,Teatri-kelder“” algas õhtuti hoogne 
elu. . Siin 'käis kirjanikke, kunstnike, näitlejaid, 
üliõpilasi ja peenemaid elumehi, kes ei armastand 
laia rahva lärmi, nagu seda on mustemates või 
alamates kõrtsides, kus hommikupoole ööd kõik 
teed välja lõhnavad oksest. 

Siia koguneti muretutena, tantsivalena ja 
rõõmsatena. | 

Selle ühes looshis istub juba Juhan Kallas 
õdede Silleritega. Oober serveerib neile «õhtu- 
sõöke ja kallab välja glüveini. 

Muusika algades Juhan palub tantsima Aliisi. 

«Pole kunagi tantsind veel kõrtsis. Nii imelik..” 

Juhan aga ei istu enam maha ja Äliis ei suuda 
öelda talle ka ära. 

Esimese tantsu-ringi järele muutuvad nad juba 
kodusemaiks. Ühel hetkel preili tantsides laskub 
noormehe vastu, sõnades: 

»lTeie ei vihka mind ?” 

«Ei. Hoopis vastupidi!” 

«lõike, jätke see! Ega te mulle hakka kin- 
nitama, et - . .“ 

»Ei. Armastusest mitte!” 

Nad mõlemad naeravad. Tantsu lõppedes 
tulevad lauda kodustena “ja lähedastena. Tei- 
sed õed aina 'tunnevad rõõmu sellest. Nad 
nägid ju meeleldi, et Juhani ja Aliisi vahel sobiks 
võimalik vahekord. 

»Järgmine kord lähme meie!” naeratab Renate 
Juhanile. 

«Aga muidugil Tervit! Täna veel me tant- 
sime . ! Võtame kilgi pähe — ja siis veel midagi 
juhtub! Kõik lööme hääks. Ja oma elu suurest 
silmapilgust näeme und ka!” 

«Selle  silmapilgu terviseks!” tõstavad õed 
Sillerid klaasid. 

»Ühele näib see silmapilk punasena, teisele 
sinisena, kolmandale kollasena, neljandale val- 
gena ...“ jatkab noormees. ,Neid juhtuvat 
elus kord, kaks, kolm — kõige rohkem ... 
Kuid näete, ma muutun juba sentimentaalseks, 
aga omal polegi veel kilki pääs.“ 

Meil see juba kõigil pääs”, tähendab  Aliis. 
»Siis on isegi nagu eriline nauding kuulata säära- 
seid mõittetusi.” 

»Purjus pää mõnusad mõitetused . . .”, vähe 
kibedalt muiates kinnitab ka noormees. 


Juhan viis tantsima nüüd Renate. Selle sil- 
mis süttis tantsides ihara tulekahju sära. Tantsu 
ajal puutudes kokku mehe kehaga ta lööb väri- 
sema ja rahuneb alles selle lõppedes, mil 
silme alla tõmbusid siniviirud. Lauda jõudnud 
rahuldatuna, haarab ta Aliisi ümberi, suudeldes 
selle põsele, 


74 


»Kuidas elab härra Hannes?” küsib Silvia 
» On ta juba minister?” 


«Kuidas ikka. Kui preilid lubavad, ma võik- | 


sin helistada talle koju. Vahest leiab aega vaadata 
siia sisse.” 

»Meie lahkume ju kohe,” arvab Aliis. ,, Vahest 
ei maksaks siis tülitada.” Kuid Silvia ja Renate 
pole sellega nõus, et kui on kord tuldud kõrtsi, 
siis tuleb siin ka olla. Ja Juhanile ei jäänd üle 
muud, kui helistada koju Hannesele, 

»Kuidas on need ideaalsed vennad!“ mõtlevad 
endamisi õed Sillerid. Sest nende emagi säädis 
neile eeskujuks ikka vendi Kaldaid, kui sattusid oma- 
vahel tülli. ,Kuidas Kaldate juures ei kuuldavat 
laste vahel ühtki halba sõna!“ noomis see siis 
omi. Sama kinnitasid kõik maja elanikud. 

Hannes kuuldes, et Juhan istub kõrtsis nais- 
tega, kelle nime ei soovi nimetada, riietus, et 
minna seda tooma ära. Mine tea, misukestega 
jälle joob, kardab ta. 

Meie seltskond kuuldes, et tuleb kohe mi- 
nistrikandidaat nende seltsi, rõõmustus eranditult. 
Silvia puuderdab end. Seda teeb ka kohe Renate 
ning tahab värvida ka huuli, mida teised teha 
aga ei luba. 

Juhan istub kõrvuti Aliisiga ja võtab selle käe 
oma kätte. 

,Näete, olen teie ees täiesti jõuetu. Öelge, 
millega te mu kohe teete nii väikseks ja võimetuks?” 
küsib Aliis. 

Juhan naeris, et see on ju hää ja heitis käe 

preili piha ümber. Nad maitsevad veine, olles 
lõpetand õhtusõõgi. 

Hannes saabus kõrtsi. Märgand Juhani prei- 
lide Silleritega, tuleb ta tõsisena nende looshi. 
Silvia ja Renate ei suuda varjata endi hääd- 
meelt ja tõstavad juuretulijale vastu selle tervi- 
seks klaase. Juhan aga ei näe muud, kui Aliisi. 

Hannes, võtnud vastu ametliku kummardusega 
preilide tervituse, jäi seisma looshi uksele postina. 

Vabandust”, pöörab ta lõpuks Juhani poole, 
kes teda nagu ei tahagi näha. 

»Istu juba lauda“, tähendab Juhan, vaatamata 
vennale otsa. Kuid Hannes seisab endiselt. 

Loodetavasti ei tulnud sa meile ooberiks“, 
tähendab nüüd Juhan. 

«Ei”. Preilid ehmusid, sest noormeeste kahe- 
kõne ähvardus kujuneda teisiti, kui seda loodeti. 

«Tulin sulle järele”. 

Nüüd Juhan tõstab pää. 

»See oligi mu siiatuleku põhjuseks. Preilid 
loodetavasti vabandavad. Praegusaja daamid is- 
tuvad ju kõrtsides ka ilma kavalerideta .. .” 

See oli preilide haavamine. Sõnalausumatult 
tõusid need püsti ja ruttasid looshi ukse poole. 
Juhan tõusis Hannese eite ja nõudis, et see 
vabandaks. 

«Kahjatsen, et pole põhjust!” 

Preilid olid. juba väljas. Juhan ruttas neile 
järele. 

»Saadad preilid koju. Ootan sind siia”. 

Jõudnud välja, Juhan haaras Aliisi ja Renate 
käte alt ja tähendab, et Hannest olevat mõista 

viimasel ajal keeruline. Eks vist ministrikandi- 
daadiks olek mõju pähe. 

Aliis aga kordas: 

“Tal oli õigus. Meie ei oleks tohtind tulla 
koos teiega. Ta hoiab teid . . .” 

»Sel korral võib olla pean ma praegu teel 
põõrduma ehk tagasi?” 

Renate tuli, haaras noormehe hõlmast, hüp- 
pas sellele kaela ja suudles seda huultele. 

«Mida teiega ei juhtu meie pärast! Kuid 
mina armastan teid ,.. .” 

Koduteel Aliis vaikis. Silvia on löödud. Osu- 
tus, et ta võõriti mõistab Hannest. Selle julgus 
ja hoolimatus, tulla haavata daame näkku..:: Ta 
tunneb, tagasi mõeldes sellele; kuidas veri - lööb 
pähe. i 

Samal ajal aga ometigi veel enam imponeeris 
talle Hannes just säärase enesekindluse tõttu. 
See sääb enese ülemale" teistest, ütleb“ näkku, 
mida mõtleb — ja sa ei suuda talle üldse vas- 
tata muuga, kui hiljem salaja vihastuda. 

Juhan pöördub Aliisi poole. Kuid see hädaldab: 

«Jätke! Ärge kõnelge minuga! Te tahate 
mulle kindlasti ütelda midagi hääd. Ma pole 
selleks. Parem vaikigem”. 

Jõudnud koju, kõik hingasid kergemalt, et 
kooskäik lõppes. Nad jätsid jumalaga tõsistena, 
kuid viisakatena. Ainult Renaie silmad naersid, 
vaadates otsa kord Aliisile, kord Silviale, kord 
Juhanile. Kuid et kõik olid õudselt tõsised, tegi 
temagi kõik, et oma naervust suruda alla, 

20. 
Juhan tuli ometigi tagasi kõrtsi, kuigi siit lah- 
kudes mõtles venna jätta tühjalt teda ootama. 

Juhani üllatuseks Hannes tellib jooke. -Kal- 
lab välja ja tõstab klaasi, jäädes ootama, et Juhan 
teeks sama. 

»Sa ei teinud hästi,” algab Juhan. 

» Vastupidi. 

»Oletan mõistvat, milleks. Kuid tagajärg sööki 
vastupidisena.” 

«Mine tea. Näideks need preilid ei liigu siit= 
pääle sinuga . . . Ja seda tuleks aina soovida.” 

«Kuid sa lõid mulle nagu pussi südamesse. Minu 
närvid ehk ka võiksid öelda üles, koduste säärase 
südamliku hoole korrel . ..“ 

Hannes tõstab klaasi. Ta on täna nagu sün- 
dind ümber: muud kui tellib, joob ja suitsetab. 
Saalis vaatasid teda ta kooli- ja ametvennad, et 
ministrikandidaat on õnnest hullumas ja prassib 
nüüd vennaga oodetava ministritooli puhul. 

Nad võisid olla juba kaunis joobnud. 

Hannes kõneles: 

»Meest juhivad kaks tegurit: naine ja idee. 
Suur idee on kalk ja nõudlik. Selle eest 
minnakse surma. Kuid naine on pehme kui 
tainas. Tedatuleb vormida ja käperdada. Vanasti 
võisid kindel olla selle süütuses, mida igavesti 
otsib mehe instinkt. Aga nüüd juba kooliplika 
ajab ringi ööseti pargipinkidel või koridorides. 
Ja põrandal tanisijad . .. Mulle paistab, nagu 
oleksid nad alt koos. Vaata, võib olla näed sa 
teisiti .. . Oi seda tiristamist külll Naine — 

kui sugunärv. Suuta rahuldada teda kohe selt 
küljelt — ja kõikide aegade armastuse probleem 
on lahendatud! Van de Velde armastuse teh- 
nika... Armastuse käsiraamatud — olge lahke, 
õppige neist meid!” 

«Hannes, sulle hakkab nii kergesti kohe pähe,” 
muigab Juhan. 

»Võib olla olen ma küänik. Idealist on praegu 
paratamatult seda, kui ei löö ta kaasa ,elulise 
inimesena” ja lepib läbinägija positsiooniga ... 

Ma olin kaotamas väiksemagi- idealismi. 
Hakkasin uskumagi, et kõik on juba lahendatav 
suguelu tarvete rahuldamisega. Kuid sina armu- 
sid vanaaegade armastajana. Ma tänan sind. 
Maailm muutus mulle jälle armsamaks, sooje- 
maks ja ilusamaks ... 

Kui kohtutes arutama pead ainult jõhkrusi, 
armukadeduses teise tapmisi, kusjuures osutub, 
et suurel määral lastakse teine maha siis, kui 
põetakse ise parajasti haigust. -Pruut jääb siis 
laokile ja otsib omale teise. 

Ja kus naine esineb allimentide väljapressi- 
jana — kohtus peaksid kuulma tütarlast, kui 
tuleb ta ja seletab üksikasjades, kuidas ja kus 
viidi ta läbi ja siis täie mõnuga pressib oma ar- 
mukeselt või juhuslikult sissekukkujalt patuse 
armastuse vilja arvel omale ülalpidamist.” 

«tlannes, ei taha kuulda neist. Jätame need 
jutud.“ 

Kõrtsis algasid kabaree-numbrid. Esimesena 
esines tantsijatepaar. Naine oli peaaegu alasti. 
Ainult niude üle kandis ta õhukesi ja kitsakesi 


kk 5 


79 


püksikesi ning rindade üle kitsast vööd. Ta oli 
värvitud ja puuderdatud, kuid mitte rohkem, kui 
daamid siin kõrvallaudades. 


Tants on oma alguses väljakasvand puhtast 
erootikast. Nii mees- kui naispool tantsides tah- 
tis äratada enese vastu tähelepanu, meelitada 
end võitma ja sugupoole valikul end eelistama - 
teistele. Selle oma ürgloomu on tants hoidnud 
tänaseni. Kuid et meie erootika on muutund 
otsekohesemaks, seksuaalsus varjatumaks, eriti 
veel kõrtsis, siis kabaree-tants peab teenima enne 
kõike iharust. On nagu isesugune mõnu end 
kõditada lasta alastitantsijanna tanisudest. 

Endastmõistetavalt neid vaadates päält ärkas 
nii daamide kui meesterahvaste iharus. Ja nii- 
pea kui lõppes kabareenumber, asusid need põ- 
randale schiiberdama, üksteist ihudega tõugates 
ja vedades. 

Juhan märkab publikus üksikuna laua taga 
sõõmas õhtut varem esinend tantsijannat. See 
istub riietatud uhke daamina, nagu artist või 
kunstnik kunagi, Hannesele hakkab juba silma, 
keda Juhan näeb. 

Tantsijanna oli naisena ihaldatav: lopsakad 
kehavormid, kollakaspruun ihunahk, hästihoitud 
rinnad, narkootiku võluvalt sentimentaalsed või 
eleegilised silmad, iharalt värvitud huuled .. . 
Peab ju siin naine mõjuma väliselt narkootilisena, 
muidu kaotaks ta oma teenistuse. Ta peab pea- 
aegu alasti tantsima teda jälgivate joodikute iha- 
rusel. Ja äratand enda vastu meeste isu — ap- 
lodeeritakse alles talle. Ta saab lilli. Siis mak- 

setakse talle hästi. Ja siis on tal õhtusõõgid 
prii — kõrtsikavaleride poolt. 

Hannes põõrdus Juhani poole: 

«Palju läheb maksma tantsijanna toomine 
lauda ?” 

«See on õnnelik õhtusõõgi ja veinidegi eest: 
Palk on väike. Kui -siis õnnestuvad väikesed 
lisateenistused, vaesekesed ainult rõõmustavad”. 

Hannes tundis Juhani loomu võib olla pare- 
mini, kui see ise. 

Ta teadis, et on kerge ärritada selle seksu-= 
aalsust ja et alkoholi juues venna pääle võib 
mõjuda otsemat teed naiste kaudu. 

Mis sa arvad, kas tuleks ta me lauda ?“ 

«Võib olla. Peaks kõnelema kellneriga“. 

Hannes oli mõistnud Juhanit õieti. See juba 
kombineeris, kuidas tantsijanna tuua siia. 

Hannes tegi nüüd juttu selle säärtest ja sa- 
ledast taljest, mis tunduda harukordsetena. Ta 
meelega valas tuld venna ettekujutusse, Nähta- 
vasti tahtis ta Juhani õilsa mälestuse tänasest 
õhtust preilide Silleritega siinsamas määrida põh- 
jalikult, või siis näidata naise odavust, kelle pä- 
rast ei tarvitseks lasta end segada. 

Mõne aja pärast küsib: 

«ti tea, kas ta lahkub kohe, kui lõpetab 
õhtusõõgi ?” 

»Vehest ehk jääb siiski veel”. 

«Küll ta siis jääb . . .” 

Juhan ei suutnud kõnelda sääraselt kaua. 
Kutsund siia ooberi, kõneles ta sellega. See 
omalt poolt läks kõneles tantsijannaga. Viimane 


mõõtis siis kord pilguga looshis noormehi ja 
naeratas valmisoleku tunnusmärgiks. 

Seliskondliku-tanitsu algades Juhan tuleb tant- 
sijanna lauda. Hannes bravuurib võidurõõmsana. 
Varsti on nad kolmekesi looshis. 

Hannes tellib jälle ja joob ette. Nad on lõ- 
busad ja naervad. Oober nähtavasti kõneles 
tantsijannale, kes need noormehed ja see on ven- 
dade Kaldate vastu eriti aupaklik ning vastutulelik. 

»Lahkume parema lokaali pääle”, algab Han- 
nes. Siin nii kitsas juba ja igaüks vahib näkku...” 

Sellega olid nõus teised kohe. Nad lahkusid 
siit ja tulid teise kõrtsi, millel olid ka kabinetid. 
Nad asusid ühte neist. Kabinetis oli grammofon. 
See keerati hüüdma. Ooberid tassisid neile 
jooke ja sõöke. Paistab, et kõik on joobnud. Juhan 
võtab tantsijanna sülle. See ei rabele vastu. Ta 
on harjund säärase ümberkäimisega. Ta teab, 
hää sõõgi ja joogi eest tuleb tasuda. Tasumine 
saabus tavalisesti ikka hommikupoole ööd kuski 
varjatumas nurgas, urkas, kabinetis, võõras- 
temajas või kodus. Ka tas eneses on koo- 
rund alasti naine. Ta kleit osutub äkki ime- 
lühikeseks. Ta valged laiad pitspüksid on alt väljas. 

Kuid siin äkki lõi miski tantsijannale pähe. 
Ta vabastab enese, hüppab eesolevale lauale 
ja lükkab õla paljaks. Ta kleit vajub maha. 
Ta on noormeeste ees poolalasti ja hõiskab: 

»Raha!” 

Hannes viskas talle pihutäie kroonilisi lauale. 
Tantsijanna lükkab need jalaga põrandale ja 
hüppab alla ka ise noormeeste sülelusse. 

21. 


Järgmise päeva hommikul Hannesele tegi 
visiidi haridusministri-kandidaat. See oli Hannese 
ammune tuttav ja tuli arutlema poliitilise kon- 
junktuuri küsimusi. 

Nende jutt siirdus haridusoludele ja noorsoo 
moraalile. Mõlemad leidsid, et noorsoos juh- 
tub igasugu vääratusi: elatakse kerglast elu, 
abituriente käib kõrtsikabinettides pummeldamas 
noormeestega, kooliõpilasi põeb suguhaigusi ja 
ettuleb leida abinõusid, kuidas siia tuua parandust. 

Hannes arvas, et me moraal üldse on madal. 
Tuleb püüda seda tõsta. Kooliõpilane allub taht- 
matult üldisele survele. Ta leidis siis, et näiteks 
kõrtsikabinettidel uksed tulevad võtta eest. 

Haridusministri-kandidaat, kes maksis ise ühele 
kõrgema muusikakooli naisõpilasele alimente ülal- 
pidamise näol, sellega kurameerides suveti su- 
vitusel, arvas, et tuleks ka koolivaheaegadel 
teostada tütarlaste järel suurem kontroll, näiteks 
suvituskohtades. 


Nüüd, kus advokaat Kaldale tehti ettepanek 
ministritoolile, ajas kokku ärimehi ja tõöstureid, 
kaupmehi ja kõiksugu tegelasi otsima nõu temalt 
tühistes asjades. Neil oli asju ajada ministee- 
riumides ja nad arvasid, et varem tuivus ühe 
ministriga võiks olla ju ainult asjale kasuks, 
Seetõttu Hannese vastuvõtteruum vastuvõttetun- 
didel oli nüüd pea alati täis kõnelesoovijatest. 

Hannes ei teinud vahet töösturi ega talu- 
poja vahel, Ta oli demokraatliku rahva demo- 

kraailik poeg, ja ei osandki liigitada ümbrust 
ülem- ja alamkihtideks. Tööline, talupoeg, amet- 
nik, kooliõpetaja, üliõpilane, ärimees, tööstur, 
teadusemees, kunstnik ja kirjanik moodustasid 
koos vaid vaba rahva liikmete reastiku, kus iga- 
üks vajalisena omal kohal. 

Kuid teda irriteeris mõnigi kord tegelik kokku- 
puude ,alamrahvaga”. Ta ei osand ka mitte 
“ideeliselt” andestada riigi põhikihi rumalust, 
toorust ja kasimatust. Ta oleks meeleldi nii 
mõnegi talupoja ooteruumist talutand habemeajaja 
juure ja siis alles lasknud enese kabinetti. Ta 
tundis otse vastikust läbikäidud, alt narmerdavate 
pükste ja läikivate pinsakuhõlmade ning varu- 
kate vastu. 

Ta soovis, et maamees vähem tema ees kum- 
marduks. Talle lõi ninna halb suulõhn ja teda 
irriteerisid kollased puhastamata hambad, mida 
pani tähele nii sageli oma klientide juures. 

Üks sääraseid kliente oli tal praegu. Mees 
palub kogu aeg ikka härra advokaat ja härra 
advokaat, roomab otse ja nutab siis oma häda. 

Hannes mõtiskleb, et ori on samapalju vi- 
hatav, kui palju ta on kurnatav. 

Ja ikka maarahva tavalised hädad advokaadi 
juures: ärviprotsessid, naabriloomad tulnud üle 
piiri, naabri kraavid uputavad karjamaad, kakelu- 
sed külavahel, pussitamised lakaluugi all. Säära- 
sena avaldub advokaadi kontoris rahva karakter. 
Igasugu kirgede ja pattudega, nagu oleks me 
verd rikkund palju röövikud ristirüütlid, röõv- 
mõisnikud ja koerakoonlased. 


Kes on upsakam talumehest, kui sel mõned 
veerikud pangas? Aga sama taadi poeg kärgib 
korporandina nagu preisi junkur. Ja eks pritsi- 
mees, kõster-kooliõpetaja, ,kõrgem sõjaväelane” 
ja ratsapolitseinik esinda sama tüüpi? 

Vennad Kaldad täna kohtasid alles lõuna- 
sõõgil. Nad ei kõnelend kumbki teisega sõnagi. 


22. 


Sillerite tütarde käsi käis halvasti. Aliis ei suut- 
nud hommikul vaikida, mis juhtus õhtul kõrtsis, 
see tähendab, kuidas härra ministri-kandidaat 
arvas hääks neid haavata. 

Emand Siller, kes rõhutas alati seltskondlikku 
takti ja viisakust, oli meelest ära, kuuldes, et ta 
tütreid on haavatud avalikus kohas. Ta vihastas 
ja heitis ette tütardele, et kuidas need öösel jul- 
gesid minna kõrtsi! 

Pereisa vihastas jälle ema pääle, et see sõimab 
lapsi. Isa-ema vahel kujunes riid. Ema viskas 
isale käekoti näkku, kuid nii õnnetult, et veris- 
tas selle kulmu. 

Sel silmapilgul saabus siia Aliisi kihlatud peig- 
mees Inno. Selle lasi sisse Renate ja vastuvõi- 
nud fere, jooksis ära, jättes noormehe üliriideis 
seisma eestuppa. 

Vähe aja pärast ilmus pereema iehtud nae- 
ratus huultel. Teretas ja imestas, miks noor- 
mees pole end riietund lahti ning kadus samuti. 

Siis tuli Silvia pühkides käsi, mis lõhnasid 
karbolivee järele. Alles see viis noormehe saali, 
kel tekkind oli juba mulje, et siin on midagi lahti. 

Saali tulid varsti ka Aliis ja pereisa kinni- 
seolud silmaga. Inno haaras Aliisi käe. Preili 
näis väsinuna. Ja näiliselt ei rõõmustandki jälle- 
nägemise üle. Naeralas kord — ja kadus. 

Noormehel hakkab jube vähe. Üks tuleb, 
teine läheb, igaüks naeratab tehtult ja keegi ei 
kõnele midagi, Mis on siis ta seljataga sündind? 

Uksekell helises. 

Renate, kes lasi sisse, hõikab saali: ,Härra 
Kallas 1” 

Ja seda nime kuuldes hetke järele kogu pere- 
kond tormas saali. Kõik nagu ootasid. Aliis 
on näost üleni punane. Pereisa lükkab vurrud 
püsti. Silvia närvitseb ja Renate muud kui käib 
ringi, Pereema teeb kogelevana noormehed 
tuttavaks. 

Isand Innoni oli kuuldund ta pruudi vahe- 
korrast noorhärra Kaldaga. Ehk siis just sellega? 
küsib Inno endamisi. Nüüd tunneb ka tema, et 
puna lõõb pähe ja hinge nagu hirm. 

Külla tulnud Hannes pöördub õdede Sillerite 
poole. Need muutuvad närvlikult-tõsiseiks. 

Vabandan“ naeratleb see üleolevana... , Ja mul 
on edasi anda äsja kojusõiinud venna Leksi 
terviseid.” 

Kõik hingavad kergemini. Löök on mõõdas. 
Ainult isand Inno meeled lõõvad segi veel enam. 

Hannes tahtis pöörduda ümber, et lahkuda. 

»Aga Juhan, kas tema ei saada mulle tervi- 
seid?“ tuleb Hannese ette naiivsena ja sõbrali- 
kuna Renate. 

«Kas teie ta terviseid ootasite ?” 

,O jaa!” peaaegu hõiskab Renate. ,Tervi- 
tage teda minu poolt, meie kõikide poolt, ka 
Aliisi poolt, Öelge, et ta peigmees sõitis kohale 
ja me ootame teda, Leksi ning teid endi poole. 
Teie tulete ju!” 

Hannes tänas naeratades kutse eest. 

Pereisa tuli sigar pihus, pakkudes seda 
Hannesele. 

»Vahest on teil aega istudagi . . .” 

»Tänan,” ja advokaat lahkus. 

Toas kestis hetkeks üldine vaikus. Siis põõr- 
dus pereisa ema poole: 

»Annan järele, väike on sinusse. Kuidas ta 
päästis meid praegu piinlikkusest! Ta ajab korda 
kindlasti varsti Aliisi ja Juhani asjad. Ta on 
meist kõigist hakkajam ja targem“. 


Aleks ei teadnud millestki, mis oli sündind 
vahepääl. Ta pärib Juhanilt, kellega nad seni 
said läbi hästi, Sillereist, eriti Renatest. Ta oli 
viimasega olnud kirjavahetuses. Näitas ven- 
nale preili pilti ja päris, mis tema arvab nende 
vahekorrast ja kas preilil on ka teisi kavalere ? 

Juhan ei vasta ta sellistele küsimustele. 

Siis Aleks tuleb ema juure ja annab ära sel- 
lele kaasatoodud kingitusi. Kuid ta märkas, et 
ema naeratus pole enam nii muretu, kui vare- 
matel aegadel, mil tuli koju. Isegi Hannes pole 
endine, kuigi istus kabinettis omaette, nagu 
alati. 


»Ema, mis on siin lahti ...?” Emal ei ole: 


midagi vastata. 

«Hannes, mis on teie vahel?“ 

See raputab pääd, et ei midagi. 

«Juhan, sina ehk kõneled ?” 

«Meie vahel . . on alles algus . . .“ tähen=- 
dab Juhan viimati kahjatsevalt-tõsisena. 

Kuuldes ülalt tagasi tulnud Hanneselt, et 
Aliisi peigmees on saabund kohale, hakkab ta 
pärima, kes too ja kust see. Ja “see küsimus 
avab Leksi mõistma seda, mis vahepääl sündind. 


23. 


Juhanit erutas Aliisi peigmehe siiasõit. Näh- 
tavasti mehe igivana võitlusinstinkt lõi esile võist- 
leja saabudes. Nii pea kui tuli talle meele — 
ja see seisis peaaegu alati meeles kui oli kodus, 
et Aliisi äravija on ülal — lõi uima talle pähe. 
Paisub tahe kohata tolle noormehega ja see 
hävitada. 

Leksi piinab soov teha visiit preilidele Sille- 
ritele. Kuid perekondade antud tunduva vaenu 
korral polnud see mõeldav, Sest nii ema kui 
Hannes ei tahtnud kuulda midagi Silleritest., Või 
olgu siis, kui tuleks kaasa Juhan, kelle tõttu hävi- 
nend perekondade vahekord ja kelle tõttu visiit 
omaks läbikäimist uuesti jalulesäädva ilme. 

Juhan päevade möödumisel muutus tagasi- 
tõmbuvamaks. Talle ei annud rahu öösel ega 
päeval nüüd juba kahtlusetu tõsiasi, et teine kosib 
Aliisi, 

Leks ei jäta päevagi vahele pool naljatades 
küsimata, et kunas nad siis teevad visiidi üles 
ja hävitavad võistleja? Juhan vaid naeratas, et 


vahest aga tulevad tagasi võidetuina. Paistis juba, et 
ta end peab lõplikult lõõduks ja on leppind 
kõigega. Kuid ühel päeval toonud uue ülikonna 
rätsepalt, õhtul ta riietub peegli ees dendina ja 
kutsub siis Leksi: 

»Nõin ma ...?“ 

«Väga hästi!“ 

«Täna siis lähme preilide Sillerite poole.” 

Leks seda kuuldes jooksis lillekauplusse. 

Juhan kõnnib tuba mõõda edasi ja tagasi, 
vilistab ja laulab vaheldamisi. Võib olla on see 
mingi võidumarss. 

«Täna juhtub!” kordab ta endamisi. Päevi 
vaikind Juhanis on paisund jõud. 

Esimesel kohtamisel võistlejale peab antama 
surmahoop. Esimene üleolek, selle alandamine 
esimesel hetkel määrab ära lõpliku võidu, mis 
saabub kas kohe, või siis alles mõne aja järele, 
sellest olenedes, misuke on naise hingeelu. Löök 
tuleb anda siis esimesel kohtamisel kogu teravuse, 
tabavuse ja tapvusega. 

Leks tuli tagasi. Ta tõi punaseid ja valgeid 
nelke. Juhan pistis neist ühe võidurõõmsalt vi- 
listades peegli ees rinda nõõpauku. 

Ema tuleb saali ja vaatleb endid ehtivaid 
poegi. 

«Juhan, sina ka. Ja peegli ees nagu preili, 
Seda küll Aliisi pärasi. See ju teise pruut. Kui 
nad kord ju nii kaugel, et kihlatud, mis sa enam 
neid segad. Naisi maailm täis ringi...“ 

Need ema sõnad mõjusid. Juhan on löödud 

hoobiga kaineks. Ta võtab rinnast õie, poetab 
selle maha ja istub toolile. 

Kuid Leks käib pääle. Juhan on kord luband 
tulla kaasa, peab siis ka tulema. Ja et mis ema 
vana ka teab. 


24. 


Vennad Kaldad tulid külla Silleritele veel 
samal õhtul. 

Renate lasi nad sisse. Tunnud ära noor- 
mehed, viis ta need saali ja röõõmsana ning naer- 
vana hõiskas, et maja kajas: ,Härrad Leks ja 
Juhan Kaldad tulid!” Jooksis siis sõõgituppa, 
tõi sääl kättpidi Silvia ja Aliisi, oletatavasti kohvi- 
joomisel. 

»Ah teie!“ ulatab käe Silvia. ,Ikka hää ter- 
vise ja tuju juures?“ 

«Mis tervisesse puutub, siis on kõik hästi. 
Mis aga tujusse — kuid tujud on kord säärased: 
kord nii, kord teisiti,” vastab Juhan. 

Noormehed istund maha, Aliis tuleb asetub 
Juhani kõrvale. Aleks on rõõmus, et teda mää- 
rati siia, ja kohe kompanii ülemaks. See rõõ- 
mustab ka teisi. Renate jookseb edasi ja tagasi 
põrandal ja edvistab. 

Aliis ja Juhan istuvad kõrvuti vaikivatena, 
kuid ometigi kodustena. 

Härra Inno ilmus kogemata saali. Nähes 
võõraid, tahtis ta pöörduda tagasi. Kuid Alliis pa- 
lub ta jääda. See tuleb ja tutvustab end. Siin 
saabub siis kahe võistleva noormehe esimene 
kokkupuude, kes võib olla mõlemad olid oodand 

seda silmapilku. "Juhan, tutvund Innoga, sellele 
otsa vaatamata istus tagasi omale kohale. Ja 
Inno läks istus nurka. Seltskond istus edasi en- 
diselt ja endises tujus. 

Härra Innole hakkas mõjuma kuidagi halvasti 
Aliisi istumine Juhani kõrval. Ta teadis, et viimane 
armastab tema pruuti. Ta küll uskus, et Aliis, kord an- 
nud sõna, ei murra seda. Kuid ometigi mõjus näge- 
mine, kuidas pruut sobib võõraga, kellega olnud 
vahekord, kuigi ehk ilmsüütu, kuid siiski vahe- 
kord, kusjuures noormees on huvitatud Äliisist 
praegugi. Ta iõuseb ja tahab ära viia siit Aliisi, 
kuid see pole nõus. Isand Inno siis tõuseb, et 
lahkuda üksi. 

Mõõdudes Juhanist see tõuseb ootamatult. 
Ka Inno peatub. Alles nüüd Juhan mõõdab vas- 
tast. Ja see teab, et siin tuleb võtta vastu välja- 
kutse võitluseks elu ja surma pääle. 

Ta on valmis võtma vastu selle. Kui võit- 
lus — siis juba võitlus! Kui sõda — siis sõda! 

Võitlust elu õrnema või südamlikuma poole 
nimel ei peeta enam avalikult. Siin naeratavad 
lahkelt vastaspooled üksteisele silmapilgul, mil 
südames soovivad teise hävingut ja suruvad 
õrnalt vastamisi kätt, mil näevad meeleldi üks- 
teise surma. 

«Ehk võtate aset preili Aliisi kõrvale,“ Juhan 
teeb viisakalt Innole ettepaneku. See ei suuda 
toimida teisiti ja istubki maha pakutud kohale. 

Aliis Juhani ülestõustes kahvatus. Ta süda 
hakkas peksma. Ta pilk peatus kord Juhanil 
kord peigmehel. Kuid nüüd Inno ja Juhani 

vahel istudes valdas teda ääretult hää tunne. 
Oletatavasti iga naine valiks seisukoha kahe 
mehe vahele, kus võib olla oleks alles täiuslikult 
rahuldatud ja õnnelik. Sest mõlemad külled on 
siis kaitstud. 

Renate tuli istus Juhanile teisele poole. Ta 
pää vajus noormehele õige lähedale. Ta silmad 
aga naersid laiadena, õnnelikkudena ja muretutena. 

»Kunas sõidab teile, Renate, külla peigmees,” 
küsib Juhan. 

«Tema, tema ... ei tunne mind ära. See 
tähendab, mu armastust. Ta kindlasti ei usu 
seda. Minu armastus on teistsugusem, kui 
see tavalisesti . . .” 

Õed imestusid. Renate polnud kunagi varem 
kõnelend armastusest. 

«Kust olete võtnud söärased mõtted ?” küsib 
Juhan. ,Need ju nii . 

E lõinlised = jõuab ette Renate Juha- 
nile. ,Ja nii sentimentaalsed sisult. Eks ikka 
raamatuist, romaanidest...!” Renate naerab jälle. 

«Aga siiski, ka mu armastus saabub õudselt 
sentimentaalsena . ..“ Ta tõuseb ja delameerib 
pisarnaervalt põrandal: 

»Oli väike romaan, 
Mis läheb mööda. 
Surmahaavu seega ei lööda .. .” 

Ainult hetkeks nagu uimastub ta seejuures: 
öeldu tuli südamest. Kuid ta naerab jälle. Võõras- 
tub aga vähekese, et olnud avalik südame as- 
jus ja jookseb saalist välja. Aleks tõusis, et 

rutata järele. Uksel Renate vaatas tagasi ja kor- 
das paluvalt: 

Ärge tulge, ärge tulge!“ Ta silmis nähti 
pisaraid. 

Silvia tähendab naerdes, et plikakese tujud. 
Neid ei tule panna tähele. Renate olevat üldse 
üllatuste ja eriskummalisuste kehastus. Lõpetab ühe 
üleannetuse, algab kohe teist. Ja üldse ei teata, 
kus lõpeb ta nali ning kus algab tõsi. Nutab 
naerdes ja lõõbib oma tujudega. 

Aleksile tulid meele varemad kohtamised 
Renatega: silmapilgud täis hullamisi ja naeru. 
Tulid meele süudlused ja kirjad üksteisele. Aga 
siin osutus, et ta oli eksind Renatet hinnates. 
Teda oli valland preili lopsakus ja elulisus. Talle 
tekkis mulje, et preili võib olla kohtleb noor- 
mehi kergel käel ja võib olla silmapilkudel siis 
selle temperament kõneleb üle mõistusest. Ta 
arvas siis, et säärast preilit tuleb kohelda samuti 
kergelt, tuleb arendada vaid flirti, mil ometigi 
antakse ja võetakse kõike. 

On eriline võlu nautida eluküllust, kus midagi 
muud ei nõuta teiselt, kui ainult eneselt täiusli- 
kult võtmist. 

Leks näeb edasi nende vahekorra anduva- 
maid hetki, mil preili keha lõõb värisema 
noormehe käte vahel ja see siis ise heidab käed 
noormehe kaela ümbert ning suleb silmad suud- 
luste vastuvõtuks. 

Renate on tagasi. Ta tuli istus jälle Juhani 
kõrvale. Hiljutine ärdus on möõõdas. 

«Preili on tujukas,” tähendab Inno. 

»Et sellest kah kõnelda võib.“ 

«Preili on ka näpsakas,” tähendab uuesti Inno. 

»Aga teiega ju endastmõistetavalt!” 

Renate!” Silvia karistav pilk peatub õel. 

»Nüüd asuvad muidagi jälle kõik mu kal- 
lale,“ kaitseb end Renate. 

»Pole viga. Mina siis teid kaitsen,” naeratab 
Juhan. 

«Eks ole. Teile kindlasti ei meeldi ka isand 
Inno, nagu mullegi.” 

Juhen naeratab. Aliis punastub. 

»Aga sellest peaksime vaikima,” vastab Juhan. 

»Vaikima? Milleks? Mina tulen ikka kõigega 
välja, mis pean õigeks. Ja seepärast peetakse 
mind tujukaks. Teised on südames kord seda 
kord teist, kõnelevad aga ainult üheti — neid 
peetakse siis tasakaalulisteks vi salalikud säära- 
sed! Aga te mind ju kaitsete. Kuid miks ei 
austata naist enam nii, kui vanasti? Rüütlid 
haarasid piigid või nuiad ja lõid maha igaühe, 
kes tuli viima selle südamedaami. Siis armas- 
tati nähtavasti kuumemini, kui praegu. 

Kuid teie, isand Kallas, kas läheksite kahe- 
võtlusele naise pärast, ütleme, meie Aliisi pärast?“ 

«Muidugi . ..“ kinnitab noormees. 

»Aga isand Inno, kas ka teie? Teie vist ikka 
natuke kardate. Kui ette teaksite, et sääl võe- 
takse maha pää, kindlasti siis ei läheks. Parem 
juba lõõksite käega Aliisile,” 

«Ja tuleksin, kosiksin teid.” 

«Kuulge teie, kui mu õde teiega kukub sisse, 
siis mina olen juba targem.” 

Renate leidis enesel jälle Silvia karistava pilgu. 

«Mulle tundub, et olen läinud liiale. Siis 
saadetakse mind tavalisesti teise tuppa. Täna näh- 
tavasti ollakse vähe tagasihoidlikum. Vist teie, 
härra Leksi pärast. Te tulite ju mulle külla. 
Ja mul juba on aeg kodus võtta vastu viisakaid 
noormehi, nagu seda arvab mammi, mitte aga 
jooksta ringi nende ribalistega õhtuti kinosid ja 
parke mõõda .. .“ 

»Sul tuleb olla korralikum, ja keegi ei saadaks 
ära sind,” tähendab Silvia. 

«Meil nähtavasti Renatega on raske saada 
sõpradeks,” segab vahele Inno, kelle puhul tekkis 
õdede sõnavahetus. 

»Ega soovigi saada teiega sõbraks.“ 

«ti mõista, mis haavab minus teid või mõjub 
ebasümpaatsena.” 

»Kas teie üldse võite olla sümpaatne ?” 

Renate! Nüüd läksid juba liiale,“ sähvatab 
Silvia. 

«Ei, läksin jämedaks. Kuid preili Silvia on 
väga viisakas, ei nimeta asju nende nimega. Va- 
bandust, härra Inno. Ma olin jäme. Ma olen 
vabandand Aliisi peigmehe ees. Juba ma lah- 
kun,” ja Renate lahkus. 

«Lihtsalt võimatu. Ei tea, mis taga hakata 
pääle,“ tuleb ja ütleb uksel pereema, kes kõike 
oli kuuland kõrvaltoast. 

Noormehed Kaldad tõusid ja jätsid juma- 
laga. Aliisil on halb. Ta ulatab vendadele Kal- 
dadele käe ja kaob oma tuppa. Inno tahab 
teda kõnetada. Kuid Aliis lukutab enese üksildusse. 


mit 

Silvia saatis välja noormehed. Renatet ei 
saadudki enam näha. Vahepääl oli see man- 
gund ja saanud isalt raha ja jooksis nüüd poode 
mööda otsima omale sajukindlat sügismütsi, mil- 
les täna veel tahtis minna vaatama päält spordi- 
võistlusi. 

Kui vennad laskusid alla trepil, lausus Leks: 

«Armastan Renatet. Kunagi veel pole ma 
kohand säärase elulise preiliga.” 


25. 


Valitsuse kujundamine ähvardub ebaõnnes- 
tuda. Kauplemine parteidega venib. Neist iga- 
üks soovib omale võimalikult rohkem ministri- 
kohti valitsuses. Selle järele kaubeldakse, misu- 
kesed ministrikohad saab neist keegi. Ja lõpuks 
isikuteküsimus. Ühele parteile, või perteiliiderile 
ei meeldi võib olla ainult isiklikkudel põhjustel 
see kandidaat, teistele teine. Ja jälle tuleb kau- 
belda juudina. Tuleb anda vasiu kompensat- 
sioone, teise sõnaga, altkäemaksu, et asi liiguks 
kohalt. 

Hannes Kalda vastu ageerib ägedasti partei 
ja ajaleht, kus töötab Juhan. Mäletavasti taheti 
siin sama kohta endile. Ja selle saamata jäämi- 
se korral juba ähvardakse jääda opositsiooni 
uue valitsuse vastu. Pääministri-kandidaat tah- 
tis murda parteide-diktatuuri valitsuse kujunda- 
misel, või siis hävitada selle vahelesegamise võimalust 
isikuküsimuses, s. t. et peaministrile ta kaaslaste 
valikul ei tohiks parteid avaldada mingisugust 
survet. Ka tema ei annud järele. Siin põrkasid 

kokku siis antud korral kaks risti vastukäivat 
põhimõtet. Hannes Kallas aga nagu saatuse nal- 
jatuse tõttu saitus nende kahe põhimõtte rist- 
teele, kelle kaela siis valati teenimatult partei- 
poliitilist sappi. 

Juhan püüab toimetuses ära hoida võimalikke 
mõnitusi venna arvele. Ta saadab paberikorvi 
nõõkavaid joonealuseid ja ei jää võlgu omalt- 
poolt, muiates kaastoimetajate üle toimetuskoos- 
olekuil, et kuidas avalik hääl, mis end tunnis- 
tand üldsuse, riiklikkude, rahvuslikkude aadete 
ja ainult aadete kandjaks, seisab tegelikult isik- 
likkude huvide ja egoistlikkude kirgede teenistu- 
ses. Kuid kuidas võikski parteihäälekandja mitte 
kaitsta parteitegelaste isiklikke huve? Sääljuures 
taleb ju siis mustata kasimata mõtte ,ja ropu 
ajuga” vastasparteilasi. Sest mida mustem teine, 
seda valgemana näid ise. 

Parteiliidrid toimetusliikmed võõrdusid Juhanist 
selle. venna tõttu. Teistele alttrügivatele aga tun- 
dus olukord soodsana: jälle ehk oleks võimalik 
sõbrale suskata seljatagant ette jalg, ei ise pää- 
seda edasi. Igaühel peab olema ju usku oma 
võimetesse, usku, et suudab veel enam, kui seda 
käesoleval silmapilgul, Siis peab ka igaüks 
kogu aeg trügima edasi, kõrvaldades eest jalgu- 
jääjaid. Ja Juhani sõbrad panidki käima kõik, 
ei teda kõrvaldada eest endi teelt. 

Hannes ongi juba tüdinend igasugu läbirää- 
kimistest valitsuskujundamise asjus, kusjuures 
mõjutuks loomulikult ei jäänud ta vastu ajaleh- 
tede avalik mõnitus. 

Päälegi iga tegelane, tavaline tola poliitikas, vajus 
nüüd ta juure seltskonnas, - et ajada asjalikku ja 
tarka juttu, kuidas korraldada riigielu, lihtsustada 
- valitsusaparaati, korraldada maasaamisnälga, mu- 
retseda liinisõduritele maad, kõrvaldada haritlaste 
üleproduktsiooni, vähendada kaitseministeeriumi 
väljaminekuid, tõsta rahvaarvu, kõrvaldada 1õõ- 
puudust, normeerida kaitsetolle ja kuidas tõsta 
rahva jõukust. 

26. 

Juhan täna tuleb koju toimetusest eriti halvas 
tujus. 

«Meele teeb juba haigeks,” lausub ta, istudes 
maha. 

»Siis ikka mina ei anna neile rahu?” küsib - 
Hannes. 

»Vanale oli nuhitud välja inkrimeerivat mater- 
jali pääministri-kandidaadi varema tegevuse üle. 
Vana otse hiilgas õnnest, et pääses teise sõnni- 
kuhunnikule.* Nüüd serveerib selle loodetavasti 
homsesse lehte, et kujundatavale valitsusele anda 
põhjalik hoop. Võikesteab, hoiab ehk materjale va- 
limisteks. Juba meil on ühte, teist tagavaras. Muud 
kui antakse mõista vastastele: võiksime teid teha 
täis, kui julgete puudutada meid. Vaikige meie te- 
gelasist, siis vaikime ka meie teist. = Vastastikune 
teine-teise äraostmine poliitikas... või revolvri nina 
ees hoidmine . .. Süda läks pahaks, tulin ära.” 

Vennad vaikisid. Hannesele tundus juba kind- 
lana, et keeldub valitsusest. Iga amet määrib 
kas hästi või halvasti. Ministriks olek aga haru- 
kordadel hästi. Parem siis loobuda sellest. 

Kõige kurvemana tundus seejuures: Hannese 
»tema majesteedi“ austustundesse on löödud 
tunduv mõru. Ja mine tea, vast siit kujunebki 
põhjuseid, miks rahvaesindajaid ro1utub hiljem 
või varem ainult isiklikkude, partei ja kihihuvide 
kaitsjaiks. Üldsuse eest seisjad jäävad kaitseta. 

Ühiskondlikkudes küsimustes Juhani ja Han- 
nese vaated erinesid täiesti, nagu erinevad olid 
nad mujalgi. 

Juhan nägi eel sisu, alles siis vormi. Tema 
arvates ühiskond isikut piiravate korraldustega 
on ainult tunnustatav ses ulatuses, mil määral 
seda vaja on üksiku kodaniku hääkäekäigu jaoks. 
Riigivõimu esindaja on ainult kodaniku teener 
. ja ameinik. 

Hannes lähtus teisest seisukohast. Ta kinni- 
tas, et maailma juhivad absoluudsed säädused, 
samuti ka rahvaid. Õiglusel on absoluutsed 
normid, mis ei aegu. Ühiskond on tähtsam kui 
isik Ideaalse ühiskonna-korra juures on ide- 
aalselt kaitstud ka isiku hääkäekäik. Ühiskonna- 
korra häädus oleneb aga korraloojast ja võimu- 
kandjaist. Rahvas, tema arvates, vajab enne 
kõike häid rahvajuhte ja riigimehi. 

Täna Hannes aga, mil ta hinge kogund isegi 
sappi oleva egoistliku poliitika vastu, kus sõna 
«rahvakasu” on vaid hüüdsõnaks ja rahvahuvide 
eest seismist nõutakse ainult vastasparteilt. Ta 
meeleldi kuulas Juhanit. 

Ka Juhan taipab, et täna ta missjonitööl oleks 
kindlasti tagajärgi, kui tal oleks esindada uut 
usku ja uut Jumalat. 

Viimane jõuab oma jutuga kultuurküsimus- 
tele, millele Hannes tavalisesti lõi käega, neist 
libisedes ülevaid õlgu kehitades. 

«Usun, sa oled nõus, et meil on andeid.” 

»Isegi rohkem, kui seda oleks vaja,” nagu 
muuseas lisab jutule Hannes. 

»Vaevalt küll seda. Kuid ainuke, mis me 
seni neile kergesti teeme: me tunnustame neid. 
Mujal ande tunnustamisega lõpeb ka selle läbi- 
lõõmistee. Meil aga alles siit algab ande mõrutraagi- 
line okastee. Olles tuntud kuntsniku või kirja- 
nikuna võid olla kindel, et ei pääse enam ühe- 
legi ametile, ja kui sul see oli, siis kaotad selle, 

Ja vaene kuradikene, kel õnn oli sündida 
andekana, kuid kel oli kergemeelsust sellega tulla 
välja — karistatakse see eest eluks ajaks: ta ase- 
takse enesetapjate ritta. 

Pääle annete-isikute ja nende poolt loodava 
vaimukultuuri — mis on enne kõike ühe rahva 
uhkustooteid, loob ka rahva kollektiivne ürgjõud. 
Igal rahval see peab sihitlema millegile reaalsele. 
Muidu muutub ta nigelaks ja väljasurevaks. 

Mis sihis peaks rakenduma meie ürgjõud ? Meil 
pole aga ala, kus saaks see avalduda. 

Juurekasvavatele hulkadele nende viletsusest 
ainukese väljapääsuna hõljub — väljarändamine. 

Meie ürgenergial oli siiski ka üks suun: hari- 
dusepüüd. 

Kuid ka siin rahva-ande ringkäik on kujunend 
juba kindlaks: keskkooli, ülikooli kaudu kantse- 
leisse. Iga tõotusi andev noormees pääle oma 
esimest esilekerkimist vaikib kümneiks aastaiks. 


Kuhu siis ka ei vaata, väljasuretamise ten- 
dentsi märkad kõikjal. Vaesus, viletsus — ent üle 
nende teesklevat optimismi .. .“ 

Hannest hakkas juba irriteerima Juhani kõne. 


«Kuid mida siis teha? Meil ei ole ju kelle- 
gile lükata ette Jumal teab mida! Meie isad 
sõid silku ja leiba ning olid seejuures õnnelikudki. 
Aga pojad surevad nälga saia, või ja kohvi 
taga!“ 

»Sa ei mõistnud, millest kõnelesin.” 


»Siiskil Oleme vaesed, tasume viletsasti — 
kuid kunas oleme olnud rikkad? Mida teeksid 
siis sina, kui oleks sul käes võim? Asutaksid 
võib olla kirjanikkude, kunstnikkude ja teiste 
annete kolooniaid, kus neid ülal peetakse riigi- 
kulul? Ja sõjaministeeriumi muidugi suleksid ? 
Utoopiaid muidugi ...” 

«Jah, esialgu vajame utoopiaid. Orjad am- 
mutavad jõudu uue ilmakorra utoopiaist, kus 
nad ise isandad. Elus vaesedlapsed usuvad õnne 
pääle surma. Utoopiad on nende elu ainukesed 
toed. Lubagem siis ka mulle ja võib olla palju- 
dele teistele tulevikuutoopia, mil oleme valmind 
kultuurrahvana .. .“ 


27. 


Lausa tänaval elab elust väljaheidetuid, kes 
ööbivad suvel metsades ja paatide all, ning talvel 
linnamajades. Neid nimetatakse pättideks. Juhan 
leidis, et veel on teistsuguseid pätte, kes istuvad 
kohvikutes ja kõrtsides. 

Juhan Kallas oli viimasel ajal neis ringides 
eriti armastatav. Temaga sinatati peagi. Teda 
kutsuti siia ja sinna omavahelistele olengutele. 
Kõrtsis iga laudkond tervitas teda. Talle tutvus- 
tati igasuguseid naisi ja daame. Osutus, et pal- 
justki tal polnud seni aimu, mis siin nii tavaline 
ja endastmõistetav. 

Ta tutvus naistega, kes elasid selleks, et tabada 
momenti: sattuda kokku noormehega, kes tun- 
duks oodetuna, igatsetuna. Sellega seigelda — 
ja ärgata hommikul ühes voodis. 

Talle tutvustati vanapoole preilisid, kes selisi- 
sid ainult meestega, kel omaette kodu kordasäetud 
voodiga, et neid külastada järjekindlalt. 

Ta sattus kokku prouadega, kes tundsid end 
“õnnetuina elus ja siis nautisid rõõmusid noormees- 
tega kõrtside kabinettides. Ta õppis tundma öösel 
kergemeelseid naisüliõpilasi, kes aga päeval liiku- 
sid ringi üleolevatena ja tõsiste noormeeste poolt 
armastatavatena. 

Juhan küsis siis oma kaaslastelt, et kas ses 
ümbruses ei liigu üldse korralikke, see tähendab, 
kätlesaamatuid naisi? Ta naerdi välja. Kättesaama- 
tuid naisi ei kujutata ette siin üldse. Ja kui neid 
peaks saituma siia, neist ei huvitu keegi. Kain- 
sus nähtavasti instinktiivselt mõjub eemaletõukavalt. 
Siin vaid põleti ja elati. 

Ikka muretult! Ikka lõbusana! Ikka naerdes. 

Kõik läheb ju mõõda. Surmaga möödub 
kõik. - Elult tuleb võita siis, mida see suudab 
anda. See on ainuke, millega tasutakse meile 
me elu. Päälegi elu on lühike: kiirustage! Maits- 

mise aeg on veel lühem: võtke mida suudate, 
andke mida võite!“ Korrati siin. 

Teisal, võib olla igas majas ja talus kohtate 
inimesi, keda peate õnnelikumateks neist siin. 
Need sääl elavad tööle, muredele ja kannatustele. 
Kuid võib olla on siin muresid ja viletsust samuti. 
Siin ent elatakse elukunstnikkudena üksteisele 
rõõmuks. "Ja kindlasti ükski, kes sattund siia, 
ei soovi lahkuda päikesepoolsesse, näiliselt õn- 
nestund ellu, sest harjund magususist on võimatu 
lahkuda. 

Juhan Kallas lööb kaasa: ikka muretult, ikka 
lõbusana. 

Mis sest, et võlad kasvavad. Mis sest, et ta 
laenab sellaks, et lõbustada teisi . . . Pillakem 
elu, janunegem elu, maitskem elu! Ikka lõbusana! 


28. 


Oli maskeraad-ball. Seltskonna ülemkiht val- 
gus sellele. Siid, parfüümid, temperamentlik muu- 
sik ja läbipaistvalt riietatud daamid uimastasid 
ja võlusid, Noormehed Kaldad on ballil, Han- 
nes seltsib kohtutegelastega, moodustades laud- 
konna puhvetis. . Varstigi nende lauda ilmus 
maskeeritud daame, kes härrastele teadsid kõnelda 
nende elu intiimkülgi, ise jäädes sääljuures sala- 
duslikult tundmatuiks. Ja vist me ei eksi, kui 
oletame, et üks neist oli Silvia Siller. 

Juhan seisis saalis nõjatund sambale. Ta ees 
kihas ja kilkas rahvameri. Kuid ta juure ruitab 
rahvahulgast Leks uudisega: 

«Preilid Sillerid on siin!” 


1 "1.40 

»Või niit Ka Aliis?” 

«Ka Aliis. Peigmehega.“ 

»See enam ei huvita. Kus nad asuvad?” 

»Kõnnivad ringi saalis publikuga. Nad mõõ- 
duvad kindlasti varsti su eest.“ 

Leks kadus uuesti. = Juhani pilk siitpääle 
muutus teravalt oftsivaks. Ent rahvamurrust oli 
võimatu tabada otsitavat. 

Keegi selja tagant katab kinni ta silmad. Noor- 
mees haarab ta üle õlgade ulatuvatest õrnakes- 
test käekestest ja põõrdub ümber. 

Preili Vask naeratleb kelmikalt läbi maski. 

,Teie ei tunne mind ära?” küsib preili. 

»Ei. Kes te olete,“ teeskleb noormees. 

«Ärge nüüd ... Teie ei taha mind tunda. 
Teie ei armasta siis mind enam. Ega tule ka 
enam mind vaatama ...“” 

Vabandage. Sära nii palju. Silmad on lõõ- 
-dud pimedaiks.” 

»Õelge mulle meelitusi, nagu seda tehakse 
tundmatuile daamidele . . ,“ pool edevalt nurub 
preili. 

Orkester alustas mängu. Kõndijad kas alga- 
sid tantsu, või peatusid ringi saali ääri mõõda. 

Juhan märkab: Aliis Innoga lähenevad rah- 
vast. Ta teeskleb kohe fliditsevat juttu preili 
Vasega, et end näidata kurameerivana. 

»Armuline preili, ehk lubate hetkeks võtta 
maha maski. Tahan võida näha te silmi,” algab 
tehtult magusalt noormees. 

Preili Vask lasebki maha võtta maski. Juhan 

teeskleb seda nii, et Aliis näeks neid kogu aeg 
ja et Aliis näeks ka preili Vaske. 

Noormees ei eksind : nende juurde ruttas Aliis, 
saadetud härra Inno poolt. 

Preili Vask on uuesti tõmmand ette maski ja 
hoiab kramplikult Juhani käe alt. Rahvamurd 
viib nad kõik koos ühes. Juhan vaba käega võtab 
naeratades Aliisist. Selle lopsakad kehavormid 
näivad ballikleidis saledatena ja voolavatena. Ta 
silmad kiirgavast särast erehtuvad ja sädelevad. 
Kuid Juhan ei saa alatagi Aliisiga juttu kui isand 
Inno viib selle tantsima. Üle tantsu-partneri õla 
preili silmad vaid särahtasid. Haaratakse jälle 
Juhani käe alt, kellele preili Vask vidistab ühte teist 
lõbusana. 

«Kuidas on ballituju ?“ 

Teie, Renate!” 

«Härra Kallas, teie pole pidand lubadust meid 
külastada,” preili Renate tuleb võtab Juhani käealt. 

»Pole aega.” 

»Kõneldakse aga, teid jatkuvat kõikjale viima- 
sel ajal: kõrtsidesse ja . . .“ 

Leks, kes Renate saatjana seisis selle taga, 
kõrvalejäetuna palub preili Vase tantsima. 

»Mida te ka kuulnud kohe pole,” naerab Juhan. 

«Teist kõike. Ja ikka daamidega. Ai, ai 
isand Kallas, ärge mängige tütarlaste südametega!“ 

»Kuid teie oma on küll kättesaamatu .. .” 

»Härra Kallas, teie meelitate! Kuid teie ei 
võta üldse mind veel tõsiselt. Teile olen ma 
- kooliplikaks, kes võiks mängida nukkudega.” 

, Oh, oh!“ 

»Kas teate, tooge homme mulle nukk. Ilma 
naljata. Teie naerate. Näete, siin ongi kõik.“ 

Kõnelejatest möödus Aliis Innoga. Renate 
hõiskas Aliisi nime kõvasti. See peatus ja tuli 
kiirelt siia. Preili Vask Leksiga osutusid samal 
heikel nende seljataga. 

Aliisi ja preili Vase vastastikune vaen aval- 
dus igal võimalikul kokkupuutel. lUue tantsu 
algades Aliis tuleb palub tantsima Juhani, et näh- 
tavasti ärritada preili Vaske. 

»See tants on lubatud minule,” Renate segab 
vahele. Kuid uus paar juba on kadund rahva 
keerdu. Leks võttis tantsima Renate. Jäid kahe- 
kesi Inno ja preili Vask, kellele ei jäänud üle siis 
ka muud, kui järgneda teistele. 

täna on meie länaval pidu . ..“ algab 
Juhan. 

Tõesti?“ naeratleb preili. ,Kutsuge siis ka 
mind sinna.” 

»Miks mitte! Meie pidu... Korrakski pidu...” 

«Jah, korrakski . . . üheks õhtuks ...” kor- 
dab preili, ,Kuulete, kui Jumala-vallatult ma 
kõnelen, nagu korratu pruut kunagi!” 

«Kuid seda ju minuga.” Ja Juhan naerdes 
nagu lükkab ette rinna, et temaga koos võib 
kõike. Nad tantsisid teise ruumi, mis oli pea- 
aegu pime. Siin noormees äkki suudles preilit 
huultele. See ei keeland seda. Nad seisatusid, 
vaadates teineteisele silma. Preili ripsmed lõid 
värisema. Ta huultel tõmbles kibe-õnnelik nae- 
ratus. Nad suudlesid veel kord. Ja siis, vabas- 
tand enese, preili jooksis saali, otsis üles Inno 

ja palus, et see ta koju viiks kohe. Vastasel 
korral juhtuvat õnnetus. 

Hiljem leidis Leks Juhani üksinda otsivana 
saalis. 

»Aliis lahkus. Ma nägin ise, kuidas isand 
Inno ta riietas,” teab kõnelda Leks. 

Noormeeste juure jookseb Renate ja haarab 
Juhani käealt. 

«Mis on teiega? Äkki säärane hajameelsus 
ja ükskõiksus .. .,” pärib preili. 

Leks tahab võtta preilil teinepoolt käealt. 
Renate ei luba seda. Leks palub siis ta tantsima. 
Kuid see keeldub: : 

»Jätke mind rahule. Teie tüütate!” 

Leks seda kuuldes pöördus sõdurlikult kanna- 
päält ringi rahvasse. Hiljem ta näeb: Juhan 
tantsib Renatega. Selle lõppedes lähevad need ja 
istuvad punasesse tuppa. Tõusevad ka säält, tule- 
vad puhvetisse, asuvad lauda ja tellivad ette 
jooke. 

29. 

Järgmise päeva hommikul Leks lahkus ame- 
tisse Juhaniga kõnelemata. Lõunasöögi järele 
aga Juhan pöördub Leksi poole, et kas ei tuleks 
kaasa see Sillerite poole, omal käes pakikene. 

»Mis on selles?“ küsib Leks, näidates pakikesele, 

»Tühine kingike Renatele.” 

Leks korisutas kulmu ja sõnalausumatult lah- 
kus kodust. 

Juhanil seisis silme ees ikka veel eilne stseen bal- 
lil Aliisiga. Ta vilistas sisemiselt võidurõõmsana, 


et meie tänaval pidu on algamas. 

«Maha sentimentaalus! Mis sellest, et preili 
on teise pruut! Mis eest-on Innol enam õigust 
Aliisi pääle kui temal? Oma tund id peab 
sedavõrra hinnatama, et astutakse välja ka nende 
eest. 
Ja kes meist teab, milliseid kõveraid käike 
teeb kellegi elu 2” 

Isand Inno mõistis õieti, et alles nüüd äh- 
vardab tõsiselt hädaoht ta tulevikku, abielu ja 
siis ka ta elu. Täna hommikul tegi ta Aliisile 
kategoorilise ettepaneku: nende pulmapäev mää- 
ratagu kindlaks ja võimalikult lähema aja pääle. 

Oodetud nõusoleku asemel Aliis kõhkles, et 
poleks põhjust rutata. Vaja enne ühte, teist veel 
sääda valmis. Nende rahvad näeksid pulmi, 
millest võtaksid osa kõik sugulased ia lähemad. 
Kuid nende eelkorraldusiga siis ei saada valmis 
üle öö. 

Noormees on aga kategooriline ja ei loobu 
oma nõudest. See vihastas preilit. Ka Inno 
mõistis, et on läinud liiale. Nende jutt katkes. 
Noormees lahkus linna. 

Näpuotsas sissepakitud nukk Renatele, Juhan 
helistab Sillerite ukse taga. Siin pole kedagi 
kodus pääle Aliisi, 

Lasknud sisse Juhani, sellele tundub endast- 
mõistetavana, et noormees tuli külla temale. 

»Mis pakk teil on minule 2” 

«See on preili Renatele.” 

«Aga! Mis saladusi te vahele tekib? Lubate, 
ma vaatan järele? 

Aliis avas paki. Nad kumbki ei suutnud 
hoida naeru, säält leides suure nuku. 

Aliis pani selle oma käele, surus rinna vastu 
ja kussutas seda mängledes. 

«Ju teil tulebki valmistuda ette,” algab Juhan. 

«Tuleks küll. Tekkis vähe aega tagasi tüli 
peigmehega. See kiirustab pulmadega. Kuid 
tahaks veel enesele mõningaid üksikuidki . . 
vabu hetki .., 

Kuid teie, kas tulete mind külastama ka siis, 
kui olen naine 2“ 

»Aga miks mitte ?“” 

Preili jatkab : 

»Minu elu on otsustatud. Tunnen, et mul 
puudub jõud selle ümberotsustamiseks. Ma 
kahilen juba, kas armastangi oma peigmeest, 
oma meest. Te imestate, et seda kõnelen teile. 
Kuid teie olete võitnud mu usalduse. Kardan, 
kas teie kohati pole isegi mulle lähemal, kui 
tema. Kuid ta on olnud mu peigmees lapsest 
saadik. Üks koht minu südames on temale. Ja 
kaitsku Jumal — et selle koha hoiaks ta enesele 
elu lõpuni. 

Päälegi, kujutan abielu asjalikumana, kui tun- 
nete põlemisena. Isand Inno on olnud mulle 
seltsiliseks, kaaslaseks ja sõbraks. Kuidas peak- 
sin olema õnnelik, leides ees seega abielus seltsi- 
mehelikkuse ja sõpruse.” 

Ka Juhan usub juba, et ta ees naine, kel ees 
õnnestunum abielu. 

»Teie siis annate edasi preili Renatele selle...” 

»..- Jite,” naerab Aliis. ,Kuis tulite säära- 
sele kingitusele 2” 

«Eile lubasin seda ballil. Preili soovis.” 

«Näete, misuke on meie Renate. Võiks ehk 
mehelegi juba minna, aga laseb noormehi tuua 
omale titi.” E 

Juhan ulatas Aliisile jumalaga-jätuks käe. 
Vastu saades preili oma, suudles sellele. 

»Mida te jälle teete!” 

Noormees tõstab pää. Ta silmad paluvad 
vabandust. 


30. 


Tänane toimetuse-koosolek muutus ägedaks. 
Juhan Kallas irriteerib teisi: 

«Reportereid tuleks enam kontrollida. Jälle 
pilt ja ühe lehekülje laiuselt vaesest kuradikesest, 
kes kassapidajana lõi läbi oma summakese ja 
nüüd istub trellide taga. Kuid naine ja lapsed, 
kes pole milleski süüdi, on löödud selle kirjuti- 
sega välja elust., Selle üheteist aastase vanema 
poja teised omasugused on koolis võtnudki õn- 
neks: et anname riigivarga pojale vere järele. 
Kooliõpetaja pääle tulles, oli see peksetud sini- 
seks. Naine, viie väikse lapse ema, ei leia ame- 
tit — et mees varas! Ja kõik ajalehtede hästiso- 
perdatud ja kõigile ninna lükatud sõnumete eest! 

Ja jälle rõvetusi vabasurmaminejaist ... Kurat 
sellega, kellele ei meeldind elu! Milleks nuhkida 
nende võimalikke ja võimatuid põhjuseid, elu- 
lugusid, arvatavaid armuvahekordi, nimetades 
preilisidki! Millised piinlikkused seetõttu võima- 

likud — seda ei mõelda! Kuid rahvas loeb 
nende kirjeldusi. Otsitakse kõdi ja halva süda- 
mega lugeja vajab, et ajaleht näitaks talle ka 
teisi endasuguseid.” 

Reporterid, kes ridade pääl väljas, hõiskasid 
Juhanile vahele: 

«Vargad välja ja maha enesetapjate ülistus!” 

Juhan jatkab: ,Rahva närvidel ei tarvitseks 
mängida. Nilbused võiksid jääda ära. Joone- 
aluse pahna tuleks enam kontrollida.” 

Meile tuntud poliitilise-osakonna juhataja vana- 
härra võttis Juhani järele sõna: 

Mis puutub varastesse, siis tuleb nendega 
käia ümber nende väärselt. On lihtsalt juba 
võimatu: kes kassa lähedusse satub, käpp sisse. 
Nende vastu tulevad võita kõige karmimad abi- 
nõud. Et isa arvel pojale teised andsid vitsu, 
on muidugi lubamatu. Jälle näide, kuidas meie 
kooli kasvatus jätab soovida. Kuid miks ei 
mõelnud isa, käpa pistes kassasse ka laste ja 
naise pääle?” 

»Aga ehk just nende pärast tegigi seda.” 

«Jätke nali. Oma naise ja laste pärast ei 
tühjendata kassat, pigemini võetakse nael leiba 
või halg puid. Aga kuski oli veel teine naine. 
Ja see oskas pillata, praalida, lõbutseda ning ar- 
mastas uhkusasju. Mis puutub enesetapjatesse, 
siis iga ühiskonnaliige on ühiskonna omandus. 
Sääduski karistab enesetapjat.” 

»Idiootsus! Isegi elust lahkumise vabadus 
on võetud isikult.” 

Vanahärra jätkas: Ühiskond kulutab iga 

oma liikme pääle suuri summe: koolitab, harib, 
kasvatab. Ei või juttu olla, et meil on ükskõik, 
mis sünnib sellega hiljem. Me peame seisma 
selle eest, et ühiskonna liikmed tugevneksid si- 
semiselt ja väliselt. Siis on ka ühiskond tugev. 
Aga nüüd — poisike tüdineb elust, või armub, 
või leiab elu tühjana — ja klõpstil kadus, 
jättes surnukeha teistele tüliks ja omakstele valuks. 
Me peame vabasurma valusasti heitma hukka. 
Kas või surnukeha jätta matmata, nagu vanasti.” 

»Ei vaidle ju vastu, et vargus ja vabasurm on 
pahed. Kuid ei nähta nende õigeid põhjusi. 
On vale, et noormehi lahkub kergel käel ro- 
manitilistel põhjustel, nagu tavalisesti võib lugeda 
ajalehis iga vabasurma puhul. Romantilisi põh- 
jusi otsitakse nende põhjuseiks. . Meie 
ühiskond hoolitseb liialt halvasti oma liikmete 
eest. Meil osatakse ainult nõuda. Nälja ja 
kaugele minna lastud haiguste käes minnakse 
surma. Aga seda ei usuta. Mõnitakse järele 
päälegi. Ja ajalehed löövad profiiti üksteise võidu 
vaesekeste sissekukkunute, elus ebaõnnestunute 
ja vabasurnute arvel. Neist on ju veel võimalik 
tekitada sensatsioone — millega tõsta ajalehe 
tiraashi ...” 

»Maha irisemine!” kostub jälle vahele. 

»Meie kõige moodsam hüüdsõna : maha iri- 
semine ja pessimism. Muud kui: hoosianna. 
Kuid heitke silmad õnnetuste leheküljele: vaba- 
surm, vabasurm, vabasurm. Hõiskame siis neile 
järele: hoosianna! Ja et laskem endid ennem 
maha, kui tulete välja oma hädadega.” 


112 


Päätoimetaja, siin asjalikumaid ja arusaaja- - 
maid mehi, lõpetas toimetuse-koosoleku. Talle 
näis, et Kallas on väsind. Sest kui isik või rah- 
vas väsib, muutub ideede kuulutajaks. .Elu- 
värsketena teotsetakse, haigetena ja väsinutena 
ideetsetakse. Sest haiged ja orjarahvad on maa- 
ilmale annud selle suurimad ideed ning aated. 
Ta poolnaeratades lubas Juhani kolmeks päe- 
vaks puhkusele, et arstigu see oma närve. 

Juhanit haavas säärane erakorraline puhkus, 
Kuid ta tänas viisakalt ja lahkus toimetusest. 

Toimetuse-liikmeid jäi veel kokku. 

«Ei tea mis sellele pähe löõnud?“ küsib üks. 

»Idioodiks muutub , , . Noh, vend ministri- 
kandidaat,” vastab teine. 

Vanahärra lõi käega, et mis siin arutada. 
Isand Kallas ei sobi nähtavasti enam meiega. 

»Siis pannakse sulg! . .” jooksid rõõmsatena 
reporterid oma osakonda ja asusid helistama 
ametasutusi mõõda, pärides uudiseid. 

Vähe hiljem vajus päätoimetaja juure toime- 
tuseliige, Juhani koolipõlvesõber, kellega need 
koos eland üle oma paremaid ja halvemaid 
elupäevi. 

«Mis teil oli?“ küsib päätoimetaja. 

Vabandage, härra päätoimetaja. Kas võik- 
site usaldada minule härra Kalda kohustused?” 

«Kuis tulite sellele?” 

«Ega härra Kaldast vist enam saa töömeest ,,,” 

Nüüd asus Juhani sõber seletama, et ka teisi 
toimetuseliikmeid on samal arvamisel ja et tema 
vahest saaks hakkama ka viimase ülesannetega. 

Päätoimetaja aga hindas Juhani kaastööd enam, 
kui teise-kolmanda oma toimetuses. Ta eelistas 
töö kvaliteeti kvantideedile. Ja meeleldi oleks 
vabastand ennem teise, kolmanda toimetusest, 
kuid mitte härra Kallast. Ta naeratas siis vas- 
tuseks kõrgemat kohta soovivale toimetusliik- 
mele ja saatis selle tühjalt tagasi. 


31. 


Juhan tuli kohvikusse. = Selle lahtioleku-aja 
möõdumisel mindi siit laudkonnaga kõrtsi. Hilja 
öösi koju tulles ema manitseb teda: 

»Sa ei ela hääd elu.” 

»Jah, ema.“ 

»Teadsin, sa ise mõistad kõike paremini, kui 
mina, vanainimene. Tahad sa teha mulle siis 
haiget?“ 

»Ei, emake.” 

«Miks sa siis elad nii?“ 

«Emake, varsti kõik muutub. Näed, süda- 
messe on kogund kõntsa. Ja usu, tunduks, et 
viinaga saab seda pesta välja.“ 

»Tee kodu, mida tuleb meelde. Miks sa aga 
alati oled ära? Kui sa teaksid, kuidas valutab 
minu süda sinu pärast , , .” 

Sellega lõppeski ema ja poja jutuajamine. 

Kolmepäevalise puhkuse järele Juhan ei il- 
mund ametisse. Päätoimetajale näis, et see kah- 
juks on sattund boheemlisse ümbrusse. Kuid ta 
arvas, et sellel võib olla mõningaid isiklikke 
põhjuseid. Eriti äraandlik oli ju viimase ägedus 
toimetuse koosolekul. 

-% 

Juhani vastu. aga toimetuses organiseerub 
rühmitus, kes lasi lendu ta arvel igasugu kuuldusi. 
Teati kõnelda, et Kallas loobuvai ajakirjandusest 
ja hakkavat kirjanikuks. Sest kes viimasel ajal 
pole kirjanik? Või jälle: Kallas olevat esinend 
väljas kaaslasi diskrediteerivalt, esitand end pää- 
toimetajana ja skandaliseerind seltskonnas. Kuul- 
dusi oli juba sääraselt palju, et need tulid aru- 
tusealla toimetuse-koosolekul. Kuid siin keegi ei 
teadnud midagi konkreetset. Kõike seda oli kuul- 
dud ainult kaaslase suust. 

Juhani toimetusse ilmudes, ta juure jookseb 
sõber ja kõneleb pool naljatades, et asjad on hal- 
vad. Toimetuseliikmeid intrigeerivat: ja püüdvat 
eda vallandada. Tema küll kaitsnud, kuid val- 


landus olevat peaagu kui kindel. Juhan naera- 


tas sellele, endamisi korrates: 

»See veel puudus .. .“ 

Toimetuseliikmeid hoidis eemale temast. Oma 
tuppa tulles lahkusid teised siit temaga kõnele- 
mata. Ja siis tundus Juhanile juba usutavana, et 
ta on vallandatud. 

»Aga nii see vist pidigi minema. Kui kord 
hakkab vedama halvast, siis seda igal pool . . .“ 

Päätoimetaja, läbijooksul siit oma kabinetti, 
kus teda ootas toimetusse tulnud minister, haa- 
rab fereiuseks Juhani käevarrest ja tähendab: 

»Soh, ka teie siin!” 

Juhan vastab: 

«Vist tulin oma sulepää järele.” 

«Kas tõesti?” imestab päätoimetaja. Kuid 

al on kiir ja ruttab ära. Juhan tuli välja toi- 
metusest, tõmbas tagurpidi mütsi pähe ja lausus: 

»Mojen, mu härrad!” 

Seega ta oli vallandatud. Ta kohale asus 
Juhani sõber, koolivend. 

Toimetusest lahkumise puhul loomulikult kor- 
ralik oleng kõrtsis pättidega. 

Joodi tõsiselt palju. Ja kui kõik juba täis olid 
ning ära kukkusid, sähvis Juhani pääs: ,Nüüd 
olen ka ise üks neist pättidest.” 

Ta kaelast haaras nimekaid kirjanikke, kes 
enam aega elab kõrtsis kui kodus. 

«Ajakirjanik, tervitl Mis teil viga. Mina 
muudkui keeruta nõõrijuppi lae alla. Kuid veel 
on see lühike, ei ulata kaelani. Igapäev teenin 
siiski viiskümmend senti: ajan ise oma habeme. 
Olge lahke, elage sellest ja võtke veel naine!” 
Vähe aja pärast lisas juure aga tõsisel toonil: 

«Kas võiksite kirjutada mulle alla?“ 

»Miks mitte!“ 

Kirjanik lükkas Juhanile ette veksliplangi. 

«Väga huvitav elatada end vekslitest. Prosit! 
Mõned värsid vahest ka kirjandust, kui pää 
valutab, tarvitatud veksliplankide pääle . . ,” 

vl 

Kodused juba teavad, et Juhan on vallanda- 
tud ametist. See ise on haige voodis. Ema 
ravib teda. Kuid Juhan ei vasta ta ühegi küsi- 
musele. Õed Sillerid käivad teda vaatamas. Aliis 
istub tükid ajad ta voodi ees. See viibib emand 
Kalda seltsiks. Ja lahkudes mõtleb endamisi 
pool naljatades, et see ta teine mees. 

Juhan otsib uut ametit. Igale vabanevale ko- 
hale on aga kümneid kanditaate. Ja neid vaba- 
neb õudselt harva. 

Juhan magab, kui on kodus ja joob, kui on 
väljas. 

Ööseti koju tulles korduvad ühed ja samad 
stseenid emaga. 

»Kellesse oled sina? Isa ei joonud, vennad 
on mõõdukad. Kuid sina . ..” 

«Mina olen pulmalistesse, ema. Ära muretse, 
homme asun uude ametisse. Siis muutub kõik.” 

Järgmine hommik magati aga iäbi nagu eelmine. 

Kui lubadused tööle minna uuele kohale ema 
enam ei *röõstind, siis Juhan leidis uusi. 

Ema, mul on uus pruut, Varsti hakkan naise- 
meheks. On ilus ja väga rikas pruut. Küll näed, 
saame palju lapsi ja elame rõõmsalt. Saad sinagi 
varsti jälle hoida lapsi.” 

Ja emal ei jäändki üle muud, kui naerda, et 
kuidas Juhan on leidlik valetama. 

Kõik üllatusid, kui lugesid ajalehist, et proku- 
rõr Hannes Kallas ja Silvia Siller on avaldand 
soovi abiellumiseks. 

Juhangi aiab üles enese voodist, raseerib, paneb 
Hannese kabinetist omale ette sigari ja tuleb 
saali, kus vend loeb lehti, 

»S$0ovin õnne!“ 

» Aitõh.” 

See oli vendade kõne kaua aja tagant. Nad 
laskuvad leentoolidele. Nendega seltsib Leks. 
Ema tuleb > » uksele ja nähes poegi koos, lööb 

naeratus selle huultele, Oleks nagu sügispäike 
heitnud sisse täna kiiri. 

Ema kõnnib toast tuppa. Hannes pole veel 
kõnelend temaga oma abiellumise üle. Ema 
ootab seda. Toidu lauale kandes kogu pere 
kutsutakse sööma. Kõik tõusevad ja liiguvad 
söögitoa poole. Uksel peatub Hannes ja pöör- 
dub ema poole. Nad jäävad kahekesi. Hannes 
algab lihtsalt ja poolametlikult: 

»Ema, mina abiellun. Loodetavasti pole sul 
selle vastu. Kui siin jatkuks ruumi, võiksime esi- 
algu asuda siia. Hiljem loomulikult säeme sisse 
oma kodu. 

Vabanda, pidin unustama kõige olulisema: 
minu naiseks saab Silvia Siller, mis vist juba on 
teadagi. Võta ta oma tütreks.” 

Jutu kestes, kuigi tundus see kaunis amet- 
likuna, ema ometigi ärdus. Ta pühib silmi, 

«Miks ei võta tütreks. Pääasi aga kui te ise 
sobite ja üksteist ka armastate. Kõneldakse, prae- 
gusel ajal ei abiellutavat enam armastusest. See 
pole vist küll õige ja lõppeda võiks kergesti 
halvasti. 

Armasta oma naist ja austa teda, kuigi võib 
olla aja kestes kodunete teineteisega ja osutub 
raskeks üksteist veel armastada. Kuid naise elus 
on abielu kõik. Tema elu on abielludes mõõ- 
das. Säält pääle elab ta veel ainult oma kodule 
ja perekonnale: köök, laste kasvatamine ja pesud. 
Naise elu muutub siis üksluiseks, ja pole see ka 
kerge. Mehel on võimalus veel liikuda kõikjal. 
See toob lahutust. Kuid kodu istuvat naist ei 

tule alahinnata. Kergesti naine väljast võib siis 
näida huvitavamana ja kenamana. Tegelikult ta 
seda ongi. Kuid mees leppigu ja jäägu oma 
naise juure, kelle ilu ja võluvuse on hävitand 
kodu. Sest iga naine kasvab ühte koduga ja ta 
ei kujutagi end teisiti, kui mehe naisena. Jalap- 
sed — Jumal, kes oskab vaagida siin naise vaeva! 
Aga sellele tasu ei saagi nõuda. See on kord nii 
looduse ja elu poolt säetud. 

Ainult ta armastus on talle sääl ainsaks toeks.” 


33. 


Sillerite perekonna-elus algas uus ajajärk. 
Kaks tütart on pruudid.  Sillerite vanad on 
südame põhjast õnnelikud. Nad ei võinud 
arvata, et üle kolides, kohe tütred üksteise järel 
lähevad lendu. Nüüd tunnevad, et tegid õieti, 
jättes maha kitsapiirilise kodulinna. Nad on uh- 
ked, et vanem tütar abiellus prokuröriga, sest et 
loodavad nüüd'väimehe kaudu leida tee kõrge- 
masse seltskonda, kuhu seni ometige pole neid 
siin võetud vastu. 

Sillerite pool keeb elu: muretsetakse tütardele 
seda je taist, õmmeldakse, ostetakse ja kaubel- 
dakse. Silleri vanal tuleb käia kogu aeg raha 
pihus. Kuid ta ei hoia seda. Kui kord lapsed 
tõsiselt vajavad aitamist, siis tuleb seda ka tõsi- 
selt teha. 

Tütardega ühtlaselt muretseb ka Sillerite emand 
omale viimase moe järela kostüüme ja kinge. 
Prokurõri ämm peab ka vastavalt riietuna liiku- 
ma. Nii pereisal kui emal on ees ja taga Silvia. 

Mis see tahab, on kohe täidetud. Mis see mõt- 


leb, on ainuõige. 

Aliis, oma kõhetu või välise särata peigmehe 
tõttu on muutund siitpere vaesekslapseks, kuigi 
seni oli kalleim tütar. 

»Ah, mis ka sina... Ah, sina või , . .“ 
langes talle ikka näkku, kui julges tulla välja ta 
oma arvamisega. 

Renate on veel ainuke saadav preili. Tema 
tulevik võiks olla ju veel parem teiste õdede omast. 
Tema eest tuli hoolitseda, see tähendab — parema 
tuleviku eest olla väljas. 

Ja nii Aliis langes vanemate ja õdede silmis 
viimasele kohale esikohalt. 

Aliis tõmbus enesesse. Oletatavasti ta haa- 
vus ja elas siis teistest isoleerituna. Loomulikult 
ka tema eest muretseti. Aga seda ennem muu seas. 


Äliis hakkas nägema, et säärane vahekordade 
muutus on isegi paratamatu ja loomulik. Tema 
saatus nähtavasti asetas ta lõpuks õdedest ala- 
male. Sest tema mehe kõrval pühapäeva hom- 
mikul läheb ju jala kirikusse. Prokurõri-proua 
aga loomulikult autos. Ja endastmõistatavalt 
tema mees peab teretama Silvia abikaasat, siis ka 
tema ise Silviat. Üks on proua, teine ametniku 
naine. Kunagi varem polnud ta näinud neid 
elutõdesid, Nende äratundmine nüüd tegi talle 
ometige valu, mida ta varjas, ja lõi mõru ta 
armastusse peigmehe vastu. 

Alles nüüd mõistis ta, mida Renate oli talle 
varem kõnelend, nõudes ta vahekorra lõpeta- 
mist Innoga ja selle jatkamist Juhaniga. 

Nagu saatan asus nüüd purema ta hinge kaht- 
lus, kas ta on toimind õieti, lubades käe Innole. 


Renate on üle öö täisealine kõikide silmis. 
Ta on ju ainukene preili õdedest Silleritest. Talle 
on jäetud suuri vabadusi. Ta liigub teatrites ja 
seltskonna-koosviibimistel. Tema soeng on daa- 
milik, kostüüm samuti. 

Ühel heikel kodus Silvia annab märku Aliisile, et 
tulgu siia. Renate oma toas peegli ees daamina 
väljasirutuna lokkis juukseid, puuderdas, värvis 
huuli, omal suits suus. 

Renate!“ imestas Aliis. 

»Mida on jälle Aliisikesel vaja?“ küsib see 
huulte otstest ja ei lase end segada. 

»Sa ju suitsetad ja värvid huuli nagu kergats 
naine !” 

»Ah kas tõesti! Või nagu kergats naine...” 
Ja Renate pahvib õhku suitsu ning võõpab end 
endiselt. 

Aliis ja Silvia vaatasid löödult teine teisele otsa. 

Silvia läks siis ja tõmbas Renate suust pabe- 
rossi, võttis laualt huultepulga ning viskas need 
nurka. Renate vihastus, pöördus ümber, ta käsi 
tõusis ja hele plirts naksatas Silvia põsele. Ise 
ta siis jooksis ära. 

»Mis on tütarlaps võtnud enesele pähe?” hä- 
daldab Aliis ja võtab peegli eest laualt raamatu, 
mille siia Renate oli jätnud maha. See oli 
»revüü“ numbreid, kus demonstreeritakse pool- 
alasti võõbatuid ja odavaid erootilisi kinodiivasid 
kõiksugu poosides. See kuukiri on määratud 

- seltskonna elumehelikule ja blaseerund ülemkihile. 
Kuid esimestena aga ahmivad neid tütarlapsed ja 
poisikesed oma küpsemiseas, mil nende erootika 
juba ärritub iga vastava pildi nägemisest. 

34. 

Härra Siller tuli Kaldate poole. Ta surus 
viisakalt ja kõvasti igaühe kätt. Tal olevat asja 
Hannese poole. 

Tulnud viimase kabinetti, härra Siller tõmbab 
välja põuetaskust karbi sigareid. 

«Palun, jätke juba kõik. Sain parajasti oma 
vennalt Pariisist. Proovige kuidas maitseb ?” 

«Ei ole viga.” 

Just nii, Ei ole viga. Ka minu arvamine. 
Mul on nimelt vend Pariisis. Sääl tal pisike 
maja, nii kuuekordne. Allkorral kaksteist maga- 
siini. Ta saadab mulle ikka kõige uuemaid 
sigarisorie prooviks. Sigarid nimelt pole nagu 
konjak, et mida vanem, seda parem .. .“” 

»Jah, päris hääd,” arvab nüüd Hannes, mah- 
vides sigarit. 

«Just nii, päris hääd. Täiesti minu arvamine. 
Vend nimelt tegutseb väikselt ärialal, nagu minagi 
varem. 

Täna ostsin uue suure peegli. Kakskümmend 
tuhat — odav!” 

»Jah, siis ju päris odav,” teetab Hannes. 

»Siis ostsin veel talvekasuka. Viiskümmend 
tuhat — odav!” 

«Jah, ega see viiskümmendtuhat praegusel 
ajal midagi maksa, Kuid tohin teada, võin ma 
millegiga teid teenida ?“ 

«Jah, palun. Asi on nimelt nii, minu tütar 
Silvia kõneles, teie otsivat omale korterit. . Palun, 
seda poleks vaja. Mina otsin osta majakesi. 
Ja selle ostan Silviale. Näete, kui tütar meeldib, 
siis vanem teeb ka kõik, et tal oleks parem. 
Aliis, näete, ei meeldi meile. Väga jonnakas. 
Näete, abiellub, nägite ju ise, kellega.” 

»See on ju südamete asi.” 

«Just nii, südamete asi. Aga meile ei meeldi 
ta valik. Me laseme ta minna siis oma süda- 
mega. Elagu siis paljate südametega. Aga Silvia 
saab majakese .., 

Siis me oleme kuulnud, et teie lugupeetud 
vend Juhan .. . Uskuge, meie näeksime kõike 
teisiti, kui seda Aliis. Meie ja teie oleme täiesti 
ühel arvamisel. Kuid ega sundida siin ei saa...” 

«Just nii.“ Hannes tõusis üles. ,Ma vaban- 
dan, mul on vaja minna kohtusse. Nii meeleldi 
kõneleksin teiega teinekord.” 

«Palun. Kohustusi tuleb täita iäpsalt. Selle 
kogesin ma ärimehena. Päälegi kui ollakse nii 
vastutaval kohal.” 

Isand Siller ja Hannes tulid saali. 

»Minul on rutt. Võib olla on teil aega viita 
veel me emaga?“ tähendab siin Hannes. 

»tlää meelega!” Hannes lahkubki, ja pere- 
ema ning isand Siller jäävad saali. 

«Kas teil puhub ka läbi?“ algab isand Siller 

EET 

Aga meil. Majadega on ka kunst: ei oska 
neid osta. Peab tunda oskama nende kõiki vigu. 
Meie nimelt tahame osta Silviale majakese , . .“ 


KA 

290.” 
Kui Hannes tagasi tuli, lausus ema, et ta 
kunagi pole veel kohand nii vastiku isikuga, kui 


«seda on ärimees Siller, ja et kui pojal kõnelda 


oma äiaga, siis kohaku nad väljas. 

Järgmisel päeval saadeti ülalt Hannesele jälle 
pakk Pariisi uuemaid sigareid. Jälle vist oli 
härra Silleri vend need saatnud. 

354 

Juhani päevad mõõduvad kindlakskujunend 
kava järele. Jõudnud koju vastu hommikut, 
tõuseb ta unisena ja sisemiselt ahastavana hilja. 
Riietund, esimene käik on tal kohvikusse. Ja 
siin paberossi-suiisu uimas ning lõbusate vestle- 
jate laudkondis istub ta lõunani. Tuleb lõunale 
kui teised juba selle lõpetand ammu. Kuid teenija 
ja ema vaheldamisi või koos valvavad, et Juhanile 
hoiduks toitu soojana. Kuuldes Juhani samme 
tulemas, ema pühib kuivaks silmad ja varjab 
enese kööki. Teenija siis serveerib naervana 
Juhanile lõunasööki. See pärib vahest, et kus 
teised. Saab aga teenijalt vastuseks, et kõik on 
väljas, ajavad asju, ameteis. 

»Aga ema?” 

»Ema ka.” 

Ja Juhan mõtleb endamisi, mis küll emal 
võiks olla ees. Peaaegu alati on väljas. Kuid 
leides, et emat pole näha, valdas teda pea alati 
kergendustunne: ta ei tahtnud puutuda kokku 
emaga, ta nagu pelgas selle küsivaid, halatsevaid 
ja kaastundlikke pilke. Ja kui see hakkab 
pärima — siis end näidates lõbusana, naera va- 

letades . . . et emas hoida usaldust enese vastu. 

Lõpetand lõunasöögi, Juhan tuli argsi ja vaa- 
tas ema tuppa. Leides, et see tõepoolest tühi, 
tähendab: ema on linnas, suitsetab ta kodus 
veel kiirelt paberossi, kõnnib saalis, vaatleb, kas 
ehk nähtub uudiseid ja muutusi. Leides, et kõik 
on endisena, ta riietub ja lahkudes pilgutab silma 
ning suudleb teda väljalaskva teenija põsele. 

Pääle lõunat tuli Juhan ,Lõvi-silma“ klubisse. 
Siin käis koos noormehi, et veeta heiki oma- 
vahel lõbusatena, teravmeelsetena ja kõike endile 
lubavatena. Siin liikmeks vastuvõtmisel, mis sün- 
dis ainult ööseti kell kaksteist, anti korporanilik 
tõotus, et üks kõikide eest, kõik ühe eest. Tõo- 
tuse järele laulnud maha koos klubi käitte- 
maksuhimulise hümni, tavalisesti algas jooming 
ja sööming, kuni langeti välja olengusi. 

Päälelõunati siin mängiti kaarte ja rõvetseti 
tütarlastest ning siitkaudu sai üldsemalt teata- 
vakski, kuisuguste ,voorustega” naisi leidub siin 
või teisal, 

Hiljem Juhan tuli uuesti kohvikusse, ja siit 
õhtul mindi üle kõrtsi. 

Täna Juhani lauanaabriks kõrtsis osutus tege- 
lane, kes parajasti jäämas tukkuma. Kaas- 
lased raputavad teda. See ajab lahti suu, aegu- 
tab kaua, koriseb, haarab õlleklaasi laualt, nee- 
lab alla sellest õlle — kuid silmad jäävad kinni. 

Seepääle tähendatakse, et las advokaat tukub. 
Sellele jatkuvat kümnest minutist tukkumisest, et 
juua järgimööda õid. Lauakaaslased lahkusid laiali 
teistesse laudkondadesse. Juhan neile võõramana, 

jäi üksi siia ja kallab täis enesele õlleklaasi, 
tõstes selle suule. 

«Palun, tuleks õppida viisakamaks,” tähen- 
dab äkki näiliselt tukkuv lauanaaber ja haarab 
samuti õlleklaasi järele. 

«Proosit!” muigab Juhan, et olgu siis. 

«Proosit, noormees!“ Juhani kaaslane avab 
nüüd silmad, vaikib, jõllib ja fikseerib Juhanit, 
kuni sel hakkab ebamugav. 

»Olen huvitatud, soovides jagada teiega teie 
uudishimu,“ algab Juhan. 

»Mis kuradi uudishimu mul võiks olla teie 
vastu. Ja veel jaga seda . . .” 

Juhan imestus. 

»Ja nüüd vahite minule otsa ... kurat teiega ! 
Ärge püüdke mul teha kena nägu .. .” 

»Mis siis on lahti? pärib vähe segadusena 
Juhan. 

Kaaslase pää tõusis silm silma vastu Juhaniga. 

»Teie . . . surmakandidaat! Mida otsite te 
siit? Rikkiläind, ebaõnnestund nooruse uusim 
äratõmme... Kena välimuse . . . peenete kom- 
mete . .. laia südame ning hinge ja lahtise 
mõistusega. Olge lahke! Selline ongi siis too 
kunstliku ristsugutise väljasurev võsu... Kuhu 
on jäänud noorte idealism? Vanasti, kui inime- 
sel ebaõnnestus ... valiti surm, aga mitte pordell! 
Nüüd minnakse vaid vabasurma nälja eest, nagu 
oleks ses ka suuremeelsust,” 

Juhan tõmbus tagasi, nagu oleks juhtund 
kokku ta mõne sümptomaatilise haigega. 

»Loen teie silmist, et peate mind hulluks 

praegu. Kuid hoidke parem end! Teie silma- 
pilgul elatavale elule sarnanev elu on paljuid 
viinud hullumajja. Just nii: südamest algas — 
aga lõpuks lõi vesi pähe. Ja kaputt!“ 

Kaaslasele näis, et on raband Juhani oota- 
matusega. Šee pani ta iseteadvalt muhelema 
ning ta muutus otse sõbralikuks nüüd. 

Noormees, mis tõi teid siia elupõletajatesse, 
raiskuläind ümbrusse, sesse oksest lõhnavasse 
lokaali, kus juuakse, kuni ollakse sead? Muide, 
inimesel on vahest nagu isesugune mõnu üle- 
irumpata sigagi ... 

Kuid mis tõi teid siia?” 

Juhan muigas. 

»lIlus. Teie muigate ja ei vasta. Siia tullakse 
päämiselt kahel põhjusel: kui rahalised asjad 
lähevad sassi, või kui naine segab ellu. Mis 
puutub teie rahalisi asju, kes siis veel võiks olla teist 
paremal järjell Vennad ameteis. Perekonnale kõik 
teed lahti. Tõsi, teid ju toimetusest löödi välja...” 

Siin Juhan ometigi punastas. Kuid ta kaas- 
lane jatkas: 

«Nii siis, naine. Kuid teie ütlete teisiti — 
armastus, et kord saabub see säärasena; mis 
väristab isegi juuri. 

Näete, mina kogun materjale. Ma mõt- 
lesin avaldada traktaadi - oleviku = psühhikast 
ja kombeelust. Kardan saga, vahest jääb see 
ainult sooviks. Kuid mul näiteks on materjale 
iga siin liikuva isiku üle.“ Kõneleja tõmbas tas- 
kust raamatukese ja avas selle, 

Kas näete daami sääl? . . Daam punases 

kahe mehe vahel. Ta istub alati noormehega, 
põlved laua alt koos. Paljas põlv ja eriti tund- 
lik naise ihu . . . Kõrval noormees jälle litsub 
teda ihuga. Armastab tantsida — tantsupartner 
hõõrub ta esipoolt oma esipoolega. Kuid oma 
juures voodisse ei võta vastu ühiki meesi! On 
eriline naistüüp, kel seksuaalsed närvid ärrituvad 
ja kihelevad üle kohu keha. Ja siis vajab ta 
nende sügajaid. 

Daam sinises, aga . .. näete, kes istub nii 
ilmsüütu ilmega. On see vaid vähe võtnud, kui 
meeleldi viib noormehe koju . . .“ 

Sel silmapilgul kõneall olev paar tõusiski kõrt- 
sist ja lahkus. Juhani kaaslane muigas neile järele 
ja vähekese aja järele pöõrdus asjalikult Juhani 
poole. 

Mind huvitab too naine, too, kes teie saatis 
siia. Muidugi on alles kõige algus. Kas te 
kuulist pääsete, on mõistetavasti tuleviku küsimus. 
Kas oli too naine neitsi, daam, või abieluline ?“ 


»Idioot,” lausus tõsisena Juhan. Ta kaaslane 
lõi kinni ploksti oma taskuraamatu ja peitis selle. 


Võimalik, et te ei mõista mu küsimust. 


| Naine on olnud ja jääb võidetavaks. Ta ei | 


vali ise, vähemalt too ihaldatav, naiselik naine. 
Tähtis on siis teada, kuidas teda võita. Selle võit- 
misel võtme annab teadmine, kas naine on veel 
süütu, või elust puudutatud; või juba täit elu 
elav. Süütut tütarlast võidetakse endiselt südame- 
armastusega. Sellest edasi aga on südamest vähe... 
Iga naine näitleb süütust, ta peab seda. Oma 

ümbruse: koduste ja seltskonna, õigem, meeste 
pärast teeb ta seda. Sestmidagi idiootlikku püsib 
mehes: ilmtingimata otsib ta süütust ja rahuldub, 
uskudes alati oma äravalitu ligipääsematusse. 
Kuid uskuge, noormees, tollele vana hääde aegade 
legendil tuleb teha lõpp! Võis olla ainus juh- 
tum, või et säärased juhtumid korduvadki. Keva- 
deti, mil emas-pool põeb päritud jooksuaega, 
on nii õelda libastumised tihtigi paratamatud. 

Uskuge, ei teie ega mina ei oska kujutada, 
kus ja kuidas ka näiliselt kõige kainemad ja kätte- 
saamatumad laskuvad alla maale. Ent säärase 
võitmiseks juba on ainult armastusest vähe. Ta 
psüühhika on põhjalikult muutund. Ärme kõne- 
leme prouadest ja seltskonna-daamidest! Nende 
huultevärvi teravus ja paksus annab ära nende 
erootika ulatuse. Muide pisiasi, olen pannud 
tähele, et veel süütu ei värvi huuli. Järjelikult... 

Kunagi varem pole sünnnitud nii suure süda- 
mega, kui praegu. Kunagi süda pole heidetud 
ära sääraselt tarbetuna, kui tänapäev. Ja kunagi 
varem pole elatud nii pinnapäälsetena, kui olevikus. 

Mees kasvatas aastasadu naist, selle hinge ja 
südant. Iga ta kunstiteose õilsam kuju oli naine. 
Viimases otsis ta oma maisele olendlikkusele 
vastaspoolt. Ja naine võitis omaks mehe poolt 
kujundatud ideaali, 

Kuid naine ärkas. Tas lõi esile igivana) ürg- 
loomus. Ta heitis enesest kogu senise naise 
kultuuri. Ja mees ning naine seisavad nüüd vas- 
tamisi üksteist võõrastavatena. 

Mees otsib endist naist, kes on surnud. Endi- 

ses mõistes naise asemel näeme eluseltsilist poisi- 
tari, või armukese tüüpi laps-naist sääraselt 
õrnakesena, et temalt vastutustunnet nõuda oleks 
ülekohus. Ja üldse, kurat nende õrnakestega! 
Need on kõige hädaohtlikumad. 

Õilsamaid mehi ei rahuldu nais-selisimehest või 
laps-naisest. Nad leinavad endist truud, hää- 
südamlikku, koduarmastavat ja meest austavat 
naist; või siis on neid löõnud välja elust too 
õrnake — ühe armuke, teise ballide-daam ja 
kolmanda südamesõber ...“” 

Advokaat süütas paberossi, mis tõusvas jutu- 
hoos oli kustund ja jätkas näilise mõnuga, mil tal 
pieteetlik kuulaja, 
 »On oluline näiteks teada, kas naine tantsib 
moodsaid tanse. Moodne, seksuaalne tants on ... 
Vabandage, kui oleksin siin otsekohene, peaksite 
mind ropuks. Mida teha võib, sellest ei lubata | 
alati kõnelda. Varem käsitleti kunstlikke armu- 
elu lahendusvahendeid suguelu haigustena — 
mõtlen neid ülimoodsaid, üliiharuses tantsitavaid 
seksustantse. 

Nüüd aga — täie elulikkuse tunnuseina. Mood- 
ne tants on kujunend sugulise läbikäimise esi- 
meseks asimeks. Vallalised rahuldavad nende 
kaudu armastusetarbeid. Ja viimaste rahulda- 
mine, kinnitatakse, olevat sama vajaline, nagu 
nälja ja janu. 

Naise võitmisel pead rahuldama selle kõiki 
seni väljaarenend armuelu tarbeid. Ei ole halb 
kui mees, armund naisesse, vähemalt selle suh- 
tes paneks end maksma Casanovana, Don Jua- 

nina. Hoiad naist — tuleb teine ilmtingimata 
vahele. Naine otsib elu, 

Armastus ainuüksi elamusena on kaotamas 
mõtte ja tunduks vaid meeleolutsemisena, mis 
pärandatud ebaelulistelt aegadelt. 

Näeme siis, kuidas bioloogilis-füsioloogiline 
eluvaade on võidukäigul tantsude kaudu. Süda 
on võidetud. Seda mõnitavad iha ja kirg. 

Võib olla on aegade kestes esinend vähe säära- 
selt võimsaid tegureid, kui seda on moodne tants. 
See peletas häbitunde mehe ja naise vahekorrast, 
mis on neitsilikkuse eeltingimuseks. Ent see ku- 
jundas ümber ka naise ning armastuse psühho- 
loogia. Alles nüüd tegime leiduse, et Casanova 
polnud üksi mitte geniaalne seikleja, vaid ka geni- 
aalne eluinimene ning viimase ideaalkuju. 

Oleme ümbersündind. Meile on patt pühit- 
sevam kui patutus. Patt on elu ja elulikkuse 
sümbol. 

Inimene on otsekohesem ja vahest ka loomu- 
likum, kui varemalt. 

Ollakse valmis tunnistama, et tahame olla nagu 
noored mullikad ja värsid, kes armastavad häbe- 
nemata päikese käes rohelises heinas . . .” 

»Idioot on muutund prohvetiks” — imestab 
Juhan, ja et on ka kõrtsi elu ideolooge. 

36. 

Aeg oli üle kesköõ. Ainult üksikuid tukkus 
või jõi laudade taga. Ooberid tahtsid minna 
magama ja palusid härraseid teha lõppu. Ja kui 
advokaat lahkuda ei tahtnud, ta aidati välja 
vägivaldselt. 

Jõudnud riietuda, advokaat hakkab kutsuma 
Juhanit enda poole. Laualt oli poetand ta paar 
pudelit tasku, mida siin näitas tähendades, et kodu 
võtame edasi ja jätkame juttu. 

Juhanit hakkas huvitama ta eriskummaline, 
sõnakas ja jõhker lauanaaber. Ka ta ise polnud 
enam kaine. Ta on nõus. 

Jõudnud välja, näevad, kuis mehi askeldub 
nende ees seisva auto ümber: kes istub sisse, kes 
kukub välja. Neist üks haarab advokaadi hõl- 
madest, et sõidame koos naiste poole... Viimane 
pöördub kohe nõus olles Juhani poole, et istu- 
me aga pääle. 

«Ah, las sõidavad,“ arvab Juhan. ,Lähme 
parem ise kahekesi” Advokaat oli ka sellega 
nõus. Teised liikusid kohalt, lauldes autos rõ- 
vedavõitu lorilaulu. 

Teel advokaat käib pääle, et Juhan viiks ta 
preilide poole, nagu oli luband. Ja viimasel ei 
jäänud muud üle, kui ollagi juhtijaks. 

Nad tulid ja asusid kloppima preili Vase 
akendele. Neid lasti lõpuks sisse. 

Advokaat püüdis heita sees preilile laia nalja. 
Tükkis sellele lähedale, haaras käevartest ning 
ümbert ja tahtis preiliga siis laskuda voodile. 
Kuid preili vihastus, vabastas enese ja advokaat 
sai paar lõõki näkku. Vabanedes preili pooleldi 
vihaselt, pooleldi abiotsivalt ja küsivalt vaatas 
Juhani otsa, et mis on meeste arus? 

Advokaat asub ropendama, et kellele see end 
hoiab? Juhan püüdis seda küll takistada, kuid 
advokaat ei kuuland enam teisi. Preili sulges 

kõrvad kätega ja nõudis, et mehed lahkuksid. 

«Igat lirvat me ka ei külasia,” tõusis nüüd 
advokaat ja lahkudes oli vihane Juhani pääle, 
et misjaoks on soetand see omale sääraseid õil- 
said tutvusi ? 

Nüüd mindi aga advokaadi tuttava preili 
poole. See oli naisüliõpilane, nähtavasti värvi- 
kandja, sest tekkel seisis seinal voodi kohal, nagu 
varjates kinni kõike seda, mis tehti all. 

See lasi sisse noormehed advokaadi lühema 
mangumise ja koputamise järele uksele. Nende 
tuppa tulles oli preili uuesti lipsand teki alla. 
Advokaat läks istus selle kõrvale voodi äärele, 
kõditas teki all preilit, kes tihkus vaid naerda. 
Siis kõneles kõditavaid lugusid ja anekdoote, 
mille puhul preili tõmbas teki üle pää. Kaldale 
oli säärane ümberkäimine uudne. Talle hakkas 
avanema ikka enam teine maailm, kus käsitleti 
elu teisiti, kui tema seda oli harjund nägema seni. 

Ta ees avanes elu reaalsem pool. Seni oli 
viibind ta selle idealistlikumal küljel. 

Juhan vaatas laual segipaisatud ülesvõtteid 
naiskorporatsiooni elust: noormeeste vastuvõtete, 
olengute, värvisaamiste jne. puhul. Advokaat oli 
pugend juba teki alla, 

Täis-hommik oli juba väljas, kui lahkuti preili- 
korporandi poolt. See kartes, et mäjarahvas 
võiks tõusta üles, saatis nad tasa välja. Kuul- 
dakse või nähakse meeste lahkumist tema poolt 
— siis saabuks skandaal tühjade juttude pärast ! 

SZ: 
Mehed jõudsid advokaadi koju. Neid lasi 

sisse noor, imeilus naine, kes nähtavasti oli ülal 
või oodand kogu öõ ja näis seetõttu väsinuna. 
Sisse lasknud aga mehed, särahtusid ta silmad, 
elu lõi põskedesse ja ta näis helge neitsikujuna 
kirikupildilt. 

«Minu naine,” tutvustas advokaat. ,Ja see — 
muu sõber isand Kallas, prokurõr Kalda ja oh- 
vitser Kalda vend. Oled ehk kuulnud neist?“ 

Naine vaatles aukartlikult Juhanit. 

«Tunnen teie ema. See tähendab, tean teda, 
kuid isiklikult ei tunne. Kirikus ja palvemajas 
olen näinud teda sageli,” tähendas tunduva lugu- 
pidamisega toonis proua. 

«Minu naine on usklik,” jätkas südamliku 
huumoriga advokaat, nagu vähe häbeneks see- 
tõitu oma naist. 

Juhan ei teadnud, mis vastata. Šäärane naine 
sel joodikul! Ja veel usklik! 

»Sa ootasid mind jälle ülal,” algas advokaat. 

»On see siis halb?” 

«Palusid muidugi, et põõrduksin ümber,” 
jaikab advokaat. 

»Miks ka mitie seda,” tõsisena ja alandlikuna 
vastab naine. 

«Nagu suur laps . ..“ Ja advokaat südam- 
likuna ja imetlevana vaatles naist, nagu näeks 
seda esimest kord. ,Kuid mina jään minaks. 
Seda ju tead. Aga ega sel teadmisel pole mõju. 
Usklikud inimesed on kord nii: neile ei saa 
teha selgeks lihtsamaid asju,” põõrdus advokaat 
nüüd Juhani poole. 

«Ei, sa ei jää selleks, kes oled,” meelitavalt 

naervana kuid veenvana kinnitas naine. ,Su 
elu ei ole õige elu. Kui Kristus aitab, kõik 
muutub.“ 

»Õige või mitte õige elu... mis me sest kõne- 
leme või teame.“ Advokaat laskus koduselt too- 
lile, tõmmates seljast pinsaku. 

Nägin nägemust,” tähendab tõsistudes naine 
väikese vaikuse järele. 

» Tõesti!” imestab kaastundlikult mees. 

«Palve ajal nägin Jumalat. Nagu rammestu- 
sin — ja siis ilmutas ta end. Tuli, käes karikas 
ja ulatas mulle. Jumal ise andis mulle armu- 
lauda. Ta käib kinnitamas inimesi.” 

Advokaat kehitas õlgu: 

»Sind eluks minuga .. .” 

Seda ma ei mõelnud. Igaüks ta elus vajab 
kinnitamist. 

Ma ei väsi palumast, et ta süda läheks lahti...” 

«Ikka minu eest? Tänan.“ Advokaat top- 
pis suitse. ,Kuid siiski, paluda ei tuleks nõrke- 
misteni ja neis siis nägemusteni , . .” 

Advokaat ulatas Juhanile paberossi ja süütas 
selle ka enesele, 

Juhani hinge lõi ääretu kaas- ja halatsemis- 
tunne naise vastu. See aga naeratavail silmil 
vaatas kord Juhani, kord oma mehe otsa. ,- 

»On pühasid,” jatkas kainena advokaat.  ,Ja 
nähtavasti nende seas sünnib - veel imetegusid. 
Mu naise pahemal käevarrel, kui ta ärkas, püsis 
ristilõõdu kujutus. Ta tundnud käel :ka Kristuse 
naelahaavu.“ N 3 

Naise pilk muutus ülevaks ja pühalikuks, 
nagu sooviks vanduda, et öeldu on tõsi. 

»Kuid mina ei usu Jumalat ega kuradit”, 
lõpetas advokaat kindlalt, kuid vähe nukraltki. 

»Ära teota, ära teota Jumalat,” poolnuttes 
palub naine ja tuleb, laskub mehe kõrvale soh- 
vale. ,Jumal võiks sind see eest karistada. Tema 
teotamine on suur patt. Kui 'sa ei usu, ära 
kõnele siis Jumala asjust. 

Kuid Jumal on hää, ta andestab. Jumal on 
pika meelega, ta kannatab kõik, kannatab enam 
kui meie. 

Ja Kristuse veres on lunastatud kõikide 
eksimused .. ,“ 

Advokaadi käsi õrnalt libises naise pääd ja 
põski mõõda. 

»Tee meile nüüd üles voodi. Oleme väsind.” 

»Voodi“on valmis. = Ma ise lähen kööki. 
Pesu pesta. Pole enam und.” 

Juhan tõusis püsti. 

«Mina tänan. Minu eest ei tarvitse hoolit- 
seda.” Tal oli jube jääda siia edasi. 

«Ei, palun, jääge jubal” tuli ta ette naine. 
«Kuhu teie veelt Ise väsind ja väljas pime. “Olen 
rõõmus, et olete mu mehe sõpru ja et ta neid 
toob vahest ka koju.“ Teisel, vähe murdund 
toonil aga jätkab: ,Me'l pole enam ühiseid sõpru. 
Elame teineteisele täiesti vastaspoolsetes maail- 
mades. “Ja sellest kogu meie õnnetus — nagu 
mees kinnitab.” 

Naise- silmad seda kõneledes olid sääraselt 
ilmsüütud ja avameelsed, et neid oli näha valus. 

Juhan istus uuesti, Ta ei suutnud teha naise 
soovi vastaselt või täitmata jätta selle palvet. . 

Vahest on meil veel midagi kapis?“ küsib 
koduselt hääs tujus advokaat nüüd naiselt, olles 
rahuldatud, et viimane oskab kõnetada Juhanit, 

»Vaevalt. Sa ju lõpetad ise hommikuti pää- 
valus kõik, mida tood kaasa. Vahest siiski 
juhtumusi ...?°” 

Naine läks, otsis kappides ja sahtlites, kuni 
tuli tagasi viinapudeli ja klaasidega. Siis läks 
kööki ja tuli säält külmade suupistetega. Nad 
istusid kolmekesi laua taha: naine, mees ja kü- 
laline. Äkki advokaat tõusis, haaras palitutas- 
kudesse ja tiris välja neist veel paar poolikut 
pudelit lisaks. 

«Või see ilus on, et juuakse? Kõiksugu hal- 
vad asjad tehakse viina mõjul. Ja teen isegi 
pattu, otsides seda välja,” kõneles naine päält- 
vaadates, kuidas mees Juhan Kaldaga jätkab 
võitmist. 

Aga sa palud ju andeks,” naeratab mees. 

«Kui ka sina seda teeksid.” 

Advokaat ja Juhan jõid. Neid jälgis küsi 
võtlikult naine. Advokaadi põsed juba õhetusid. 
Ta muutus jälle sõnakaks ja lusilikuks. Ta 
algas: 

Jumal hävitas meie abieluõnne. Abielludes 
ollakse õnnelikud. Olime seda täiel määral. Ja 
miks ei peaks olema õnnelik säärase naisega...” 
Advokaat peatus, et silitada naise põski. See 
naeratas vastu hellalt ja südamlikult. ,Kuid siis 
tema ärkas.” Advokaadi hääl muutus vähe 1õ- 

sisemaks ja kuidagi kurvalt kahjatsevaks. ,Ja 
meie leidsime endid ühel päeval teineteisele vae- 
nulistes, lepitamatutes maailmades. Meie kaota- 
sime üksteise. Meie õnn oli purunend. Meie 
elu omas uue suuna. Jumal tuli meie vahele...“ 

«Mina armastan sind endiselt,” kinnitab naine 
veenvalt. ,Kuid sa ei usu seda enam.” 

«Usun, sest ma ise armastan sind samuti.“ 
Advokaat vaikis hetkeks. Siis küsib ootamatult: 

«Kumba armastad sa enam, mind või Jumalat?“ 

Jumalat ikka . . .“ 

Naise pilk püsis mehel, et on ju endastmõis- 
tetav, et Jumalat armastatakse üle kõige. Mees 
vaatas välja hajameelsena aknast. Siis põõrdus 
ta Juhani poole vähe valus muige näol, nagu 
tähendades: kuulsid nüüd ise, selles on kõik: 
Jumalat armastab enam kui oma meest .. . 

»Kui oleks lapsi, vahest ei märkaks me siis 
seda,” jäikas naine, sest talle tundus, nagu oleks 
öelnud midagi, mis võib olla polnud sünnis. 

Mees naeratas vaid tähendades sellele: 

Mine, säe valmis voodi. Silmad vajuvad 
juba kinni.” 

Naine läks. Advokaat jätkas: 

«Ta oli väga, väga armastusväärne. Võib 
olla on seda praegugi. Tema koht ei oleks vist 
minu kõrval. Kui ta ärkas, muutus ta pühaks. 
Oli võimatu läheneda talle siis veel kui naisele. 
Kuid olin mees, mitte munk pühaduse kõrval. 
Tarvitasin siis naisi tänavalt, sest mulle paistis, et 
antud korral on vähemalt kõige ausam kasu- 

tada rahaga tasutavat armastust. Hiljemini hom- 
mikuti kodus siis häbenesin oma silmi. Magasin 
sohval, sest ei sõandand kasutada naisega enam 
üht voodit. 

Siis sattus käe alla seltskonnadaame, iharaid 
noori tütarlapsi ja kiimalisi abielunaisi. Need ei 
vajandki võitmist, päälegi joobnud päi. 

Kodus aga ahastasin kainestudes, nähes naist, 
mulle lahkeid silmi, ihu puhtust ja hingelist lap- 
selikkust. Kuid minus meest oli juba võimata 
pidurdada. Võib olla pole ilus, et: ma: kõike 
seda tunnistan ise üles veel . . .“ 

Naine tuli tagasi ja teatas, et kõik on korras. 


Mehed tõusidki, et minna ja heita voodisse. 

Juhanile tundus nii imelikuna jääda ööbima 
võõrsile. Kuid juba mõnd aega sisendus temast 
veendumus, et tuleb õppida harjuma igasuguste 
olukordadega. 

Nad leidsid ees laia, pehme patjaderikka abi- 
eluvoodi ja heitsid magama koos sellesse. 

»Ega te pahanda, ma ei tea veel teie nime,” 
lausub Juhan voodis, tundes kohe, kuidas silmad 
vajumas ise kinni. 

Teate kindlasti, advokaat Naaris.” 

Juhan ei tahtnud uskuda oma kõrvu: Naaris, 
tuntumaid, paremaid ja kuulsamaid advokaate! 

Juhbanis senine mulje kaaslasest haihtus täie- 
likult. Kuuldu oli üllatuslik. Siin ümbruses on 
nähtavasti kõik võimalik, lepib Juhan kuulduga, 
omal silmad juba kinni. Advokaat arutles edasi 
usust. 

»Uskü on siiski vaja,” algas ta. ,Usu ja 

ku järele tunduv sisemine vajadus ongi nend- 
olemasolu ainukeseks põhjuseks. 

Inimene vajab kujutlust võimsamast ja kõrge- 
mast, kui ta ise. Inimene ei kummardu teise 
inimese ette. Ennem kujutleb ta enesele siis 
Jumalat. Kuid kummarduda kellegi ees on ise 
semiseks tarveks. 


Taevariik on vaimust vaestele, ülles Kristus. 
Teisal kordab ta, et ega tervetele pole arsti vaja. 
Nii kaua kui on siis vaimust vaeseid ja haigeid, 
see tähendab, õnnetuid, on usk ja õpetus taeva- 
riiki vajaline. Kui vaimuvaesusel ja õnnetusel 
oleks siin lõpp, ei oleks Kristusel eneselgi selle 
vastu, kui ta õpetus riigist säälpool elu, ehk 
taevariigist kaoks. Ta oleks ise siis kindlasti 
esimene, kes sellest loobub.” 


38. 


Advokaat Naaris hommikul telefoneeris Kal- 
datele, et nende Juhan on tema pool ja et ei 
oleks põhjust olla mures selle pärast. Joodi siis 
kohvi. Advokaat saatis naise tooma poest likõõri. 
Joodud . seda koos, läksid mehed » kohvikusse. 
Naaris seltsis siin kirjanik-kunstnikkudega, samuti 
ka Juhan, Ka Renate Siller nähtub siin Aleksiga. 

Kohvikust seltskond siirdus jällegi kõrtsi. Kel- 
lelgi oli sünnipäev. Ja siis tuleb ju võtta põhjalikult. 

Kui Juhan hilja õbtul koju tuli, ei kõnelnd 
temaga siin-keegi. » Ta ise leidis aga, et tal ei 
ole põhjust kõnelda samuti teistega ja heitis 
voodisse. 

Nii kestis mõni päev : vaigiti, võõrastati ja nagu 
põgeneti üksteise eest näilise põhjuseta ja süüta. 


Tänaval tulid vastu Juhanile Renate ja Aliis 
Sillerid. Aliis punastus, ise teadmata, millest. 
Ta punastus tahtmatult juba alati, kui kohtas 
Juhaniga. Renate jooksis Juhanile vastu, sõnades: 

»Võtke mind ühes, kui lähete kohvikusse. 
Teie istute ja liigute viimasel ajal kirjanikkude- 
kunstnikkudega. Kas on küll huvitav ja seiklusrikas 
nende elu? Tahan saada nendega tuttavaks.“ 

«Palun. Lähen sinna praegu,” vastas noormees. 

Aliis kõndis edasi. Ta põõrdus kord veel 
tagasi, et kuhu jääb Renate. Kuid see lehvitas 
õele kätt, et mingu see üksi koju. 

Renate osutus kohvikus soovitud lauanaab- 
rina. Ta oli sõnakas, sädelev ja veetlev. Ta 
oma aastate pääle vaatamata juhtis laudkonnas 
juttu, suitsetas ja tegi pilkavaid märkusi kodaniku- 
tütarde kahesuguse moraali: vagatseva avaliku 
ning kõikelubava salajase, ja tõusikute kunsti- 
mõistmise üle. 

Noormehi kiindus temasse. Juhan lokaalides 
kõneles vähe. Teda ei huvitand, ei haarand 
kaasa nähtavasti sinne ümbrus. Kohvikust koju 
tulles oli Renate veelgi lõbusam ja elavam. 

«Võtke mind igale poole kaasa, kus liigute! 
Või olen ma ehk liialt pääletükkiv, ehk tüütan 
juba ?” 

Juhan naeratas sellele ükskõiksena, et temal 
ci või olla selle vastu midagi. 

«Kas võtate mind ka kõrtsi?” 

»Aga miks mitte.” 

»Mäletate veel, jätkab tõusvas hoos Renate, 
kui olime kõrtsis. Mul seisis kaua, kaua see 
meeles. Kas või täna . ..” 

»Minugi poolest,” oli noormees nõus. Nad 
määrasid õhtuks kellaaja, mil kohtama pidid maja 
ees tänaval. 

Lubatud ajal Juhan ilmus tänavale. Oli harul- 
daselt halb ilm. Sadas lörtsi, vihma ja rahet 
vaheldamisi. Juhan tänaval näeb: üks paar kõn- 
nib edasi ja tagasi. Lähemale jõudes tuueb ühes 
Renate ja teises Leksi, Ka need tunnevad ta 
ära. Viimaste kõne on äge. Renate, märgand 
Juhani, jookseb selle juure üle tänava. Nad lah- 
kuvad siit ühes, kuna Leks pöördub koju. 

Nad jõudsid kõrtsi. See oli juba rahvast täis. 
Eriti täitus see halbadel õhtutel, mil avalduks 
otse nälg meelelahutuste ja lõbu järele. 

Juhani ja Renatega liitus kohviku tuttavaid, 
mehi janaisi. Renate tegi kaasa kõike: suitsetas, 
jõi ja tantsis. Esialgu Juhanit see riivas. Renate 
vaid naeris tähendades, et temas alles on tõsi- 
verelist boheemlast. Alkohol jõudnud mõjuda, 
lõid lõkkele Renates eluihad. Ta käis tantsimas, 
sundis vaikima teisi oma teravmeelsusega ja haa- 
ras kaasa kõiki oma lõbususega. 


39. 

Uus, kõrtsi ümbrus vastava elufilosoofiaga 
mõjusid. Nii Renates kui Juhanis on saabund 
murrang. Neis koorub välja eluiha ja elunälg. 

Narkoos, alkohol, lustlikud seiklused, anduma 

veetlevad tantsud — neil kantuna ei võinudki 
see olla teisiti, 

Kõrtsi närbuvas õhkkonnas, kus ammu lah- 
kutud süütused, oli Renate selleks õieks, kes 
meelitas oma ümber karjana nii flirditsevaid noor- 
mehi kui kiimalisi vanupoisse ja naisemehi. 

Renatet jatkus esialgu kõigile. Ta edvistas 
ühega, bravuuris teisega, tantsis kolmandaga ja 
teravmeelitses neljandaga. 

Kiire ajaga aga Renate erilise usalduse võitis 
Juhani tuttav, ühe erootilise hulvaarilehe kaas- 
tööline noorhärra Klutt. Teatavasti toimetab 
bulvaarilehti igasugu kahtlast ollust. Siin toi- 
metajate seas leidub vangimajade külastajaid ja 
muud säärast, kes ise hästi siis ka tunneb olu- 
kordi, millest lehes kirjutatakse. Erootiline bul- 
vaarileht ent vajas vastavaid erootilisi toime- 
tajaid, odavas naisvees seiklejaid erotomaane. 
Ja võime kinnitada, noorhärra Klutt vastas oma 
kutsele ja ülesandele. Ta oli ise üliõpilane. Ela- 
des ülikoolilinnas oli ühe väiksema, kõneldavalt 
karskegi korporatsiooni kandvam liider. Kuid 
siit heideti välja ta vilistlaste nõudel inkrimeerivate 
asjaolude tõttu. 

Aastate mõõdudes ta võeti tagasi siia. Sest 
miks ei võiks vurleseid olla ühes korporatsioonis, 
kuid need on elus? 

Noorhärra Klutt ei pääsend seltskonna ülem- 
kihti. Ent ribevel alamkihi ja keskihi naiste juures 
oli tal siiski menu. Naise võitmiseks oli valind 
ta otsema tee: juba esimesel kohtamisel selle 
omamise kaudu. Ta riietus nooblilt — vastan- 

dina meie tavalisele ajakirjanikule, kes väliselt 
teinekord vähe lohakaski, — kandis oktoobit, 
viimase moekarjatusena lipsu, viikidega pükse ja 
muid keksnoobel kavaleri tunnuseid. 

Kuid iga naine näeb eel dekoratsiooni ja vä- 
limust. On siis ka mõistetav, miks Kluti käe 
alla neid sattus pääsimatult. 

Ta mustad, läikivad silmad piilusid ringi alati 
naiste seltskonnas ja ta väljaspoole pöördund 
paksud, brutaalsed ning iharad huuled andsid 
ära ta esimesel pilgul. 

Ent tal oli looduse poolt annet osata vaju- 
tada tollele nupule, mis avab naise südame. Ja 
selleks nupuks pidas ta oma hästi äraproovitud, 
varem nimetatud meetodi. 

Ta oskas kõnelda, naisi saata, neid lahkumisel 
suudelda. Tantsides mõistis naist suruda enda vastu 
ja tantsule anda seksuaalse andumise ilme. Kuid 
osutuski, et iga naine, kellega vaid jõudis ta luua 
seksuaalses ilmes vahekorda, kas või ainult tant- 
sude kaudu — see muutus alluvaks ja armunuks. 
Ja ei olnud siis ka imestada, et Klutt naisi vä- 
gistaski. Vähemalt sääraseid üksikjuhtumeid oli 
seltskonnas teada. 


Kord kõrtsis Juhan, märgates Renate tantsi- 
mas õnnelisena põrandal Klutiga, imestub ja ot- 
sustab viimase kõrvaldada preili tutvustest. 

Renate tulnud lauda, Juhan tähendab talle, et 
säärase noorhärraga, kui ta tantsupartner, preilil 
ei tarvitseks tegeleda. 

Sellele vastab vaid preili muistes: 

»Eks vist igaüks ise tea, kellega ta tantsib.” 

Ja juba Klutt tulebki, et jälle viia preilit 
tantsima. 

Nad tantsisid nii rea tantse. Juhanile näili- 
selt see ei meeldi, kuigi ta ei paneks tähelegi, kel- 
lega Renate tantsib. 


Ühe tantsu lõppedes Juhan tõuseb aga, tuleb > 


tantsu lõppedes seisma jäänud paari juure ja teatab, 
et tema lahkub, ja etühes viib ka preili. Renate 
ei ole nõus. Tema tahtvat veel tantsida. Noor- 
mees võivat veel oodata. Juhan kordas veel, et 
tema lahkub ja saadab preili koju. Parajasti 
algas uus tantsumuusika. Ja Klutt, haarand käega 
Renate ümbert, et sellega Juhani eest tantsida 
ära, tähendab üleolevalt: 

Ma ise viin preili koju.” 

Juhan, kes varem oli võtnud Renate käe alt, 
ei lasknud lahti sellest ometigi, Paar ei pääsend 
paigast. Klutt võtiis Juhani käest, et see preili 
omast vabastada. Kuid ta sai hoobi näkku 
ja pranisatas tantsijate sekka põrandale. Ooberid 
jooksid kohale. Juhan lükkas preili oma selja- 
taha ootama jäädes Klutti. Kuid see tõusis ja 
tagasivaatamatult kadus rahva sekka. 

Juhan ja Renate lahkusid kõrtsist. Noormees 
võitis auto. Seesistujad vaikivad. Oleks nagu 
võõrastustunne asunud nende vahele. Ent preili 
ei suuda lõpuni vaikida ja küsib hellalt-paluvalt: 

»Teie olete ikka veel mu pääle pahane?” 

Noormees - vaatas preili otsa, kelle silmade 
naer otsis alandlikuna ja südamlikuna lepitust. 
Noormees vastas samuti naeratusega. 

«Hoia nagu oma pruuti juhuslikkude õnne- 
otsijate eesi,” tähendab mõne aja järele Ju- 
han. Kuid enne kui see jõudis lõpetada lause, 
preili heitis käed noormehe kaela ümber ja 
suudles. 

»Kallis . . .“ kordas preili aegajalt sülelevate 
suudluste vahele. 


40. 


Juhani lasi sisse teenija, kes paukudes lükkas 
kinni enese taga ukse ja keeras sõõgituppa 
tulles siin kõik tuled põlema. 

»Vahest ehk noorhärra on näljane... Võin 
ma katta laua?“ küsib kelmikalt teenija. 

«Ei, tänan. Sa näed välja täna paremana, 
kui et mind teenida.“ Ja noormees tuleb teenija 
juure ning lükkab selle eest lahti pesupääle 
kiirelt tõmmatud mantli. See ehmub, vabastab 
enese ja jookseb oma tuppa voodisse. Juhan 
tuleb järele, Preili on tõmmand enesele teki üle 
pää. Noormees tuleb istub voodi äärele, haarab 
ühe käega teenija ümbert, teisega asub kiskuma 
lahti riiete alt selle nägu. 

»lümal, Jumal,“ kordab see. ,Jäike mu...” 
Ja teenija rabeleb vastu, kuidas suudab. 

Arvad, et maei tea, et sind külastab noor- 
mees,” sosistab noormees. ,Mis sa vigurdad.” 

Ja teenija muutubki taltsaks. Noormees vajub 
kogu kehaga nüüd ta voodisse, lükates eest ära 
võoditeki. Siis haarab ta pesuväel neiu ümbert, 
laskub sellele lähemale ja tunneb juba, kuidas 
väriseva naise suu otsib tema oma. 

Saalis kostuvad sammud. Tähendab, keegi on 
ülal. 

»Aga mis nüüd saab?“ küsib teenija ja äkki 
põõrab noormehele selja. 

Saalis tõmbas keegi tuld. Juhan tõusis voodist 
ja vaatas sisse siia. Saalis istus öökuues Hannes 
ja suitsetas. Samme kuuldes selja taga, hakkas 
pöörduma ta Juhani poole. See seda märgates 
lipsas oma tuppa ja heitis magama. 

Hommikul ärgates saabus skandaal. Hannes, 
kui poegadest vanem, võttis käsile Juhani. 

»Issand Jumal, mis on suarus? 0Seltsib iga- 
sugu lakekaussidega, magab nende juures öid, 
peksab kõrtsides ja koju tulles tükib teenija tuppa 
ning kohe selle voodisse! Kuid sääraste asja- 
dega tegelejaid leiavad hiljem või varem rauad. 
Mees kannab otsas pääd, et sellega ka vahest 
mõelda! Selliste tegude eest korralik perekond 
viskab välja endast ebakõlbuliku liikme, et selle 
haiglus ei hakkaks külge ka teistele. Ise tööta...” 

»See tähendab, teiste toita!” karjatas haavu- 
nuna Juhan ja siis kordas: 

»Ah, jätke mind rahule! Kas te ei näe, et ma 
ainult unustust otsin igasugustest olukordadest.” 

Hannes tegi teist asja. Leks oli kära algades 
kadund välja. Ja ema vaid naeratas kibedalt 
kord vaadates Juhanile, kord Hannesele. Sisse 
tuli teenija, ulatades härrastele igaühele ta posti. 
Juhanile ta ulatas mõne notari kirja. See jättis 
need avamata. Selletagi ta teadis, et juba mitu 
vekslit seisavad notari käes. Nende väljalunas- 
tamiseks ja pikendamiseks puudub aga silma- 

pilgul jällegi raha. Ka tuleb tal võtta pikendus- 
alkiri Hanneselt. Kuid ta tunneb, et selles meele- 
olus praegu ta ei suuda kõnelda vennaga. Ene 
protestitagu kas või veksel. 

Juhan leidis enese seni talle tudmatu raskuse, 
võlgade-korraldamise ees. Tal oli pankades varem 
väikseid võlgu. Kuid need olid sel määrel väik- 
sed, et korraliku palga juures nende korras- 
hoid ei tulnud kõne allagi. Kuid viimasel ajal 
oli võlg kasvand mitmekordseks. Juhan heldel 
käel varematel aegadel laenas teistele. Nüüd tuli 
tal aga laenata enesel. Seda teha algul õnnes- 
tus tal hästi, Kuid niipea kui kuuldus, et Juha- 
nil raskusi rahade alal, ja kui ta mitte alati 
täpsalt ei suutnud pidada antud sõna, muutus 
olukord. Oli isegi neid, kes otsekohe õelsid, et 
nad temale ei laena. Tavalisesti aga otsiti igasugu- 
seid põhjusi ettekäändeiks keeldumisel. 

Juhan saatis õiendama oma veksleid ühe 
kohvikusõbra. Kuid osutus, et sel omal samas 
pangas õiendada!samuti palju veksleid, pikendus- 
raha aga puudus. See õiendas ära omad vekslid . 
Juhani rahaga hää lootuse pääle, et õnnestub 
hankida raha järgmisel päeval ja sellega korral- 
dada teise omad, mil see veel võimalik. Kuid 
järgmisel päeval sel ei õnnestund saada raha 
ja Juhani veksleid protestiti. Siitpääle muutus 
"pankade usaldus Juhani vastu. Asuti nõudma 
sisse kas tervelt või osaliselt võlgu, mida Juhan 
teha ei suutnud. Nüüd jooksis ta ringi, otsides 
ja laenates raha, mille tasumine jäi tulevaste 
aegade pääle, 

41. 


Palju on muutund kahe pere elus. Silvia ja 
Hannes, valmistudes ette endi perekonna-elule, 
on tõmbund tagasi seltskonnast. Neil pole huvi 
ega aega teiste vastu. Aliis muutub kogu aeg 
vaikivamaks ja rusutumaks. Ainult Renate tor- 
mitseb ja bravuurib veel. Ta kurameerib ja viibib 
ööseti väljas, tähelepanemata teiste manitsusi. 
Juhan, tunduks, on jõudnud olukorda, kus tuleb 
lasta minna kõike nii, kuidas läheb. Leks kasar- 
mus ireneerib noorsõdureid. Ta on võitnud 
nende austuse. Veel enam, teda armastataksegi 
ta korrektsuse, otsekohesuse ja iga ühe vastu 
huvitundmise tõttu. Kodus aga vaikib ta, nagu 
vaikides mõõduvad kõik Kaldate õhtused pere- 
koosistumised. 

Juhanit küsitab endiselt ema, et millest see 
jälle mures ? 

«Ei tea isegi, millest.” 

Siis naeratleb ema, et küll tema siis mõistab. 
Eks ju Sillerite Aliisist mure. Ent Juhan raputab 
pääd, et ema eksib, et tema seisukord on väl- 
jaspool tavalisi mõisteid. 

Sillerite Aliis tunneb, et temas sünnib midagi. 
Võiks öelda, ta põeb sisemist katsumise *äega. 
Seni oli ta uskund, et sõprusest, austusest ja 
lugupidamisest mehe vastu on küllalt, et sellega 
abielluda: Kuid: nüüd tunneb, et eluks on sel- 
lest vähe. 

Ta tunded peigmehe vastu on haihtumas. 
Ta meeleldi ei saa kõneldagi enam nende pulmas" 

päevast. Viimati palub, et peigmees lahkuks, et 
võib olla lahus elades uuesti elustuvad need 
tunded, mis seni olnud ta südames lapse- 
põlvesõbra* vastu. Sellele ei jäägi üle muud kui 
sõita ära. Kuid lahkudes kinnitab see, et tuleb 
tagasi ja viib ära Aliisi selle koju oma mehe 
juure. Aliis naeratas häädsoovivalt vastuseks, et 
õnnestuks see. 


42. 


Juhan kohtas Aliisi ja Renatega tänaval. 
Renate jooksis üle tänava ta juure ja hüsteeri- 
lisena tunnistas, et tunneb end väga halvasti. Kodus 
nii õdede kui vanematega ei sobivat ta enam 
üldse. Ka Leks olevat nagu meelest ära, tüüta- 
vat ja ajavat taga teda nagu hullumeelne. Ta 
vajavat otse orgaaniliselt kas või kunstlikku 
unustust. 

Juhan naeratas sellele, et kel siis parem. 

»Läheksime täna koos kõrtsi. Kuid seda ei 
või. Sääl tekivad jälle skandaalid. Teie mind 
vist enam kaasa ei võtagi,“ jatkab preili, 

»Kui soovite tulla, tulge. Mis minul selle 
vastu, kui see aga koduste pääle ei mõju veel 
halvemini ...“ 

Ka Aliis tuli juure. Ulatand Juhanile käe, 
lõid õhetama ta paled. 

»Kuidas elate?“ küsib Aliis. 

Tänan,” vastab noormees ametlikult. Ent 
samal ajal tunneb, kuidas Aliisi lähedalolek suudab 
mõjutada ta meeleolusid ja tõdesid. 

»Jätteies, . .2“ 

Preili raputab vastuse asemel pääga, et temal 
pole midagi südamel, hääd ega halba. 

»Mina teie seisukorras tunneksin teisiti . . .“ 

Preili kordas kinnastatud käega tagasitõrjuvaid 
liigutusi, võttis Renate käe alt ja nad ruttasidki 
edasi. Jõudnud kümmekond sammu edasi, Re- 
nate põõrdub tagasi ja hõiskab: 

»Kell kümme siis oodake mind all!” 

Kell üksteist öösel Juhan ja Renate istusid 
juba kõrtsis. Ka Leks on siin. See tuleb muusika 
ajal ja palub preilit tantsima. See keeldub. 
Leks lahkus teiste ohvitserite-kaasvõitlejate lauda 
tusasena. 

Ma ei tantsi enam kellegagi, pääle teie.” 

»Miks nii?“ 

«Teie ei mõista siis ikka veel, et mina teid 
armastan,” lausub särahtavana Renate. Kuid 
Juhan seda kuuldes jäi nagu vaatama, nagu poleks 
kuuldu talle kaugeltki rõõmuks. 

«Preili, teie naljatate. Seda, säärast vahe- 
korda . . . poleks vaja. Mind, mind mitte .. .” 

«Tean, teie armastate Aliisi. Kuid tema ... 
on praegu nii rumalake ... Kuid mine tea 
lõpuks, mis kellelegi hääks? 

Armastaksite te mind — me jätaksime jala- 
maid selle sodise ja räpase ümbruse ja pisikesed 
inimesed, kes oma tundeid ja kannatusi mõõda- 
vad nagu vürtspoodnikud. Kaoksime nende peh- 
kind moraalist ja nii kitsast, kitsast armastuse 
mõistest. Teie saaksite isaks, mina emaks. Kas- 
vataksin üles palju tütreid ja poegi . . .“ 

Mõlemad naersid. Šiis lisas preili unistavalt: 

»Oli vaid väike romaan, 
Mis läheb mööda. 
Surmahaavu seega ei lööda...” 
Preili pää vajus heikeks peaaegu noormehe 
rinnani. Juhan on võtnud selle käe ümbert. 
Leks tuli paluma uuesti preilit tantsima. Ta 
ei suutnud kuidagi mõista, et preili keeldus te- 
maga tantsimast. See näris ta südant ja enese- 
tunnet. Nähes Renate ja Juhani idüllitsevat koos- 
istumist pisarnaervate ja õnneliste nägudega, ta 
pöördus ümber juba eemalt, kuid ärritus ometi 
sel määral, et lahkus kõrtsist. 
Hiljem kojusõidul Renate haaras Juhanist ja 
selle põsele suudeldes küsib : 
«Armastada te ju end lubate . . .?“ 


43. 


Oli pühapäeva õhtupoolik. Juhan, jalutades 
linna mõõda, jõudis selle äärele. Siin liigub 
pätte, neid, kel elu pole õnnestund ja kes nüüd 
saadavad päevi = halatsemisväärselt. : Nende 
seas on isegi ülikoolilõpetajaid, endisi ärimehi, 
meremehi, sadama- ja muid töölisi. Nad maga- 
vad koos linnaäärsetes heinaküünides talveti, 
suveti aga liivaaukudes, metsades puude all, isegi 
puude otsas ja linnaveersete plankude äärtes. 
Nende seas on ka naisi, Nad toidavad endid 
pisikestest võimalikkudest äridest täiturul, juhtu- 
misi teevad tööd, petavad endist rumalamaid ja 
vahest ka varastavad. Nad joovad polituri, nii- 
pea kui kogub ühiselt pudeli ostuks vajatav raha. 
Jäävad siis siiasamasse pleekima joobnutena päi- 

kese kätte, habemed püsti, kratsides une ajal 
näruste riiete läbi rindu ja kõhtu, kus lopsakalt 
siginevad täid. 

Juhan silmitses neid. Seda märgaies üks 
salkkond pätte, kes lõpetas pudelist kollase 
vedeliku joomise, julgustus ja tuli ta juurde. 
Küsiti esiti suitsu. Juhan jagas tühjaks karbi pa- 
berosse. Siis küsiti talt raha. Juhan jagas neile 
seda jälle. Nüüd muutusid pätid eriti sõbrali- 
kuiks ja sõnakaiks. Nad kutsusid Juhanit endi 
kõrtsi, lubades teha ,topkat.” Jutustades oma 
elust igasugu kummalisi lugusid: seiklusi, õnne- 
ja suurpäevi, põimides jutustusse endi praeguse 
elu üle võlla nalja. 

Juhan sammus edasi. 

Ühest linnaäärsest majast hakkas vastu kostma 
laul. Juhan peatub, et kuulata. Temast mööda 
ruttab naiskuju. 

»Keda teie siin oodate?“ küsib proua Naaris 
õhetavate põskedega. 

»Mina ... ei kedagi,“ kogeleb Juhan. ,Jalu- 
tasin niisama.” 

«Ruttan lugemisele. Kui julgeksin ja kui teie 
ei haavu, paluksin teid kaasa. Kuid noored tu- 
levad harva sinna. Neil on teisi kohti, kus 
käiakse.” 

»Miks ei tule kaasa,” vastab Juhan, ,kui 
proua ainult võtab.” 

Proua vastas, et see rõõmustab väga teda ja 
nad hakkasidki kõrvuti minema. Inimesi tõttas 
rüsinal neile vastu. Proua Naaris haaras Juhani 
käevarrest, et miite rahvamurrus jääda maha. 

Juhan heitis pilgu sellele ja punastus, ise tead- 
mata, mispärast. 

«Kas teie ema ka tuleb?” küsib proua 
Naaris. 

«Ei tea. Ta kõneleb vähe viimasel ajal 
minuga.“ 

«Küll ta vist tuleb. Ta näib viimasel ajal 1õ- 
sisemana kui varem .. .“ 

«Eks vist selleks oli ka põhjusi,“ arvab Juhan 

Nad jõudsid palvemajasse. See oli abitu 
puuehitis, kuhu mahtus paarsada inimest. Palve- 
maja oli rahvast täis, pääasjalikult vanu naisi. 
Kuid ei puudund ka noori. Laulukoor laulis. 
Siis tõusis rahva ette lugija ja kõneles. Ta jut- 
lustas missjonitööst Kristuse nimel nii sise- ja vä- 
lismaadel, kuidas Jumala sõna kandubki kogu 
aeg ikka kaugemale ja sügavamale. Kuid samal 
ajal usust võõrdunute seas valevaim laotuvat 
jõulisemana ja pimestavamana kui varem. Kris- 
tuse kogudused püsivad edasi väiksetena. Kiri- 
kud ja palvemajad seisavad tühjad. Äravalitute 
hulk kahaneb, kelle seas Jumal ilmutab end tões, 
väes ja imetegudes. Maailm ei usu teda enam. 
On võimatu tahtagi enam seda maailma hulka- 
dele teha selgeks. Ajalik tarkus on suu- 
rem meie tarkusest. Kuid Jumala õnnistus ja 
tõotus on meiega. Valevaim juhib väljas suuri 
hulki. Selle vaimu meelitused on magusad ja 
ta ise on võimas. Oleme jõudnud juba nii- 
kaugele, et alasti kiimalus ja lõbuiha peavad ava- 
likult kõikide silme ees pidu ja pulmi. Ajalehed 
on täis vabasurma-sõnumeid, riigivarguste teateid 

ja muid patte. Kuri on võidul. Ja sina, Isa, 
lubad ikka veel kõike seda? Kuid sina andsid 
õpetuse ja tõotuse rahvale. Rahvas aga ei ra- 
huldu enam tõotusest. Rahvas elab Baalile tant- 
sus, juues ja ulaelus. Su olemasolu enam ei 
usutagi, kuigi teed sa imetegusid. Mida kavat- 
sed sina? Meie kardame, et sinu pikk meel võib 
lõppeda. "Meie palume, oota veel. Võib olla 
pöördub kõik paremuse poole ,. .” 

Jälle lauldi. . Pühalik ekstaatiline meeleolu 
tõusis. Palvetati põlvili põrandal. Saali nurka- 
dest kuuldus ohkeid, hoigeid ja kisendusi Issanda 
nimel. Kui uuesti algas laul, tõusis üks noor 
neiu rahvast, peksis pääkohal käsi kokku ja kõ- 
neles võõrast keelt. Ta nägu hiilgas. Silmad 
olid tõstetud üles. Võis kindel olla, et ta midagi 
ei näe ega kuule, mis sünnib ümber. 

Proua Naaris tähendas Juhanile: ,See ärkas. 
Viimasel ajal juhtub seda siin harvemini, kuid 
juhtub siiski,” 

Ärgand neiu lähenes lugijate lauale rahva 
ette, ise kogu aeg vähe hüpates ja pekstes kokku 
käsi. Üldine laul muutus nüüd eriti tormiliseks. 
Neiu jõudis teiste ette põrandale ja hõljus laulu 
ajal pooleldi õhus, tundudes haruldaselt kergenä, 
nagu polekski ta enam mateeriast. Ta ette juh- 
tus harilik tool, sellest hüppas ta või kandus üle 
imeväärse kergusega. 

Juhan nägi veel, kuidas proua Naaris laskus 
põlvili põrandale, sulgedes silmad. Kui ia need 
avas, avaldus neist ääretu lahkus, armsus ja 
õndsus. 

Juhan tõusis ja lahkus. Tal hakkas õudne. 
Temale see elu ja vaim siin ning maailm osutu- 
sid liialt võõrate ja võõrastavatena. 

Linnaäärel asub ka surnuaedu. Ühelt neist 
kostus monotoonne kaeblik laul. Sääl nähta- 
vasti maeti. 

Ta vastu ajas aga rida autosid, pääl valgetes 
kleitides preilid ja roosid rinnas noormehed. 
Pulmalised. Nende, seas nähtus ka joobnuid. 
Noormehi räuskas ja lällutas joodikute laule. 
Nad kadusid. Ja jälle kostis monotoonne, nuttev, 
inisev surnumatjate laul surnuaialt. 

juhan seisatus. 

»Ole kui aastatuhandete vahetusel. Seni on 
neid olnud äraarvamata palju. Ja siitpääle kes- 
tuvad need võib olla samuti äraarvamatudes ar- 
vudes. Ja siis see tühjus enne sündi ja pääle 
surma , . . Ringi: maetakse, peetakse pulmi ja 
kõneldakse palest palesse Issandaga... Ja tant- 
sitakse ja prassitakse ja nutetakse ja sünnitatakse 
ning surrakse . . .“ Juhan pöördus kiirel sammul 
linnasüdamesse. 

Kõledaimad on hommikud pääle õiseid poh- 
melusi, mil ülestõustes pää ja süda on kõigest 
tühjad. Elu tundub siis ääretult, otse valusalt 
realistlikuna. Ei ühtki illusiooni siis teki ajus, ei 
ühtki tunnet südames. Kuuled, kuidas kojanaine 
asub puhastama täistehtud hoovi. Keegi võtab 
kolinal vett kaevust. Hobusemees mõõdub kap- 
jade ja rataste mürinal majast, mille tõitu see 
väriseb. 

Juhani hinge on asund hirm elu ees. See 

annab tunda. Kord tunneb ta hirmu elu ees, 
siis jälle surma ees. Mõlemad on õudsed. Šuu- 
rima lõbu ja naeru ajal võis lüüa äkki hinge 
talle hirm tühjalt elatava elu ja elule järgneva 
tühjuse ees. 


44. 


Juhan lamab voodis. Ei teata, kas tunneb ta 
end haigena või lebab niisama. Aleks on hooli- 
matult jäme ta vastu, Ta otse mõnitab Juhanit 
sõdurlikult, Ema siis noomib teda. Juhan aga 
ei reageeri millegile. 

Hannes valmistub lahkumiseks kodust. Ta tahab 
asuda omaette, kuhu ei kostuks enam kahjat- 
susväärseid lahkhelisid kodust. 

Ema on haige Juhani pärast. Ta kõik mõt- 
ted poega päästa välja, on nurjund. 

Ema, ära ilmaaegu tee omale muret . . .“ 
palub Juhan. 

Ema viimati tuli Sillerite poole enese vastu- 
tahimist ja pöördus preilide Aliisi ning Renate 
poole, et need külastaksid võib olla neid ja... 

Õed Sillerid mõistsid, mida proua Kallas 
soovis. 

Aliis tuli alla ühel õhtul. 

» teie olete ikka veel voodis?” küsib ta Juhanilt, 

See ei vasia. Vähe aja pärast aga tähendab: 

»Teie külastate mind? Oleksin teile tänulik, 
kui mitte . . .“ Siin katkestas aga jutu ja pöör- 
dus neiult silmad. Mõne aja pärast küsis uuesti: 

»Kas ka teie leiate, et mind tuleb külastada, vahest 
ehk noomida ja endastmõistetavalt halatseda!?“ 

«Ei, seda mitte.” 
Aga sel põhjusel oletegi ju siin.” 
»Teie olete haige.” 


«Vastupidi, olen liialt terve. Olen joonud, 
prassind, laaberdand, veetnud halbu õid sihiga, 
et ehk haigestun ja et ehk siis ei piina mind 
enam sääraselt teravselge tundelikkus ning taju. 
Kuid asjatult. Võib olla on kõik see mu ise- 
loomu nõrkusest. Varem arvati, et olen raudse 
tahtejõuga. Nüüd osutub, et see oli eksitus. 
Võib olla on kõik see mu ärgand elunäljast, kuigi 
varem leiti, et olen väljaspool kõiksugu häda- 
ohti, nagu munk. Tuleb välja, et kõik, milleks 
mind peeti ja mis minust oodeti, on olnud vaid 
eksitus.” 

«Mina võib olla olen nii paljus, kui mitte kõi- 
ges süüdi,” tähendab preili. 

«Ei, teie mitte, teie mitte,” trööstib noormees. 

»Siiski, olen teinud teile palju haiget.” 

«Võib olla. Seda juhtub elus. Kuid seda 
tehtakse tahtmatult“, vastab kõigega lepitatult 
Juhan. 

Preili silmel veeresid pisarad. Noormees nae- 
ratab preilile vastu: 

»Armastasin teid palju, palju. . Armastasin 
sääraselt, nagu suudetakse armastada elus kord. 
Ükskord armastatakse kõikvõimsalt. Armastasin 
teid, Ja pean tunnistama, te olite selle väärne. 
See teadmine tasub mu armastuse. 

Ega teie ju polnud süüdlane, et ei võinud 
vastu armastada. Teie võib olla  soovisitegi, et 

armastaksite mind. Kuid armastust ei saa anda 
ega võtta.” 

Preili pää laskus Juhani pale vastu: 

»Ma ei abiellu Innoga . . . Nüüd võib olla 
mina teid samuti . . .” silitab neiu noormehe 
juukseid. Kuid noormees kinnitab : 

»Nüüd on hilja. Mina enam ei ole midagi. 
Kõik on minus varemeis.” 

«Aga teie võtate ju enese kokku!” 

Tunnen, põöripäev minu elus jääb tulemata. 
Ma ei suuda, ma ei jõua selle käiku enam murda, 
olen sel määral väliselt seotud kätest ja jalust...” 

Preili tõusis ja jooksis ära kiirelt, et varjata 
silmele purskavaid pisaraid. Vähe aja pärast 
tuli alla Renate ja küsis Juhanilt äreva häälega: 

»Mis siin juhtus? Aliis on meelest ära. Pa- 
rajasti jõudis ta peigmees siia. Kuid Aliis ei 
taha seda teretadagi.” 

»Kahju noormehest,” lausus rahulikuna Juhan 
ja endamisi jätkas: 

»Pole kunagi mõelnud üldsusest, kas või kogu 
inimsoost. Ikka“ on mind huvitand üksik kaas- 
inimene. Kuid kõik on nad ühesugused. Kõik 
sama halva liha ja nõrga südamega. Lastena 
isekad ja pahurad, noormeeste ja noornaistena 
patused ja õnnetud, ja vanadena korratakse — 
kõik oli tühja.” 

«Juhan, mis on teiega?” imestab Renate. 

«Ma hakkan uskuma juba ka ise, et minuga 
pole kõik enam korras.” 

»Võib olla, ka minuga mitte,” tähendas sel- 
lele tõsistudes preili. 

Tühja ka. Mis kõigest? Lased pää rindu — 
veel halvem. Täna tuleb siis vist jälle minna.. 
tervist parandama... Preili, kas tulete ühes?“ 
küsib noormees, järsult muutund tooni. 

»Ei, täna mitte.” 

Aleks tuli siia ja istus Renate kõrvale, sellele 
tähendades : 

«Olete kaastundlik, preili,” 

«Kuid mitte igaühe vastu,” vastas see. 

»Tean. Minu vastu mitte. Olen kade Juhani 
pääle. Üks õde loobub oma mehest, teine...” 

Renate hüppas püsti kuulist tabatud linnuna. 

«Mida te ütlesite ?!” 

»Mida kuulsin kõrvaltoast.“ 

»Sina kuulasid päält! See on kaabakl.s!” 
ajab üles enese Juhan voodist. 

»Miks ei kõnelend te Aliisist seda mulle kohe ?“ 
põördub Renate Juhani poole. Šee vaikis. 

«Siis kõik on ju hästi. Kõik lõpeb ju hiljem 
või varem hästi,” kordas vähe hüsteeritsevalt 
Renate, milles avaldus tema kibedus- ja valutunnet. 

«Midagi pole hästi,” kinnitab Juhan. ,Täna 
joome ja tanisime, kuni tunneme endid ainult 
siis hetkeks hästi,” Juhan tuli keskpõrandale. 

»Sa oled õudne, Juhan!“ karjatas Aleks. 

»Mis eest?“ 

»tläbene end!” 

«Teised häbenegu minu pärast, kui soovivad.“ 

«Preili, olete nõus?“ 

«Mina olen ikka nõus.” 

«Juhan, sa ci tee seda. Ma takistan!“ 

«Eks katsu.“ 

«Ma heidan su välja siit majast!” 

Ema jooksis poegade vahele nuites: 

»Mis on juhtund meie perega? Issand Jumal, 
millega see veel lõpeb?“ 

Silvia-Hannese pulmad lähenesid. Nende ette- 
valmistustööd omasid mõlema perekonna tähele- 
panu. Renate ning Juhan leidsid ometi viimati 
endid jäetud rahule. See tunne oli neile kõige 
armsam, mis nad võisid soovida. 

Jõudsid kätte pulmad. Need peeti laupäeval. 
Piduvõõraste seas oli seltskonna nimekamaid 
esindajaid, kõrgemaid sõjaväelasi, kohtutegelasi, 
advokaate ja ei puudund ka mõni üliõpilane 
Kirik oli kogund rahvast täis laulatuse ajaks. 
Siit järgnes pulmasõit koju Kaldate poole. Ül- 
dine õhtusöök. Seltskond tegi kogu aeg ,para- 
jaid“ napse ja joodi tutvuseks ja pruutpaari ning 
üksteise terviseks. >Ja peagi oldi ülilõbusas 
jututujus, 

Silvia on õnnelik, nagu seda pruut on tava- 
lisesti. Ta näib kahvatuna enam kui harilikult, 
kuid see eest hingelisena, hellana ja siis ka 
ihaldatavanagi. 

Pidutuju tõusis seda enam, mida kaueminj 
istuti lauas. Lauldi ,Palju aastaid” ja peeti laua- 
kõnesid, mida loomulikult ei kuuland keegi. 

Juhan vaatles venda Hannest. See on õnne- 
lik, üliõnnelik. Ja Juhanis ärkas võimas soov 
olla ka seda. Mees, naine ja laps — need kolm... 
Mida veel soovida! 

* Juhani kõrval ühel pool istub Aliis, teisel 
pool Renate Aleksiga. Siis järgneb ema pruudi 
. kõrval. Teiselpool "pruudi vanemad. Nagu lai 
ühine pere — näivad nad kõrvaltvaatajale. 

Juhani pilk peatub Aliisil, selle unelevail, sü- 
gavail silmil, õrnail huulil, selle kõrgetel rinda- 
del — sel elujõulise, = värskel, hingelisel, 
hääl ja südamlikul naisel. Ja siin veelkord puh- 
kes uue, suure tulena noormehes armastus. 

Pulmalaud on joobnud. Selle tagant tõusti 

üles. Algas tants. Juhan viis tantsima Aliisi. 
" Aliis valges pruuttüdrukukleidis, ise musta- 
silmalisena ja mustajuukselisena mõjus särahtund 
amutsoonina, kes valmis hurmavuseks ja võitlu- 
seks. Juba kõneldi, et Juhan on segatud tema 
kihlusse, mis tühistatavat. Neid vaadeldi siis 
põrandal kui teist noorpaari, kelle pulmad saa- 
buvad hiljem või varem. Ja kuidas nad üks- 
teisega hästi sobivad! Sama silmavaade, kõn- 
dides tõmbuvad mõlemad vähe vimma. Mõle- 
mad paksujuukselised. Teise sõnaga — juma- 
last loodud paar! 

Juhan hakkas seletama endi järel teist tantsija- 
paari. 0 Järeltantsiva preili valge kleit kandus 
ringi nagu õhus. Need ju Aleks Renatega. 
Juhani- pilk satub kokku Renate omaga. Nad 
kõnelevad pilkudega. Renate naeratleb kibedalt 
ja alistuvalt. Ta pää vajub Aleksi rinnale, nagu 
laseks enesega sündida kõike, mis soovivad teised. 

Tantsult tulles istuti uuesti lauda. 

»le pole minuga veel 'joonudki terviseks |” 
ulatab Renate oma klaasi Juhani ette. 

»On see võimalik ? 1” 

»Joon teiega kestva sõpruse terviseks!” preili 
tõstab klaasi. 

»Pulmalaua taga tõotatakse seda,” tähen- 
dab noormees. 

Klaas Renate käes värises ja viina loksus 
laudlinale. 

»Klaas hakkabki voolama üle sääraselt tõsise 
sõprusjoomise puhul,” naljatab preili sääljuures. 

»Võiksid vähem teisi tervitada,” teeb Aliis 
õele märkuse. 

Seda kuuldes Renate kallab omale täis uue 
klaasi ja joob ka selle kohe. Aliis kehitas vähe 
õlgu, et tütarlapsega pole midagi hakata pääle. 

Juhan ent vaibus mõtteisse. 

»Nende, Kaldate, perekond elab üle suur- 
sündmust. Isal, emal võis olla neid omal ajal: 
nende abiellumine, siis' laste ristsed. Kuid nende, 
laste mälestuse kestes vahest ainuma suursünd- 
musena oli isa surm. Siis muutus järsult kõik. 
Ema asus kasvatama kooliskäijaid poegi. Poistel 
enestel tuli olla endi eest igalpool väljas. Nad 
pidid ise leidma igaüks oma tee, omal käel õp- 
pima ülikoolis ja leidma ameteid. 

Neil oli õnne. Kõik õnnestus, mida nad 
alustasid. Kuulus, vana Kaldate sugu näisid 
edasi kandmas väärikad võsud. Nende pere- 
konnas polnud üldse lahkhelisid. .Armastati 
vastamisi. Nad olid eeskujuks nii edasijõudmi- 
ses kui ülalpidamises. Aga see perekonna hää 
kaitsevaim nähtavasti on lahkund ... 

Juhan heidab pilgu emale. See vaatleb pidu= 

lisi ja naeratleb. Juhanil on hää meel: ammu, 
ammu polnud näinud ta naervana enam ema. 
Juhani pilk kandub õnnelikule Hannesele. Kuid 
see ei pea teda ju enam tähelepanuväärsekski. 
Ta pilk kandub edasi Aleksile.: See vihkab teda 
otse ääretult. / 

Ja kõige. põhjus, kõige halva juur on tema, 
Juhan, tema, kellelt loodeti, et suudab korda 
saata seda, mis seni pole suutnud ükski Kaldatest. 
Vennad tema kõrval tundusid ainult püsivate 
tuupijate ja edasitrügijatena. Mis temale õnnestus 
mängides, nõudis teistelt jõupingutusi. Mis tema 
lahendas tõsiselt, sellel higistasid teised väsides. 

»Tervit! Mõtlemine teeb pää halliks!“ hõi- 
kab Renate Juhanile, tõstes klaasi. 

«Ei, mõtlemisel langevad juuksed üldse pääst,” 
naeratab noormees ja lisab juure: 

»Olgu siis, tervit! Elagu lust ja rõõm!” 
Samal ajal aga lõikus omal sees sääraselt halat- 
sev enesetunne, et kas või asu jooma piire- 
pidamatult. 

«Aliis, sina nähtavasti mõjud igavalt. Luba, 
ma istun Juhani kõrvale,” põõrdus: Renate siia, 
varjates Aliisi seljaga. Aliis võttis aga Juhani käe 
alt ja nad lahkusid lauast ning tulid väiksemasse 
kõrvalruumi. 

Aliis on joobund kõigest: õe õnnest, pulma- 
peo mürast, kirevast valgusest, viinast ja ta kõrval 
noormehest. Ta peig, ta lapsepõlvesõber on 
unustatud. Juhan on talle palju lähemal, kui see. 

Kord seabub silmapilk, mil otsustakse ette 
kogu elu kesteks, rnil kõneleb süda üle mõistusest. 

“Juhani käsi haarab Aliisi käe. Mõlemate sü- 
damed lõõvad valjult. 

»Juhanh, mida te 'jälle teete?“ naeratleb preili 

Noormees*ei vasta. 'Ta laskub "preili vastu. 

See toetub leppivana, õnnelisena, ja kui lubate, 
äraseletatud naeratusega noormehele. 
“ Kuid'samaäl äjal Jühäni hinge vaevab tunne, 
et'ta armastuses läieneb "kogu “aeg “ mõru. * See 
lõõdi siis, mil ta äraheideti, mil Aliis kihlas enese 
teisega. Ja see mõru 'kogu' aeg paisub ta vär- 
jätud õnnetustundeis* ja “ulaelüs. “Juhan "teab, 
et võiks end võltsida, võiks 'selle“ salatä maha. 
Küid õlemätuks teha seda on võimata. ' Ta annaks 
praegu kõik, et seda hingest kõrvaldada. ' 

»Kui imelik,” kordab ta endamisi.“ , Nüüd 
võiks siis olla kõik korras . . - ° Naine on tulnud 
tägasi: ..- Aga mehe südames too romahtiline, 
või isegi sentimentaalne haavsõõb armastuse .; .” 

Laua tagant tõusti. . Renate ilmus uksele, nagu 
jälgides siinistujaid. 

Lähme meile üles,” tähendab Juhanile' Aliis. 
Mängin teile : ». Pole ammu enam laulnud. 
Kuid täna mängiksin untlaule . . .“ 

Nad tõusevad seepääle ja määravad veerarid- 
tunni järele kohtamise eestuppa, et säält lahkuda 
koos. 

Juhanit paluti telefoni juure. Advokaat Naaris 
helistas 'kõrtsist. See soovis pulmatuju. 

» Ollakse sääl lõbusad?“ küsib Juhan. 

»Endastmõistetavalt! Rahvast marudasti. Ja 
kõik juba pehmed. Tants laädade vahel täies 
hoos!” 

»Siis nägemiseni!“ hõiskab Juhan telefoni- 

Lubatud ajal Aliis ootab eestoas välisukse ees. 
Ta ootab veerandtunni kauem, kui seda oli luba- 
nud. <Ootab kuni halb hakkab. Kuid Juhan: jõi 
tulemata. Aliis tõusis siis üksi üles. 

» Ta-koorib end siis naerdes ja nuttes lahti 
aid vajub patjadesse. 

«Ja täna oli nii õnneline ... nii eriline üh 
nagu saabuks :seninõgematut . .... Ja»mina röö- 
mustusin juba ette,. . ... Oh, mis jaoks ma end 
ehtisin!” . > kMäd | i 

Advokaat Naaris ei petnud. Kõrtsis kihas elu. 

Seliskondlikkude tantsude vahele esineti kaha- 
ree-numbritega. . Esimesena esines. meie tuntud 
teatri-tenor, kes, vastollu sattudes, tekiithausega, 
säält lahkus. Välimuselt noobel, esinemiselt kõik 
võitev. — laulis. fa, siin .unistuslikust mda 
mehe-naise teineteise leidmisest, armastuse õn- 
nest, truudusest — ja varajasest, surmast, Ta 
laulu ajal vaikis kõrtsi tavaline lärm. .Joobnute 
hingede tagamaadelt laul kajas vastu, pani sääl 
liikvele tundekübekesi, ja äratas vanemais kuula- 
jais mälestusi. vanadest häädest aegadest. , 

«Ah kui sentimentaalne!“ kordas: tõusikulauas 
ema-isa kõrval. alles keskkooli lõpetand tütar. 
»Ja sääraseid asju lubatakse laulda ning kanna- 
takse kuulda! . 

> Ema vehkis ninarätikuga, et tütar vaikigu ja 
pühkis kogu lauluaja põskedelt pisaraid. 

«Sõõb südant, sõõb, kinnitan teile. Valulöõöb 
hinge, lõikab nagu noaga. Kõik tuleb meelde.” 

»Papa, kas mammi ei näe praegul veidrana? 
Milline * blamaash! pisarduda kõrtsis ühe laulu 
puhul ...” 

»Südametu, hingetu niisugune!“ tõreles ema 
tütart. 

»Ah, mammi, jäta juba,” aitas tütart isa, sest 
tal hakkas * hirm, kas ta naisele pähe ei lõõnud 
jälle selle noorusearmastus ja too eriskumma- 
line noormees, kellelt ta üle võttis selle pruudi: 


Järgmise numbrina esines tantsijapaar. Väike, 
peaaegu alasti, valuliselt unistaja silmadega preili, 
hommikumaa rõivis toorete, loomalikult veid- 
rate näojoontega -partneriga ilmus laudade 
vahele. “ Algas nende hommikumaine tants, mis 
osutus loomulikult erootilisena.  Sülelemise, pal- 
jadest säärtest kandmise, jalgade ülepää loopi- 
mise ja naist põrandale seljakile surumise momen- 
did esinesid ses tavalistena. 

Kui lauljanna Juhani kohale jõudis, naeratas 
see valuliselt unistavate silmadega ja pilgutas sil- 
ma. Noormees naeratas vastu. Mõlemile tuli 
meele nähtavasti ühiseid seiklusi. 

Naaris ulatas õlut. Kuid Juhan tõmbas välja 
taskust pulmalaualt kaasavõetud likööripudeli, 
mis vastu lauas võeti üldise tänuga. 

Naarisele tundus nagu kohusena, sattudes 
kokku Juhaniga, võõrutada seda südamear- 
mastusest, kõneldes viimasest kui ainult sugu- 
poolte ihade rahuldamisest ning mehest ja nai- 
sest tavalisesti kui iharatest loomadest. 

«Naise võidab võistlejatest see, kes selle seksu- 
aalsusele pääseb kõige enne kõige lähemale,” 
algab ta täna. 

Säärane kõrtsilik elumõisimine algul tundus 
Juhanile uudisena ja vastikuna, kuid mõjus ome- 
ligi reaalsena ja tundus isegi elulisena. 

Naaris jätkas: ,Kui mees lööb üle aisa ja on 
liiderlik, teda võib sellest ära harjutada, või ta 
loobub sellest ise nii pea, kui armub. Naine 
aga ei loobu kunagi oma harjund elust. Ka 
suurim lits ei tunnista, et tema on langend. Naise 
enda arusaamise järele igal puhul elab ta ainult 
loomulikku ja õiget elu. Sest naisel ei ole psüh- 
holoogiat, mis piiritleks lubatu lubamatust. Ega 
vist põhjuseta juutide piiblis naine pole jäetud 
ilma hingeta. Temal on vaid hästi või täiuslikult 
välja arenend üks — sugumeel. Naise hingeelu 
vormib ta suguelu. Tema võitmiseks ja kinni- 
hoidmiseks on ainus tee — pead olema suure- 
mate ebavooruste ja pattudega, kui see ise. Kui 
sinu fruüdusetus ületab tema oma — alles siis 
muutub ta taltsaks. On sinu iha tema omast 
suurem — siis muutub ta armukadedaks ja armub 
mehesse põhjalikult. 

Mehelikkude omaduste: mehisuse, suursugu- 
suse, hingelikkuse, vastupidavuse, õilsuse ja truu- 
dusega ei võideta enam naist. Selle võidu määra- 
vad nüüd naiselikud omadused: truudusetus, vale, 
autus, hoolimatus, jõhkrus ja petmine. - Meister 
viimastes on kaasaja armuasjades elulisem tüüp. 
Iga mees tahtes-tahimata peab olema Casanova. 
Kristus oli geenius usu alal, Napoleon sõjatea- 


168 


duses, Goete kirjanduses, armuelu alal Casanova. 
Ja juba eelkõnelust peaks olema. selge, miks 
naine, praegu. mehe ideaaliks peab alateadlikult 
Casanovat.” 

Juhanit ei üllata Naarise elumõistmine. Talle 
isegi on see juba kuidagi etteteada ja siis ka vastik. 
Seda enam veel, et selle jõhkram pool hakkab 
tunduma talle õigenagi. 

»Ja siin,“ jätkas Naaris isalikul toonil, »juh- 
tub kahjuks teinegi kord, et ei osata suhtuda 
esialgu õieti ellu“ Naaris vaatis Juhani . oisa. 
Viimasel tuli mõista, et nüüd kõneldakse temale. 


On neid, ja neid on palju, kes. oma õilsa 
südame ohvrid. Võites naist südamega — ei 
rahulda viimane ainuüksi sellest enam ja lah- 
kub teisega, kes käsitab teda elulisemalt. Püüavad 
aga esimesed olla siis ka ise elumehed — ei. peatu 
nad kunagi naise juures kauemaks, kelle nad kord 
omand. Omatud naine muutub talle kohe otse 
vastikuks.” 

Juhan naeratas. Ta pidi tunnistama, Naaris 
oli mõistnud teda päris hästi. Juhanile hakkas sil- 
ma teiste seas ajakirjanik Klutt, 

«Ideaalne meie aja meestüüp! On brutaalne, 
ebakultuurne, harimatu; pinnapäälne, ent sääl- 
juures väliselt ilusti poleeritud — ja naisele siis 
ka see, kes ta suudab võtta kindlalt, sest tal on 
kõik ükskõik. Ja just viimase, mehe hoolimatuse 
tõttu tunneb naine end väiksena ja võideiuna 
selle poolt. 

Kui noorsugu kasvatatakse sportlikult-keha- 
liselt tugevana, hingelaadilt optimistlikuna, vaimu 

ja südame voorusteta — brutaalses tänapäevas 
osutuvad  päälegi , vaid nõrkusteks sentimen- 
taalsus, naiivsus, eluvõõrsus ja ebaelulisus — siin 
on, siis .endastmõistetav, et armastuse asemel 
koorub välja seksuaalsus. Sõpruse asemel mehe- 
naise vahekordis püsib kuramaash või flirt. 
Tunnete asemel seksuaalne kõdi, Ja südame 
asemel . 

Juhan vihkab toda ideaalset sugupoolist meest, 
õigem, mees-litsi. Vihkab teda südamete, õilsate 
vahekordade ja hingepoolse erootika nimel. 
Samal. ajal on tal aga omal tunne, et see noor- 
mees ja Naaris on praegu eluvõitjad. Nad või- 
vad triumfeeridagi. Kuid tuleb aeg, ja see ei jää 
tulemata, kui Juhan lõõb välja need, kui võida- 
vad tema ja tema maeilm uuesti . .. 

Juhan vihkas, kuid teatud mõttes isegi ka- 
detses ja imetles Klutti. Ja ilma et teine seda 
aimaks, üksisilmi vaatles ajakirjanikku kui eris- 
kummalist kaasaja karakteerselt esindavat eset. 

Võis mõõdund olla -juba siin paar tundi. 
Juhan jääb uniseks. Kuid Naaris räuskab edasi, 
kõneleb kõrvallaudkondadega, plaksutab järel- 
jätmatult tantsijannale selle numbrite lõppedes ja 
laulab kaasa orkestrile kõikjal tuntuid pisar-hin- 
gelisi schlaagereid. Ses kõrtsis üks suurem loosh 
on eesriietega. Sääl taga kuuldavasti lõbutses 
suurem seltskond. Juba hakatakse säält käi- 
mas tantsimas. Nähtavasti üliõpilaste segalaud- 
kond. = Ollakse säält tulles joobnud. Paarid 
põrandale ilmudes, üle rindade värvilindid, püsti 
jalapääl kisuvad üksteist ligi ja ei saa paigast, 

õõtsudes muusikataktis jõobnult mehhaaniliselt 
vastamisi. 

Naarisest tahtis mõõduda noormees. Kuid 
Naaris peatab selle, Noormees tuli siia lauda. 

Juhani silmad kiskusid kinni. Lauda tulnud 
noormees hakkab kõnelema. 

Kõik on läbi, Enam miskit pole jäänud üle.” 

Noormees jatkab, surudes pää käte vahele. 

»Ainult kahju on emast, ah kui kahju! Kuid 
enam pole midagi parata. Täna võltsisin allkirju 
ja tõin pangast välja sadatuhat. Homme istun 
rongile ja sõidan "ära. "Mind ei nähta enam 
kunagi.” Noormees pühkis pisaraid ja jõi. 

Naariš näeratades lõi käega: 

»Sa fantaseerid.” 

«Ei, jumala eest, seda mitte. Olen joonud 
järgimõõda juba mitu päeva. Süda ei anna 
järele. Sa vist oled ehk kuulnud, et mu arve- 
pidamistes kinnitusseltsis on ühte-teist korrast 
ära. Panga võlgasid suutsin seni hoida vaevalt 
korras. Läksin kodu ja tunnistasin isale, et vajan 
suurema summa enda päästmiseks. Kuid kust 
see võiab? 

Jäi valida kolmest üht: kas lasta end maha 
või minna vangi, või siis põgeneda. Valisin 
loomulikult kõige kergema väljapääsu: põgene- 
mise. Kuid tühja kätega ei pääse Riigagi. Siis 
võltsisin vekslile allkirjad. Kaalusin enne kaua. 
Kuid teist teed ei jäänud üle.“ 

Jälle jõi lühikene, poisikeseohtu blond noor- 
mees ja omal pa'gel veeres pisaraid. Siis jutus- 
tas ta oma ärapõgenemise kava. 

Juhan avas silmad. .Naaris vaatas selle 
otsa, sõnades: 

»Teie ei kuulnud midagi, eks.” 

Noormees tuli, surus oma käe Juhani kätte. 
Ta ei püsind aga siin lauas nagu mujalgi ja 
tõusis, jättes jumalaga. 

«Kui kõik nii, kui kõik õige,” kõneles Naaris, 
hoides -noormehe kätt, »siis — Jumal sinuga! 
Seni on siis läinud halvasti, väga halvasti. Aga" — 
elu võiks õlla veel ees!“ 


»Kas sina mõistad mind?” küsib noormees. 
»Sina' tunned mind kõik aeg. Kõik, kõik on 
kujunend paratamatult . . .“” Noormees kõneles 
seda näilise ja tunduva valuga. 

«Mina mõistan sind. Ole kindel, ma mõis- 
tan sind,” kinnitas Naaris. 

»Tärian. Oleks veel ühte-teist... Aga mil- 
leks veel seda. Nii siis — hästil“ ° Noormees 
surus uuesti tugevasti Juhani kätt ja siis kadus 
kõrtsist hoopis. Juhan ei osand võtta seisukohta. 

See oli ju siis üks neist riigivarastest, veksli- 
võltsijatest, suurpetturitest , , . Kuid nutva poi- 
sikesena, kel ema veel kõige kallim . ... 

Mõni päev hiljem kirjutasidki ajalehed uuest 
vekslivõltsijast, kes*seni tabamata. 

Juhan näeb jälle ainuüksi ajakirjanik Klutti. 
Ta laseb paluda selle viimati endi lauda. See 
tulebki. Tuleb mehiselt ja kindlalt üle põranda, 
et vaadaku kõik teda! Kõikide silmad. seisku 
temal! Teda võidaks veel lüüa. Ta võib kuk- 

kuda põrandale. Kuid ta tõuseb säält üles, 
jookseb ära ja ajab uuesti rinna ette sääl, kus 
hoobid temani enam ei ulatu. 

Kunagi olevat olnud ratsaväe ohvitser döamide 
lemmikuks. Kuid see on juba ammu ;löödud 
välja. Nüüd näeb välja too võitja-lemmik. hoo- 
pis teisiti. 

»Vabandage, ega te kavatse mõningaid põöra- 
susi?” jääb ajakirjanik küsivalt raa 
kaugusse. 

»Rahustuge, teiega mitte: Istuge.” 

»Kuid teil peetakse ju pulmi,”, põõrdub ta, 
maha istund, Juhani poole. Millest see, et, td 
puudute ?” 

»Kust teate teie kõike seda 2” 

«Ajakirjanik — ja tohiks olla midagi, mis see 
ei tea. Preili Renate. kõneles sellest,” puurib 
Klutt nende sõnade juures Juhanile silma. = 

Juhan naeratas. Osutus tõeks ta arvamine, 
et preili just nüüd on.selle noormehega läheda- 
mas vahekorras, kui varem. On ju nii, et kui 
tahad kedagi eemaldada naisest, neid sellega 
ainult lähendad. Juhan endamisi pidi tunnistama, 
et pole talitand õieti oma sihi saavutamisel, et 
on siin põhjalikult eksind naise psühholoogia 
vastu, mille tõttu soovitu asemel saabus vaid 
vastupidine. 

»Meeldib teile preili Renate?“ küsib Juhan. 

«Jah. Enam kui paljud teised. Ta on igat- 
pidi lopsakas.” 

»Seda teie näete enne kõike,” ironiseeris 
Juhan. 

»Mis nähtav, on kindlasti väga oluline. Tun- 
nistate ise kindlasti sama. Kuid preili Renate on 
ka sisemiselt väga kooskõlas välimusega. Lop- 
saka, elurikka naise saaks .. .” 
| Jätke. Mind ei huvita teie arvamine siin,” 
sõnas Juhan. .Ma kutsun ta siis siia. Teie 
soovite seda?” | 

«Võin teile eite ütelda, et selle eest tänan. 
Kas ma aga eriliselt soovin, et ta siia kutsutaks? — 
Siiski, palun.” 

Juhan helistas koju, lasi Renate kutsuda tele- 
foni juure ja'andis edasi sellele kutse kõrtsi. 

Preilile meeldisid ootamatud seiklused. Päälegi 
kutsub ju'Jühan. Ta on nõus. Eiluba aga tulla 
enesele vaštu. Teda võidaks jälgida. Üksi tul- 
les õi ärata ta kadumine aga üldse tähelepanu. 

Ei' mõõdund poolt tundigi kui preili oli juba 
kohal. * Nähes Juhanit Klutiga ühise laua taga, 
veidi imestas, et mis vahepääl on juhtund, 
et noormehed "on saanud sõpradeks. —See 
näiline tõsiasi aga rõõmustas teda. Ta tuli ja 
rõõmsamana kui kunagi istus täna siia lauda. 

Kodunt väljatulles oli hakand valutama ta 
süda. Millest, ei mõistnud ega teadnud ta ise. 
Poolel teel tahtis ta kord juba põõrduda tagasi. 
Kuid maha istudes siia laua taha, oli valu pühi- 
tud iseenesest. Vastupidi, ta tunneb, kuis ikka 
enam ja enam hakkab tal hää. 

Oli kaunis hilja. Laudkonnaga on vahepääl 
selisind uusi tegealsi:” Ka tantsijanna on nende 
seas. * Selle oletatavasti tõi siia Naaris. Kuid 
tantsijanna edvistab Juhaniga. 

»Viige terviseid minu poolt oma vennale,“ 
kõneleb tantsijanna. 

»Minu vend, too tubli meesterahvas peab 
praegu pulmi.” 

«Kas tõestil Sellest õnnetusest ei mõõdu ka 
meestest targemadki!” naerab tantsijanna. ,Aga 
te tulete koos kahekesi mind veel vaatama...” 

»Ei tea. Vend on ju nüüd õnnelik. Peab 
mesinädalaid.” 


Sellele naeris tantsijanna valjult. 


«tlärra Naaris veetis kunagi ka oma mesi- 
nädalaid, kuid nüüd ajab ligi hullemini kui 
poissmehi.” 

»Mis?1 Kas keegi julgeb puudutada - minu 
naist?” ajab enese sirgu Naaris. ,Seda mitte! 
Palun minu naist mitte! Selle kutsun ma välja 
ja lõõn nässu. Mitte metsa . . . ei, siiasamasse 
foajeesse — ja lükkan pähe isa Kreutzvaldi mar- 
morkuju, mis üles pandud .. .” 

Seltskond naeris, kuigi Naarisel oli tõsi taga, 
Hetk hiljem tuli aga ja nihutas teinepoole tantsi- 
janna kõrvale ja vägisi kippus publiku ees seda 
alt nipeldama. 

»Mis oleks, kui teie minu kosiksite?” põõrdus 
tantsijanna Juhani poole. 

»Mis siis. Naerda rahvas saaks.” 

«Ja juua saaks!” aitas Naaris, omal käed ei 
anna rahu, vaid puudutavad nii ja teisiti tantsi- 
jannat kord siit, kord teisalt. 

»Selle pääle jõid vanad eestlased!“ Jõid kõik. 

Klutt hoiab oma käes Renate kätt, silitab seda 

ja suudleb selle sõrmi, elumehelikult sääljuures 
naeratades, 

Jõudis kellaaeg, mil paluti võõraid lahkuda. 
polnud midagi parata, tuli lahkuda. Joriseti vastu 
ja sõimati vabariigi korda, kus puududa vaba- 
dus. Kuid tasahiljukesi tilguti siiski välja kõrtsist. 

, Meie :seltskond pistis tasku laualt kõik pooleli 
joodud pudelid. Ajakirjanik pani ette kõigile 
sõita tema poole. Nii ka tehti. Siin võeti edasi. 

Paarid võtsid endile kohad voodile ja sohvale. 

Hommikul südame põõritus ajas üles Juhani. 
Ta tõstab pää, kuid valu lööb sellesse. Ta mär- 
kab, et magab lahtiriietatud naise kõrval. Kes 
on see? Kus viibib ta praegu ? 

Vastasvoodist tekiääre alt paistab samuti naise 
pää. Tekk vajub allapoole, koorub välja pesu- 
väel naine. Selle õlad ja rinnad olid paljad. 
Selle ümbert hoiab mehe käsi. Siis tuli Juhanile 
kõik meelde: Renate Klutiga . . . ja tema kõr- 
val tantsijanna. 

Kuuldus läkastamist. Juhan tõstab pää: põ- 
randal maas magades advokaat Naaris oksendas. 
48. 

Tõusti üles. Preilidele ulatati nende riided 
tekkide alla. Need riietusid sääl. Siis võeti pääle 
pääparandust. Preilid keetsid: kohvi. Ja näiline 
kassiahastus ning häbenev-võõrastus ülestõusmise 
järele kõige puhul, mis öösi tehtud, oli mõõdas. 

Seltskond lahkus. Juhan viis ära Renate. 
-Neid tuli saatma paraadukseni Klutt. Koridori 
jõudes pöördus ajakirjaniku poole Juhan, tähen- 
dades äkki vihaselt: 

»Meie näeme üksteist veel!” Juhariis pühkes 
korraga ääretu vihahoog Kluti vastu, nähes enese 
kõrval “siniste silmaalustega "kahvatut Renatet. 
Kuid Juhanis polnud jõudu, et teisiti avalduda. 

Teel istusid Juhan ja Renate autosse. Neil 
polnud juttu. Neiu püuderdas end teel ja vär- 
vis huuli. Ja püudri all helesinised silmaalused 
ei paistnudki seda enam. Renate nägi välja 
värskes õhus veidikese viibimise järele jälle 
vererikkana. 


Pulmamajja jõudes poetusid nad teiste sekka. 
Siin pesti silmi, askelduti. Saalist kuuldus gram- 
mofoni-mäng. Jõudnud siia, tuli nende juure 
Aleks tõsisemana kui muidu, Ta käsi oli pea- 
tuma jäänud ta revolvrivõõl, 

Renate haaras ta käealt ja noormehele ühte- 
teist naervana vidistades viis Leksi grammofoni 
juure, pani pääle valsi ja selle helidel keeruta- 
sidki nad juba põrandal. 

«Kuidas ta juba tunneb mehi ja oskab neid 
taltsutada!” vaatas neid järel Juhan ja läks siis 
olengu tuppa joojate sekka. 

Alles lõunasõõgiks Aliis tuli alla. Ta ei selt- 
sind kellegagi ega lasknud kedagi seltsida erie- 
sega. Ta mõõdus Juhanist seda nägemata ja 
lauas istus ema kõrvale. Renate magas ülal. 

Kui hiljem tants algas, tuli Aliis Juhani juure 1 

Ainult paariks sõnaks. Oli teiega öösel 
Renate ?“ 

Juhan vaikis vastuse asemel. 

«Meie teame juba seda, et olite koos. Renate 
tuli teile järele kõrtsi. Kuid kus saatsite mööda 


177 


hommikupoolse ööst? Tahan loota, et mitte 
õde skompromiteerivalt . . .“ 

«Jumal hoia! Kuis tulete säärastele mõtetele 7?” 

«Renate ei tea, mis ta teeb. Ta põeb . . .” 
Siin pidi Aliis katkestama jutu, kuid jätkas siiski. 
«Teie vabandate mu avameelsust. Ma ei saa 
praegu teisiti. Renate põeb noorsoo moodsat 
haigust — liigse vererikkuse ja elulikkuse tõttu. 
Temaga on nüüd kõik võimalik, kui mitte kõik 
mõõdapääsematu. Temas on puhkend isesugune 
otsiv, püüdev, kõigest kinnihaarav ohjeldumata 
VDÄTV a 

Juhan lükkas käega üle pää. Ta südame- 
valu, mis vahepääl oli haihtund, ärkas uuesti. 

«Kuis oleks kena,” jätkas Aliis, kui Renate 
nüüd leiaks noormehe, kes teda mõistaks, aus- 
taks ja hoiaks-. .. Või kui ta ise armuks .,. 
Siis oleks ta päästetud.“ Aliis naeratas ise sääl- 
juures veidi. ,Näete, kõnelen nagu elukogend 
le ad 
Juhani hinge lõi uuesti vihahoog Kluti vastu. Aliis 
nähtavasti ei jõudnud veel oma juttu lõpetada 
kui Juhan eemaldus, tulles uuesti olengu tuppa 
ja asus jooma. 

Joobnuna lõi hinge tal ääretu nukrus. Nii 
rumalana ja süngena tundus kõik ringi. 

Ta püüdis mõelda, mis oleks siis või- 
nud kujuneda temaga, kui ta eile õhtul oleks 
läinud kohtamisele Aliisiga, nagu lubas. 

Võib olla oleks ta täna õnnelikuim, veel õn- 
nelikum kui Hannes. See öö oleks võinud olla 
ta elu punaseim ja kauneim hetk... 

Kuid kujunes vastupidiselt. Nähtavasti on ole- 
mas kuski kuradikene, kel lõbu ja huvi pakub 
juhtida kõike võimalikult vastupidisena. See ku- 
radike asub igaühes meis. 

Renatest ei sõandand ta mõelda. On asju, 
millest ei kõnelda. Kuid on ka asju, millest hil- 
jem ei mõelda. 

Pulmad lõppesid. Külalised lahkusid pidu- 
tujus pühapäeva öö kestes. Kogu need kaks 
ööd ja ühe päeva sõõdi, joodi, tantsiti ja 
lauldi. Pruuineiud iga tantsu järele muutusid näost 
sinisemaiks, kuigi endid korralikult puuderdasid. 
Üliõpilased tegid märtsu. Saatnud pruutneiud 
kodu, kogunesid kokku uuesti, ei külastada kahtlasi 
lokaale, kus pulmapääga võiks enesele lubada 
kõike, mis lubada võimalik. 

Saabus uus raske hommik. Juhan ei pääse 
lahti voodist, kuigi ema teeb kõik, et seetõuseks, 
Juhanil tuleb minna ju kella üheksa ajaks büroosse. 
Sääl haara kätte sulg ja tee kokkuvõtteid. On 
üks suur leht numbreid täis, võta uus. Nii kella 
kolmeni. Ja homme alga samaga. Kui üks- 
lüine, kui tapvalt üksluine! 

Samal ajal on palk väike. Sest jatkub ainult 
Juhani vekslite korrashoiuks ja kohviku-rahaks. 

Täna on Juhanil õiendada paar vekslit pan- 
gas. Kuid neid võiks õiendada notari juures 
ka homme. Ja Juhani vekslid siitpääle hakka- 
sidki käima notari kaudu. 

Juhanil kui noormehel tuli ka elada, liikuda 

seltskonnas. Veel ei tõmbund ta tagasi kusaltki. 
Aga selleks tuli teha pääle uut võlga. Seda tuli 
teha teinekord isegi paratamatult, et vanu kohus- 
tusi hoida korras. 

Juhan tunneb selgesti ise, et ta on libastund 
praegu. Kuid ta usub, et ühel silmapilgul teeb 
järsu põõrde. Lõõb käega büroole. Ta sääb 
siis kõik korda, enese kõige päält. Kuid kui 
kord on libastatud, siis tuleks läbi põdeda selle 
kõik äärmused ja viimasega kaasaskäivad kõik 
õnnetused. Ta laenab raha teistelt. 

Kes aga talle laenas, see muutis järgmisel 
päeval tooni ja ülalpidamist. Säeb end kõrgemale. 
On kohe lai ja suur. Või siis oli neid, kes õn- 
netutena närveldasid otse "oodates pisimat lae- 
nu tagasi. Juhanile tegi lõbu isegi selline inim- 
likkus. Silmapilkudel tekkis tas otse tahe nautida 
neid, nähes pisikesi tõllerdajaid, kellelt oli sun- 
nitud laenama ja kes siis tast tundsid üleolevatena. 

Seni oli arvand ta, et vähemalt siin boheemli- 
ses ümbruses on võimalik leida sõprust säära- 
sena, kuisugusena on püsind selle mõiste. Kuid 
see osutus eksituseks. Ka siin nagu mujalgi 
laenatud või väljalaenatud viis krooni võisid 
saada saatuslikuiks. Ta pidi kogema, et meie 
vaeses seltskonnas nimetamisvääritud materjaal- 
sed väärtused kaaluvad üle nii vaimsed kui 
hingelised. 

»tling, vaim?!” — need hakkavad Juhanilegi 
tunduma raamatuliste sõnakõlksudena, milledest 
on armas ja kaasahaarav kõnelda, kuid mille- 
del tegelik väärtus väike. On saabund aeg, kus 


180 


kehahing ületab südame- ja vaimuhinge. Keha, 
närvid, närvide kired ja ärritused — need määra- 
vad ja juhivad. Kahekümnenda aastasaja ooda- 
tud uus inimene? .,. 

Juhan täna lõunatab väljas advokaat Naari- 
sega. Nad kohtasid üksteisega tänaval ja otsus- 
tasid kainelt istuda väheke kahekesi. 

Juhanile hakkas tunduma, et Naaris on saa- 
mas tema sõbraks, või et viimane on talle lähe- 
mal, kui oma vennad ja kodu. Ta tunneb, et 
advokaadi ninnalöõv ja lima tilkuv elumõistmine 
elatavas elus polegi nii sünge, vaid et see on 
põhjendatavki. 

Samal ajal Juhanis hakkab esile ajama elu- 
mehelikke kirgi. Ta tunneb, kuis ükski naine ei 
mõõdu temast, ilma et ta naise mõõdumist ene- 
sest ei tunneks. 

Kord varem, ta viie- kuueteist aasta vanadu- W 
ses kevadeti kannatas ta sama all. Uulitsal kõn- 
dides häbenes ta oma silmi, sest iga tütarlaps, 
kes temast möödus, ärritas teda, äratas temas 
naist omada tahtmise iha. Eriti veel siis kui kerge 
tuul pildus tütarlaste kleidikeste ääri. Kui tütar- 
laps vaatas tagasi, sattusid pilgud kokku — oli 
nagu tuivusvahekord loodud. Ta kõndis preili- 
dele järele kuni nende koduni. Parkis kõnetas 
nendega. Ja nii tekkisid tutvused tänavatel, 
bulvaari-muusikal ja parkides. Kuid saanud tut- 
tavaks, andis järele ärritus. Ta leppis vaid suud- 
lustega ööseti pargis, mereääres ja kodu uste 
taga. Ainult halvad uned jäid. Ta ent magatas 
unes voodis neid tütarlapsi, 

Kuid nüüd kordas see palju jõulisemana ja 
ohjeldamatumal «kujul. . Ta ei lepiks enam 
suudlustega. 

Juhan imestab, miks ei mõista naised, kel- 
ledega ta tutvuneb, kuidas ta pilk iharana neis 
näeb ainult naist. Miks ei haava see neid? 
Tema ise vihkab siis end halastamatult. Kuid 
ta pidi märkama, et sääraselt koheldavad va- 
hekorrad otsejoones kujunesid = intiimseteks, 
mehe-naise vahel seega õigeteks. Ta pidi järel- 
dama, et mees-looma ja nais-looma vahekord 
on kõige ürgsem, kindlam, ja vahest siis ka 
loomulikum või isegi elulisem. 

Sellele hakkas leidma ta kõikjal kinnitusi. 
Kord vahetades lokaali seltskonnaga, Juhan juh- 
tus minema ühes lugupeetud daamiga. Nende 
vahekord ei sobind, kuigi olid võrdlemisi sõb- 
rad. Nad teise sõnaga, võõrastasid ja nähtavasti 
liialt õilsalt suhtusid üksteisele. Kuid daam oli 
elutargem ja jutustas paar erootilist anekdooti. 
Silmapilkselt pääle seda muutus nende vahekord 
normaalseks. Ja siis selgus Juhanile, miks noor- 
mehi kõneleb preilidele erootilisi rõvedusi, mis 
teda seni vihastand. 

«Pole viga, teist saab asja. Armuasjad teid 
varsti enam ei sega ega löö välja elust,” naerab 
Juhanile Naaris. 

»Täiuslikud eeskujud nähtavasti haaravad 
kaasa igaühe.” 

Naaris on meelitatud saadud vastusest. 

«Aga ühe pudeli õlut ehk võiksime . . .“ 

»Ühe võiks,” on nõus ka Juhan. 

Üks pudel joodi ära. Lauale tekkis teine. 
Teisele lisaks kolmas ja neljas. = Siis mindi üle 
peenemate sortide pääle. Kõik kujunes nagu 
kord ja kohus. 

Ringi lõunatati. Naaris silmitses preilisid. Nen- 
de seas oli naisüliõpilasi. Ühe puhul Naaris 
pilgutab silma, lausudes: 

»See joob viiha nagu vett. Noormehi küll 
seljali joonud. Kord olid paarikesi vajund meeste 
korpi. Joonud mehed täis. Ise siis öelnud, et 
meie alles hakkame: jooma. 

Kuid joobnult on täis sääraseid kirgi, et jook- 
seb ise kallale . . .“ 

Ühe teise laua taga lõunatasid kolm preilit. 

»Kolm esinaist ühe laua taga! See on ju 
juubeli-number. Tütarlapsed ametaladel, oma- 
vahelistes võistlustes ei pääse kunagi isiklikkusest. 
Needki sääl peavad omavahel oma organisatsi- 
oonis säärast sisesõda, et kui üks saab häälte- 
enamuse, siis teine astu välja. 

Muide kenad, hingelised preilid. Ainult noor- 
meestel ei vea hästi nendega. Ja nad ise on see- 
tõitu samuti õnnetud. Juba ammu mehelemine- 
miseas ja selleks valmis — kuid flirdi ja jookse 
ringi tantsupidudel, nagu kuueteistaastane plika- 
satikas, kes otsib omale poissi. 

Noormehed ei oska neid kohelda. Meie aja 
naist ei tohi liialt idealiseerida. See haavab teda. 
Päälegi meil, kus tullakse maalt või tavalistest 
vaesevõitu perekondadest. Kui veider kui säärase 
tütarlapse kätt noormees huulte asemel tükib 
suudlema | 

Esimene neist — on tüübiline üliõpilaspruut. 
Ta on kurameerind seni iga väljapaistvama mees- 
üliõpilasena. Ja igaühele neist näis, et just tema 
on see õige, see eelistatavam, Igas üliõpilasorga- 
nisatsioonis on tal peigmees. 


Teine on vist isegi kihlatud. Kuid seepääle 
vaatamata käib igal võimalikul tantsuõhtul ja 
armub siis juhuslikkudesse teda tantsitajatesse. 
Oma peigmees ei tantsi. Ja sellest nähtavasti 
nende õnnetus! 


Kolmandal on ka mitu peigmeest samal ajal. 
Noormehed on nähtavasti ühetugevused. Ükski 
ei suuda põhjalikult lüüa välja teist. Ja preili 
kurameerib järgimõõda igaühega, kord olles sel- 
lega lähemas vahekorras, siis teisega, kolman- 
daga ja jälle esimesega. Iga kavaler preili juures 
täidab oma kohta: üks tantsitab, teine käitab 
teda teatris ja kinos, kolmas peab kirjavahetust. 
Seejuures imelik, et igaüks neist noormeestest on 
omaette tüse, võimas ja preili üle teatud ula- 
tuses mõjuvki. Kõnet ei saa olla siin kergest 
flirdist, vastamisi petmistest ja vahekordade eba- 
normaalsusest. 


Preilid on nähtavasti küpsed. Nad peaksid 
olema juba abielus. Neid on küpsetand liigne 
kõdi moodsate tantsude näol. Neisse on juba 
sel määral juurdund kirelikkus, et tantsukursuste 
näol organiseerivad ise meesüliõpilaste organi- 
satsioonide ruumes süstemaaitilisi erootilisi läbi- 
käimisi meestega. 


On loomulik, et juba sääraselt armuasju 


A 

lahendavat preilit ei saa võita ainuüksi armas- 
tusega, nii haavav kui ka see ei ole.“ 

Kõrtsi asus uusi külalisi. Advokaat peatus. 
Ta tähelpanu kõitsid sissetulnud kaks daami 
vanaldase härraga. 

Täna tee kas või oma snitid,” pilgutab sil- 
ma Naaris. ,Linnanõunik Puu abikaasa ühes 
õega tulid siia. Ja vanamehike ühes. Sellelt 
tuleks võtta üle daamid!“ 

Daamid lahtiriietund, hakkasid riietehoiuruu- 
mis endid puuderdama. Vanahärra tuli saali, et 
nähtavasti välja valida lauda. Selle aja sees aga 
advokaat tõusis, läks daamide juure, teretas neid 
ja viis need lähema kõneluse järele säält otse 
kabinetti. lUksel Naaris põõrdus ümber ja tegi 
Juhanile märkuse, et see tuleks neile järele. Juhan 
naeratas advokaadi agaruse puhul ja läkski, 
Kabinetis tutvus ta daamidega, ning istuti siis 
maha. 

»Vanahärra on oma aastate pääle vaatamata 
jäänd liialt nooreks. Tal ei tarvitseks olla enam 
maias,” naeris Naaris. Daamid aitasid kaasa. 
See olevat pangategelasi. Tänaval olevat kleepind 
neile külge. 

Telliti ette sööke ja jooke. Naer ja kilkamine 
kuuldus siit aegajalt. Naaris vajus prouaga kal- 
lakuti sohvale. Juhanile tundus, kuidas teise 
daami soe ihu nihutas kogu aeg tema poole, 
kuni istusid nad lihilt vastamisi. 

Naised jäid täis, lärmitsesid. Juhanile tundus 
see piinlikuna. Ta tegi kõik, et seltskond lah- 
kuks. Kuid daamidel oli hää olla. Nad ei mõel- 

nudki veel liikuda kohal. Ja mehed, tulnud välja 
kabinetist, riietusid ning lahkusid, jättes daamid 
maha üksi. 

»Tead ka, et sul on kodus naine, kelle sar- 
nast pole olemas,” algab meeste kahekõne. 

» Tean.” 

»See naine on püha. Ja ta armastab sind.” 

Ka mina armastan teda.” 

»Sina ajad ringi teiste naistega. See pole ilus 
sinust. Mina sinu asemel ei elaks nii.” 

«Õigus. Mina pole oma naise väärt. Kuid 
teised naised ei sega meid. Olen mõelnud, et 
armastus, armastataw naine peaks jäämagi kau- 
gele, uneks. Ei saa ju naist enam armastada nii 
ilusasti, nii puhtalt, kui ta magab sinuga ühes 
voodis.” 

Mehed tundsid, et nende jalad ei käi hästi. 
Nad istusid esimesele pingile väiksele platsile 
ausamba alla. 

Naaris jätkas: 

Ainult armastuse korral ei juleta alati mitte 
abielluda enam. Suguelu tarvete korraldamises 
seisabki kaasaja näiline armastus ja selle traagika. 
Võtad selle liialt lihtsalt, satud tänavale. Võtad 
aga liialt raskelt, ei pääse edasi ega tagasi. Kuid 
võiksid eluõigust leida uued abieluvormid: mees 
kahe naise ja naine kahe mehega. Kodus oleks 
mehel sääduslikus abielus naine. Väljaspool 
kodu sääduslik armuke. Abielunaisel jälle sää- 
duslik majasõber. 

Abielu siitpääle ei tarvitseks olla enam kahe, 
vaid kolmeliikmelisena. Usun, kui üle saadakse 

siin isiklikust egoismist, mis tahab olla armas- 
tuses ainuvalitseja, siis võib olla oleksid õnneli= 
kumad paljud perekonnad. Nii-kui-nii patus- 
tatakse tihti abielu puhtuse vastu. Kuid abielu- 
poolte jubuslikkudel vabadusilubamistel võib 
saabuda raskeid tagajärgi. Kuid kes rahul ja 
õnnelikud kahe-abielus, olgu. Kes aga mitte, 
miks need ei võiks tõsiselt kaalultleda: kolmik- 
abielu. Seda enam et kolmik-abielule on nähta- 
vasti praeguse mehe-naise hingeelus tõsiseid eel- 
dusi.” 

Kui Juhan koju jõudis, tuli ema, kattis talle 
laua, asetas toitude ette viinaklaasi, kallas selle 
täis ja hakkas kõnelema, kuidas Hannes ja Silvia 
on õnnelikud. Seni oli nagu vaen temas püsi- 
nud Silvia vastu: Sest polnud ju teada,” kuidas 
Sillerid eland varem või kust nad pärit. Kaldad 
on aga igivanast ajast tuntud. »Maal on neil 
rikkaid sugulasi. Isegi nende esiisad on olnud 
rahva valitud päädeks: kohtumeesteks ja kirju- 
tajateks. 

Kuid nüüd mil Hannes näib tõeliselt õnne- 
likuna — päälegi on laulatus möödas, abielu ära- 
määratud, tuleb leppida kõigega. Ema isegi on 
rõõmus. 0Siitpääle vanemal pojal on oma kodu, 
kus talle ees soe nurk ja korralik voodi. 


»Aliis olevat loobund peigmehest .. .” teadis 
ema juba kõnelda. 

Ja et nüüd poleks siis Juhanil ees takistusi. 

«Kust sina, ema, seda tead?” 

«Mina tean rohkemgi. Aliis ootab sind!“ 

- =Ma ei külasta teda. Ei külasta enam ühtki 
naist!” 

Ema vaikis hetkeks nõutult. Säärast rumalat 
vastust ta nähtavasti Juhanilt ei oodand. 

»Sa liigud ikka veel halvas seltskonnas. Aleks 
kõneles. žumal, millega sääl hakkama ei saada! 
Kuid mõtle ka meie teiste pääle.“ Ema ohkas 
ja jätkas: ,,Viin on magus, kui see kord magu- 
saks muutub. Kadund isake ütles ikka, et siis 
tuleb lasta juua kord põhjalikult rumalaks. Teise 
päeva haige pää ja halb süda võõrutavad algaja 
joodiku viinast. Aga võivad magusaks muutuda 
ka naised, Hoia end nende eest! Neist võõr- 
duda hiljemini on raske. Ja kui see juba või- 
matu, kadund isake kõneles jälle, et oleks sää- 
rasel korra hää, kui leiduks abielus naine, kel- 
lega läbikäimine oleks hädaohutu .. .“ 

«Ema, ära kõnele mulle sääraseid jubedaid 
asju. Mul muidki muresid küllalt, et ainuüksi 
elada viinale ja naistele.” 

»Abiellu, selle kaudu pääsed paljust.” 

Tänan, halb päästevõõ, mida kanda tuleb 
elu kestes.” 

«Kuid armutakse ja siis abiellutakse. Kes 
armastab, see ei suuda teisiti kui abielluda sel- 
lega, keda armastab.” 

Saab ka teisiti! Meie ajal saab!” 

«Sa oled juba joobund. Sinuga ei saa enam 
kõnelda mõstlikult.” 

50. 

Pääle vahejuhtumist pulmadel Juhaniga, mil 

see luband oodata teda — selle asemel läks 

kõrtsi, et end sääl põhjalikult võtta täis, Aliisile 
hakkas tunduma, et tema on saatnud korda süü- 
teo. Õieti, teda otsekohe ei saa süüdistada. Seda 
ei tehtagi. Aga ta on ometigi süüteo päätegelasi. 
Ta tunneb, et Juhan armastab teda edasi. Kuid > 
Juhani ellu põõrdepäevi ei too enam armastus. 
Preili mõistab, et noormehe elu on reaalsem juba. 
Ja et see ongi põhjuseks, miks Juhan tema eest 
põgeneb nüüd, nagu tema seda tegi varem. 

Ka Aliis armastab Juhanit. Kuid ta varjab 
või katab kinni oma tunded. Ta elab üksikuna, 
kindlana ja tagasitõmbununa. 

Mitte kõigil ei lähe hästi. Ja oleks ka imelik, 
kui kõik lõpeks hästi. 

Vahetevahel Aliis nagu meelega mõtleb, kuju- 
teb ja unistab, laseb uned kasvada ja ristelda 
säärastena, nagu see neile meeldib. Ja ta uned 
siis unistavad ja ta kujutlus loob maailma ja elu 
ringi ilusamana ja 'armsamana, kui tegelikult 
on seda. 

Aliis siis seisab nagu end kõrvaltvaatajana. 
Ja ta naratleb ja tõsistub, naerab. — ja pisaraid 
tuleb silmele . 

Juhanil on üha notari käes korraga viis 
vekslit. Hädavaevalt suudab ta need ajada korda. 
Järgmisel nädalal on neid korraldada jälle. Kol- 
me kuu järele tuleb alata neist igaühe korral- 
damisega oisast pääle. Tuleb jooksta allkirjade 
järele. Sääljuures endastmõistetavalt pead olema 
alandlik. Tellimine on igaühe puhul mõõda- 
pääsematu, teinekord isegi palumine. Siis aja 
kokku pikendusraha. Ilmu panka diskontolaua 

taha, mis käikudest raskemaid. Siin murdub 
viimane iseteadvuse lible. Iseenesest tekib siin 
nutt kurku ja soovides vekslit maha maksmata 
pikendada, oled paratamatult pangaametniku ees 
kõigeks valmis. Ise tunned sääljuures, kuidas 
kogu see mõõdapääsematu ja endastmõistetav 
enesealandus mõjub, imbub verre ja muutud 
narrimaks enese ja väiksemaks teiste ees. 

Juhanile tundub, et silmus on juba kaelas ja 
et see tõmbub kogu aeg väiksemaks ning pinge- 
male. Tema olukorras: vahekord kodu ja ven- 
dadega, armuasjad ja võlad — lastakse end maha 
ja puuakse üles. Kuid tema elab edasi. Eks ela 
tema seega juba väljaspool elu! 

Õnnestus korda ajada näiliselt korraldamatuid 
panga-asju: kas nõuti kogu või poole veksli ära- 
maksmist, omal aga pole pikendusrahagi — siis 
lähed hääs tujus tahtmatult kõrtsi ja kas või 
üksinda teed oma paarid potid õlut. Ei õnnes- 
tund pangas — jääb üle minna kõrtsi, et pää- 
seda tundest, kuidas kurgus nöörib ja kuidas 
sääljuures süda valutab. 

Ühel õhtupoolikul istudes pudeli õlle taga 
tuleb sama kõrtsi. pangadirektor Lemm, kelle 
kaudu Juhan täna oma asjad õnnelikult korral- 
das. Nad on tuitavad varemast ajast. Lemm 
tuleb Juhani lauda. Õllelauas' peagi tunduvate 
sõpradena nad asuvad kõnelema vabadussõja- 
aegseid mälestusi, kus Juhan viibis vabatahtliku 
koolipoisina. ,,Meie üks mees võttis vangi kord kaks- 
kümmendkolm venelast eeliõkkest ühes kuulipil- 
dujaga. See olime ühe soomusrongi ülem. Hilinend 

hommikul väljaminekuga dessanti, liigub ta oma 
väeosaga nüüd kiirelt vaenlase asukohale. Näeb: 
ees valvetõke. Postilolija käib maja ees edasi, 
tagasi. Komandör ise heidab küljeli talumehena 
reele ja sõidab aeglaselt postilseisva juure ja sur- 


mab selle. Siis hüppab kuulipilduja juure, laseb 4 


sellest paar tiiru läbi maja, kus sees valvemees- 
kond ja siis hõikab: ,Astu välja ükshaaval!” 
Kakskümmendkolm venelast tulid välja üksteise 
järel.“ 

«Aga nüüd samu mehi,” jätkas pangadirektor, 
«tuleb panka, kummarduvad alandlikult ». . Üflen, 
mida siis teie kummardatet .Teieta polekski 
meid siin. Vastab, et sõda oli iseasi. Ega sääl 
küll kummardatud. Aga seisukord on praegu 
raske. Kas või rända välja . . .” 

Nende laudkonnast mõõdus teine panga- 
tegelane samast pangast: tõmmuverelisena ja 
mustajuukselisena. Juhan tõstis õlleklaasi mõõda- 
mineja terviseks. Nii mõnestki tõsisest murest 
oli aidand välja ka see. 

Juhan hakkas tähelepanema, et meie esimesi 
mehi askeldus nagu temagi pankade laudade taga. 


»Meie koormatud intelligents!” mõtiskles ta 
endamisi. ,,On pidand see ju omal käel laenu- 
dega jõudma praeguste seisukohtadeni. Kuid 
nüüd nende energiast suur osa kulub panku 
mõõda jookstes. 


Meil antakse abi viljaikalduse kordadel, mae- 


takse kapitale soodesse, kuid kultuuri tippe vaev- 
leb päästmatult. Peipsi järv koormavat setusid. 


a 

See alandatakse. Kuid kes küsib meie intelli- 
gentsi ülekoormatusest ? 

Kui õnnestuks ka intelligentsil vabaneda oma 
koormatusest — muutuks paljugi me ühiskond- 
likus ja riiklikus elus. Ajalehtede ilme nii mõnigi 
kord poleks nii hall ja virelev, õpetajate jutlusi 
oleks eluröõmsamaid, koolitöö kaasahaaravam, 
mäng teatris hingelisem, kirjanduslik teos tasa- 
kaalukam, kohtute tegevus stabiilsem, advokaate 
energilisemad ja intelligentski abielluks. 


51. 


Sillerite vanad elasid pulmade üleva meele- 
olu all. Nad leidsid, et Silvia elu on kõigiti 
korraldatud. 

Aliisi ülalpidamine aga äratas põhjendatult 
võõrastust. Kihlas end, kuid enam ei tee sellest 
väljagi. Sillerite vanad ei hinnand teist väimeest. 
Kuid kui on mindud niikaugele, siis nende arva- 
mise järele ei tohita enam tujutseda. Täna kih- 
lata, homme see tühistada — säärane talitusviis 
nende silmis ei tohiks leida aset. Ja vanemad 
püüdsid teha kõik, et Aliisi pöörata tagasi ta 
kihlatud peigmehe poole. Üksteise järele saata 
abiellu kaks tütart — seda kadestab iga vanem! 

Renate jäi omapääd. Vanemad võtsid teda 
kui viimast last, kellele ees Aliis ja kes nüüd 
nende kogu hellituse osaliseks osutus. Renate 
kasutas vabadust täiel määral. Ta uued kleidid 
on võimatuseni lühikesed. Otsib oma iseloomule 
vastavat soengut peegli ees istudes tundide viisi. 
Loeb erootilisi romaane. Värvib huuli ja silma- 

aluseid, puuderdab põski ja nina. Tuleb kodu 
hilja, kõneledes, et käib kinos. Keegi teda ei 
jälgigi. Silvia on ära. Aliis ise hoiab: kõigest 
eemale. 

Täna sai viimane oma peigmehelt kirja : 

»Aliis, olete mu unustand? Teil möödus ju 
nii suuri päevil Hetkel, mil rong liikuma hak- 
kas, millel ärasõitsin, Teie jäite maha — sel het- 
kel tekkis minus uus tunne. Sel hetkel tundsin 
äkki seni tundmatu tõe: silmavaade või pilk võib 
võõrastustäratavamaks saada kui etteheide, kui 
äraütlev sõna. 

Tundsin, et võib olla hetkel juhuslik pilk, mis 
saada võib mõneski suhtes äramääravaks, või 
isegi saatuslikuks, olgugi et näiliselt kõik korras, 
kõik häätahtlikud. Aga sääl tabad pilgu — ja 
tuttavad võõrastuvad, sõbrad ei kergita mütsigi 
uutel kohtamistel. 

Säärane tunne iseenesest on tõepoolest liialt 
kummaline, liialt ebaloogiline, naiivne ja välja- 
naermisväärnegi, sest mis tutvus see olla võiks, 
rääkimata sõprusest ja enamast — kus juhuslik 
pilk, mis võib olla isegi silmapilgu paljudest asja- 
oludest tingitud — ja see: võib saada isegi 
saatuslikuks ! 

Nii naersin, või vähemalt püüdsin naerda 
enese üle ja tulen kõnelema teiega. Tundus, et 
on midagi, mille vastu ma nende oma tunnete, 
mõtetega patustan, või isegi teen ülekohut. Sesi 
jätame pilgud pilkudeks! Pääle pilkude on veel 
muud. Ja see muu on: — inimene ise kõigega, 
mis ja kuidas ta on, 

Aga ometi — kõige selle juures miski kõne- 
leb nii sügavas, nii sügavas hinges, et sellest 
pilgust ei saa sa ometi nii lihtsalt üle. See avas 
järjekorras jälle uue värava uuele umbtänavale. 
Ja et käeandmine uuel kohtamisel on jälle mõnes 
suhtes nagu .esikordne; mil vahest usaldust 
vähem kui eelmisel korral, mil vaatad silmesse 
röndlinnuna, selle kohtamisrõõmuga. Ja kui ju- 
malagajätuks ulatad siis käe, läbistab värin sü- 
dame, leides võimalikuna, et see kohtamine 
võib olla viimane. 

Nii ma mõelsin ja kaalutlesin, kas kõigest 
kirjutada ka teile või mitte. Vahest on neis 
meeleolu, mis ei sobi praegu teile? Ehk kõne- 
leb siit keegi, kelle sõnu kuulamiseks ei tarvitse 
olla teil aega ? 

Ma ei tea midagi. 

Siis veel teie pessimism ja lootusetus ühelt 
poolt ning märgatav, küllaltki mõistetav kiindu- 
mus kusalegi mujale -— ja kõike mõisinud — 
tõepoolest on siis raske otsustada. 

Kui raske võib olla Jumalal, kes mõistma 
peab kõike! 

Aliis, võib tõepoolest saabuda silmapilk, »mil 
juhuslik silmavaade võib «muuta. meid nii lähe- 
daiks — või siis täiesti võõraiks. 

Kuid rumalus! Elame olevikus! Ja igal hom- 
mikul sürinime uuesti. Ja igal päeval algame 
uuesti kõike. 

»Hõiame südameid! Seni kui need veel ära 
tunnevad õige ja ebaõige' — on kõik korras 


194 


Ega süda ei lase võltsida. Ja süda ei tee ka 
midagit, mis poleks õnneväärne. 

Mäletate stseeni ühest pildist kahevõitlusel, 
kus läbilastuna mees maas tõstab püstoli, olgugi 
et surmavalt tabatud, kuid nähes ees tervena 
vaenlast, veel valmis võitluseks elu ja surma 
pääle, lausudes: ,Siis algame otsast pääle . . .“ 
Sest surmaeelsest siseenist omistame julgust ja 
võidutahet. »Hästil” - 

Aliis jõudis kirjalugemisega lõpule. See lan= 
ges ta käest lauale ja veeres siis põrandale. 

»Ikka veeltahab ta sisendada usku. Ikka veel 
usub ta ise,” kordasid preili õrnakesed huuled. 


52. 


Juhan teatris kohtas Renatega. Etendati eleegi- 
list melodraami. Näitlejad mängisid hästi. Kõi- 
gile jäi masendav ja otse puhastav tunne südamele. 

Teose sisuks oli kirikuõpetaja armumine nai- 
sesse, kes aga eland oli näitlejana ulaelu. Ka naine 
armub. Kuid mees saab teada nende näilise 
õnne kõrgustipul, et ta pruut olnud armuke. Ja 
siin langeb mees läbipistetuna hoigades kokku. 

Juhan võtab teatrist lahkudes voorimehe. 
Etendus on erilist mõju avaldand Renatele, see vai- 
kib ja on tõmbund enesesse. Teel koju hakkab 
silmelt pühkima pisaraid ja nuuksub, suutmata 
end hoida. 

Ta nägi end selle naise asemel. Temal pole 
samuti kaasa viia abiellu naise süütuse voorusi. 

Renate treppe mõõda üles tõustes, seisatas 
veel all Juhan. Kunagi polnud ta tütarlapsi 

tõusmas kuulnud asimeid mõõda nii raskelt kui 
praegu. 

Järgmisel päeval oli Renatel kohtamine Alek- 
siga. Preili viibis veel teatrietenduse puhastus- 
tulelise mõju all, oli südamlik ja vastuvõtlik. 

Aleks on oma tundeist joobund. Jõudnud 
preiliga alleele, ta avaldus spontaanselt. 

«Püüan teid mõista, preili. . Armastan teid, 
armastan meeletult. Saan teid hoidma. Igal prei- 
lil on ees kõiksugu kiusatusi. Kuid minule võib 
end usaldada. Kui tuleb mees, kes teid armas- 
tab enam kui mina, siis minge temaga. Ma ei 
hoia teid kinni. Kuid ärge lükake tagasi mehe 
armastust, kellele olete rõõmuks, valguseks ja 
soojuseks, See mees on kõigeks valmis teie eest. 
Tunded on minus nii tugevad, etnendega ei-saa 
enam mängida.” 

Aleks avaldus tormiliselt ja veendumusega. 
Renate oli sunnitud teda kuulma ja tundis, et 
ei suuda noormehele kõnelda vastu. Nad sõit- 
sid autol linnast välja. Peatusid kuskil külas. 
Ja jälle ajasid. Öös ajada meeletuseni — seda 
soovisid mõlemad sõitjad. Meeletuste, hädaoh- 
tude, ootamatuste ja üllatuste kaudu tahtsid leida 
nad olematut, midagi mis neil puudus, kuid mis . 
oleks võinud olla. 

Järgmisel hommikul peatas Aleks Juhani, kes 
ametisse minekul oli ja tähendas, et mis edas- 
pidi Renate Sillerisse puutub, siis igal juhusel on 
kõigest tema huvitatud ja enne tuleks temaga 
kõnelda, kui see preiliga võimas midagi ette. 

Juhan kehitas vastuseks õlgu ja lahkus. 

53. 

«Aliis, mis on sinuga?“ peatus Sillerite emand 
tütre voodi ees. ,.Kell saab juba kaksteist, kuid 
sina ikka veel voodis.” Ja ema puuriv pilk otsis 
põhjusi, et miks tütar iga päevaga muutub näost 
kahvatumaks. 

«Ei midägi ole. Halb sügis. Kuid ema, ära 
pane mind tähele. Ma tõusen kohe.” 

Aliis tõusiski. Ta riietus ja tuli istus akna 
alla. Aken oli tänavale. Alt mõõdus inimesi. 

Juhan tuli. Aliis tõusis üles, et näha noor- 
meest paremini. 

«Kuidas, täna juba nii vara? Õigus, täna on 


ju laupäev. Ametasutused suletakse siis varem.” 
Aliis lükkas lahti akna. Juhan näeb teda aknal 


ja tõstab sellele vastu tervituseks käsi. Aliis nae- 
retab. Juhan peatub akna all ja hõiskab üles: 

«Tulge, lähme tuulepesi tooma .. .” 

»Milleks neid ?” 

» Niisama.” 

«Teete nalja või kõnelete tõit ?“ 

»Endasimõistetavalt tõtt.” 

»Ma tulen siis.“ Ja mõne hetke kestes Aliis 
on riietund ning ruttab alla.” Noormees preiliga 
lähenevad siiapaistvale autoseisukohale, et võtta 
sõiduk. Läbi akna jälgib neid Renate. See 
näeb, et ka Leks tuleb koju, Renate jaeliieb 
vastu sellele tänavale, hõisates: 

»Ajame teistele järele!” sääljuures -viibates 
käega parajasti kohalt liikuvale autole.  En- 
dastmõistetavalt = on Aleks -nõus. . Nad peata- 
vad neist mõõdaruttava auto, istuvad sesse ja 

käsevad ajada järele teisele, veel vaevalt majade- 
vahelt vilksatavale sõidukile, 

Esimene auto peatub linnaäärses pargis. Ju- 
han ja Aliis, väljudes autost, tulevad tuule käes 
vilistava ja kiikuva raaguskase alla. 

«Mida te säält otsite?” hõiskab Renate järele- 
jõudnud, veel liikuvast teisest autost. , Või teete 
nõidust ?” 2 

«Jah, nõiume endid teie eest ära,” vastab 
Aliis imestuna, et kuidas ja milleks teised neile 
ajasid järele. 

Istutakse pääle ja sõidetakse edasi. 

Kogu seltskond tagasi tulles peatus kohvikus, 
et juua sõidul hakand külma vastu kuuma teed 
Kohvikus osutusid ka advokaat Naaris ja aja- 
kirjanik Klutt. Need tõusid püsti tervituseks 
meie seltskonna möödumisel. 

Kohvikus oli kombeks paar korda nädalas 
tantsida õhtupooleti. Ja üks neist õhtutest oli 
ka täna. Muusika algades Klutt tõuseb ja tuleb 
palub Renatet tantsima. 

Aleks, Renate kavaler-kaaslasena, ei näi mär- 
kavatki tantsulekutsujat, ei luba viimasele preilit, 

«Ma palun teid, preili tantsima,“ seisab Klutt 
jonnakalt Renate ees. See tõuseb viimati küll 
vähe kohmetund ja läheb tantsima. Aleks vi- 
hastas ja süütab suitsema omale - paberossi. 
Renate tagasi tulles märkab Leks, et selle silma- 
alused on äkki tõmbund siniseiks. 

«Nüüd on juba preilit peaaegu kui võimatu 
hoida tagasi. Klutiga on hingeline vahekord 
loodud ...” mõtleb endamisi Leks. 

Järgmise tantsu algades Klutt tuli ja viiski 
jälle Renate tantsima. 

»See juba provotseerib,” tähendab Leks: 

Kahjuks on juba unustand, mis tega juhtus 
kord kõrtsis,“ vastab Juhan. 


Aliis mõistis, et õhkkond siin võiks kujuneda 
ägedaks. Ta palub enesele aidata selga palitu, 
et Renate tantsult tagasi tulles lahkuda kohvikust. 

«Ei, nüüd alles kujuneb huvitavaks!“ kinni- 
tab Leks. ,Nüüd me ei lahku.“ Ta sügeles 
juba kuidagi õpetada Klutti. 

Kui Renate noormehe saatel tantsu lõppedes 
tuli lauda, küsis Leks väljakostvalt: 


»Kes see ooberi moodi mees, kes nii truuilt 
tantsib ?” 

Renate vihastus sellele ja oli valmis lahkuma 
siit laudkonnast. 


»Preili, tohin paluda, ka minu lauas on ruumi,” 
pöördub tagasi selle poole Klutt, ei noormeestele 
Kaldatele demonstreerida, mida ka tema võib. 
Aleks seda kuuldes hüppas püsti. Näib, et skan- 
daal on mõödapääsematu. 

Renate, seisnud viivu, tuleb istub Leksi kõr- 
vale, ja Klutt eemaldub siis irooniliselt muiga- 
vana. Aliis aga tõuseb, et lahkuda ja ei lase 
end hoida tagasi. Kogu laudkond tõusis ja 
lahkus. 

Renate on tusane Leksi pääle. Teel tulles 
koju ta seltsib Juhaniga: = Nad jäävad maha 
teistest. 

«Miks olete nähtavasti mu - unustand?” 


199 


pärib preili, ,Kuid minu jaoks võiks olla ju 
aset ka teie südames .. .” 


Jõudnud koju — teised olid siia jõudnud 
juba varem — jumalagajätul trepil Juhan haarab 
ja suudleb Renatet. Sel silmapilgul aga Kaldate 
uks avaneb ia sellel seisab Leks. Neiu tõuseb 
oma tuppa. Juhan tahab mööduda uksel seis- 
vast Leksist. Ta märkab, kuidas viimase huuled 
ärritusest värisevad ja käsi instinktiivselt on haa- 
rand puusal rippuvast revolvri-kotist. Juhan 
näeb, et venda puudutamata on mõõduda sellest 
võimata. On tunne, et Leks meelega seisab kesk 
ust, soovides sulgeda tee vennale. Kuid Juhan 
naeratas vaid näkku vennale ja lükkas selle 
enese eest kõrvale. Leks tuli tuppa talle järele, 
lausudes ahastavalt: 


»Siis sina oled minu surnukirstu naelaks...” 

»Kui labane vanasõna.” 

»Jah! Ni labane kõik . ..“ Leks laskus 
sohvale. 

«Naised . , .“ algas ta. ,Oi teid küll! Vä- 
gise lange välja nende tõttu kas või, ..” 

»Jäta! Nagu naine , ..“ 


Kurat võtaks, ei nuta!” vihasena tõuseb üles 
Aleks, asudes kõndima mõõda tuba edasi ja 
tagasi. Ent mõne aja järele läks laskus voodisse. 

Kõigest saab jagu, kõik taltsutatakse, ainult 
mitte naist” Kus on jäänud nende * kasvatus ? 
Emad, emad... on süüdi tütarde kasvatajad...” 
kõneleb ta endamisi voodis lamades. 

Juhani tuju on kahekordselt halb. Alles 

nüüd ta mõistis, mida oli teinud vennale. Ka 
tema on vihane, kuid enese pääle. 

Iga uue päevaga kodus juhtus ikka midagi 
halba. Ja Juhan võõrdus sellest siis paratamatult, 
Kohvik ja kõrts kujunesid seega tahtmatult talle 
ainumateks kohtadeks, kus olla võis segamatuna 
ja isegi kodusena. 


54. 


Väljas sajab lumerätsakat. Tuul kiunub ja 
mässutseb tänavaurgastes, pildudes naisi, haarand 
nende laiadest seelikutest, 

«Lõvi-silma“ klubis istub koos noormehi. 
Kohale on tellitud õllevabrikust ankur õlut. Pere- 
naist, vanapoole daami on lastud tuua vürtspoest 
juustu, vorste, võid, saiu ja need serveerida 
lauale. 5 

Üks noormeestest istub kaksiti õlleankrul, 
laseb õlut ja kaanib seda ise ning käib kannab 
ringi ka teistele. 

«Jätame anekdoodid. Kõnelgem parem tõesti- 
sündind juhtumeid endi elust,” noor, sihvakas, 
ent veidi ekstsentriline ja ebatavaline advokaat 
segas anekdootide jutustamise vahele. See kogu 
aeg ise elab üle anekdoodilisi seiklusi, või kui 
neid iseenesest ei saabu, siis korraldab neid. Alles 
eile öösel oli tantsind ta raekoja ees seisva kons- 
taabli ümber. 

«Fantaasia on luule, Luule aga on loba. 
Jätame selle alaealistele lastele,“ jätkas ta. 

»llus, kõnelgem siis. Kuid-tõestisündind anek- 
doote,” haaras mõttest mustasilmaline ja kräsus- 

päine näitleja, kes vaimustus iga uue mõtte ja 
ettevõtte puhul ja oli valmis alati kõigeks. 

»Olen nõus,” puristas Naaris, juues para- 
jasti õlut. 

Noor advokaat algas: 

»Olin üliõpilane. Kord kevadhommikul, õige 
vara — tulen koju. Endastmõistetavalt suudan 
seista vaevalt jalul ja tuigun ühelt tänava äärelt 
teisele. Sääl tuli meele minule kui reservohvit- 
serile vene sõjaväes teenides polguülema õpetus: 
»Et ohvitser joob, pole pahe. Et ohvitser jääb 
purju, pole ka pahe. Kuid kui ohvitser purjus 
tuigerdab tänavat — on lubamatu. = Sõitke 
voorimeestel !” 

Selle meeletulles tahtsingi võtta voorimehe. 
Kuid et ma ise ei suuinud «seda teha enam, 
põõrdusin sisse' esimesest paraaduksest, et lasta 
esimest vastutulijat mulle tuua ette voorimees. 

Helistan. Mulle avatakse uks. Mu laseb sisse 
kena noor neiu. . Sisse läinud, naeratab see mulle 
vastu, sõnades: Vanahärra veel magab.” 

Teatan, et põõrdusin sisse ainult selleks, et 
omale ette tuua lasta voorimeest, sest ise seda 
teha enam ei suuda. Luban seni oodata siin 
ooteruumis. Jõudnud aga istuda toolile, magan 
säälsamas. Ühel heikel veel tunnen: mind tas- 
sitakse ja asetakse voodisse. 

Kui hommikul ärkasin, ei tunnud ära, kus 
olen. Näen, et magan uhkes voodis. Vähe eemal 
sellest teine voodi naise magadispesuga. Seega 
olen nähtavasti abielulaste magadistoas. 

Tõusen. Kena noor naine tähendab mulle, 

et majahärra asub aias. Lähen sinna. !Ja ikka 
ei tea, kelle juures ma öõbin, kes too härra aias 
ja isegi, kus linnaosas praegu asub, kuni leian 
laualt kirjaümbrikke, mille aadressidest järgneb, 
et olen tuntud arsti korteris. Lähen aeda. Vana- 
härra tuleb vastu siin naeratades. 

Esitlen end ja vabandan oma õise sissetungi- 
mise puhul. 

Vanahärra aga naerab, sellele tähendades: 

«Kui mina oma üliõpilaspõlve seiklusi peak- 
sin tuletama meelde; siis praegu veel mu juuk- 
sed iõuseksid püsti... See polnud veel midagi.” 

Vabandan veel kord, sest ei kujuta ette, kui- 
das mind see kannud oli voodisse. 

Vanahärra naeratab uuesti: 

» täditütar aitas tassida.” 

Mõne aja järele ühel banketil, sattund seik- 
lustest jutuhoogu ühe vanema arstiga, jutustan 
ka sellele, kuidas too vanahärra oma'täditütrega 
mu ühel ööl tassis oma abielulisse magadis- 
tuppa voodisse. 

Osutus aga, et jutukaaslane-arst oli jutusta- 
tava arsti sõber ja see ei varjand imestust, sest 
viimasel polevat üldse täditütreid ning “et milleks 
see säädnud sisse oma magadistoa abielulistele? 
See olevat ju praeguseni truu ja väljaspool kaht- 
lusi poissmees.“ 

Järjekorras anti sõna filosoofia teaduskonna 
vanemale üliõpilasele. See algas: 

«Oli meie ühe = vanema ja nimekama' üli- 
õpilasorganisatsiooni kommers. Sattusin sinna 
hommikul pääle õist-joomist. - Ruumid, põran- 

dad ja käigud olid täis ninnalõõvaid vedelikke. 
Laudadel ja toolidel magas üliõpilasi ja vilistlasi. 
Kuid neist polnud jätkund. Magati ka põrandal. 
Inimeses on ürginstinkte. Üks neist on, et ta 
magades veab enese ikka teise omasuguse kõr- 
vale. Ühes hunnikus siis magasid siin kolm 
noormeest ülekuti. Ülemisel hommiku eel enne 
pohmeluse lahtumist) lõi pööritama nähtavasti 
süda. See oksendas ta all magajale näkku. 
Viimane tõusis selle pääle üles ja tuli minu kui 
kainema juure ettepanekuga: 

«Andke edasi sellele seale mu väljakutse.“ 
Ise läks aga ja heitis magama endisse kohta. 

. Päältkuulajad leidsid, et jutustatu on robüsti- 
võitu, ja päälegi erootikata. Kuid mison seiklus 
naiseta ? 

Kolmas, üliõpilane-kooliõpetaja tahtis alata 
jutustamist. Teda paluti, etkõnelgulusilikum ja 
pikantsem seiklus. 

Kord kevadel jaamast tulles ajalehti toomast 
öösel, näen, sama teed tuleb kenake näitsik 
Selle tumedad silmad särahtavad. Neis helgib 
temperamenti ja ülemeelikust. -Kiha lööb pähe. 
Hiilin teda, tema mind. 

Mul polnud tol korral:aega. = Olin luband 
minna teise pruudi juure ja teadsin, et see ootab. 
Oli unetutest ja uimastavatest kevadöõdest, 

Kuid järgmisel õhtul tulen jaama otse tema 
pärast — sellise mulje jätis. Ostan saabund 
lehed — ent näitsik ei tule.» Lahkun vähe tusa- 
sena jaamast, kuid selle esisel tuleb vastu mu 
oodetu. 


Temale kui võõrale juureminek saabus oota- 
matult hästi. Selline meest-naist kokkuviiv ui- 
mastav ja tiinestav öö coli. Tulime koos linna. 
Suudlukesi saadi juba tänaval. Ja neid vallatusi 
majade varjus ... 

Näitsik tuli lõpuks minuga koos siia. Tuld 
muidugi me siis enam ei süütandki, la siin ees 
ootas meid ka sääraselt pehme sohva . . < 

Praeguseni ei tea ma ta nime.” 

«Minuga midagi sarnast juhtus Ungaris,“ algas 
uus kõneleja, nähtavasti sattund tujju eelmise 
armuseiklusest. 

»Oli kuum Ungari suvine õhtupoolik. Daamid 
võimalikult kergemas ja õhemas riietuses. Tramm 
on täiskiilutud. Seisan selles püsti. "Minule otse 
vastu seisab kehakas daam. Meie tutvus sobib 
nii-õelda kehade või naha kaudu. Daam laskub 
välja trammist, minajärele. Meie ei mõista kõ- 
nelda sõnagi üksteisega. Ent see viib mu oma 
koju. Jäin sinna kogu ööks. Ja>see faire night— 
punane õõ oli õnnest uimastavaim mu elus. Me 
määrasime järgmise õhtu pääle uue kohtamise 
Kuid olin juba ühest ööst sääraselt väsind, et 
enam ei suutnud ja jätsin kohtamisele minemata.“ 

Kord jõudis Juhani kätte. 

»Minul ei ole sellist. Minu anekdoot on mu 
praegune elu. "Kahtlen aga selle erilises huvita- 
vüses, sest olen harilik inimene, üks teiste seas. 
Elan “üle tavalikke hinge ja muid olukordi. 
Kuid neid on üleeland vist igaüks. Ja kas juba 
tuntud lood veel suudavad olla huvitavad? Pää- 
legi ei tea ma veel, millega kõik lõpeb . . .” 

Siis põõrdus Juhan minu poole: 

»Küsige temalt, ta tunneb kõrvaltjälgijana 
mind vahest hästi. Päälegi uskus leidvat ia minu 
elust huvitavatki oma teosesse. Kardan aga, et 
see tuleb kahjuks ta teosele. Kirjandus, minu 
arvates, peaks olema rohkem kui elu. Kuid 
tema tahtvat vastupidiselt tabada kirjanduses just 
toda tavalikku tänapäeva elu , . .” 

A 55. 

Hannese pulmareis ei kestnud kaua. Teda 
ootas töö. SŠõjaringkonnakohtul tuli teha välja- 
sõite väiksemaid linnu mõõda. Prokurõri kätte 
kogunes aeva uusi materjale varustusalalt vargus- 
test, petmistest, võltsimistest ja vahest ka sõdurite 
roimadest sõjaväes. Kõige rohkemini esineb aga 
riigivargusi. Vanast vene ajast on nähtavasti 
püsind mõiste, et kroonut võib ja tuleb varastada. 
Seda eestkätt muidugi sõjaväes. Varustuse valit- 
susiki nimetatakse rahva ja sõdurite seas va- 
rastuse valitsuseks. 

Hannes koju jõudnud värske, õnneliku abi- 
elulisena, asus otsekohe ametisse. Ta proua 
asus elama esialgu Kaldate juure. Sest vana- 
härra Siller ikka veel kuulas ja käis kauplemas 
müüdavaid maju noorpaarile. Endine Hannese 
tuba“sai nüüd neile ühes kabinetiga, lisaks veel 
Juhani tuba. Nooremäd vennad asetati ühte. 

Hannes eraldus <naisemehena Kaldate pere 
senistest muredest, ° Ainult emale kinnitas, et 
valmis on võtma selle endaga kaasa, kui teiste 
poegadega see ei sobiks, või kui viimaste seltsi 
on jääda võimata: 


Ema ei lausund sellele sõnagi, Ta vaid tun- 
dis, et mis ka-ei juhtuks, kuid Juhanist ta lah- 


kuda ei suudaks. Päälegi Juhan käib jälle ame- 


tis. See sai koha kantseleisse, kus tasu eriti 
armetu, kuid vahest loobub Juhan nüüd ka laiast 
elust, mil sissetulek väga kesine — arvab ema. 

Juhan ja Leks ei sobi enam üldse: omavahel. 
Leks haavus iga väiksema märkuse puhul, äges- 
tus ja vandus musta kurja isegi ema kuuldes. 

»Mis kõne see on?” hädaldab siis ema. 
«Kust oled sa seda õppind!” 

Säärasel korral Aleks aga riietus ja lahkus 
kodunt. 

«ti enam saa poegi ühise sõõgilaua tahagi,“ 
ohkas eina, süües üksi, või Juhaniga, või siis 
Aleksiga — kogu pere jaoks kaetud laua taga. 


56. 


Siin linnas armastatakse ja korraldatakse tihti 
maskeraade. Üks neist on täna. Maskeeritud 
daamide seast Juhan tundes ära Renate, küsib 
sellelt : 

«Kas Aliis on ka siin?“ 

» On,“ 

»Üksi ?” 

«Ei. Ta peigmees sõitis jälle siia, on sellega.” 

Tõepoolest Juhan märkaski rahvas tuttava 
noormehe, kes jalutas saledakujulise daamiga. 

»Kes on lõpuks too noorhärra? Mida ta 
teeb? Elukutse, amet, anded, voorused?“ pärib 
Juhan. 

Orkester algas Stirausi valssi ,Üle Donau.“ 

Selle helidel neist tantsib mõõda Aliis. Juhanis 
särahtub mõru-kadedat isedust. 

»Te jäite mulle küsimuse võlgu ?” 

«Kes 10o0..? -Taluuletab: Kuid mitte ilmu- 
tamiseks avalikkusele, vaid niisama"” 

»Või luuletab!.. Oikui kena oleks luuletajat 
pigistada vähe, ent kõige tundelikumast kohast... 

Oi kui häid laule ta siis riimiks! Ent see ei 
näi ju melankoolse luuletajana ... Paarist kuust 
õppusest meie ringis.” Juhan mõtles seda ringi, 
kuhu ta hiljuti sattus ise — ,aitaks, et saaks 
temast esimesejärgu don Juan,” arustas kadet- 
sevalt-kahjatsevalt noormees. 

Renate fuju on halb. Nad lahkusid mas- 
keraadilt võrdlemisi vara. Mõlemad näisid kui- 
dagi erutatutena. Juhanit ärritas Aliisi peigmees. 
Renate, sattund poolpaljaste, tantsivate kehade 
hulka, kaotas siin isikliku otsustusvõime ja elas 
ainult oma naiselikkude instinktidega. Kuid 
tantsudega neid ainult erutati, mille tõitu saabus 
rahuldamatuse tunne. Sõites koju, surus ta enese 
noormehe vastu. Läbi palitute tundusid selgelt 
vastamisi nende kehavormid, mis olid valmishaa- 
rama üksteise, ja paendusid kokkusulavalt ühte. 

Jõudnud koju, noormees võttis neiu sõidu- 
kilt sülle ja aitas trepile. "Koridori tõustes hoi- 
dis noormees preilit kaelast ja ümber puusade. 
Nad tulid pimedas selliselt süleledes Kaldate ees- 
tuppa. Siin suudeldes iseenesest laskusid üks- 
teise sülelusisse, vajudes siin seisvale sohvale, 
kusjuures noormees kirest uimasena asus vabas- 
tama üliriideist preilit. 

57. 

Vähe hiljem Juhan tuli tagasi maskeraadile. 
Ta läks puhveti leti ette ja võttis üksteise järele 
mõned napsud, et unustada äsjast juhtumit kodus 
Renatega. Siis pöördus saali. Ta südaei anna 
rahu, tahtes täna ballil tundma õppida lähemalt 
luuletajaga, kes tantsitab Aliisi. Kõige otsimiste 
pääle vaatamata ei leidnud aga Aliisi ega selle 
kaaslast enam siin. Kas ehk ka nemad kuski 
varjulises nurgas? See mõte ärritas metsikuseni 
Juhanit. Ta tuli tagasi puhvetisse, võttis uued 
napsud leti ees. Ringi kõik lauad on võetud. Maske- 
raaditsejad prassivad nende taga, käperdades ja 
suudeldes daame. 

Juhanile hakkas silma üksikuna laua taga 
nurgas Aleks. Ta tahab mõõduda vennast mär- 
kamatult. Kuid Aleks peatas ta. 

»Tule, joome ka klaas õlut.” * 

»Oi, miks ei joo!” 

Nad istuvadki lauda. 

»Hääd naised pidul,“ tähendab Juhan. 

Väga hääd!“ kinnitab Aleks. 

Sellepääle vennad jõid. 

»Kui läheksime ja tooksime lauda . . .,” jät- 
kas Juhan. 

»Ah sa ei taha üksi minuga istuda? Muud 
kui naised on meeles!“ Ägestub ilma põhju- 
seta Leks. 

»Ei, seda mitte. Sinu terviseks!“ 

Vennad jõid edasi kahekesi. 

Kuid nüüd algas Aleks: 

Tõepoolest, ka naisi võiks olla lauas. » Kui 

juba, siis juba. Milleks siis tullakse maskeraadile 1” 

Noormehed tõusid nüüd mõlemad, silmitse- 
sid vähe saali äärtes istuvaid daame, valisid välja 
neist kaks, võtsid need esialgu tantsima ja kui 
tanis lõppes, tulid nendega lauda. 

Osutuski, et leidsid lustakad neiud, kes jõid 
viina kui vett, siputasid siis naerdes jalgu, kui 
noormehed neid tükkisid säärtest näpistama ja 
lubasid end pea kaelustadagi. 


Noormehed püüdsid teada saada, kes need. 
Pikkade puiklemiste järele selgus, et mõlemad 
neiud on ühes suuremas äris väljamüüjateks. 

Joobnutena hiljem lahkuti. Noormehed võt- 
sid auto. Selles süleleti neiusid. Viimaste koju 
jõudes, noormehed tükkisid sisse, mis aga ei 
õnnestund. 

Noormehed lasid ära auto. Mõlema pääd 
olid liialt soojad ja südamed halvad. Nad ot- 
sustasid siis minna jala, et ehk kainenevat teel. 

Nad tulevad tänaval kõrvuti. Jõudes esime- 
sele põiktänavale Juhan tunneb, kuis Aleks an- 
nab õlaga talle tugeva müksu. Ise teeb aga, 
nagu oleks täiesti joobnud ja tuigerdab edasi. 

Nad on jõudnud uuesti kohakuti, Juhan 
saab uue müksu rindu ja ühtlasi langeb Aleksi 
rusikas talle näkku. Juhani jalad lõivad kõikuma 
ja ta tunneb, et-nägu määrdub verest. 


»Mida sa puksid!“ säeb enesekaitsele Juhan. 
»Kes puksib ?“ 

»Kaabakas!“ 

»Kes on kaabekas? = Olen vabariigi ohvitser, 

kelle kohus on mahalüüa kaabakaid, olgu see 
või oma vend!“ karjub Leks. 

»Eks tule!“ 

»Otsi verekappa 1“ 

»Nagu külapoiss vainol!.,“ rahustab venda 
Juhan. Kuid see tormaski ta kallale, haarates 
sellel kõrist. Sai ent säärase hoobi rindu, et len- 
das vastu vastasmaja seina, põrkas säält tagasi 
ja kukkus tänavale. Leks jäigi lamama mõneks 
hetkeks, kuni siis pikalt hakkas ajama end üles. 

Juhan võttis ta käe alt ja aitas tõusta püsti. 
Kuid Aleks lõi talle uuesti rusikaga näkku, ja 
haaras uuesti venna kõrist. Juhani suust jooksis 
verd, kuid ta haaras Leksi mõlemad käed ja 
neist kinni hoides, jatkasid teed koju poole, 
kord tuikudes ühele, kord teisele poole tänavat. 

Koju ukse ette jõudes, kainestunult tähendas 
Aleks Juhanile: 

»Oleks parem, kui sa tänase öö magaksid 
mujal. Kardan enese eest.“ 

»Rumalus,“ vastab Juhan, taibates kohe, mida 
vend mõtleb. 

»Mul on erk uni.“ 

»Siiski kui sa teaksid, kui palju minu hinges 
on sappi ja põrgut kogund sinu vastu.. siis sa 
peaksid kartma. Eile öösel käisingi sinu ees, kui 
magasid. Päälegi magame ühes toas.“ 

»Hää küll. Aga ainult seepärast, et sina saak- 
sid rahu, mitte et kardaksin .. .“ 

»Tänan sind, Juhan. Mõistad sa mind? Ega 
sa ei mõtle minust halvasti ?“ 

«Miks ei mõista. Ma ei mõtle kellestki hal- 

vasti pääle enese.“ Aleks läks heitis magama. 
Juhan, pesnud puhtaks verest näo ja käed, läks 
tagasi kolmandat korda maskeraadile. 

Maskeraaditsejad olid pehmed. Mehed joo- 
bund, naised läbitantsitud. Viimased istusid 
juba meelsamini, kui et tantsida. Kirede närvid 
olid tõntsid ja ei reageerind enam tavalistele 
ärritustele. 

Pidulaskonna boheemsem osa aga mõtles 
välja uusi trikke, et hoida meeleolu herevil. Siin 
joodi sidroniga konjakut. Sest on teada, et hom- 
miku eel konjak lõõb purjus pää kaineks. 

Mõni laudkond tõusis üles, hõigati üle lokaali, 
et lähme teotama Issandat. Nende seas oli bo- 
heemlisi kirjanikke, kuntsnikke, kunstiõpilasi 
ja üliõpilasi. Üks noormees asus deklameerima: 

«Mina purjus suuga, Issand sulle . . .” 

»Oksendan,“ salvasid ette teised. 

»Kaasa Issandaga koketeerijal” hõiskasid kol- 
mandad. 

,Kürii eleisson!“ räuskasid noorurid. 

Õllepudeleid käes vibudades, sattusid lärmit- 
sejad väljatulles vastamisi Juhaniga. 

»Tervit, sõber!“ ulatusid käed Juhanile vastu. 
»Kes tuleb siis maskeraadile veel selle lõppedes!“ 
hurjutati. Juhan püüdis neile seletada, et tuleb 
siia juba kolmandat korda. Kuid seda ei usutud. 

»Lora! Keegi pole näinud. Sisse õlut.” 

Kusaltki leiti ja toodi suurschoppen ülevahu- 
tava õllega ja ulatati Juhanile. 

»Aga tõrkumatult! Kõik .. .“ 

Juhan tühjendas ühe, teise ja lõpuks ümber- 

olijate kiituseks kolmanda suure schoppeni, 

»Juhan Kallas, hästi tehtud! Juhan Kallas on 
armas mees! Juhan Kallas on aumees!“ karjuti 
ringi. 

»Ülendame ta täna endi paavstiks !“ 

Nii pea kui kuuldus see, ümberolijad haara- 
sid Juhani kätele, kantsid leti ette ja igaüks neist 
kordamõõda jõi temaga klaasi konjakit. Olles 
sunnitud seega jooma kümmekord klaasitäit 
konjakit, viimaste ajal Juhani silmad lõid longu, 
tuhmusid ning ta tuikus jalgadel. Siis tõsteti ta 
uuesti kätele ja toodi kesk puhvetit, kus asetati 
püsti lauale. ' 

Juhan vaatas ringi. Talle plaksutati käsi. 
Täis klaase tõusis ta terviseks. Ka talle omale 
ulatati üks kätte. 

»Lugupeetud .. “ = Juhan tõstab lärmi vai- 
gistavana käe. Alt hõisati: ,Silentium, vurlede 
paavst kõneleb .. .“ Vaigitigi ringi. 

»Lugupeetud ... vurled .., kes te endid seks 
tunnistate ja ka seda olete. Lubagem põõrduda 
teis veel alaloleva parema poole. Täna pandi 
pärgi tundmata sõduri hauale. Igal maal, kus 
isasid, vendi ja poegi jäi tagasi tulemata kord 
peetud rahvaste verepulmast — on selle mäles- 
tusena üks haud, mida nimetatakse tundmata 
sõduri omaks. Ja sellesse on maetud üks, kes 
langend nimetuna, kodutoomatuna — nagu po- 
leks olnud tal sõjasõpru, ei kodu ega omakseid. 

See haud on püha haud. Emad, tütred ja 
isad pidupäevil tulevad õites pärgadega, et neid 
panna tolle tundmatult langenu mälestuseks. 

- Tean, teie seas on neid, kelle kaaslane on too 
tundmatu. Mäletate neid aegu veel, mil meie 
hallidena, terastääk tõstetud vaenlase sihis lõime, 
võitsime — või meid pisteti läbi.. 

Loen teie nägudelt... meil on palju, palju 
ühised mälestusi, kord nähtud ühesuguseid une- 
sid... Meie uskusime kord kauni ja kõrge, uue- 
aja algust... Ent see uus aeg on heitnud meid 
esimestena kõrvale, vurledeks ja pättideks... 

Ent mis sellest! 

Täna praalivad vurled! Täna on nendel pidu!” 

Juhan tahtis jatkata kõnet, kuid ta tõmmati 
maha laualt, et aitab. Sest ähvardas kõneleda 
tõsiselt ja isegi südamega, millele polnud aga siin 
kuulajaid. 

Juhan tuli Naarise lauda, kes ei puudund 
kunagi sääraseilt olenguilt. 

»Naisi ja õlut!“ räuskas see. , Need on elu 
suurimad hüved...“ Siis pöördus ta lauda istund 
Juhani poole, et mingu. toogu see saalist preili- 
sid, kes pole veel tantsind. 

«Miks siis neid?” 

»Teised, äratantsilud nüüd külmad kaladena. 
Ei kannata naise külma ihul Aga soe, värisev 
tütarlaps, mil heidad käeta puusade ümber ... 
Neid too!“ 

Siit mõõdusid naistetuppa paar maskes daami. 
Naaris haaras ühel neist säärest kleidi alla. Sai 
- vaid hoobi jalaga käe pihta. 

»Oh-oi poisid, õlut ja naisi!“ hüüab Naaris 
üle saali, 

»Leib on suur hüve. Nälg on suurim pahe. 

Kõige suurem hüve on aga naine . . . ja õlut!“ 
kordab ta uimasena. 

Nende lauda tuli meesterahvas, kes näis Naari- 
sega tuitav. Ta tuli Juhani ette, ulatas sellele 
käe, teise oma vastusaand, raputas seda kaua. 

»Tänan, härra Kallas, ilusa kõne eest. Tuleb 
aeg, kui kuuleme teid riigikogus.” 

»Oli säärane hingeelu, et ropenda oma suu- 
rimate pühatuste üle . . .“ 

»Tundmatu sõduri haud — mõni pühadus 
kah!“ jätkab juuretulija. 

»Siiskit kaunis fratisioon ja ülendav süm- 
bolina“, kinnitab Juhan. 

»Sirkus! On piinlik kuulda, kuidas viiakse 
tundmata sõduri hauale lilli . . . Samal ajal aga 
veel elavad sõjainvaliidid kerjavad tänavail ... 

Jgal säärasel korral tuleb neid meele ja siis 
mõtlen: kuidas küll neist kerjustest igaüks ei ole 
sunnitud kadetsema toda üht luukere.“ 

Naaris selle kõne ajal oli-jäänud tukkuma. 
Seda märgates juuretulija vaatas ringi ja äkki 
muutes tooni, küsis: ,Võib teid usuldada?“ 

»Palun, luban.“ 

»Teie rahaline seisukord pole just hiilgav,” algas 
juuretulija. 

»Kust teie seda teate? Või mis puutub see 
teisse ?“ 

»Oodake, ärge segage vahele. Tean kõik. 
Teie rahaline seisukord on kaunis tfõsine. Kui 
pangad teid hoiavad — on hää. 

Asuvad aga teie laene nõudma sisse...! Kuid 
kuigi teile nad lasevad pikendada võlgu, teie ise 

neid enam kunagi ei tasu ära. Kellele see tõsi- 
asi kurb, kellele mitte. Kuid teile enesele vaevalt 
küll armas. Ent teie võiksite vähemalt pooltest 
võlgadest vabaneda...“ 

»Kuidas...? Milles siis asi peitub? Olge 
otsekohene. Ärge põigelge ega otsige kõrvalteid!“ 

»looge oma venna sõjaringkonnakohtu pro- 
kurõri süüdistusmaterjalidest üks asitõendus. Kõne 
all on riigiraha raiskamise protsess, mis neil päe- 
vil tuleb ette...” 

»Ma peksan läbi teid!“ 

»Ärge ärrituge. Te pole ju enam laps, kes 
kohe karjuma pistab. Päälegi teie sõna.“ 

Mõlemad vaikisid tükiks ajaks. Juhan võttis 
ja pani ette paberossi. Kaaslane ulatas talle tuld. 
Nad jõid paar klaasi õlut. 

Siis Juhan küsis. 

»Mis raiskamislugu see on?“ . Kaaslaudlane 
jutustabki pikalt ja laialt pisiasjadeni ühe riigi- 
vara raiskamisekäigu sõjaministeeriumis. Trellide 
taga istuvat nüüd vaene kuradike, kelle süüks 
pandud kogu asjakäik. Kuid tegelikult olnud see 
ainult tööriistaks suuremate varaste käes, kes 
aga oskasid kõike ette näha ja vastavalt siis ka 
tegutsesid, Vaene kuradikene trellide taga on 
loomult aumees. Ta on otsustand kõik süü 
võttagi enese kanda. Käis ju kogu pettus tema 
kaudu. End ta siiski asja kõigekülgse valgustamise 
korral ei päästaks, tõmbaks vaid alla oma kaas- 
lasi, kes seni olnud ta sõpradeks. Võib olla 
kergendaks ülestunnistus ta karistust paari aasta 
võrra. Kuid mida see veel tähendab: oled kord 

viis või kümme aastat. 

Kuid mitte tema, see tähendab eeluurimise 
all vangisolija soovil ei esinevat ta kavatsusega 
kõrvaldada asitõendust, vaid selle kaaslaste kõrge- 
mate sõjaväelaste nimel, kes on vabad. Neil ei ole 
mitte üksi kahju vangisolija perekonnast, noorest 
naisest ja kolmest alaealisest lapsest, kellele nüüd 
näkku võib hüüda igaüks: olete riigivarga lapsed, 
vaid nad tunnevad südamepiinu ja teeksid kõik, 
et vähegi aidata vaest kuradikest trellide taga. 

Soovitud asitõenduse kadumine ei vabasta 
teda vangist. Paremal korral lühendab ainult 
paari aasta võrra ta vangistust. Ja see on kõik. 

Juhan päris siis üksikasju nõuetava asitõen- 
duse üle. 

Lauanaaber kinnitas, et raha saab kohe, mil 
kas näitab või kinnitab asitõenduse hävitust. 
Teda leida võib aga kohvikust. . Või isegi — 
Juhan valigu nõuetav asitõendus aktidest. Pangu 
see akt dokumentide kappi esimesele kohale. 
Vast ehk tüdruk. .“ 

»Kuidas, tüdruk laseb end ära osta?“ = 

»Ta on mu armuke. .“ 

Juhan oli siin ümbruses sageli sattund kokku 
kõiksugu tüüpidega, degradeeritud ohvitseride, 
läbipõlend ärimeeste, igaveste üliõpilaste, riigiva- 
raste ja teistega. Täna ta lauanaabriks osutus 
senistest eriliseim tüüp. 

»Ma tean, teie olete aus, korralik ja korrektne,“ 
jatgas lauanaaber. 

»Ah, jätke! Pole ammu enam seda.“ 

«Siiski. Kuid mistähendab vaesuses vireleva 
inimese ausus? Käi ringi, nutt kurgus. - Kas ei 
ole uhkem olla autu, kuid pää püsti! E 

Olin ka kord kõrgel kohal, kuid — kurat sel- 
lega! Jätame mineviku. = Kui kõik on korras, 
kui on oma toanurk, perekond, naine ja lapsed, 
korralik teenistus, oma kopik ikka taskus kui 
liigud — siis on ausus endastmõistetav ja kerge. 
Kuid asetage see aus pürger, kes moraali loeb 
teistele ja mõistab kohut, pange see nende” olu- 
korda kes libastuvad — ja ta saab hakkama 
täiesti samaga. 

Nii on lood. On olukordi, mis teevad ka 
kõige  korralikumast inimesest kõige korratuma, 
valetaja, prassija ja riigivarga. Ainult kord väi- 
kene vääratus — ja kõik järgneb siis paratama- 
tuna. Kui õpetlik on siin Hiiopi lugu!” 

Kui Juhan hommikul koju jõudis, leidis ta 
ees vaid notari ja pankade kutseid. 

»Jälle armastuskirjad!“ muigas ta. 

Kõik magasid. Juhan hoidis pangateateid 
pihus ja fa huuled kordasid: ,Ära saada meid 
kiusatusse . .“ 

58. 

Isand Inno käis pääle Aliisile, et otsustagu see 
lõplikult ära nende saatus. Tema ei suutvat 
enam kahevahel olla. > Ja et tunneb sisemiselt, 
et Aliis on määratud temale. 

»Teie näete ju, et ma ei suuda otsustada. Ma 
ei või, ei jäksa end sundida. Kui võite, siis 
oodake veel. Kui mitte, siis tehke need järel- 
dused, mis tegema peate .. -“ 

»Ma siis ootan . . .“ 

Nii lõppes endise lõpuga Aliisi kõnelus peig- 
mehega. 

Tänase päeva läbi istub Renate kirjutus- 
laua faga. 

»Mis sa niitruilt kirjutad?“ tuleb ta juure 
Aliis. 

»Kirja isale ja emale . .. ja sinule,“ saab see 
närvliku vastuse. 

»Mis kirja sa siis kirjutad isale, emale ja 
minule?“ 

»Eks ikka lahkumiskirja,“ ja Renate naerab 
büsteerilisena. Kuidsee võiks olla ka nutt. Aliisi 
paneb see imestama. Ta tuleb nüüd õe juure 
ja haarab raamatu, kuhu äsja kirjutatud. 

»Palun, mitte sellesse puutuda! See on päe- 
vik!“ karjatab Renate. Kuid õde hoiab seda 
enese seljataga ja ei mõtlegi anda tagasi. 

»kHlää küll, loe siis. Ma tahtsingi, et see satuks 
sinu kätte. Loe siis . . .“ 

Aliis loeb päeraamatu viimast lehekülge, mis 
kirjutatud täna. 

»Ma ei või, ma ei suuda enam. Elu on liialt 
reaalne ja mind hukutav. Elan mõnd aega juba 
«laia elu“ noormeestega. Mu loomus, mu veres, 
mu kirgedes on midagi — ei sõanda seda ütelda, 
vahest haiglast. Ma ei suuda ära ütelda enesele, 
kui »saiun mehe sülelusse. On tunne, et mina 
meelitan ära mehi, mitte vastupidi. Ma kanna- 
tan selle elu all ääretult. Kui miski on tõus- 
nud minust tugevamaks. Mind võidaks lukus- 
tada. Kuid ma murraksin enese vabaks, et siis 

jooksta sinna, kus mind koheldakse vabalt, kus 
on kired alasti. Ma kardan, otse õuduseni kar- 
dan, et see iee viib mu tänavale. Veres otse 
kisub sinna poole: Ma ihaldan anduda igale 
noormehele, kes tuleb vastu tänaval. 

Ent vihkan igatüht, kes mind kord omand. 
Kuid samal ajal on need esimesed, kellega koh- 
tan jälle. 

Te tulete kindlasti noomituste, mõnituste ja 
sõimuga. Ma halatsen siis teid, et inimestes võib 
olla nii palju häbematust, teha teistele etteheiteid. 
Kuid ma mõistan ka teid. Teie ei või ju teisiti 
Te soovite mulle hääd. 

Vaid tean ka, et teie hoidmine mind saadaks 
ainult varjatumatesse ja iharavamatesse enese- 
pillamistesse .. .“ 

Aliis ei jõudnud lehekülge lugeda lõpuni. 
Päevik kukkus ta käest. Ta heitis pilgu õele, 
pöördus siis ümber ja läks oma tuppa, kattes näo. 

Renate tuli talle järele ja hellalt, hellalt õe 
pääd silitades trööstis: 

Ma püüan end parandada . .. Usu mind, 
tõotan . . . Jäta juba . . . Kuuled, ma tõotan 
ju... Kas ei usu sa minu tõotusi enam? 
Aliis . . . Sina ju mõistad mind ...” 

Ja õed haarasid üksteise kaelast, nutsid ja 
naersid. Püüsid üksteist tröõstida, naeratasidki 
juba, kuid pahvatasid nutma uuesti. 

«Ega enam ei vaata sa minu pääle endise 
pilguga ?” küsib Renate. 

»Miks siis ei vaata.” 

«Ei, ei, See on võimata. Mis sa arvad, ega 

mul ei tarvitseks abielluda, ma ei tohiks ju abi- 
elluda enam . . .“ 

*Aliis võttis Renale pää oma sülle, silitas nüüd 
oma-kord seda ja püüdis trööstida. 

Aliis arutles endamisi, kas sellest kõnelda ka 
emale. Võib olla mõjub see emasse liialt. Võib 
olla võtab ta asja tõsisemalt kui tarvitseks. Hää 
see poleks. Kuid ta leidis, et ema peaks sellest 
ikkagi teadma. Ja ta kõneles. 


«Kuidas, Renate on ,laial teel“ . . . See on 
ju huvitav või ... Ja kõneles sinule?“ hakkas 
ema kogelema. Siis tõmbus vähe valgeks ja 
- pahvatas: 

»Seda veelt Kasvata. Ja mille jaoks! Mida 
on siis minu kasvatus jätnud soovida!“ 

Emake, mitte sellest pole jutt. Keegi ei hei- 
da eite sinule.” 

»Miks siis! Kui minu tütar on käest ära ja 
keegi ei heida ette siis veel emale!” 


Ema kisa kuulis Renate. Ta jooksis siia, et 
mis siin on lahti. = 

»Oi, jumal, kuis karistakse emasid! ... Ta 
haaras Renate käest ja tõmbas selle tuulde. 

»Aga emal" hädaldab Aliis. 

»Või veell” põõrdus ema Aliisi poole. ,Mida 
sinagi ootad? Isa, emale mureks kaelas. Mees 
ootab nagu tola ukse taga . . . Enese teed nar- 
riks ja veel teised . . .” 

»Ema, ma ei arvand seda sinust!” 

Selle õhtupooliku nutsid kõik Sillerite pool. 
Pereisa oli ära. See loomulikult ei teadnud 
millestki. 

60. 

Järgmisel päeval sattus Aliis koridoris kokku 
Aleksiga. Ta peatas noormehe ja küsis, kas see 
austab tema õde Renatet. 

«Jah. Kinnitan seda teile.” 

»Ma teadsin seda. Seepärast ma te pidasin 
kinni. Meie õe seisukord pole kõige kenam. Ta 
kannatab . . . kartuse all, et võiks sattuda laiale 
teele. Ta ise tunnistab, nagu ei suudaks panna 
vastu, kui teda halvasti koheldakse. Olge siis 
teie meile ja temale abiks. Ta liigub teiega. 
Meie usaldame ta alati teiega. Teistega ei luba 
me teda liikuda. Hoidke teda. Kogu meie pere- 
konna hääd soovid on teiega.” 

»Ma tänan. Olen õnnelik. Püüan võita te 
õe usalduse, nagu olen võitnud teie perekonna 
oma,” kinnitas õnnelikuna Leks ja üle kaua aja 
naervana tuli tuppa. 

Õhtul tuli alla Silviaga Aliis. Kuid Silvia 
Hannesega lahkus varsti teatri. Aleks kadus 
kodunt. Ema läks oma tuppa. Jäid kahekesti 
kõnelusse Aliis ja Juhan. 

«Mina tulin . . . külla teile,” lausub lõpuks 
preili. 

«Kinnitan, uskuge, olen südamest see eest 
liigutatud.” 

«Tulen selleks, milleks naine vaevalt julgeb. 
Kuid olukord tingis selle. Teie olete mu sõber,” 
jätkas preili. 

«Teie samuti minu oma.“ 

» Ainult teiega võin kõnelda ma kõigest. 

»Mina ka.” 

»Neist sõnadest järeldades, peaksime olema 
hääd sõbrad“, jatkas preili, 

»Jah, seda me oleme. Kuid me oleme üks- 
teisele veel rohkem.“ 

Jah. Veel rohkem“. Väikese pausi järele 
preili jätkas uues toonis: ,,Mina pean lahkuma 
kodust ...“ 


»Teie abiellute ju.“ 

»Seda veel ei tea ma. Ontõsi, ma olin kih- 
latud. Aga osutus, et ma eksisin. Ma ei kih- 
land end mitte selle...“ 

»Selle õigega,“ parandas Juhan. ,Kuid seda 
juhtub. Mitte üksi et kihlatakse ebaõigega, vaid 
ka laulatakse ja siis elatakse kogu elu.“ 

»Ebaõigega ?..“ 

»Jah,“ 

»Mina ei tee seda,“ jätkas preili. ,Ma ei 
suuda oma südant võltsida.“ 

»Väga, väga rumal süda. Ebaeluline süda.“ 

«Mina võib olla armastan...“ 

»Mina armastan ka!“ 


Preilile osutus raskeks jatkata kõnet. Juhan 
tuli istus ta kõrvale ja toetas teda. Mõne aja 
vaikind, tõstis preili silmad nooremehele. Neis 
nähtusid pisarad. Ja vaevalt sosistas see: 

»Otsustage teie minu eest..“ 

Juhan võttis preili käe ja suudles sellele. 
Siis suudles preili huultele ja silmil valu, kõneles: 


223 


»Ma armastan teid. Luba ütelda praegu sina.“ 
Preili noogutas nõusolekuks pääga. 


»Ma armastan sind. Ja jään ka sind armas- 
tama. Minu unistus, minu valumagus ... Sa 
tead seda“ Preili naeratab noormehele silmi, 
kuid omal palgedel pisarad nagu helmed aina 
veerevad. 


»Pühin ära need su palgetelt, minu armsam. 
Kas armastad sa mind?“ 

»Armastan sind...“ 

»Meie mõlemad armastame teineteist. Ja ar- 
mastame üksteist palju, palju... Oi kui palju 
armastan ma sind.,. Aga sina mind ka!“ 

»Jah..“ 

»Kuid mina pole enam kellegi väärne.“ Noor- 
mehe pilk on muutnd süngeks ja ta kõne ras- 
keks. 

»Sina võib olla andestaksid mulle kõik. Tean 
seda. Sinusse võisin ma armuda lõplikult ja 
täiuslikult. Sinusse võib ja peab armuma nii. 
Olen õnnelik... sel hetkel siin. Oled ka sina!“ 

»Ja, väga..“ 

»Aga meie jaoks on õnn heikeks. Sina ei 
tea, ei tunne mind pracgu. Südametunnistuse 
järele käies pean sulle kinnitama: mina ei otsusta 
sinu elu. Meie jäämegi nii — sõpradeks, häädeks 
tuttavateks. Tule mind mõnikord vaatama! 
Jääd mulle hääks mälestuseks, kelle meeletulles 
asun püüdma ülespoole oma emale hääks mee- 
leks. Ta on nüüd ju nii mures minu pärast. 

Minu õnnistus kaasa... Minu süda võta ühes.“ 
Noormees ulatab avatud käed preilile vastu. 


Aliis tõusis. 

»Kui valus, kui valus...” 

Ent ta sirgus, naeratas juba, läbi pisarate ula- 
tas nooremehele käe, omal värisesid huuled: 

Tänan...” 

Ta põõrdus ümber ja lahkus. 

Tühja tuppa jäi üksinda Juban. Ta otsis välja 
Aliisi pildi. Seda oma käes hoides vajus ta 
rinnuli lauale, hoides pääst. 


61. 


Järgmisel päeval jõudis koju ärioperatsiooni- 
delt Sillerite pereisa. Pereemat vaevas süda. Ta 
ei suutnud kõnelemata jätta mehele, mis kõne- 
les talle Aliis. Pereisa seda kuuldes muutus vi- 
“hast metsikuks, 

«Kus on Renate?” karjus ta. 

Tütred jooksid isa juure. 

«Mida ma kuulma pean sinust, väänkael!“ 
rõökis ta edasi. 

»Ma lõõn su maha! Isal peaks olema õigus 
toimida rikkiläind lastega nii, kuidas see nende 
»väärne |” 

Renate ja Aliis pahvatasid nutma. 

«Mida te tõinate veelt Mu maja lõhnab hal- 
vasti teie pärast. Jõõras noormeeste pilgud on 
kiindund siia. Mu pere ona määrdund. Välja 
majast! Ma peksan teid kõiki välja!” 

Isa trügiski tütarde poole, loopides maha toole 
Kuid ta kaela heitis ema, korrates: 

Mis see enam aitab!“ 

Välja majast!” märistas isa endiselt. 


62. 

Värisedes tuli Renate hiljem, kui enese tüh- 
jaks nutnud oli, alla Kaldate poole ja küsis, kas 
Juhan on kodus. 

Juhan parajasti oli tulnud ametist ja lebas 
oma toas voodis. Renate juhatati sinna. 

»Mis on lahti?“ küsib Juhan, nähes enese ees 
erutatuna preilit. 

«Mind visati täna kodust välja.” 

»Mis eest?“ 

«Minu ülalpidamise eest. Ma kõnelesin ise 
kõik.” 

Juhani pilk langes maha. 

Õigemini, välja mind ei visatud, kuid seda 
teha ähvardati. Ma lahkun aga ilmtingimata 
kohe ise. Mis te arvate, kas te ema võtaks mu 
ajutiselt siia? Asun kuhugi teenijaks. Küll ma 
juba koha leian:” 

Juhan vaikis. 

Renate jatkas: 


«Algan uut elu. Nüüd ma juba tean, mis on 
kiusatused. Need on igasühes eneses. End tuleb 
karta, mitte teisi. Algan alt pääle teenija-tüdru- . 
kuna. Samm, sammult tahan jõuda edasi ja ise 
end pidada ülal.” A 


»Minul tuleb samuti otsast,” tähendas Juhan. 

«Jumal, siis ju oleme ühesugused...” 

«Renate, “as tuleksite mulle naiseks?“ küsib 
äkki Juhan. 

«Teie Mayatat= selle küsimusega. Teie ju 
Aliisi... Ja Aliis mai teid....” 

Aliisil on peigmees ja silmnähtav tulevik sel- 
lega. ,Kas teie tuleksite ?” 

Tuleksin .. kui teie kõnelete tõsiselt ja tahate 
teha mu tõsiselt enda naiseks.” 

»Aga enne ajame endid vähe korda... Teie 
lähete tagasi koju ja...” 

Üks mõte sähvatas preilis. 

Kuid ega teie ometi sellepärast!” 

»Mis pärast?” 

Neile mõlemile tuli meele midagi, millest 
ävalikult ei kõnelda. 

»Ei, rahustuge. Meie oleme ühesugused. Ja 
ühesugused mingu koos... Olen kindel, et 
saame õnnelikuiks. Oleme kõike näinud ja eland. 
Nüüd võime siis elada rahus ja . . . kodule.“ 

»Ei Juhan. Jätke see. Sellest ei tule midagi 
välja . . “ Ja Renate lahkus abisaamatult siit. 
Vaevalt oli preili jõudnud välja kui Juhani tuppa 
tuli äärmuslikult erutatuna Leks. 

»Mida sina vajad ?“ 

»Oled loom!“ karjatas Aleks. Samal silma- 
pilgul kajas revolvripauk. Juhan langes põran- 
dale. Ta rinnust hakkas voolama verd. Ta rii- 
ded värvusid punaseiks. Ta ise vaid korises. 

Paugu pääle jooksid kohale Hannes ja ema. 
Nähes Juhanit verisena maas, lõi ema käed risti 
kokku ja langes minestunult maha. 

Hannes jooksis kabinetti ja telefoneeris ars- 
tile, et see sõitku silmapilk kohale. Siis tuli 
Juhani juurde, vaatas, et see veel hingab ja asus 
taskurättidega takistama haavast verejooksu. 
Arst oli paari minuti järele kohal ja võttis haa- 

vatu oma hoolealla. Aleks põõrdus nüüd Han- 
nese poole: , Annan enese vabatahtlikult üles.“ 
Hannes tuli selle järele uuesti kabinetti ja tele- 
foneeris komendantuuri : 

»Siin sõjaringkonnakohtu prokurõr Kallas. 
Palun saata minu korterisse sõjaväe konvoi, et 
päävahti toimetada leitnant Aleksander Kallas, 
minu read, kes lasi osbe Juhan Kalda, oma 
venna.“ 

Korrapidaja-ohvitser ühes sõduritega oli peagi 
kohal ja Aleks kahvatuna, värisevate huulte ja 
siniseks tõrmbununa viidi püsside vahel. 

Ema viimase vabejuhtumise puhul sai põru- 
tatud sedavõrra, et kaotas kõnevõime. Ta istus 
hulluksminemise lävel liigutamatult sääl, kuhu 
jäi istuma. Vahest tuli äraseletatud ilmega kü- 
sivalt Hannese kabinetti, Juhani pilt käes. Hannes 
siis seletas ikka et, Juhan on veel haigemajas, 
varsti on ta terve ja tuleb jälle koju. Ema nae- 
ratas tavaliselt sellele. Ta uskus kõike, mis 
Hannes talle kõneles. Kuid ta tahtis, et Hannes 
ikka ja jälle kinnitaks sama. 

Ent vahest tuli ta ka Aleksi pildiga. Et Han- 
nes selle puhul vähem tahtis kõnelda, siis pidi 
ema järeldama, et viimasega on lood väga halvad. 
Kord oli leidnud ta ajakirjast pildi, kus maha- 
lastakse noort ohvitseri sõdurite poolt. Ta tuli 
sellega jälle küsivalt Hannese juure, omal silmad 
vees. Teises käes hoidis ta Aleksi pilti. Hanne- 
selgi hakkas raske emast. 

Õed Sillerid käisid veel harva siin. Ema võitis 
nad vastu oodatutena naeratusega. Palus nad 

käteliigutuste kauduistuma. Tõisiis AliisileJuhani 
pildi ja Renatele Aleksi oma. Viimasega aga ühest 
ajakirjast väljatõmmatud lehe, millel pilt ühe 
noore ohvitseri mahalaskmisest. 

Õed püüdsid siis seletada, et ega Aleksiga 
nii halvasti ei juhtu. Aga ema ei uskund neid. 
Ta teadis ju, et kõik püüavad teda trööstida. 
Tema ei kuule kelleltki õigust. Haigemajja teda 
ei lasta. Tähendab, Juhani seisukord on tõsine. 
Vangimajja ei lasta teda samuti. Siis pole ka 
säält loota paremalt. 

Aliis istus mõnikord klaveri taha ja mängis 
Kaldate pool. Nii tühjana helises nüüd tuba. 

Muusikat kuulates tulid meele igaühele endised 
ajad, mil oldi õnnelikud ja lõbusad. Ja nii mängija 
kui kuulajate palged täitusid pisaraist. Renate 
mängu lõppedes ei suutnud täna jääda siia. 
Ta lahkus tasa, südamlikult vaid korrates: 

»Oli väike romaan, 

Mis läheb mõõda, 

Surmahaavu seega ei lööda . . .” 

Ka Aliis tõusis ja ulatas proua Kaldale ju- 
malagajätuks käe, selle oma vastu saanud, vajus ta 
nuuksudes pereema rinnale. See silitasta pääd, 
nagu oma lapsel, ja suudles selle otsaette. 

«Kui Juhan saab terveks, siis pole midagi. 
Siis pääseb ka Aleks. Kui aga mitte..” ja Aliisi 
sõnad jäid kinni. Emale oli see nagu ilmutuseks, 
Kõik oleneb siis Juhani tervekssaamisest. Ja kui 
Aliis lahkund oli, ema kiirelt riietus ja tuli kiri- 
kusse, et põlvitada poja tervise eest. Nii käis ta 
iga päev kirikus. Ka palvemajasse tuli ta,” 

Kaldate-ema juuksed muutusid hallemaiks iga 
päevaga. 

Ühel pühapäeval esines palvemajas rändaja 
noor palvevend, täis vaimu ja tuld, kes tegi ime- 
tegusid. Taastus rahva ette ja kõneles proh- 
veiina. Ta põõrdus kuulajate südamete poole: 
et saage uueks, sündige uuesti! Maailm on täis 
häda ja viletsust. Vajame paremaid inimesi, kes 
aitaksid ligemist ta hädas. Siis ta palus õnne- 
tute eest. Ja kui ta käed tõstis rahva üle, said 
paljud hädalised kergendust. Ka Kaldate ema 
sai tagasi kõnevõime. 

63. 

Juhani haav paranes, kuigi see oli väga tõsine. 
Juhan on juba sedavõrra terve, et teda lubatakse 
varsti lasta välja haiglast. 

Aleksi süütegu tuli ette sõjaringkonna-kohtus: 
Ka luhanile võimaldati tulla haigemajast siia. 
Kohtuprotsess osutus laiale publikule kõditavana. 
Et see seda oleks, selle eest olid muretsend turu- 


lehed. Ajakirjanikke on kohal. Nende ees istub ' 


Klutt. 2 


Kohtusse on ilmund ka preilid Sillerid. Kluti 


pilk langeb ühte ühel silmapilgul Renate omaga 
ja noormees algul naeratleb, siis muigab irooni- 
liselt. Jõuab kohale proua Kallas teenija saatel 
ja istub ette ritta preilide Sillerite ning pojanaise 
Silvia kõrvale. Nüüd aidatakse sisse Juhan. Siin 
saabub ema ja poja jällenägemine üle kaua aja. 
Ema ei suuda end valitseda. Ta haarab kokku- 
langedes Juhani hõlmadest. . Kuid jällenägemise 
siseen ei kesta kaua. Kohus tuli, 

Rahvas tõusis püsti. Kohtunikud võtsid kohad 
laua taha.” Prokurõri, süüdistaja laua taha asus 
Hannese asemele üks ülikooli äsjalõpatanu, sest 
vend ei või venda süüdistada. Süüalusena toodi 
sõdurite vahel Aleks. Seda nähes haaras ema 
värisedes Juhani käevarrest. Kuid poeg silitas 
ema kätt, et kogugu see end. 

Kohtuesimees heitis pilgu üle saali. Ta silma 
hakkasid enne kõike neli naist esimesest reast 
Prokuröri abikaasat ta tundis. 0 Silvialt ta pilk 
iseenesest kandus Hannesele. Silvia kõrval istu- 
jalt preililt Aliisilt kandus see aga Juhanile. Ja 
Renatelt süüalusele Leksile. 

Kohtuteener, kes harjund oli äratundma süü- 
aluste ja saalisolijate naisi seletamatult, võis otse 
vanduda kui oleks soovitud, et Renate on Aleksi 
ja Aliis Juhani ning Silvia Hannese naised. Ta 
üllatus oli aga suur, kui süüdistusaktist selgus, et 
süüalune on poismees. 

Kohtuesimees luges ette süüdistusakti ja esi- 
tas süüalusele vormilis küsimusi. Siis sai sõna 
prokurör. See tõusis ja algas kalgilt ning kind- 
lalt süüdistuskõnega, kuidas süüalusena vabariigi- 
ohvitser, kes oleks pidand oma ülalpidamisega 
andma hääd eeskuju, sest hääd eeskuju vaja- 
takse eriti ohvitseridelt, pole suutnud olla oma 
seisuse väärne. See polevat unustand miite üksi 
oma vastutusrikka seisukohale väärse aumõiste;, 
vaid ta on tõstnud käe, et saada raskema süü- 
teo kordasaatjaks, et saada mõrtsukaks. Sest 
veretöödest vennatapp on rängemaid, Kaini käsi 
õudsemaid. Siis analüüsis prokurõr teo korda- 

saalja hingelist seisukorda Et kohtualune oleks 
olnud sel silmapilgul eriliselt ärritatud seisukor- 
ras, ei pea ta võimalikuks. Kohtualune läks teise 
magadistuppa, et seda võib olla hukata voodis. 
See tõsiasi kinnitab eelkavatsust. 

Prokurör lõpetas kõne, nõudes süüalusele ette- 
kavatsetud mõrtsukatöö katse puhul raskemat 
karistust, kusjuures ohvitseriseisuse vastu patus- 
tamine kõnelevat veel süüaluse kahjuks. 

Jumal, Jumal, mida kõneleb see õudne ini- 
mene!” kordab ema. 0 ,Kas ei ole temas piis- 
kagi kaastunnet? Ja sel kohal kogu aeg kõne- 
leb õnnetutele samuti Hannes!” kahjatseb ema. 

Kaitsja võtab sõna. See heitis ette proku- 
rõrile, kes ei süvenevat sisusse. Sel näib kõik 
lihtne, kõik ühede ja samade motiivide järele, 
Prokurör ei suuda tungida sisusse südamega, sest 
tal puudu see. Prokurõr püüdis selgeks teha, 
õigemini, ilma põhjendusteta kohe kinnitas, et siin 
on tegu kavatsetava mõrtsukatöö katsega. Kuid 
pean kinnitama vastupidist. Ei ole ühtki fakti, 
mille najal võiks kinnitada mõrtsukatõölise süü- 
teo iseloomu siin üldse. Tegemist on siin ainult 
sõjariistaga ettevaatamatult ümberkäimisega. Kuigi 
süüalune viimasel ajal on kannatand närvinõr- 
kuse all. Kuid saatuslikul õhtul vendade vahel 
ei juhtund kõneväärset arusaamatust. Vendade 
ühel vaid kokkupuutel kõlas pauk ja kuul tabas 
kedagi. Ta oleks võinud tabada samuti kol- 
mandat, neljandat. Või mitte tabada.” Proku- 
rõr muigas sellele. 

Siis asuti tunnistajate ülekuulamisele. 

Vendade kinnitusist osutus, et nende vahe- 
kord on olnud väga hää. Nad olid armastand 
üksteist ja hellitand vanem nooremat, noorem 
vanemat. Ainult viimasel ajal oli saabund siia 
lahkhelisid. Tunnistajate Renate ja Aliis Sillerite 
ülekuulamisel selgus, et lahkhelid nende vahele 
oli toonud naine. Ja selleks naiseks osutus 
Renate. 

Kuid Aliis Siller lubas vandega kinnitada, et 
Juhan ei armastand Renatet ja et armukadedu- 
sest ei võiks siis olla juttugi. 

Kohtuprotsessi ajal ühel silmapilgul teatab ees- 
istuja, et kohtusse on tulnud kaebealuse vastu 
uus süüdistus. Täna hommikul on tabatud vale- 
rahategijate-salk.. Nende päämeestest üks on 
saanud surmavalt haavata. Politseis tunnistand 
see aga veel rea kordasaadelud süütegusid, nen- 
de seas prokurõri portfellist ka ühe asitõenduse 
kadumise 100, mida asuti alles uurima, et selle 
kõrvaldand kaebealune Siller. Suurpettur on selle- 
pääle heitnud hinge. 

Kohus põõrdus prokurõri poole, et kas haru- 
tada mõlema süüteo selgitusi koos või lahus. 
Prokurör arvas, et võiks harutada koos. Temal 
olnudki kahtlus, et kas nimetatud süütegude 
vahel pole omavahel sidet? Aleks seda kuuldes 
kattis näo. 

Kohtupidamist jätkati, Kohtuesimees põõrdus 
süüaluse poole küsimusiga. Aleks vastuse ase- 
mel langes tagasi toolile. 

Omalt kohalt hüppas üles nüüd Juhan. Ema 
haaras ta varukast, et poega pidada kinni. Kuid 

noormees vabastas end ja tuli kohtulaua ette, 
tunnistades : 

»Mina varastasin selle . . .“ 

Ema vaarus paremale ja vasakule, otsides 
tuge. Kuid seda ta ei leidnud. 

Prokurõr tõusis. Ta lükkas käega üle juukste, 
Rahvast läbistus kahin. Prokurõr tähendas vaid, 
et käesoleva süüdistuse harutusel on esile ker- 
kind uus süüdlane, kes end ise annud üles.: 
Palub võtta selle vahialla, kuni edaspidiste kor- 
raldusteni ... Prokurõr istus maha. Kogu pub- 
liku tähelepanu on äärmuseni pingul. Juhanit 
kahetseti, imestati ja halatseti. 

Kohus katkestas istumise. Juhan võeti mõõkade 
vahele.. Vennad viidi ära nüüd üksteise järele. 
Prokurõr heikeks viibis veel kohtusaalis. Temast 
mõõdusid vahialused. Kuid nüüd ruttas ta seda 
kiiremini kohtunikkude tuppa. 


64. 


Tänane õhtu oli kõigist kõige raskem emale. 
Ta ei mõistnud enam nuttagi. Ta istus haja- 
meelsena silmad avatud, kuid ei näinud, ja ärk- 
vel, kuid ei kuulnud. 

Ta südames lõikas üks valu: 

Minu Juhani viisid nad ära, minu Juhani...” 

Kui järgmisel hommikul ilmusid ajalehed, 
ostis igaüks bulvaari-lehte, selles vendade Kal- 
date kohtuprotsessi reportaashi tõttu. Kohtuprot- 
sessi kirjeldus ses osutus eriti täielikuna ja kõmuli- 
sena. Seekandis suuri päälkirju: Vendade Kaldate 
ennekuulmata kohtuprotsess sõjaringkonnakohtus 

Kolm venda kohtulaua taga: üks prokurörina, 
teine, — ohvitser süüalusena Kainina, kolmas—aja- 
kirjanik — riikliku tähtsusega asitõenduse vargana. 
Meie ülemkihi varjuelu.  Armukadedus viis venna- 
tapmiskatseni... Asjasse segatud” preili Renate 
Siller, prokurõri abikaasa õde. Preili Siller on 
tuntud kui vabaelukommetega daam, kes alles 
lõpetand keskkooli, kuid kes võttis osa boheem- 
listest orgiatest, olles alaline kohviku ja kõrtsi 
külaline... 

Bulvaarilehe meile tuntud Klutil oli täna hää 
päev. Ta oli üle löönud teised ajalehed. Ta 
teadis Kaldatest ja preili Sillerist kirjutada kõige 
intiimsemaid lugusid. Renate piltki oli sees. Preili 
oli selle talle kunagi kinkind. Sel ajalehenumril 
oli menu. Ja väljaandja — osates ja tahtes hin- 
nata toimetusliikme agarust, tõstis selle päätoi- 
metajaks. Vendadele Kaldatele mõlemile oli aga” 
selge, et nüüd on kõik läbi, et seda kõntsa, mis 
ajalehist nende arvele nüüd pannakse, ei jätku 
ärapesemiseks enam ühe inimese elust ja et on 
parem, mida raskem karistus neile määratakse. 
Oled vähemalt eemal inimeste silme alt. 


65. 


Kohtuprotsessi jatkamist raskendas asjaolu, 
kuidas arutada edasi? Üks vend kuulub sõja- 
väelasena -sõjaringkonnakohtu alla. = Kuid prot- 
sessi käik tingiks, et vendade süütegusid haruta- 
taks koos. Võimalik ju, et nende vahel teineteist 
põhjustavaid sidemeid, nagu arvas prokurör. 

Kohus otsustas, et vendade süüasja tuleb 
arutada koos. 

Jälle kohtavad vanemad, vennad Kaldad ja 
õed Sillerid kohtusaalis. 

Advokaat Naaris, kuuldes, et Juhan Kallas 
sattund sõjaringkonnakohtu alla, tuli ja võttis 
osa selle kaitsmisest vabatahtlikult. 

Kohus algas. 

Osutus raskena asitõenduse varguse sel- 
gitamine. Juhan jaatas vargust, kuid ei tead- 
nud, kuidas ja kunas see sündis. 

Kaitsjal Naarisel ei olnud siis enam raske 
väita, et siin on tegu vaid müstifikatsiooniga. 

Vennad Juhan ja Aleksander, ilmund koh- 
tulaua ette, kus üht süüdistatakse teise tap- 
miskatses — viimane hirmul venna saatuse eest, 
tahab seda kõigiti kergendada. Ta kuuleb, et 
venda süüdistatakse veel milleski muus kuritar- 
vituses kolmanda venna ametikohustuste vastu — 
hääsüdamlik vend, armastaja vend ohverdab siin 
oma au ja tunnistab end kurjategilaks. Kuid 
kohus ei saa lubada vabatahtlikku võõra süü 
enesepääle võtmist ja selle eest karistuse kand- 
mist. Tõde ja õigus ei luba seda. 

On seega täiesti võimatu, et vennad Kaldad 
õleksid kaasaaidand, või isegi ise kõrvaldand 
asitõenduse prokurõri portfellist. 

Süüdistamiseks selles ei ole ühtki alust, pääle 
suurpetturi Aspasjevi surmaeelse vale. Kuid see 
on nimetand ainult venda Kaldatest, eesnime tead- 
mata. Kohtus viibivad aga praegu kolm venda 
' Kaldaid: prokurör, Aleksander ja Juhan, Kui 


juba kahtlustatakse, siis tuleks alata prokurõrist. 
Näete, kuhu viib puudulik ja vahest ka sihilikkude 
tunnistuste respekteerimine. 


Siis edasi. Kohtuprotsessil alles ilmnes, kuidas 
vendade vahel püsib armastus, mis valmis üks- 
teise eest võtma enese pääle kõike: raskeid süü- 
dist.sigi, et aga teine kergem pääseks. Ei või 
siis säärased vennad kavadseda üksteise hukka- 
mist, kuigi nende vahel nagu kõikjal loomulikult 
ka iekib arusaamatusi.“ 


Kohus lasi end kaua oodata, enne kui tuli 
tagasi otsusega, mis loeti ette: 

Aleksander Kallas mõistetakse tingimusi kind- 
lusevangi kuueks kuuks, Juhan Kallas vabasta- 
takse. 

Kohtuotsust kuulama tulnud publikus puhkes 
esile hõiskeid. “Vennad vabastati rahva silme 
all. Soovitakse õnne pisarsilmil emale. 


Juhan hakkas uskuma juba isegi, et tal pole 
midagi ühist asitõenduse kadumiselooga, kuigi 
varem oli kindel, et ühel õhtul purjus pääga 
venna aktidest selle välja otsis. Mis ta sellega 
aga tegi, ei mäletand ta enam: kas pani tagasi, 
jättis välja teenijale, või põletas ära ise. "Talle 
tundus vaheti isegi et on selle põletand, siis 
jälle et oli selle ära viinud ja jätnud kõrvalda- 
miseks tüdrukule. Võimalik, et kõigest oli näi- 
nud vaid und. Kuid kohtus jutustada kõigest ta 
ei suutnud: valerahalõõja kõrtsis rahapakkumine 
võlgade kustutamiseks, vahekord teenijaga... Ei 
kõik see oli nii limane, et parem oleks ta läi- 

nud sunnitööle, kui et ema kuuldes kõike se *a 
kainena jutustada. 

Aleks tuli ja andis Juhanile käe. Nendega 
seltsis Hannes. 

Aleksi käsi Hannese käes hakkas värisema. 
Esimene pöörab lõpuks näo, sest mõlemi sil- 
mest purskavad pisarad. 

Samal õhtupoolikul Kaldate emand istus 
kolme pojaga söögilaua taha. Kogu pere on seega 
jälle koos. Ja igaühele neist tuli meele Aleksi 
ohvitseriks ülendamise puhul samuti kogupere- 
line, erakordne koosistumine. 

Laud on kaunistatud nagu seda oli siis. Toite 
on valmistatud. - Hõbedast noad-kahvlid on ase- 
tatud lauale. Ja köögist kuuldub priimuse-mühin, 
millel keeb teevesi. 

Kuid laua taga istujad ei vallatle ega terav- 
meelitse, nagu toona. Kõik vaikivad. Hannese 
kõrval seisab tühjana tool. Sinna oodatakse 
Silviat, kes ülal oma vanemate juures. 

Sillerid ei suuda olla ei õnnelikud ega õnne- 
tud. Vanad on sapised. Renate hüstesritseb ja 
nutab, haavudes esimese märkuse korral, uskudes 
et teda vaid nüüd mõnitatakse. 


Ainnlt Aliis on südames nii õnnelik, nii õnne- 
lik, et Juhan on jälle väljas ja terve. Vanemad 
aga nüüd juba nõudsid, et Aliis sõidaks sünnilinna 
nende majalogu hooldajaks, mida seni pole õnnes- 
tund müüa. Talle anti sääljuures otseselt mõista, 
et nüüd oodetakse tema pulmi Innoga ja et ta 
ei tohi juleta pöörduda siia tagasi veel neiuna. 
Ta oleks saadetud ära varemgi. Kuid kohtus 


238 


vajati teda tunnistajana. Ja siis vanemad kohtu- 
protsessini lubasid jäädagi Aliisi siia. Ta asjad 
on aga pakitud varem. Isa käis tõi täna jaamast 
sõidupiletigi ja ema andis isand Innole telegram- 
mi, et see oleks pruudi vastas. 

Silvia tulles üles, Aliis viis selle oma tuppa 
ja avameelselt läbi pisarate naeratades tunnistas, 
et armastab Juhanit, armastab, valmisolles kõi- 
geks. Kuigi vanemad ei soovivat kuulda enam 
noorhärradest Kaldatest, kelle pääle igaüks võib 
näidata näpuga. Tema aga mõistvat kõike... ja 
ootab Juhanit kohe üles. On viimane aeg rutata 
rongile. Kuid kui Juhan tuleb üles, saadab peig- 
mehele vaid tühja pileti — ja mine tea, vahest 
temal Juhaniga, või Juhanil temaga võiks olla 
ees veel elu, säärasana teiste elule. 

Aliis kõneles veenvalt, kindlana, otsustatuna. 


AIl laua ümber istujad näivad koormatutena 
ja = raskemeelsetena, kuigi - püüavad vasta- 
misi üksteisele naeratada. Tunduks, nagu oleks 
siit üle kandund torm või raske haigus. 

Aleks on äraannud ohvitserimundri ja ameti. 
Juhani augus silmel helgib kõigega äraleppiv 
tunne. Ta arutleb endamisi: kuhu pääseda 
homme teenistusse? Vahest kuhugile reporte- 
rikski? Kuid korralikud ajalehed ei tarvita teda 
enam. Jääb üle bulvaarilehti. 

Ema, jõudmata äraoodata Silvia tagasitulekut, 
asub kallama teed klaasidesse, kuna tüdruk on 
jooksnud ära. 

Ainukeseks lüüriliseks vinjetiks ses hämaras 
perekonnaidüllis on -Hannese kujutelm. Tema 

kui prokurõri ajus lõikub soov: kohtuotsusele tu- 
leks kaevata edasi. Kohus oma otsuses on olnud 
liialt häätahtlik. Päälegi instinktiivselt talle tun- 
dus, et asitõenduse kadumise algniidid algavad 
Juhanist ja et siin on võimalik jõuda selgusele. 


Samal ajal rändab ta pilk vendadel ja ema 
valgeiel juukstel, mida Hannes seni polnud mär- 
gand. Ja Hannesele tundub, et prokurõrina ei 
seisa ta siin ametkohuste kõrgusel, sest ta ei 
suudaks juurelda vendade näiliselt tõestuvaid 
süütegusid. 


Silvia tuli alla. Ta seisatus uksel. Ühegi pilk 
ei võinud vastu teda. Ta seisab ikka veel uksel, 
Kunagi varem polnud tunnud ta Kaldate peres 
end sääraselt võõrana kui praegu. 


Silvia kõhatas. Juhan tõstis pää. Ja Silvia, 
» pöördund Juhani poole, jutustas avameelselt ja 
tõsiselt, milleks Aliis ootab Juhanit üla!... 


Siin selle jutu järele kõik muutus surmvaik- 
seks. Mõisteti, et sel hetkel otsustub kohe saa- 
tus. Ema silmele veerevad pisarad. Tal pole 
enam midagi Sillerite vastu. Ta vaid rõõmus- 
taks, et ometigi Juhanil õnnestub elu kooskõlas- 
tada südame järele. Ta tuleb Juhani ette, et see 
läheks üles. Kuid Juhan ulatab emale tühja teeklaasi 
et täidetagu see temale ja algab õhtusööki. Sil- 
via tuli istus Hannese kõrvale ja uuesti tähen- 
dab, värin hääles, et täna õhtul on tema—Hannese 
uue korteri sisseõnnistamine ja Aliis nii meeleldi 
jääks siia. Ainult kui Juhan veel hindab teda. 
Seepääle Juhan tõusis laua tagant, läks tõi oma 

toast peotäie protestitud - vekslite teateid ja neid 
näidates lausus: 

»Siitpääle algab uus elu, mis kohustab. .Aliisi 
elu on kindlustatum teisega ...” 

Aliis uskus kindlalt, et Juhan tuleb ja võtab 
ta naiseks ja tema võtab nooremehe omale 
meheks. Sest armastajad hiljem või varem toi- 
muvad ju nii. Kuid ta ootas asjatult Juhanit üles. 

Isa sõidutas Aliisi jaama. Ka ema ja Renate 
saatsid teda. Ta sõitis äralepituna, kelle elu üle 
otsus langend. Ei ühtki sõna lahkumisel kuul- 
dund üle ta huulte. 

Nüüd saabus aga Kaldate pere raskeim hetk. 
Hannes lahkub oma naise maija, mille ostnud oli 
hiljuti äi. Kuid oli ju teada, et mahajäävad ven- 
nad teeistuseta ning nende saatus ähvardub nüüd 
muutuda ariti tõsiseks. 

Lõpetand siin viimase õhtusöögi, Hannes pöör- 
dub ema poole, et tulgu see ühes. Kuid ema 
vaatleb poegi järgimõõda, tuleb Juhani ette, kar- 
jatades langeb selle kaela, kinnitades, et kui sina 
nälgiksidki, sinuga jään ikka. Leks teatas, et sõi- 
dab sugulaste poole maale juba järgmisel päeval, 

»Siis jääme ... meie kahekesi ... Juhaniga... 
koju . . .,” suutisveel lausuda ema, kuna Juhan, 
naeratus huulil, ühe käega ta pääd silitas, teisega 
aga hoidis protestitud vekslite asjus kohtukirju. 

Hannes ülestõustes palus veel, et esialgu lastaks 
teda-tasuda siit üüri. Seda lubati. Ja Silvia ning 
Hannes lahkuvad oma maija. 


LÕPP. 

